
INDLEDNING 

Det  blir  visst  meget  Bær  iaar.  Tyttebær,  Krækling  og  Mul- 
ter. Ikke  for  det,  Bær  kan  man  ikke  leve  av.  Men  det  er 
hyggelig  at  de  staar  der  i  Marken  og  er  venlige  for  Øiet.  Og 
mangen  Gang  er  de  ogsaa  forfriskende  at  fmde  naar  man  er 
tørst  og  sulten. 

Dette  sat  jeg  igaaraftes  og  tænkte  paa. 

Det  er  baade  to  og  tre  Maaneder  til  de  sene  Høstbær  er 
modne,  det  vet  jeg  vel.  Men  det  er  andre  Glæder  i  Marken 
end  Bær.  Om  Vaaren  og  Sommeren  er  Bærene  bare  Blomst 
endnu;  men  det  er  Blaaklokker  og  Tiriltunge,  åyipe  vindløse 
Skoger,  Duft  fra  Trærne,  Stilhet.  Det  lyder  som  fjærnt  Elve- 
sus fra  Himlen,  det  er  ingen  saa  langdragen  Lyd  for  Tid  og 
Evighet.  Og  hvis  en  Maaltrost  synger  saa  Gud  hvor  høit 
dens  Røst  gaar,  og  mens  den  staar  deroppe  paa  sit  høieste 
slaar  den  pludselig  en  ret  Vinkel  paa  sin  Tone,  det  er  en 
Strek  saa  klar  og  ren  som  skaaret  med  Diamant;  saa  synger 
den  nedover  igjen  bløtt  og  deilig.  Langs  Strænderne  er  det 
ogsaa  Liv,  det  springer  Teist  og  Kjeld  og  Tærne;  Linerlen  er 
ute  og  fmder  Mat,  den  bevæger  sig  i  Fremstøt,  vippende,  fm 
og  spidsnæbbet,  og  siden  saa  flyr  den  oppåa  et  Gjærde  og 
synger  den  ogsaa.  Men  naar  Solen  er  nede  da  stemmer  kan- 
ske  en  Lom  op  sine  melankolske  Hurra  fra  et  avsides  Fjæld- 
vand.  Det  er  det  siste.  Nu  er  bare  Græshoppen  igjen.  Om 
den  er  det  intet  at  si,  den  er  saa  usynlig  og  den  er  ikke  til 
noget.  Den  ligger  likesom  og  gnisser  i  Harpiks. 

Alt  dette  sitter  jeg  og  tænker  paa:  at  ogsaa  Sommeren  har 
sine  Glæder  for  Vandreren,  saa  det  er  ikke  noget  at  vente 
til  Høsten  for. 

Men  nu  tænker  jeg  paa  at  disse  stille  Ting  sitter  jeg  og 
skriver  rolige  Ord  om  —  som  om  jeg  aldeles  ikke  senere 
skulde  komme  til  hæftige  og  farlige  Begivenheter.  Det  er  bare 

et  Knep,  jeg  lærte  det  av  en  Mand  paa  den  sydlige  Halvkule, 
av  Rough,  en  Meksikaner.  Det  ringlet  smaa  Messingpailetter 
rundt  Bræmmen  paa  hans  umaatelige  Hat,  saa  jeg  husker 
ham  allerede  av  den  Grund.  Og  jeg  husker  fremfor  alt  hvor 
rolig  han  fortalte  om  sit  første  Mord:  Engang  var  min  Kjæ- 
reste en  Pike  som  hette  Marie,  fortalte  Rough  med  sin  resig- 
nerte Mine,  ja  hun  var  for  den  Saks  Skyld  bare  seksten  Aar 
endnu  og  jeg  var  nitten.  Hun  hadde  saa  smaa  Hænder  naar 
hun  takket  mig  for  noget  eller  hilste  paa  mig,  det  var  bare 
nogen  tynde  Fingrer,  slik  var  hun.  En  Kvæld  saa  tok  Herren 
hende  ind  fra  Marken  for  at  hun  kunde  sy  noget  for  ham. 
Det  stod  ikke  til  at  hindre  og  det  gik  heller  ikke  mere  end  en 
Dag  til  saa  tok  han  hende  atter  ind  fra  Marken  for  at  sy. 
Slik  gik  det  nogen  Uker,  saa  holdt  det  op.  Syv  Maaneder  efter 
døde  Marie  og  blev  begravet  i  Jorden  og  hendes  smaa  Hæn- 
der blev  ogsaa  begravet.  Jeg  gik  til  hendes  Bror  Inez  og  sa: 
Imorgen  tidlig  ved  Sekstiden  rider  Herren  til  Byen  og  han  er 
alene.  Jeg  vet  det,  svarte  han.  Du  kunde  laane  mig  din  lille 
Rifle  til  at  skyte  ham  med  imorgen,  sa  jeg.  Jeg  skal  bruke 
den  selv,  svarte  han.  Saa  snakket  vi  en  Stund  om  andre  Ting, 
om  Høsten  og  om  en  ny  stor  Brønd  vi  hadde  gravet;  da  jeg 
gik  tok  jeg  hans  Rifle  ned  fra  Væggen  og  tok  den  med.  I  Sko- 
gen var  Inez  like  i  Hælene  paa  mig  og  ropte  til  mig  om  at 
bie.  Vi  satte  os  ned  og  snakket  mere  om  et  og  andet  og  om 
litt  snappet  Inez  Riflen  fra  mig  og  vendte  hjem.  Om  Morg- 
ningen  var  jeg  tidlig  ved  Grinden  for  at  lukke  op  for  min 
Herre  og  Inez  var  der  ogsaa  i  Buskene.  Jeg  sa  til  ham:  Du 
skal  gi  dig  til  at  gaa  i  Forveien  herfra  for  at  vi  ikke  skal 
være  to  om  en  som  er  alene.  Han  har  Pistoler  i  Bæltet,  men 
hvad  har  du?  spurte  Inez.  Nei  jeg  har  ingentings  svarte  jeg, 
men  jeg  har  et  Blylodd  i  Haanden  og  det  gjør  ingen  Støi. 
Inez  fik  se  Loddet  og  tænkte  en  Stund,  saa  nikket  han  og 
gik  hjem.  Nu  kom  Herren  ridende,  han  var  meget  graa  og 
gammel  og  minst  seksti  Aar.  Op  med  Grinden!  befalte  han. 
Men  jeg  lukket  ikke  Grinden  op.  Trodde  han  jeg  var  blit 
gal?  Han  drev  til  mig  med  Pisken,  men  det  ænset  jeg  ikke. 
Saa  maatte  han  selv  ned  og  aapne  Grinden.  Da  gav  jeg  ham 
det  første  Slag,  det  traf  ved  Øiet  og  brøt  et  Hul.  Aah!  sa  han 
og  tumlet  om.  Jeg  talte  et  Par  Ord  til  ham,  men  han  forstod 
det  ikke,  efter  nogen  Slag  til  var  han  død.  Han  hadde  mange 
Penger  i  Lommen,  jeg  tok  nogen  faa  til  mit  eget  Behov  til 
Reisen,  saa  satte  jeg  mig  op  og  ridde  bort.  Inez  stod  ved  sin 

Dør  da  jeg  kom.  Du  har  bare  Ire  og  en  halv  Dag  til  Grænsen, 
sa  han. 

Roiigh  fortalte  denne  Begivenhet  slik  og  stirret  rolig  frem 
for  sig  naar  han  hadde  endt. 

Jeg  har  ikke  om  Mord  at  fortælle,  men  jeg  har  om  Glæder 
og  Lidelser  og  Kjærlighet.  Og  Kjærlighet  er  like  saa  hæftig 
og  farlig  som  Mord. 

Det  er  grønt  i  alle  Skoger  nu,  tænkte  jeg  imorges  mens 
jeg  klædte  mig  paa.  Se  Sneen  braaner  i  Fjældene,  alle  Steder 
staar  det  nu  Buskaper  i  Fjøsene  og  vil  ut  og  i  Menneske- 
husene  er  Vinduerne  slaat  paa  vid  Væg.  Jeg  aapner  min 
Skjorte  og  later  Vinden  blaase  mot  mig  og  jeg  kjender  at 
jeg  blir  besat  av  Stjærner  og  Uregjerlighet  indvendig,  aa  det 
er  et  Øieblik  som  for  mange  Aar  siden  da  jeg  var  ung  og 
mere  stormende  end  nu.  Det  er  kanske  en  Skog  i  Øst  eller 
Vest  herfra,  tænker  jeg,  hvor  en  Gammel  har  det  like  saa 
godt  som  en  Ung,  dit  gaar  jeg! 

Regn  og  Sol  og  Vind  veksler,  jeg  har  alt  gaat  i  mange  Da- 
ger, det  er  endnu  for  koldt  til  at  ligge  ute  om  Nætterne,  men 
jeg  faar  uten  Vanskelighet  Ly  i  Gaardene.  En  Mand  forun- 
drer sig  over  at  jeg  gaar  og  gaar  uten  Ærend:  jeg  er  vel  en  ut- 
klædt  Person  som  bare  vil  være  mærkelig  likesom  Werge- 
land. Manden  vet  ikke  mine  Planer:  at  jeg  agter  mig  til 
kjendte  Steder  hvor  det  er  nogen  Mennesker  som  jeg  vil  se 
igjen.  Men  det  er  god  Forstand  i  ham  og  jeg  nikker  uvilkaar- 
lig  at  det  er  nogen  Rigtighet  i  hans  Ord.  Saa  meget  Teater- 
væsen  er  det  i  ethvert  Menneske,  man  smigres  ved  at  bli 
holdt  for  mere  end  man  er.  Men  nu  kommer  Konen  og  Dat- 
teren til  og  vrøvler  os  bort  med  sit  almindelige  Hjærtensprat: 
han  har  jo  ikke  tigget  om  noget,  sier  de,  han  betalte  for 
Kvældsmaten!  Da  blir  jeg  feig  og  snedig  indvendig  og  tier 
stille  til  dette  og  later  Manden  beskylde  mig  for  mere  som 
jeg  atter  tier  til.  Og  vi  tre  Hjærtensmennesker  overvinder 
Mandens  Forstand,  han  maa  forklare  at  han  spøkte,  vi  for- 
stod da  vel  en  Spøk!  Jeg  blev  paa  Gaarden  en  Nat  og  en  Dag, 
jeg  smurte  mine  Sko  usædvanlig  godt  og  bøtte  mine  Klær. 

Da  er  det  at  Manden  atter  faar  Mistanke  til  mig:  Naar  du 
nu  gaar  saa  gir  du  min  Datter  en  rigtig  stor  Drikkepenge, 
sa  han.  Jeg  lot  som  om  jeg  ingenlunde  var  rammet  og  sa 
leende:  Gjør  jeg  det?  Ja,  svarte  Manden,  og  saa  sitter  vi  til- 

bake  og  tænker  at  du  maa  ha  været  en  meget  høitstaaende 
Person. 

Aa  hvor  jeg  syntes  han  var  utækkehg!  Jeg  gjorde  det  eneste 
jeg  kunde  gjøre,  jeg  overhørte  hans  Spydigheter  og  bad  om 
Arbeide.  Jeg  hkte  mig  godt  her,  sa  jeg,  og  han  trængte  mig, 
han  kunde  sætte  mig  til  hvadsomhelst  nu  i  Onnen.  Jeg  ser 
helst  at  du  gaar  din  Vei,  svarte  Manden,  du  er  en  Nar! 

Det  var  tydelig  at  han  hadde  lagt  mig  for  Hat  og  jeg 
hadde  ikke  nogen  av  Gaardens  Kvindfolk  for  Haanden  til  at 
hjælpe  mig.  Jeg  saa  paa  ham  og  kunde  ikke  fatte  hans  Op- 
træden.  Hans  Blik  var  fast,  det  forekom  mig  med  ett  at  jeg 
aldrig  hadde  set  saa  kloke  Øine  hos  noget  Menneske.  Men 
han  overdrev  sin  Ondsindethet  og  førte  sig  selv  paa  Avveie. 
Han  spurte:  Hvad  skal  vi  si  at  du  heter?  Det  behøver  du 
ikke  at  si  noget  om,  svarte  jeg.  En  vandrende  Eilert  Sundt? 
gjættet  han.  Jeg  gik  ind  paa  Spøken  og  svarte:  Ja  gjærne  det! 
Men  da  Manden  fik  Svaret  hidset  det  ham  og  gjorde  ham 
mere  og  mere  rap,  han  sa:  Jeg  synes  Synd  paa  Fru  Sundt! 
Da  tråk  jeg  paa  Akslen  og  svarte:  Du  tar  feil,  jeg  har  ingen 
Frue!  Dermed  vilde  jeg  gaa.  Men  med  en  unaturlig  Slagfær- 
dighet  ropte  han  efter  mig:  Det  er  du  som  tar  feil,  jeg  mente 
din  Mor  som  fødte  dig! 

Nede  i  Veien  snudde  jeg  mig  om  og  saa  at  Manden  blev 
indsamlet  av  Konen  og  Datteren.  Og  jeg  tænkte  ved .  mig 
selv:  Nei  man  gaar  ikke  bare  paa  Roser  naar  man  vandrer! 

Paa  Nabogaarden  fik  jeg  høre  at  Manden  var  en  forhen- 
værende Furer,  han  hadde  engang  været  paa  en  Sindssyke- 
anstalt  paa  Grund  av  en  Høiesteretsproces  som  han  hadde 
tapt.  Nu  i  denne  Vaartid  brøt  hans  Sykdom  ut  paany,  det 
var  kanske  mit  Komme  som  hadde  git  ham  det  siste  Puf  ut- 
over Randen.  Men  Gud  hvor  han  hadde  lynet  av  Skarpsindig- 
het i  det  Øieblik  Galskapen  slog  sammen  over  ham!  Jeg  min- 
des  ham  nu  og  da,  han  gav  mig  en  Lektion:  det  er  vanskelig 
at  forståa  sig  ret  paa  Mennesker,  hvem  som  er  gal  og  hvem 
klok!  Gud  hjælpe  os  alle  fra  at  bli  gjennemskuet! 

Den  Dag  kom  jeg  forbi  et  Hus  hvor  det  sat  en  ung  Gut  paa 
Dørhellen  og  spilte  paa  Mundspil.  Han  var  ikke  nogen  videre 
Spillemand,  men  han  var  vel  en  glad  Sjæl  siden  han  sat  der 
og  spilte  for  sig  selv,  jeg  hilste  da  bare  op  til  Luen  for  ikke 
at  forstyrre  ham  og  blev  staaende  i  Frastand.  Han  tok  ingen 
Notis  av  mig,  men  tørket  Mundspillet  av,  satte  det  for  Mun- 
den  og  spilte  videre.  Dette  varte  længe,  jeg  nyttet  da  Leilig- 

heten  engang  han  atter  tørket  Mundspillet  av  til  at  hoste. 
Er  det  du,  Ingeborg?  spurte  han.  Jeg  trodde  han  talte  til  et 
Kvindeinenneske  bak  sig,  inde  i  Huset,  derfor  svarte  jeg 
ikke.  Du  som  staar  der,  sa  han.  Jeg  spurte  forvirret:  Jeg? 
kan  du  ikke  se  mig?  Hertil  svarte  han  intet.  Han  gjorde  no- 
gen  famlende  Bevægelser  omkring  sig  og  vilde  reise  sig  op, 
jeg  skjønte  at  han  var  blind.  Sit  stille,  lat  ikke  mig  for- 
skrække  dig,  sa  jeg  og  satte  mig  ved  Siden  av  ham. 

Vi  pratet  om  en  Ting  eller  to,  han  var  i  Attenaarsalderen, 
blind  fra  sit  fjortende  Aar,  stor  og  stærk,  dunet  over  hele 
Underansigtet  av  det  frembrytende  Skjæg.  Gudskelov,  han 
hadde  god  Helse,  sa  han.  Men  Synet,  sa  jeg,  han  husket  vel 
endda  hvorledes  Verden  saa  ut?  Jada,  han  hadde  mange  mor- 
somme Minder  fra  den  Tid  han  saa.  I  det  hele  tat  var  han 
tilfreds  og  glad.  Han  skulde  ind  til  Professoren  i  Kristiania 
i  Vaar  og  bli  opereret,  saa  vilde  han  kanske  ialfald  faa  Gang- 
synet igjen!  aa  det  gik  vel  en  Dag  i  Send!  Hans  Ævner  var 
ganske  smaa,  han  saa  ut  til  at  ta  meget  Føde  til  sig,  han  var 
tyk  og  dyrisk  kraftig.  Men  det  syntes  at  være  noget  usundt, 
noget  idiotisk  over  ham,  hans  Hengivenhet  i  sin  Skjæbne 
var  for  uforstandig.  Slik  Haapefuldhet  forutsætter  nogen 
Dumhet,  tænkte  jeg,  det  skal  en  viss  Grad  av  Ringhet  i 
Ævnen  til  for  at  gaa  og  være  varig  tilfreds  med  Livet  og  at- 
paa  Kjøpet  vente  sig  noget  nyt  og  godt  av  det. 

Men  jeg  var  oplagt  til  at  lære  litt  av  alt  paa  min  Van- 
dring, selv  denne  Stakkar  sat  der  paa  sin  Dørhelle  og  gjorde 
mig  klokere  paa  en  enkelt  Smaating.  Hvorledes  hadde  han 
kunnet  ta  feil  av  mig  og  Kvindemennesket  Ingeborg  som  han 
kaldte  paa?  Jeg  maatte  være  kommet  for  stille  gaaende,  jeg 
hadde  glemt  at  være  Gamp,  mine  Sko  var  for  lette.  Jeg  var 
blitt  forvansket  av  alle  de  Finheter  jeg  hadde  faret  med  i 
mange  Aslt,  jeg  fik  studere  tilbake  til  Bonde. 


Nu  hadde  jeg  tre  Dager  igjen  til  det  Maal  som  min  Nys- 
gjærrighet  hadde  sat  sig,  til  Øvrebø,  til  Kaptein  Falkenbergs. 
Det  høvet  bra  at  komme  gaaende  dit  nu  og  spørre  om  Ar- 
beide, det  var  en  lang  Vaaronn  at  gjøre  paa  den  store  Gaard. 
Det  var  seks  Aar  siden  jeg  hadde  været  der  sist,  Tiden  var 
gaat,  jeg  hadde  nu  i  nogen  Uker  latt  mit  Skjæg  staa,  saa 
ingen  vilde  kjende  mig  igjen. 

Det  var  midt  i  Uken,  jeg  vilde  lage  det  slik  at  jeg  kom 
frem  til  Lørdags  Kvæld.  Saa  vilde  Kapteinen  foreløpig  la 
mig  være  Helgen  over  og  tænke  paa  min  Anmodning,  Man- 
dag vilde  han  saa  komme  og  si  Ja  eller  Nei. 

Det  var  mærkelig  nok  ingen  Spænding  i  mig  ved  Tanken 
paa  det  som  forestod,  nei  ingen  Uro,  jeg  gik  og  vandret  gan- 
ske smaat  og  godt  forbi  Gaarder  og  Skoger  og  Enger.  Jeg 
tænkte  ved  mig  selv:  paa  dette  samme  Øvrebø  har  jeg  dog 
engang  gjennemlevet,  nogen  indholdsrike  Uker,  jeg  var  endog 
forelsket  i  Fruen,  i  Fru  Lovise.  Visst  var  jeg  saa.  Hun  hadde 
lyst  Haar  og  graa,  mørke  Øine,  hun  var  som  en  ung  Pike. 
Det  er  seks  Aar  siden,  aa  saa  længe  siden,  har  hun  forandret 
sig  noget  videre?  Mig  har  Tiden  tæret  paa,  jeg  er  blit  dum 
og  avblomstret  og  likegyldig,  nu  ser  jeg  paa  en  Kvinde  som 
paa  Litteratur.  Det  er  Enden.  Hvad  saa?  En  Ende  skal  alt 
ha.  Jeg  hadde  i  Begyndelsen  av  denne  Tilstand  en  Følelse 
som  om  jeg  hadde  mistet  noget,  det  var  som  om  jeg  var  blit 
forkjælet  av  en  Lommetyv.  Saa  satte  jeg  mig  til  at  kjende 
efter  om  jeg  kunde  utstaa  mig  efter  dette,  om  jeg  virkelig 
kunde  fordra  mig.  Aajo.  Det  var  ikke  som  før,  men  det  hele 
gik  lydløst,  men  fredelig,  men  sikkert.  En  Ende  skal  alt  ha. 

I  den  gamle  Alder  lever  man  ikke  Livet  med,  man  bare 
holder  sig  paa  Fote  ved  Erindringer.  Vi  er  som  Brever  som 
er  sendt  ut:  vi  befmder  os  ikke  længer  under  Befordringen, 
vi  er  kommet  frem.  Saa  er  det  da  om  vi  har  hvirvlet  Glæ- 
der  og  Sorger  op  ved  vort  Indhold  eller  vi  intet  Indtryk  har 
efterlatt.  Tak  for  Livet,  det  var  morsomt  at  leve! 

Men  Kvinden  hun  var  som  alle  Vise  visste  før:  uendelig 
ringe  i  Ævner,  men  rik  i  Uansvarlighet,  i  Forfængelighet, 
i  Letfærdighet.  Hun  har  meget  av  Barnet,  men  intet  av  dets 
Uskyld. 


Jeg  staar  ved  Stolpen  hvor  Veien  tar  op  til  Øvrebø.  Det 
er  ingen  Bevægelse  i  mig.  Stor  og  lys  saa  ligger  Dagen  over 
Enger  og  Skoger,  hist  og  her  pløies  og  harves  det  i  Åkrene, 
det  gaar  næsten  ubevægelig  smaat,  det  er  Høstdags  Leite  og 
het  Sol.  Jeg  gaar  længer  end  til  Stolpen  for  at  forhale  Ti- 
den noget  før  jeg  gaar  tilgaards.  Efter  en  Times  Tid  tar  jeg 
ind  i  Skogen  og  vandrer  litt  omkring  derinde,  det  er  Bær  i 
Blomst  og  Duft  av  grønt  Smaaløv.  Masser  av  Trost  jager  en 
Kraake  foran  sig  bortover  Himlen,  de  sjauer  svært,  det  er 

som  en  Virvarslyd  av  ubrukbare  Kaslagnelter.  Jeg  lægger 
mig  bakover  med  min  Sæk  under  Hodet  og  sovner. 

Efter  en  Stund  vaakner  jeg  igjen  og  gaar  til  nærmeste 
Plogmand,  det  er  min  Hensigt  at  spørre  mig  litt  for  om 
Falkenbergs  paa  Øvrebø,  om  de  lever  endda,  om  de  har  det 
godt.  Jeg  trælTer  en  Mand  som  gir  mig  et  og  andet  forsigtig 
Svar,  han  staar  der  smaaøiet  og  indful  og  sier:  Det  staar  paa 
om  Kapteinen  er  hjemme.  —  Pleier  han  at  være  borte?  — 
Neida  han  er  nok  hjemme.  —  Har  han  gjort  Vaaronnen  sin? 
—  Manden  smilte:  Aanei  det  har  han  vel  ikke.  —  Har  han 
Folk  nok?  —  Det  vet  jeg  ikke,  ja  det  har  han  visst.  Og  Vaar- 
onnen er  gjort,  ialtfald  er  Gjødselen  utkjørt.  Jada. 

Saa  smatter  Manden  paa  Hestene  og  pløier  videre  og  jeg 
følger  ham.  Det  var  ikke  meget  at  faa  vite  av  ham.  Næste 
Gang  Hestene  stanser  og  puster  paa  lirker  jeg  ut  av  Man- 
den et  Par  Motsigelser  til  om  Folkene  paa  Øvrebø:  Kaptei- 
nen var  jo  paa  Moen  Somrene  utover  og  i  den  Tid  var  Fruen 
alene.  Ja  de  hadde  jo  altid  mange  Fremmede  hos  sig,  det 
forstaar  sig;  men  Kapteinen  var  borte.  Ikke  for  det,  han 
trivdes  visst  bedst  hjemme,  men  han  maatte  jo  være  paa 
Moen  ogsaa.  Nei  de  hadde  ingen  Børn  endda,  det  saa  ikke 
ut  for  at  hun  fik  Børn,  Fruen.  Hvad  sier  jeg,  det  kan  bli 
mange  Børn  endda,  aldrig  saa  mange  Børn,  hvad  det  an- 
gaar.  Naada,  Gamper! 

Vi  pløier  og  puster  paa  igjen.  Jeg  vil  nødig  komme  ube- 
leilig til  Øvrebø  og  spør  Manden  om  han  tror  det  er  Sel- 
skap og  Fremmede  paa  Kapteinsgaarden  idag?  —  Det  trodde 
han  ikke.  Det  hændte  nok  at  det  var  Selskap,  men.  Og  Mu- 
sik  og  Spil  og  Gjæster  det  var  det  nu  til  enhver  Tid,  men. 
Ikke  for  det,  Kapteinens  var  fme  Folk  og  hadde  vel  Raad 
til  det,  slik  Rikdom  og  Gromhet  som  der  var. 

Denne  Plogmand  var  et  Kors.  Jeg  prøver  nu  at  faa  vite 
litt  om  en  anden  Falkenberg,  min  gamle  Fælle  i  Tømmer- 
skogen, han  som  stemte  Pianoer  i  en  snæver  Vending,  Lars 
Falkenberg.  Og  her  blev  Mandens  Oplysninger  meget  sikrere: 
Lars?  Jo  han  var  her.  Skulde  mene  han  kjendte  Lars!  Han 
hadde  sluttet  at  tjene  paa  Øvrebø,  men  Kapteinen  hadde 
overlatt  ham  en  liten  Rydning  til  at  leve  paa;  han  blev  gift 
med  Piken  Emma  og  hadde  et  Par  Børn.  Strævsomme  og 
flinke  Folk  som  alt  fødde  to  Kuer  paa  Rydningen. 

Her  ender  Furen  og  Manden  vender  Hestene,  saa  sier  jeg 
Farvel  og  gaar. 

Da  jeg  staar  paa  Øvrebøs  Gaardsplass  kjender  jeg  igjen 
alle  Husene,  men  de  mangler  Maling.  Jeg  lægger  Mærke 
til  at  Flagstangen  som  jeg  var  med  paa  at  reise  for  seks 
Aar  siden  staar  der  endda,  men  den  er  uten  Line  og  Kulen 
paa  Toppen  er  væk. 

Nu  var  jeg  fremme.  Klokken  var  fire  om  Eftermiddagen 
den  26de  April. 

Gamle  Folk  husker  Datoer. 


I 

Det  gik  anderledes  end  jeg  hadde  tænkt:  Kaptein  Falken- 
berg kom  ut  paa  Gaarden,  hørte  mit  Ærend  og  gav  mig 
Avslag  paa  Stedet.  Han  hadde  Folk  nok  og  Onnen  var  næ- 
sten  gjort. 

Godt.  Fik  jeg  Lov  til  at  sætte  mig  i  Borgstuen  og  hvile  litt? 

Værsaagod. 

Kapteinen  indbydde  mig  ikke  til  at  raste  Helgen  over, 
han  svinget  sig  paa  Hælen  og  gik  ind  igjen.  Han  syntes  at 
komme  like  fra  Sengen  da  han  kom,  han  var  i  Natskjorte 
endda,  uten  Vest  og  hadde  bare  kastet  en  Trøie  løselig  paa 
uten  at  knappe  den.  Han  var  blit  graa  ved  Ørene  og  ned- 
over Skjægget. 

Jeg  sætter  mig  i  Borgstuen  og  venter  til  Drengene  kom- 
mer hjem  til  Eftasværd.  Det  var  bare  en  voksen  Dreng  og 
en  Gut,  jeg  snakket  med  dem  og  det  viser  sig  at  væt-e  en 
Misforstaaelse  av  Kapteinen  at  Onnen  var  næsten  gjort.  Han 
derom!  Jeg  lægger  ikke  Skjul  paa  at  jeg  søker  Arbeide,  og 
hvad  min  Dygtighet  angaar  da  later  jeg  dem  læse  den  gode 
Attest  jeg  hadde  fra  Lensmanden  paa  Hersæt  fra  fordums 
Tid.  Da  Gutterne  skal  ut  igjen  følger  jeg  dem  med  Sækken 
paa  Ryggen  og  er  færdig  til  at  gaa.  Jeg  kikker  indom  Stalden 
hvor  der  staar  forunderlig  mange  Hester,  indom  Fjøset,  til 
Hønsene,  Grisene,  jeg  saa  at  det  laa  fjoraarig  Gjødsel  i  Bin- 
gen som  endda  ikke  var  utkjørt. 

Hvorledes  kan  det  være? 

Ja  hvad  skal  vi  gjøre!  svarer  Drengen.  Jeg  drog  Gjødsel 
fra  Senvinters  til  nu,  jeg  var  alene.  Nu  er  vi  endelig  blit  to 
paa  en  Vis,  men  nu  skal  vi  pløie  og  harve. 

Han  derom! 

Ja  Farvel,  sier  jeg  og  gaar.  Jeg  agter  mig  til  min  gode 
Fælle  Lars  Falkenberg,  men  det  sier  jeg  intet  om.  Jeg  øiner 


EN    VANDRER    SPILLER    MED    SORDIN  9 

nogen  nye  Smaahuser  høit  oppe  i  Skogen  og  skjønner  at 
der  er  Rydningen. 

Drengen  maa  være  kommet  i  indre  Bevægelse  ved  at  en 
Mand  nu  gaar  tapt  for  Onnen  paa  Øvrebø,  jeg  ser  ham 
trampe  over  Gaardsplassen  og  ind  i  Hovedbygningen  idet 
jeg  fjærner  mig. 

Jeg  har  gaat  et  Par  Hundrede  Skridt  da  Drengen  kom- 
mer fort  efter  mig  og  mælder  at  jeg  er  bht  antat  allikevel, 
han  har  talt  med  Kapteinen  og  har  faat  frie  Hænder  til  at 
ta  mig  i  Arbeide.  Nu  blir  det  ikke  noget  at  gjøre  paa  før  Man- 
dag; men  kom  ind  og  faa  dig  E  f  tas  vær  d! 

Drengen  er  en  grei  Kar,  han  følger  mig  til  Kjøkkenet  og 
varsler:  Lat  denne  Mand  faa  Mat;  han  skal  arbeide  her! 

Fremmed  Kokke,  fremmede  Piker,  jeg  faar  min  Mat  og 
gaar  ut  av  Kjøkkenet.  Jeg  ser  ingen  av  Herskapet. 

Da  det  blir  for  kjedelig  at  sitte  paa  Stas  i  Borgstuen  hele 
Kvælden  gaar  jeg  efter  Gutterne  ut  i  Åkeren  og  prater  med 
dem.  Drengen  selv  er  fra  en  Gaard  længer  nord  i  Bygden, 
men  da  han  ikke  er  ældste  Søn  og  ingen  Gaard  har  at  drive 
har  han  resolut  tat  Tjeneste  her  paa  Øvrebø  for  en  Tid. 
Sandelig,  han  kunde  fundet  paa  en  daarligere  Ting!  Kap- 
teinen selv  tok  sig  ikke  mere  og  mere  av  Gaarden,  kanske 
heller  litt  mindre  og  mindre,  han  var  ogsaa  saa  meget  borte, 
Drengen  maatte  handle  efter  sit  eget  Skjøn.  Nu  i  Høst  har 
han  da  vendt  store  Vidder  av  mosebundet  Voldmark  som 
han  vil  saa  i,  Drengen  peker  utover  Jordet,  at  der  har  han 
pløiet  og  der  vil  han  lægge  igjen;  se  den  Fjorekre  der,  staar 
den  ikke  allerede  pen! 

Det  er  godt  at  høre  at  den  unge  Mand  kan  sine  Ting  og 
jeg  trives  ved  hans  forstandige  Tale.  Han  har  ogsaa  været 
paa  Amtskolen,  har  lært  at  føre  Regnskap  over  Gaardsbruk, 
at  skrive  Høilass  i  en  Rubrik  og  Kalvenes  Fødselsdag  i  en 
anden.  Han  derom!  Før  hadde  Bonden  slike  Regnskaper  i 
Hodet  og  Kvindfolkene  visste  paa  Dagen  naar  hver  især 
av  deres  tyve  eller  femti  Kuer  skulde  bære. 

Men  Drengen  er  en  vaaken  Kar  og  ikke  rædd  for  at  ta  i, 
han  var  bare  i  det  siste  blit  noget  døivet  ned  av  alt  det  uover- 
kommelige Arbeide  paa  Kapteinsgaarden.  Det  virket  like- 
frem opmuntrende  paa  ham  at  faa  mere  Karhjælp.  Fra  Man- 
dag av  skulde  jeg  ha  Harvhesten  til  at  kjøre  Gjødsel  med, 
bestemmer  han,  saa  skulde  Smaagutten  faa  en  av  Kaptei- 
nens to  Kjørehester  til  at  harve  med;   selv  vilde  Drengen 

vedbli  med  at  pløie.  Aa  vi  skulde  endda  faa  Sæd  i  Jorden 
iaarl 


Søndag. 

Jeg  maa  være  forsigtig  med  ikke  at  vite  noget  fra  før  her 
paa  Gaarden,  hvor  langt  for  Eksempel  Kapteinens  Skoger 
strækker  sig,  hvor  de  forskjellige  Huser  og  Uthuser  er  be- 
liggende, Brønden,  Veiene.  Jeg  puslet  med  at  sætte  mig 
istand  til  Morgendagen,  smurte  Kjærren  og  Sælen  og  stelte 
litt  ekstra  med  min  Hest.  Om  Eftermiddagen  tok  jeg  en  fire 
fem  Timers  Vandring  omkring  i  Kapteinens  Skoger,  passerte 
Lars'  Rydning  uten  at  gaa  ind  i  Stuen  og  kom  helt  til  Skil- 
let mot  Nabobygden  før  jeg  vendte  om.  Det  forundret  mig  at 
Skogen  var  saa  stærkt  hugget. 

Drengen  spurte  da  jeg  kom  hjem: 

Hørte  du  Sang  og  Leven  i  Nat? 

Ja.  Hvad  var  det? 

Det  var  Gjæsterne,  svarer  Drengen  leende. 

Ja  Gjæsternel  De  var  altid  saa  mange  paa  Øvrebø  nu. 

Det  var  en  overmaate  fet  og  dertil  kvik  Herre  iblandt  dem, 
han  hadde  opsvingede  Moustascher  og  var  Kaptein  ved  sam- 
me Vaapen  som  Falkenberg,  jeg  saa  ham  og  de  andre  Gjæ- 
ster  komme  sivende  ut  av  Huset  i  Løpet  av  Kvælden.  Det 
var  en  Mand  som  de  kaldte  Ingeniør,  han  var  ung,  nogen 
og  tyve  Aar,  middels  stor,  brun  i  Huden  og  uten  Skjæg.Og 
der  var  Elisabet  fra  Præstegaarden.  Jeg  husket  Elisabet  nøie, 
derfor  kunde  jeg  kjende  hende  igjen  straks  skjønt  hun  var 
blit  seks  Aar  ældre  og  mere  moden.  Lille  Elisabet  fra  for- 
dums Dager  var  ikke  en  ung  Pike  længer,  hendes  Bryst  stod 
saa  ut  og  gav  Indtryk  av  overdreven  Sundhet,  Drengen  for- 
tæller  at  hun  er  gift,  hun  tok  Ung  Erik  allikevel,  en  Gaard- 
mandssøn  hun  hadde  været  kjær  i  fra  Barnedagene.  Hun 
vedblev  at  være  Veninde  med  Fru  Falkenberg  og  kom  ofte 
hit  til  Øvrebø.  Men  Manden  var  aldrig  med. 

Nu  staar  Elisabet  ved  Flagstangen  og  Kaptein  Falkenberg 
kommer  dit  ogsaa.  De  prater  et  og  andet  og  er  optat  med 
sit;  Kapteinen  ser  sig  litt  om  for  hver  Gang  han  skal  si  no- 
get, saa  det  er  kanske  ikke  Likegyldigheter  han  sier,  men 
tværtimot  noget  han  er  forsigtig  med. 

Der  er  den  fete  lystige  Kaptein,  vi  hører  hans  Latter  ind 
i  Borgstuen,  han  roper  til  Falkenberg  om  at  følge  med,  men 


EN    VANDRER    SPILLER    MED     SORDIN  U 

faar  bare  et  kort  Svar  paaskraa  imot  sig.  Det  gaar  nogen 
Stentrin  ned  til  Syrinskogen,  dit  stævner  Kapteinen  nu;  bak- 
efter  følger  en  Pike  med  Vin  og  Glas.  Sist  gaar  Ingeniøren. 

Drengen  brister  i  Latter  ved  Siden  av  mig  og  sier: 

Nei  den  Kapteinenl 

Hvad  heter  han? 

De  kalder  ham  bare  Bror  allesammen,  baade  ifjor  og  iaar. 
Jeg  vet  ikke  hvad  han  heter. 

Og  Ingeniøren? 

Han  heter  Lassen,  hører  jeg.  Han  har  været  her  bare  en 
Gang  for  i  min  Tid. 

Saa  kom  Fru  Falkenberg  ut  paa  Trappen,  hun  stanser  et 
Øieblik  og  ser  over  til  de  to  ved  Flagstangen.  Hun  er  saa  pen 
og  fm  i  Kroppen  endda,  men  hendes  Ansigt  er  slapt,  det  er 
som  om  hun  har  været  fyldigere  i  Kinderne  før  i  Tiden  og 
nu  er  svanet  ned.  Nu  tar  hun  Veien  til  Syrinskogen  hun  og- 
saa,  da  kjender  jeg  hendes  Gang  igjen,  den  er  rolig  og  myk 
som  før.  Men  naturligvis  har  vel  Tiden  tat  meget  av  hendes 
gode  Utseende  efter  saa  mange  Aar. 

Det  kommer  nogen  Mennesker  til  ut  av  Huset,  en  ældre 
Dame  med  Sjal  om  sig,  hun  følges  av  to  Herrer. 

Drengen  fortæller  mig  at  det  ikke  altid  er  saa  mange  Frem- 
mede paa  Gaarden;  men  i  Forgaars  da  det  var  Kapteinens 
Fødselsdag  hadde  to  Vogner  med  Mennesker  kommet  su- 
sende; de  fire  fremmede  Hester  stod  endda  i  Stalden. 

Der  ropes  nu  for  Alvor  paa  de  to  ved  Flagstangen  og 
Kapteinen  svarer  utaalmodig  Ja,  men  vedblir  at  staa.  Der 
tar  han  et  Støvgran  av  Elisabets  Aksel,  der  ser  han  sig  godt 
omkring  og  lægger  sin  Haand  paa  hendes  Arm  og  indpren- 
ter  hende  noget. 

Drengen  sier:  jl^ 

De  har  altid  saa  meget  at  snakke  om  de  to.  Hun  kommer 
ikke  her  nogen  Gang  uten  at  de  gaar  lange  Turer. 

Bryr  Fru  Falkenberg  sig  om  det? 

Jeg  har  ikke  hørt  andet. 

Har  heller  ikke  Elisabet  nogen  Børn? 

Jo  hun  har  mange  Børn. 

Hvorledes  kan  hun  komme  saa  ofte  ifra  Børnene  og  den 
store  Gaard? 

Det  staar  ikke  paa  saa  længe  Eriks  Mor  lever.  Saa  kan 
hun  nok  komme  ifra. 

Drengen  gaar  ut  og  jeg  blir  alene  i  Borgstuen.  Her  sat  jeg 

engang  og  konstruerte  paa  en  mærkelig  Tømmersag.  Aa 
hvor  jeg  var  interesseret!  Der  inde  i  Kammerset  laa  Drengen 
Petter  syk,  men  jeg  sprang  varm  av  Iver  ut  i  Skaalen  hver 
Gang  jeg  skulde  banke  noget.  Nu  tænker  jeg  paa  den  Skog- 
sag  som  paa  Litteratur.  Slik  steller  Aarene  os  alle  til. 

Drengen  kommer  ind  igjen. 

Hvis  ikke  de  Fremmede  reiser  imorgen  heller  saa  tar  jeg 
to  av  Hestene  deres  og  pløier  med,  sier  han  og  er  bare  op- 
fyldt  av  sit. 

Jeg  ser  ut  av  Vinduet.  Endelig  er  de  to  ved  Flagstangen 
gaat  sin  Vei. 

* 

Om  Kvælden  blev  det  mere  og  mere  livlig  nede  i  Syrin- 
skogen,  Pikerne  gik  frem  og  tilbake  med  Bræt,  de  bar  baade 
Drikke  og  Mat  ned,  Herskapet  holdt  Maaltid  under  Buskene. 
Bror,  Bror  I  blev  det  ropt,  men  høiest  av  alle  lo  og  ropte  Bror 
selv.  Han  hadde  knækket  sin  Stol  ved  sin  umaatelige  Tyng- 
de, det  kommer  nu  Bud  til  Borgstuen  efter  en  rigtig  god  Træ- 
stol  som  kunde  bære  ham.  Ja  hvor  de  moret  sig  nede  i  Syrin- 
skogen.  Kaptein  Falkenberg  kom  nu  og  da  op  paa  Gaards- 
plassen  for  at  vise  at  han  gik  godt  paa  sine  Ben  endnu  og 
fremdeles  hadde  Opsyn  med  alt. 

Jeg  vaager  ham!  sa  Drengen.  Han  er  ikke  den  som  gir 
sig  først.  Ifjor  engang  da  jeg  skysset  ham  dråk  han  hele 
Veien,  men  det  var  ingenting  at  se  paa  ham. 

Solen  gik  ned.  Det  blev  vel  svalt  i  Syrinskogen,  for  Her- 
skapet drog  i  Hus.  Men  de  store  Vinduer  til  Stuerne  blev  slaat 
op  og  Bølger  av  Vellyd  fra  Fru  Falkenbergs  Flygel  lydde  ut 
til  os.  Senere  blev  det  Dansemusik,  da  var  det  vel  fete  Kap- 
tein Bror  som  spilte. 

Slike  Folk!  mumlet  Drengen.  De  danser  og  spiller  om  Nat- 
ten og  sover  om  Dagen.  Nu  gaar  jeg  og  lægger  mig. 

Jeg  sitter  tilbake  ved  Vinduet  og  ser  min  Fælle  Lars  Fal- 
kenberg komme  over  Gaarden  og  gaa  ind  i  Hovedbygningen. 
Han  var  blit  hentet  til  at  synge  Viser  for  Herskapet.  Da  han 
har  sunget  en  Stund  begynder  Kaptein  Bror  og  andre  at  blan- 
de sig  i  Sangen  og  hjælpe  til,  ja  det  lydde  stærkt  og  lystig.  Om 
en  Times  Tid  kommer  Lars  Falkenberg  ind  i  Borgstuen,  han 
har  faat  en  Halvflaske  i  Lommen  for  sin  Umak.  Da  han 
fmder  bare  mig  fremmede  Mand  i  Borgstuen  gaar  han  ind  i 
Kammerset  til  Drengen  og  drikker  en  Dram  med  ham;  om 

en  Stund  blir  ogsaa  jeg  kaldt  ind.  Jeg  vogter  mig  for  at  si 
stort  for  ikke  at  gi  mig  tilkjende;  men  da  Lars  gaar  hjem 
ber  han  mig  om  at  slaa  Følge  et  Stykke.  Saa  viser  det  sig  at 
jeg  er  gennemskuet,  Lars  vet  at  jeg  er  hans  gamle  Kamerat  i 
Tømmerskogen. 

Kapteinen  har  sagt  ham  det. 

Godt!  tænkte  jeg.  Men  saa  er  jo  al  videre  Forsigtighet  fra 
min  Side  til  ingen  Ting.  Jeg  følte  mig  forresten  godt  for- 
nøidd  med  denne  Vending,  Kapteinen  lot  mig  altsaa  med  den 
største  Likegyldighet  rusle  som  jeg  vilde  paa  Gaarden. 

Jeg  fulgte  Lars  Falkenberg  helt  hjem,  vi  pratet  om  gamle 
Dager,  om  hans  Rydning  og  om  Folkene  nede  paa  Gaarden: 
Det  stod  likesom  ikke  længer  den  store  Respekt  av  Kap- 
teinen som  før,  han  var  ikke  Ordfører  i  Bygden  nu  og  det 
kom  ikke  Koner  og  Mænd  og  raadførte  sig  med  ham.  Se  der 
er  nu  Veien  som  han  ombygget  ned  til  Chausseen,  det  er  det 
siste  han  har  gjort,  det  er  fem  Aar  siden.  Husene  skulde 
males,  men  han  later  det  være,  Jordveien  er  vanbrukt  og 
Skogen  har  han  drevet  for  stærkt.  Dråk  han?  Det  gik  nok 
det  Ord,  men  aanei  det  kunde  ikke  sies  med  Rette;  gid  Fan 
hadde  alle  Sladderbøtter!  Han  dråk  litt  og  kjørte  desuten 
hjemmefra  og  blev  borte  nogen  Stunder  av  Gangen;  men  han 
hadde  ikke  længer  nogen  Fremfærd  naar  han  kom  hjem 
igjen  heller,  og  det  var  det  gale.  Saa  det  var  kommet  en  ond 
Aand  over  ham,  sier  Lars. 

Og  Fruen? 

Fruen!  Hun  gik  der  som  før  og  spilte  paa  Flygelet  og  var 
saa  pen  som  nogen  kunde  forlange.  Og  de  har  et  gjæstfrit 
Hus  og  mange  Fremmede;  men  Skatter  og  Avgifter  er  store 
og  det  koster  meget  bare  at  vedlikeholde  de  store  Bygnin- 
gerne.  Men  det  er  jo  en  Syndstraf  baade  paa  Kapteinen  og 
Fruen  at  de  er  saa  leitte  paa  hverandre,  skulde  nogen  ha  set 
slikt.  Sier  de  et  Ord  til  hverandre,  saa  ser  de  til  langt  andre 
Kanter  og  rører  næsten  ikke  Munden.  De  snakker  ikke  syn- 
lig til  andre  end  Fremmede  i  Maaned  efter  Maaned.  Og  om 
Sommeren  ligger  Kapteinen  paa  Moen  og  kommer  ikke  hjem 
og  ser  ikke  til  Konen  og  Gaarden.  Nei  de  har  ikke  Børn,  det 
er  Tingen!  sier  Lars. 

Emma  kommer  ut  av  Stuen  og  slutter  sig  til  os.  Hun  ser 
rigtig  god  og  nydelig  ut  fremdeles  og  jeg  sier  hende  det.  Aaja 
Emma,  sier  Lars  ogsaa,  hun  er  bra  nok;  men  hun  faar  saa 
mange  Børn,  Spektaklet!  Saa  skjænker  han  hende  av  Halv- 

flasken  og  nøder  hende  til  at  drikke  ut.  Nu  vil  Emma  ha  os 
ind,  vi  kan  vel  like  saa  godt  sitte  paa  en  Krak  i  Stuen  som 
vi  staar  her,  sier  hun.  Aa  det  er  Sommers  Tide  nu!  svarer 
Lars  og  bryr  sig  ikke  om  at  faa  mig  ind.  Da  jeg  skal  gaa 
følger  han  mig  et  Stykke  nedover  igjen  og  viser  mig  hvor  han 
har  grøftet  og  brutt  Jord  og  gjærdet  paa  Rydningen.  Han 
har  gjort  et  godt  og  forstandig  Arbeide  paa  sit  Hile  Bruk 
og  det  strømmer  paa  mig  et  forunderlig  Velbehag  ved  at  staa 
her  ved  dette  lune  Hjem  i  Skogen.  Bakenfor  Stuen  og  Fjøset 
suser  Skogen  sagte,  det  er  Løvtrær  ved  Husene,  Aspeløvet 
hvisler  som  Silke. 

Jeg  gaar  hjem.  Kvælden  lier,  alle  Fugler  tier,  det  er  mildt 
Veir  med  en  bløt,  blaa  Skumring. 


Lat  os  være  unge  i  Kvældl  sier  en  Mand  høit  og  blankt  bak 
Syrinerne.  Lat  os  danse  i  Kalvehagen  i  Kvæld! 

Husker  De  hvorledes  De  var  ifjor?  svarer  Fru  Falkenbergs 
Røst.  Da  var  De  pen  og  ung  og  sa  ikke  slikt. 

Nei  da  sa  jeg  ikke  slikt.  Tænk,  husker  De  det  endda!  Men 
en  Kvæld  saa  skjændte  De  paa  mig  ifjor  ogsaa:  De  er  saa 
vakker  i  Kvæld!  sa  jeg.  Nei,  svarte  De,  jeg  er  ikke  vakker 
mere;  men  De  er  et  Barn,  drik  ikke  saa  meget,  sa  De. 

Ja  det  sa  jeg,  svarer  Fru  Falkenberg  leende. 

Ja  det  sa  De.  Men  ikke  sandt:  at  De  var  vakker  det  maatte 
vel  jeg  vite  som  sat  og  saa  paa  Dem. 

Barn,  Barnl 

Og  nu  i  Kvæld  er  De  endda  vakrere. 

Det  kommer  nogen. 

To  Mennesker  reiser  sig  ret  op  bak  Syrinerne,  Fruen  har 
den  fremmede  Ingeniør  med  sig.  Da  de  ser  at  det  er  bare 
mig  aander  de  like  let  igjen  og  prater  videre  som  om  jeg 
ikke  var  til.  Og  slik  er  det  menneskelige  Sind:  skjønt  jeg 
hadde  gaat  og  ønsket  at  alle  vilde  la  mig  være  i  Fred  blev 
jeg  nu  støtt  over  at  disse  to  estimerte  mig  saa  lite.  Jeg  er  jo 
graa  i  Haar  og  Skjæg,  tænkte  jeg,  skal  de  ikke  ære  mig  derforl 

Ja  nu  i  Kvæld  er  De  endda  vakrere,  gjentar  Ingeniøren. 

Jeg  kommer  paa  Siden  av  dem,  hilser  likegyldig  og  driver 
forbi. 

Jeg  vil  bare  si  Dem  at  det  nytter  Dem  ikke,  svarer  Fruen. 
Der  mistet  De  nogetl  ropte  hun  til  mig. 

Mistet?  Min  Lommeduk  laa  i  Veien,  jeg  hadde  med  Vilje 
latt  den  falde;  nu  vender  jeg  om  og  tar  den  op,  sier  Tak  og 
gaar  videre. 

Hvor  De  er  opmærksom  paa  uvedkommende  Tingl  sier 
Ingeniøren.  En  rødblomstret  Bondeduk!  Kom  lat  os  gaa  ind 
i  Lysthuset! 

Det  er  stængt  om  Natten,  svarer  Fruen.  Det  er  vel  nogen 
derinde  . 

Saa  hører  jeg  ikke  mere. 

Mit  Soverum  er  paa  Loftet  i  Borgstuen  og  mit  ene  aapne 
Vindu  vender  til  Syrinskogen.  Da  jeg  kommer  op  hører  jeg 
at  det  fremdeles  tales  bak  Buskerne,  men  ikke  hvad  som  sies. 
Jeg  tænkte  ved  mig  selv:  hvorfor  er  Lysthuset  stængt  om 
Nætterne  og  hvem  har  fundet  det  paa?  Kanske  en  meget  sne- 
dig Sjæl  som  har  ment  at  naar  denne  Dør  altid  var  stængt 
vilde  det  være  mindre  dristig  at  smutte  ind  her  en  enkelt 
Gang  i  godt  Selskap,  ta  Nøklen  ut  og  bli  der. 

Langt  borte  i  Veien  hvor  jeg  netop  var  kommet  ser  jeg  to 
Personer  nærme  sig,  det  er  fete  Kaptein  Bror  og  den  ældre 
Dame  med  Sjalet.  De  har  vel  sittet  i  Skogen  et  Sted  da  jeg  gik 
forbi  og  jeg  gav  mig  nu  til  at  tænke  over  om  jeg  muligens 
kunde  ha  talt  høit  og  sagt  noget  til  mig  selv  idet  jeg  passerte. 

Pludselig  ser  jeg  Ingeniøren  reise  sig  bak  Buskerne  og 
haste  til  Lysthuset.  Da  han  fmder  Døren  stængt  sætter  han 
Akslen  imot  og  bryder  den  ind.  Det  høres  et  Brak. 

Kom  hit,  her  er  ingen!  roper  han. 

Fru  Falkenberg  reiser  sig  og  sier  svært  forarget: 

Hvad  er  det  De  fmder  paa,  gale  Mand! 

Men  hun  gaar  allikevel  imot  ham  mens  hun  sier  dette. 

Finder  paa?  svarer  han.  Kjærligheten  er  ikke  Glycerin, 
den  er  Nitroglycerin. 

Saa  tar  han  Fru  Falkenberg  i  Armen  og  faar  hende  ind. 

De  derom. 

Men  nu  kommer  den  fete  Kaptein  og  hans  Dame  gaaende, 
de  to  i  Lysthuset  aner  vel  intet  herom  og  Fru  Falkenberg  er 
kanske  ingenlunde  likeglad  med  at  bli  opdaget  alene  med  en 
Mand  paa  et  saa  avsides  Sted.  Jeg  ser  mig  om  i  mit  Rum 
efter  noget  at  varsle  dem  med,  jeg  fmder  en  Tomflaske,  stiller 
mig  ved  Vinduet  og  sender  den  av  al  Kraft  over  til  Lysthuset. 
Det  lyder  et  Smæld,  Flaske  og  Teglpander  knuses  og  Styk- 
kerne  rasler  nedover  Taket,  samtidig  stiger  et  Rædselsrop 
fra  Lysthuset  og  Fru  Falkenberg  stormer  ut  derfra,  fulgt  av 

Ingeniøren  som  endda  holder  i  hendes  Klær.  De  standser 
et  Øieblik  og  kikker  omkring  sig.  Bror,  Bror!  utbryder  Fru 
Falkenberg  og  farer  langt  ned  igjennem  Syrinskogen.  Nei 
ikke  kom  medl  roper  hun  tilbake,  De  skal  ikke  komme 
med! 

Men  Ingeniøren  sprang  allikevel  efter.  Han  var  vidunder- 
lig ung  og  fuld  av  Ubøielighet. 

Nu  kommer  den  fete  Kaptein  og  hans  Dame  og  de  førte 
en  makeløs  Samtale  som  om  intet  i  Verden  var  som  Kjærlig- 
het. Den  tykke  Herre,  han  var  sikkert  bortimot  seksti  Aar 
og  hadde  en  Kvinde  paa  firti  med,  det  var  et  Syn  at  se  deres 
Ømhet. 

Kapteinen  taler: 

Og  like  til  iaften  har  det  gaat  nogenlunde  an,  men  nu  over- 
stiger det  en  Mands  Kræfter,  De  har  aldeles  forgjort  mig, 
Frue. 

Jeg  trodde  ikke  det  var  saa  alvorlig,  sier  hun  tilbake  og  vil 
snakke  godt  for  ham  og  hjælpe  ham  over  det. 

Jo,  svarer  han.  Og  nu  maa  jeg  ha  en  Ende  paa  det,  hører 
De.  Vi  kommer  fra  Skogen;  men  der  trodde  jeg  endda  jeg 
kunde  bære  det  en  Nat  til,  saa  jeg  sa  ikke  noget  videre.  Men 
nu  ber  jeg  Dem  være  med  tilbake  til  Skogen. 

Hun  ryster  paa  Hodet: 

Nei  jeg  vil  jo  gjærne  være  Dem  til  —  gjøre  hvad  De  — 

Takl  utbryter  han. 

Han  slaar  Armene  om  hende  midt  paa  Veien  og  sætter  Sin 
runde  Mave  mot  hendes.  De  stod  og  saa  ut  som  to  Gjenstri- 
dige som  ikke  vilde.  Aa  den  Knægt  Kapteinen! 

Slip  mig!  bad  hun. 

Han  slåp  litt  sit  Tak  og  klemte  atter  til.  Og  det  saa  paany 
ut  som  om  de  begge  strittet  imot. 

Kom  med  tilbake  til  Skogeni  sa  han  Gang  paa  Gang. 

Det  gaar  umulig  an,  svarte  hun.  Og  nu  er  det  saa  meget 
Dugg. 

Men  Kapteinen  blev  fuld  av  Kjærlighetsord  og  lot  dem 
strømme: 

Aa  jeg  næret  i  sin  Tid  ringe  Tanker  om  Øine.  Blaa  Øine 
—  pyt!  Graa  Øine  —  pyti  Et  Blik  av  hvad  Slags  Farve  og 
Kraft  det  være  vilde  —  bare  pyt!  Men  nu  kom  De  med  brune 
Øinel 

Ja  de  er  brune,  sier  Fruen  ogsaa. 

De  brænder  mig  med  dem.  De  brunsteker  mig. 

De  er  i  Grunden  ikke  den  første  som  roser  mine  Øine,  sva- 
rer hun.  Min  Mand  — 

Men  end  jeg  da!  roper  Kapteinen.  Jeg  sier  Dem  bare  at 
hadde  jeg  møtt  Dem  for  tyve  Aar  siden  saa  vilde  jeg  ikke  ha 
indestaat  for  min  Forstand.  Kom  nu,  det  er  langtfra  noget 
videre  Dugg  i  Skogen. 

Lat  os  heller  gaa  ind,  foreslaar  hun. 

Ind!  Der  er  ikke  et  eneste  Sted  at  sitte  alene. 

Det  fmdes  vel  et  Sted,  svarer  hun. 

Ja  for  jeg  maa  ha  en  Ende  paa  det  i  Kvæld,  sier  Kapteinen 
tilslut. 

Saa  gaar  de. 

Jeg  spurte  mig  selv  om  det  var  for  at  varsle  nogen  jeg  had- 
de kastet  den  Tomflaske. 

* 

Om  Morgningen  hører  jeg  Drengen  gaa  ut  Klokken  tre  og 
fodre  Hestene.  Klokken  fire  banker  han  i  Taket  til  mig.  Jeg 
under  ham  at  være  første  Mand  paa  Fote  skjønt  jeg  kunde 
ha  vækket  ham  hver  Time  i  Nat,  jeg  sov  ikke.  Det  er  ingen 
Sak  at  undvære  Søvn  en  Nat  eller  to  i  denne  lette  fme  Luft, 
det  virker  ikke  til  Døsighet. 

Drengen  kjører  ut  paa  Jordet  med  et  nyt  Plogspand.  Han 
har  undersøkt  de  fremmede  Hester  og  valgt  Elisabets.  Det 
er  gode  Bondehester  med  grove  Ben. 


II 

Det  kommer  flere  Fremmede  til  Øvrebø  og  Festen  slutter 
ikke.  Vi  Drenge  gjødsler,  pløier  og  saar  og  i  nogen  av  Åkrene 
spirer  det  allerede  grønt  efter  os.  Vi  ser  paa  det  med  Fryd. 

Men  vi  har  en  og  anden  Motstand  at  overvinde  fra  selve 
Kaptein  Falkenbergs  Side.  Han  er  blit  likeglad  med  sin  egen 
Forstand  og  Velfærd!  sier  Drengen.  Ja  det  var  kommet  en 
ond  Aand  over  ham,  halvfuld  og  halvsløv  gik  han  der  og  in- 
teresserte sig  mest  for  at  være  en  makeløs  Vært,  fem  Døgn  i 
Træk  hadde  han  nu  vendt  op  ned  paa  Dag  og  Nat  sam- 
men med  sine  Gjæster.  Men  naar  det  var  Sjau  om  Nætterne 
saa  fik  ikke  Dyrene  Ro  i  Fjøs  og  Stald  og  heller  ikke  fik  Pi- 
kerne  sove  naar  de  skulde,  ja  det  hændte  at  Ungherrerne  kom 
ind  til  dem  om  Natten  og  satte  sig  paa  deres  Senger  og  pratet 
med  dem  bare  for  at  se  dem  avklædt. 

Vi  Arbeidsfolk  hadde  intet  med  dette,  nei  vel;  men  mangen 
Gang  følte  vi  Græmmelse  istedetfor  Ære  ved  at  tjene  paa 
Kapteinsgaarden.  Drengen  fik  sig  et  Avholdsmærke  og  bar 
det  utenpaa  Blusen. 

En  Dag  kommer  Kapteinen  over  til  mig  i  Åkeren  og  be- 
faler mig  at  spænde  Vognen  for  og  hente  to  nye  Gjæster  ved 
Stationen.  Det  var  midt  i  Kvældsøkten  og  han  var  vel  nys  op- 
staat.  Han  satte  mig  i  en  trang  Klemme  og  hvorfor  vendte 
han  sig  ikke  heller  til  Drengen?  Jeg  tænkte:  Du  skal  se  han 
allikevel  er  begyndt  at  genere  sig  litt  for  det  Avholdsmærkel 
— Kapteinen  saa  vel  at  jeg  nølet,  han  smilte  og  sa: 

Men  kanske  du  tør  ikke  for  Nils?  For  i  saa  Fald  faar  jeg 
snakke  med  ham  først. 

Nils  det  var  Drengen. 

Men  jeg  torde  ikke  paa  nogen  Maate  la  Kapteinen  gaa 
over  til  Nils  just  nu,  han  drev  der  fremdeles  og  pløiet  med 
fremmede  Hester  og  hadde  bedt  mig  gi  et  Vink  naar  det  blev 
Fare  for  Opdagelse.  Jeg  tok  min  Lommeduk  op  og  tørket  mig 
i  Ansigtet  og  viftet  litt.  Drengen  ser  det  og  spænder  øieblikke- 
lig  Spandet  fra  Plogen.  Hvad  vil  han  nu  gjøre?  tænkte  jeg. 
Aa  den  gode  Nils  greier  sig  nok!  Skjønt  det  er  midt  i  Økten 
kjører  han  Hestene  hjem. 

Kunde  jeg  nu  bare  opholde  Kapteinen  littl  Drengen  skjøn- 
ner at  det  gjælder,  han  jager  paa,  han  begynder  alt  nu  paa 
Veien  hjem  at  spænde  Sælerne  op. 

Kapteinen  ser  med  ett  paa  mig  og  spør: 

Er  du  blit  maalløs? 

Drengen  synes  at  ha  faat  Skade  paa  noget,  sier  jeg  da;  han 
har  spændt  fra. 

Ja  hvad  saa? 

Nei  jeg  tænkte  bare  — 

Men  Pokker  skulde  staa  her  og  hyklel  Jeg  kunde  hjælpe 
Nils  litt,  for  nu  var  den  næste  Knipe  hans.  Jeg  gik  like  løs 
paa  Saken  og  sa: 

Det  er  jo  saa  at  det  er  Onne  Tider  nu  og  det  begynder  at 
gro  efter  os  der  borte.  Men  vi  har  endel  Mark  igjen  som  — 

Ja  lat  det  gro,  lat  det  gro. 

Her  er  tolv  Maal  og  Drengen  arbeider  med  fjorten  Maal 
Kornland,  jeg  tænkte  mig  at  Kapteinen  kanske  vilde  for- 
andre sin  Befaling. 

Da  svinger  Kapteinen  sig  paa  Hælen  og  forlater  mig  uten 
flere  Ord. 

Jeg  er  avskediget!  tænker  jeg.  Men  jeg  følger  efter  til  Hu- 
sene med  Hest  og  Kjærre  for  at  adlyde  Befaling. 

Nu  var  jeg  tryg  for  Drengen,  han  nærmet  sig  godt  Husene. 
Kapteinen  vinket  til  ham,  det  nyttet  ikke.  Stansl  ropte  han 
med  sin  Officersrøst,  men  Drengen  hørte  intet. 

Vi  kom  til  Stalden;  Drengen  hadde  faat  Hestene  paa  Plass. 
Kapteinen  var  ytterst  stiv,  men  han  hadde  visst  besindet  sig 
litt  paa  Vandringen. 

Hvorfor  spænder  du  ifra?  spør  han. 

Plogen  røk,  svarer  Drengen.  Jeg  sætter  Hestene  ind  mens 
jeg  vøler  den,  det  skal  ikke  ta  lang  Stunden. 

Kapteinen  befaler: 

En  Mand  skal  til  Stationen  med  Vognen. 

Drengen  kaster  et  Blik  paa  mig  og  mumler: 

Hm.  Jasaa.  Nei  er  det  Raad  med  det  nu? 

Hvad  er  det  du  mumler  om? 

Vi  er  to  og  en  halv  Mand  i  Onnen,  svarer  Drengen,  det  er 
ikke  for  meget. 

Men  Kapteinen  maa  ha  faat  Mistanke  til  de  brune  Hester 
som  Drengen  tømkjørte  hjem  i  slik  Hast,  han  stiger  op  til 
de  forskjellige  Dyr  og  finder  ut  hvem  som  er  varm.  Saa  stiger 
han  frem  paa  Gulvet  igjen  og  sier  idet  han  tørker  sine  Hæn- 
der  med  Lommeduken: 

Pløier  du  med  Andenmands  Hester,  Nils? 

Pause. 

Det  skal  jeg  ikke  ha  noget  av. 

Hm.  Neinei,  svarer  Drengen.  Men  da  blir  han  med  ett  ær- 
gerlig  og  vedblir:  Vi  har  mere  Bruk  for  Hester  i  denne  Onn 
end  nogen  Onn  før  paa  Øvrebø,  vi  river  op  mere  Jord  end 
nogen  Gang  før.  Og  disse  fremmede  Hesterne  de  stod  her  i 
dagevis  og  bare  aat  og  gjorde  ikke  Gagn  for  Våndet  de  dråk. 
Saa  tok  jeg  dem  ut  en  liten  Økt  nu  og  da  og  lea  paa  dem. 

Kapteinen  gjentar  kort  og  godt: 

Men  det  skal  jeg  ikke  ha  noget  av  mere.  Hørte  du  det,  Nils? 

Pause. 

Sa  du  ikke  at  en  av  Kapteinens  Ploghester  var  daarlig 
igaar?  spurte  jeg. 

Drengen  griper  til: 

Javel.  Jo.  Den  stod  og  skalv  paa  Spiltauget.  Saa  jeg  kunde 
ikke  ta  den  ut. 

Kapteinen  maalte  mig  fra  øverst  til  nederst  og  sa: 

Hvad  staar  du  her  for? 


20  EN    VANDRER    SPILLER    MED    SORDIN 

Kapteinen  befalte  mig  at  kjøre  til  Stationen. 

Saa  gjør  dig  istand. 

Men  like  saa  fort  som  Kapteinen  hadde  talt  gav  Nils  sit 
Svar: 

Nei  det  gaar  ikke. 

Bravo,  Nils  I  tænkte  jeg.  Han  hadde  saa  evig  Ret  og  saa  ut 
derefter,  stærk  og  stø  paa  sit.  Og  hvad  Hestene  angaar  da 
var  vore  egne  Dyr  blit  ganske  slitte  i  denne  lange  Onn,  mens 
de  fremmede  Hester  stod  der  og  aat  og  blev  ubekvemme  av 
ikke  at  bli  rørt. 

Gaar  det  ikke?  spør  Kapteinen  himmelfalden. 

Tar  Kapteinen  min  Hjælp  fra  mig  saa  har  jeg  ingenting  at 
gjøre  her,  sier  Nils. 

Kapteinen  gik  til  Stalddøren  og  saa  ut.  Han  bet  sig  i  Skjæg- 
get  og  tænkte,  saa  spurte  han  bakover  sin  Aksel: 

Kan  du  ikke  avse  Smaagutten  heller? 

Nei,  svarte  Drengen,  han  harver. 

Dette  var  det  første  Sammenstøt  vi  hadde  med  Kapteinen 
og  fik  Ret  over  ham.  Senere  var  det  nogen  smaa  Rivninger, 
men  han  gav  sig  fort. 

Vi  skulde  ha  op  en  Kasse  fra  Stationen,  sa  han  en  Dag, 
kan  Smaaen  hente  den? 

Smaaen  er  som  en  voksen  for  os  nu,  svarte  Drengen,  han 
harver.  Kjører  han  til  Stationen  nu  saa  er  han  ikke  tilbake 
igjen  før  imorgen  Kvæld;  det  er  halvanden  Dag  spildt. 

Bravo!  tænkte  jeg  igjen  om  Drengen.  Han  hadde  tidligere 
talt  til  mig  om  denne  Kasse  paa  Stationen,  den  indeholdt 
nye  Drikkevarer,  Pikerne  hadde  hørt  om  den. 

De  vekslet  nu  videre  nogen  Ord,  Kapteinen  rynket  Bry- 
nene og  syntes  at  Onnen  aldrig  hadde  varet  saa  længe  som 
iaar,  Drengen  blev  opirret  og  sa  tilslut: 

Tar  De  Smaaen  fra  Åkeren  saa  gaar  jeg  I  Og  han  gjorde 
videre  som  han  og  jeg  hadde  avtalt  paa  Forhaand  og  spurte 
mig:  Gaar  du  med? 

Ja,  svarte  jeg. 

Da  bøiet  Kapteinen  sig  og  sa  smilende: 

Dette  er  jo  Komplot.  Men  jeg  maa  indrømme  at  dere  har 
nogen  Ret.  Og  dere  er  flinke  paa  Jordet. 

Men  dette  at  vi  var  flinke  paa  Jordet  det  hadde  Kapteinen 
liten  Greie  paa  og  glædet  sig  heller  ikke  stort  over  det.  Han 
hadde  vel  kastet  et  Blik  utover  Jordet  en  og  anden  Gang  og 
faat  et  Indtryk  av  at  meget  var  pløiet  og  meget  saad,  det  var 

alt.  Men  vi  Drenger  vi  arbeidet  og  stod  paa  vort  Herskaps 
Bedste,  slike  var  vi. 

Slike  var  vel  vi. 

Aa,  men  iblandt  kunde  vi  kanske  faa  en  Mistanke  til  vor 
egen  store  Nidkjærhet,  at  den  muligens  ikke  var  saa  ophøiet. 
Drengen  var  en  Bygdens  Mand  som  vilde  gjøre  sin  Onn  minst 
like  saa  fort  som  andre  Bygdens  Mænd,  han  hadde  en  Ære 
at  forsvare.  Og  jeg  fulgte  ham.  Ja  da  Drengen  tok  Avholds- 
mærket  paa  var  det  kanske  mest  for  at  faa  Kapteinen  ædru 
nok  til  at  se  vor  store  Gjærning  paa  Gaarden.  Og  ogsaa  her 
var  jeg  enig  med  ham.  Desuten  hadde  jeg  vel  et  Haap  om  at 
Fruen,  at  ialfald  Fru  Falkenberg  skulde  forståa  hvilke  gode 
Sjæle  vi  var.  Bedre  var  jeg  vel  ikke. 

Jeg  saa  Fru  Falkenberg  for  første  Gang  paa  nærmere  Hold 
en  Eftermiddag  jeg  gik  fra  Kjøkkenet.  Hun  kom  slank  og 
barhodet  over  Gaarden.  Jeg  hilste  med  min  Skyggelue  og  saa 
paa  hende:  hun  var  mærkelig  ung  og  uskyldig  i  Ansigtet.  Og 
fuldstændig  likegyldig  svarte  hun  mig  Goddag  og  gik  forbi. 

Det  kunde  umulig  være  rent  slut  mellem  Kapteinen  og  hans 
Hustru,  jeg  grundet  denne  Mening  paa  følgende  Hændelser: 

Stuepiken  Ragnhild  var  sin  Frues  Ven  og  Spion.  Hun  ob- 
serverte for  Fruens  Regning,  var  sist  i  Seng,  lyttet  mens  hun 
stod  i  Trapperne  og  saa  paa  sine  Hænder,  gjorde  tre  fire  lyd- 
løse Spring  naar  hun  var  utendørs  og  pludselig  blev  kaldt 
paa.  Hun  var  en  vakker  Pike  med  særdeles  blanke  Øine  og 
var  dertil  godt  varmblodig.  En  Kvæld  grep  jeg  hende  like 
ved  Lysthuset  hvor  hun  stod  og  snuset  til  Syrinerne;  da  jeg 
kom  skvat  hun,  pekte  advarende  mot  Lysthuset  og  løp  bort 
med  Tungen  mellem  Tænderne. 

Kapteinen  hadde  Rede  paa  hvad  Ragnhild  foretok  sig  og 
han  sa  engang  til  sin  Kone  i  alles  Paahør  —  fuld  var  han 
vel  og  ærgerlig  var  han  blit  for  noget: 

Den  Ragnhild  er  da  en  intrikat  Skapning.  Jeg  skjønner 
ikke  at  hun  er  her  længer. 

Fruen  svarte: 

Det  er  ikke  første  Gang  du  vil  avskedige  Ragnhild,  Gud 
vet  hvorfor.  Hun  er  den  flinkeste  Pike  vi  har  hat. 

Til  sit  Bruk  kanske,  endte  Kapteinen. 

Dette  gav  mig  litt  at  tænke  paa.  Saa  snedig  kunde  Fruen 
være  at  hun  holdt  denne  Spion  bare  for  at  late  som  om  hun 
brydde  sig  det  Spor  om  hvad  Kapteinen  bedrev.  Det  vilde 
da  i  Verdens  Øine  faa  Utseende  av  at  Fruen  stakkar  gik  der 

Og  længtet  hemmelig  efter  Manden,  men  idelig  blev  skuffel 
og  forurettet  av  ham.  Og  fik  hun  da  ikke  selv  god  Grund  til 
at  gjøre  Gjeng jæld  og  gaa  sine  egne  Veier?  Gud  vet  om  det 
ikke  hadde  sig  slik. 

Men  jeg  skulde  faa  en  anden  Mening. 

En  Dag  senere  hadde  Kapteinen  forandret  Taktik.  Han 
var  ikke  blit  kvit  Ragnhilds  Aarvaakenhet  naar  han  stod  bak 
en  Væg  med  Elisabet  eller  han  agtet  sig  ind  i  Lysthuset  en 
sen  Kvæld  for  at  ha  det  enslig  med  nogen,  —  nu  slog  han 
om  og  begyndte  at  si  tækkelige  Ord  til  Ragnhild.  Hoho,  det 
hadde  vel  en  Kvinde,  det  hadde  Elisabet  hjulpet  ham  at  fmde 
paal 

Vi  Drenger  sat  ved  det  lange  Matbord  i  Kjøkkenet,  Fruen 
var  der  ogsaa  og  Pikerne  syslet  med  sit.  Da  kommer  Kap- 
teinen fra  Stuen  med  en  Børste  i  Haanden. 

Aa  ta  et  Drag  eller  to  paa  Frakken  min,  sier  han  til  Ragn- 
hild. 

Hun  adlød.  Da  hun  var  færdig  takket  Kapteinen  hende 
og  sa: 

Tak,  min  Ven  I 

Fruen  syntes  litt  overrasket  og  gav  med  det  samme  sin 
Pike  et  Ærend  op  paa  Loftet.  Kapteinen  saa  efter  hende  da 
hun  gik  og  sa: 

Det  er  da  nogen  vidunderlig  blanke  Øine  paa  den  PikenI 

Jeg  kikket  paaskraa  over  til  Fruen.  Det  flammet  til  i  hen- 
des Øine,  hun  blev  rød  i  Ansigtet  og  gik  sin  Vei.  Men  htm 
vendte  om  allerede  i  Døren  og  nu  var  hendes  Ansigt  blit 
blekt.  Det  hadde  visst  allerede  modnet  sig  en  Beslutning  hos 
hende,  hun  taler  over  sin  Aksel  til  Manden: 

Jeg  undres  paa  om  ikke  Ragnhild  har  litt  for  blanke 
Øine  ja. 

Kapteinen  spør  forundret: 

Saa? 

Og  Fruen  ler  en  liten  Latter,  viser  med  et  Blik  over  til  os 
ved  Bordet  og  vedblir: 

Ja  hun  begynder  at  bli  for  gode  Venner  med  Drengene. 

Stille  i  Kjøkkenet. 

Saa  det  er  vel  bedst  hun  reiser,  sier  Fruen. 

Det  var  en  makeløs  Frækhet  i  denne  Tale  fra  Fruens  Side, 
men  det  var  intet  for  os  at  gjøre,  vi  forstod  at  hun  bare 
brukte  os  som  Paaskud. 

Da  vi  kom  ut  sa  Drengen  forarget: 

Jeg  faar  kanske  gaa  ind  igjen  og  svare  et  Ord. 

Men  da  det  ikke  var  noget  at  bry  sig  om  fraraadet  jeg 
ham  det. 

Det  gik  et  Par  Dager.  Kapteinen  fandt  atter  Leilighet  til 
at  si  Ragnhild  en  grov  Penhet  i  Fruens  Paahør:  Du  med  din 
unge  Krop,  sa  han. 

Nei  den  Tone  det  taltes  i  paa  Kapteinsgaarden  nul  Med 
hvert  Aar  var  den  vel  gaat  ned  og  ned  og  drukne  Gjæster 
hadde  gjort  sit  og  Lediggang  og  Likegladhet  og  Børnløshet 
hadde  gjort  sit. 

Om  Kvælden  kom  Ragnhild  til  mig  og  fortalte  at  hun  var 
opsagt;  Fruen  hadde  bare  umaket  sig  med  at  gjøre  en  Hen- 
tydning til  mig. 

Dette  var  atter  en  Tilsnikelse.  Fruen  visste  godt  at  jeg  ikke 
blev  længe  paa  Gaarden  og  hvorfor  da  gjøre  mig  til  Synde- 
bukk? Hun  vilde  sætte  Manden  en  Strek  i  Regningen,  det 
var  Saken. 

Forresten  var  Ragnhild  bedrøvet  og  graat  litt  og  tørket 
Øinene.  Men  om  en  Stund  trøstet  hun  sig  med  at  naar  jeg 
reiste  vilde  Fruen  ta  sin  Opsigelse  tilbake.  Hvad  jeg  i  mit 
Indre  var  viss  paa  at  hun  ikke  vilde. 

Kapteinen  og  Fru  Elisabet  kunde  gjærne  være  tilfredse, 
den  plagsomme  Stuepike  skulde  sikkert  bort  fra  Gaarden. 


Men  hvad  visste  jeg!  Det  var  kanske  allikevel  noget  galt  i 
mit  Opgjør  av  Situationen.  Nogen  nye  Hændelser  gjorde  mig 
usikker,  ja  fik  mig  til  at  ændre  Mening  igjen  —  aa  hvor  det 
er  vanskelig  at  forståa  sig  ret  paa  Menneskerl 

Det  blev  mig  klart  at  Fru  Falkenberg  var  ærlig  og  redelig 
skinsyk  paa  sin  Mand  og  lot  ikke  bare  saa  for  selv  at  faa  gaa 
frit  sin  skjeve  Gang.  Langtfra.  Derimot  trodde  hun  vel  ikke 
et  Minut  at  Manden  hadde  faat  Blik  for  Stuepiken.  Det  var 
bare  et  Knep  av  hende  at  late  saa,  alle  Midler  brukte  hun  nu 
da  det  gjaldt.  Hun  hadde  rødmet  i  Kjøkkenet,  jada;  men  det 
var  en  hastig  naturlig  Krænkelse  over  nogen  upassende  Ord 
fra  Mandens  Side,  det  var  alt.  Men  det  var  ingen  ordentlig 
Skinsyke. 

Men  Manden  maatte  gjærne  tro  hende  skinsyk  paa  Piken. 
Det  var  netop  Meningen.  Hun  talte  derved  klart  Sprog:  Javel, 
jeg  er  sandelig  skinsyk  igjen,  du  ser  det  er  som  før,  her  har 
du  mig!  Fru  Falkenberg  var  bedre  end  jeg  hadde  trodd.  I  de 

mange  Aar  hadde  Ægtefællerne  f jærnet  sig  mere  og  mere  fra 
hverandre  i  Likegyldighet,  kanske  tilslut  i  Trods,  nu  vilde  hun 
gjøre  det  første  Skridt  og  vise  Kjærlighet  paany.  Slik  var  det. 
Men  mot  den  hun  frygtet  mest  av  alle  vilde  hun  paa  ingen 
Maate  vise  Skinsyke:  Mot  Elisabet,  denne  farlige  Ven- 
inde  som  var  mange  Aar  yngre  end  hun  selv. 

Slik  var  det. 

Og  Kapteinen?  Rørte  det  sig  noget  i  ham  da  han  saa  sin 
Kone  rødme  i  Kjøkkenet?  Kanske.  Et  lite  Minde  fra  gamle 
Dager  flakket  muligens  gjennem  hans  Hode,  en  svak  Forun- 
dring, en  Glæde.  Men  ingen  Bevægelse  viste  han;  Aarene 
hadde  vel  gjort  hans  Hovenhet  og  Trods  meget  stor.  Det  saa 
han  ut  for. 

Saa  indtraf  de  Hændelser  jeg  nævnte. 


III 

Fru  Falkenberg  hadde  i  længere  Tid  spillet  et  Spil  med 
sin  Mand.  Hun  hadde  latt  likegyldig  ved  Mandens  Likegyldig- 
het og  trøstet  sig  med  den  tilfældige  Kurtise  fra  Gjæsterne  i 
deres  Hus.  Nu  reiste  den  ene  og  nu  den  andre  av  disse  Gjæ- 
ster,  men  den  fete  Kaptein  Bror  og  Damen  med  Sjalet  blev 
tilbake.  Og  Ingeniør  Lassen  blev  tilbake.  Vær  saa  god!  tænkte 
vel  Kaptein  Falkenberg  hertil,  slaa  dig  til  Ro  saa  længe  du 
vil,  min  Ven!  Og  det  gjorde  intet  Indtryk  paa  ham  at  ogsaa 
hans  Kone  blev  Dus  med  Ingeniøren  og  kaldte  ham  Hugo 
likesom  han  selv.  Hugo!  kunde  hun  staa  og  rope  fra  Trap- 
pen. Og  Kapteinen  kunde  retleie  hende  og  svare:  Hugo  er 
gaat  nedover  Veien! 

En  Dag  hørte  jeg  Kapteinen  svare  med  et  spydig  Smil  og 
vise  til  Syrinskogen:  Lille  Kong  Hugo  venter  dig  i  sit  Rike! 
Jeg  saa  Fru  Falkenberg  rykke  til,  hun  lo  forlegent  for  at 
dække  sin  Forundring  og  gik  ned  til  Ingeniøren. 

Nu  hadde  hun  endelig  slaat  en  Gnist  av  Manden.  Hun  vil- 
de prøve  at  slaa  flere. 

Dette  var  en  Søndag. 

Senere  paa  Dagen  var  Fruen  usædvanlig  urolig,  hun  talte 
nogen  venlige  Ord  til  mig  og  nævnte  at  vi  hadde  været  flinke 
paa  Gaarden  Nils  og  jeg. 

Lars  har  været  paa  Posthuset  for  mig  idag,  sa  hun,  han 
har  hentet  et  Brev  som  jeg  venter  meget  paa.  Vil  du  gjøre 
mig  den  Tjeneste  at  gaa  til  Rydningen  efter  det  Brev? 

Jeg  svarte  Ja  med  Glæde  hertil. 

Lars  er  ikke  hjemme  igjen  før  ved  Ellevetiden.  Saa  du 
behøver  ikke  at  gaa  paa  aldrig  saa  længe. 

Godt. 

Og  naar  du  kommer  tilbake  skal  du  levere  Brevet  til  Ragn- 
hild. 

Det  var  første  Gang  under  mit  nuværende  Ophold  paa 
Øvrebø  at  Fru  Falkenberg  hadde  talt  et  Ord  med  mig,  det 
var  saa  nyt,  jeg  gik  bakefter  og  satte  mig  alene  paa  mit  Sove- 
rum  og  kjendte  som  en  liten  Oplivelse.  Et  og  andet  tænkte 
jeg  ogsaa  paa.  Det  er  jo  bare  Narrestreker  at  spille  ukjendt 
her  paa  Gaarden  længer,  tænkte  jeg,  og  hvorfor  skal  jeg 
plages  med  dette  lange  Skjæg  i  Varmen?  Det  graa  Skjæg 
gjør  mig  aldeles  ældgammel!  Saa  tok  jeg  og  raket  mit  Hel- 
skjæg  av. 

Ved  Titiden  begav  jeg  mig  op  til  Rydningen.  Lars  var  ikke 
kommet,  men  da  jeg  hadde  været  en  Stund  hos  Emma  kom 
han.  Jeg  fik  Brevet  og  vendte  hjem.  Det  var  næsten  ved  Mid- 
nats  Leite. 

Ragnhild  var  ingen  Steder  at  se  og  de  andre  Piker  hadde 
gaat  og  lagt  sig.  Jeg  kikket  ned  i  Syrinskogen,  der  sat  Kap- 
tein Falkenberg  og  Elisabet  og  pratet  ved  det  runde  Sten- 
bord,  de  tok  ingen  Notis  av  mig.  Jeg  saa  Lys  i  Fruens  Væ- 
relse i  anden  Etage.  Da  fik  jeg  den  Indskytelse  at  jeg  i  Kvæld 
saa  ut  som  for  seks  Aar  siden  og  var  like  saa  barberet  som 
da,  jeg  tok  Brevet  op  av  Lommen  og  gik  ind  Hovedindgan- 
gen  for  selv  at  levere  Fruen  Brevet. 

Paa  Toppen  av  Trappen  i  anden  Etage  kommer  Ragnhild 
lydløst  hoppende  imot  mig  og  tar  Brevet.  Hendes  Aande  er 
formelig  het  imod  mig  og  hun  synes  stærkt  ophidset  idet  hun 
viser  indover  Gangen  hvor  jeg  hører  Røster. 

Jeg  fik  det  Indtryk  at  Ragnhild  hadde  tat  Post  her  eller 
var  sat  her  av  andre;  men  det  var  ialfald  noget  som  ikke 
angik  mig.  Da  Ragnhild  hvisket  til  mig:  Si  ikke  noget,  gaa 
sagte  ned  igjen!  adlød  jeg  og  gik  til  mit  Rum. 

Mit  Vindu  hadde  jeg  aapnet.  Jeg  hørte  de  to  ved  Stenbordet 
nede  ved  Buskerne,  de  sat  og  dråk  Vin,  og  jeg  saa  fremdeles 
Lys  i  Fruens  Værelse. 

Det  forløp  ti  Minutter,  saa  sluktes  Lyset. 

Et  Minut  efter  hører  jeg  hastige  Skridt  opover  Trappen 
nede  i  Hovedbygningen  og  jeg  kikker  uvilkaarlig  ut  for  at 

se  om  det  var  Kapteinen  som  gik  op.  Men  Kapteinen  sitter 
livor  han  sat. 

Nu  hører  jeg  samme  Skridt  nedover  Trappen  igjen  og  litt 
efter  nogen  andre.  Jeg  holder  Øie  med  Hovedbygningen.  Først 
kommer  Ragnhild  ut  av  Døren,  hun  kommer  som  jaget  og 
stævner  over  til  Borgstuen;  derpaa  kommer  Fru  Falkenberg, 
hun  har  Brevet  i  Haanden,  det  lyser  hvitt  i  Skumringen,  hun 
har  utslaat  Haar.  Efter  hende  kommer  Ingeniøren.  De  to 
driver  nedover  Veien  til  Chausseen. 

Ragnhild  ryker  ind  til  mig  og  kaster  sig  paa  en  Krak,  pu- 
stende, ladet  av  Lyst  til  at  fortælle.  Hun  hadde  oplevet  meget 
rart  i  Kvæld,  hvisket  hun.  Luk  Vinduet!  Fruen  og  den  der 
Ingeniøren  —  ikke  Spor  av  Forsigtighet  —  det  var  paa  et 
hængende  Haar  at  de  hadde  gjort  det.  Han  holdt  fast  i  Fruen 
endda  da  Ragnhild  kom  ind  med  Brevet.  Aah!  Paa  Fruens 
Værelse,  Lampen  utblaast. 

Du  er  gal!  sa  jeg  til  Ragnhild. 

Den  forslagne  Pike,  det  viste  sig  at  hun  hadde  baade  hørt 
og  set  godt.  Hun  var  kommet  saa  i  Vane  med  at  lure  at  hun 
ikke  hadde  kunnet  holde  sig  overfor  Fruen  engang.  Men  hun 
var  en  ualmindelig  Pike. 

I  Begyndelsen  var  jeg  ophøiet  og  vilde  ikke  vite  av  hendes 
Sladder:  Hadde  hun  staat  og  luret?  Fy! 

Hvad  kunde  hun  andet!  svarte  hun.  Hun  skulde  ikke 
komme  ind  med  Brevet  før  Fruen  slukket  Lampen,  da  skul- 
de hun  komme.  Men  Fruens  Vinduer  de  vender  ut  til  Sy- 
rinskogen  hvor  Kapteinen  og  Elisabet  i  Præstegaarden  sat. 
Saa  der  kunde  ikke  Ragnhild  gaa  og  vente.  Hun  fik  heller 
være  paa  Gangen  og  bare  kikke  litt  nu  og  da  ind  gjennem 
Nøkkelhullet  om  Lampen  var  slukt. 

Det  lydde  ikke  mere  saa  urimelig. 

Pludselig  rystet  Ragnhild  paa  Hodet  og  sa  beundrende  om 
Ingeniøren: 

Nei  den  unge  Støveren  som  næsten  fik  Fruen  til  at  — !  Det 
var  paa  et  hængende  Haar! 

Hvad  fik  han  Fruen  til!  Skinsyken  stak  mig,  jeg  sluttet 
med  at  være  ophøiet  og  spurte  gjennemtrængende  om  alle 
Ting:  Hvad  gjorde  de,  sier  du?  Hvorledes  gik  det  til? 

Ragnhild  visste  ikke  Begyndelsen.  Fruen  hadde  git  hende 
Besked  om  at  et  Brev  blev  hentet  opi  Rydningen,  naar  det 
kom  skulde  Ragnhild  bie  til  Lampen  i  Fruens  Værelse  blev 
slukket  og  komme  like  op  til  Fruen  med  det.  Ja,  svarte  Ragn- 

hild.  Ikke  før  jeg  slukker  Lampen,  hører  dul  sa  Fruen  igjen. 
Og  Ragnhild  hadde  git  sig  til  at  vente  paa  Brevet.  Men  det 
tok  en  Evighet,  hun  var  ogsaa  begyndt  at  tænke,  at  fundere, 
det  hele  var  noget  rart,  hun  gik  op  paa  Gangen  saalænge 
for  at  prove  at  faa  vite  noget.  Indenfor  hørte  hun  Fruen  og 
Ingeniøren  snakke  frit  med  hverandre  og  hun  var  begyndt 
at  lytte.  Da  hun  kikket  gjennem  Nøkkelhullet  saa  hun  at 
Fruen  holdt  paa  at  løse  sit  Haar  op,  alt  imens  Ingeniøren  sa 
at  hun  var  deilig.  Aa  den  Ingeniøren,  saa  kysset  han  hendel 

Paa  Munden?  Neida! 

Ragnhild  saa  min  grove  Ophidselse  og  vilde  berolige  mig: 

Paa  Munden?  Nei  kanske  ikke  rigtig,  men.  Og  Ingeniøren 
har  ikke  nogen  pen  Mund,  synes  jeg.  Nei  men  saa  fint  du  har 
barberet  dig;  faa  se! 

Men  hvad  sa  Fruen  til  det?  Vridde  hun  sig  ikke  bort? 

Jo  det  gjorde  hun  visst.  Joda.  Og  saa  skrek  hun. 

Skrek  hun? 

Ja  hun  ropte  i.  Og:  hys!  sa  Ingeniøren.  Og  hver  Gang 
Fruen  snakket  høit  saa  hysset  han  paa  hende  igjen.  Nei  de 
maa  gjærne  høre  os!  svarte  Fruen  bare,  de  sitter  selv  der- 
nede  i  Buskerne  og  er  Kjærester,  sa  hun.  Det  var  om  Kap- 
teinen og  Elisabet  i  Præstegaarden.  Se  her  sitter  de!  sa  hun 
og  gik  til  Vinduet.  Javel,  javel,  sa  Ingeniøren  ogsaa,  men  staa 
ikke  der  med  utslaat  Haar!  Han  gik  efter  hende  og  fik  hende 
tilbake  igjen.  Saa  sa  de  mange  Ting  og  naar  Ingeniøren  snak- 
ket lavt  spurte  Fruen  op  igjen.  Naar  nu  bare  ikke  du  skrek 
saa  høit  saa  kunde  her  være  meget  stille,  sa  han  til  hende. 
Saa  tidde  hun  og  bare  smilte  til  ham  og  sat  stille.  Hun  var 
gruelig  glad  i  ham. 

Saa? 

Ja  det  saa  jeg.  Glad  i  en  slik  en!  Han  la  sig  bort  til  hende 
og  tok  med  Hænderne  akkurat  saan,  se  her! 

Sat  Fruen  stille  da  ogsaa? 

Aaja  noksaa  stille.  Men  saa  gik  hun  til  Vinduet  for  anden 
Gang  og  kom  tilbake  igjen;  hun  gjorde  saa  med  Tungen  og 
gik  lige  bort  til  ham  og  kysset  ham.  At  hun  vilde!  For  han 
har  ikke  nogen  pen  Mund.  Saa  sa  han:  Nu  er  vi  aldeles  alene 
og  kan  høre  om  nogen  kommer!  Hvor  er  Bror  og  hans  Dame? 
spurte  hun.  Ute,  ute,  paa  den  andre  Siden  av  Jorden,  svarte 
han.  Vi  er  alene  og  lat  mig  nu  slippe  at  be  dig  længer!  sa 
han.  I  det  samme  tok  han  om  hende  og  løftet  hende  op,  han 
var  saa  stærk,  saa  stærk.  Nei  lat  mig  være!  ropte  hun  i. 

3* 

Hvad  mere?  spurte  jeg  aandeløs. 

Nei  saa  kom  du  med  Brevet  saa  jeg  fik  ikke  se  mere  med 
det  samme.  Og  da  jeg  kom  tilbake  til  Døren  blev  Nøklen 
vridd  om  saa  det  blev  endda  mindre  Spræk  at  kikke  i.  Men 
jeg  hørte  Fruen  spørre:  Hvad  er  det  du  gjør?  Nei  vi  maa 
ikke.  Han  hadde  hende  visst  i  Armene.  Saa  sa  hun  tilslut:  Ja 
vent  litt  da,  slip  mig  ned  et  Øieblik!  Han  slåp  hende  ned. 
Blaas  ut  Lampen!  sa  hun.  Saa  blev  det  mørkt  i  Værelset,  aah! 

Men  nu  sanset  jeg  næsten  ikke  paa  hyad  jeg  hadde  at  gjøre, 
sa  Ragnhild  videre.  Jeg  stod  en  Stund  fortumlet  i  Hodet  og 
tænkte  at  banke  i  Døren  med  en  Gang  — 

Ja  det  skulde  du  gjort.  Hvorfor  i  Alverden  ventet  du 
med  det? 

Men  saa  vilde  jo  Fruen  skjønt  at  jeg  hadde  staat  utenfor, 
svarte  Piken.  Saa  sprang  jeg  bort  fra  Døren  og  nedover  Trap- 
pen. Og  saa  snudde  jeg  og  gik  op  Trappen  igjen  og  traadde 
tungt  saa  Fruen  skulde  høre  hvor  jeg  kom  fra.  Døren  var 
stængt  endda,  jeg  banket  paa  og  Fruen  kom  og  lukket  op. 
Men  Ingeniøren  var  like  ved  hende  og  holdt  i  hendes  Klær 
og  var  aldeles  gal  efter  hende.  Gaa  ikke,  gaa  ikke!  sa  han 
hele  Tiden  og  saa  ikke  til  min  Kant  engang.  Men  saa  blev 
Fruen  med  ut  da  jeg  gik  fra  hende.  Aa  men  du  Verden,  hadde 
jeg  ikke  kommet  akkurat  dal  Det  var  saa  like  paa  Nippetl 

* 

En  lang  urolig  Nat. 

Da  vi  Drenger  var  hjemme  til  Middag  Dagen  efter  be- 
gyndte  Pikerne  at  hviske  om  at  det  nok  hadde  været  et  Op- 
gjør  mellem  Ægtefællerne  idag.  Ragnhild  visste  Besked.  Kap- 
teinen hadde  mærket  sig  det  utslaatte  Haar  og  den  slukte 
Lampe  igaaraftes  og  lo  av  Haaret  og  sa  at  Nei  hvor  det  hadde 
været  pent!  Fruen  svarte  ikke  noget  større  før  hun  syntes 
hun  fik  godt  Tak,  saa  sa  hun:  Javisst  slaar  jeg  Haaret  mit  ut 
iblandt,  det  er  da  ikke  dit! 

Stakkars  hende,  hun  var  ikke  god  til  at  snakke  for  sig 
naar  det  var  Opgjør. 

Saa  var  Elisabet  kommet  og  hadde  blandet  sig  i  det.  Og 
hun  var  rappere,  prr!  Fruen  fik  sagt:  Jaha  vi  sat  i  Hus,  men 
dere  sat  i  Buskerne!  Herover  var  Elisabet  blit  skarp  og  svarte: 
Vi  slukte  ikke  Lampen!  Aa  det  at  vi  slukte  Lampen,  svarte 
Fruen,  det  gjorde  ikke  noget;  vi  gik  ut  straks  efter. 

Jeg  tænkte:  Men  Herregud  hun  kunde  jo  ha  reddet  sig  ved 
at  si  at  de  slukte  Lampen  f  o  r  d  i  de  gik  ut! 

Saa  var  det  blit  Shit  for  den  Gang.  Men  litt  efter  kom  Kap- 
teinen med  en  Hentydning  om  at  Fruen  var  saa  meget  ældre 
end  Elisabet:  Du  skulde  altid  gaa  med  utslaat  Haar,  sa  han; 
jeg  forsikrer  dig,  det  var  et  Slags  Mindreaarighet  over  digl 
Aaja  jeg  kunde  vel  trænge  det  nu!  svarte  Fruen.  Men  da  hun 
saa  at  Elisabet  vendte  sig  bort  og  lo  blev  hun  med  en  Gang 
forbitret  og  bad  hende  pakke  sig.  Og  Elisabet  satte  Hæn- 
derne  i  Siden  og  sa:  Lat  mig  faa  min  Vogn,  Kaptein!  Kap- 
teinen svarte:  Javel.  Og  jeg  skal  selv  skysse  dig! 

Dette  hadde  Ragnhild  været  i  Nærheten  og  hørt  paa. 

Jeg  tænkte  ved  mig  selv:  Menneskene  har  vel  været  skin- 
syke  begge  to,  hun  over  at  han  sat  der  i  Buskerne,  han  over 
det  utslaatte  Haar  og  den  utblaaste  Lampe. 

Da  vi  kom  ut  fra  Kjøkkenet  og  skulde  ha  Hvil  gik  Kap- 
teinen og  syslet  med  Elisabets  Vogn,  han  ropte  paa  mig 
og  sa: 

Jeg  skulde  ikke  be  dig  nu  i  Hvilen,  men  vil  du  gaa  og 
gjøre  istand  Lysthusdøren  for  mig? 

Ja,  svarte  jeg. 

Denne  Dør  hadde  været  i  Ustand  siden  Ingeniøren  rændte 
den  ind  for  nogen  Aftener  siden,  og  hvorfor  vilde  Kapteinen 
ha  den  istandgjort  just  nu?  Naar  han  reiste  bort  med  Elisa- 
bet fik  han  jo  intet  Bruk  for  Lysthuset.  Vilde  han  spærre 
dette  Tilflugtssted  for  andre  mens  han  var  borte?  Da  var  det 
et  betydningsfuldt  Træk. 

Jeg  tok  Værktøi  og  Saker  med  og  gik  ned  i  Syrinskogen. 

For  første  Gang  besaa  jeg  Lysthuset  indvendig.  Det  var 
et  noksaa  nyt  Hus,  det  stod  ikke  her  for  seks  Aar  siden.  Det 
var  meget  rummelig  indvendig,  med  Skilderier  paa  Væg- 
gene,  endog  et  Vækkeur  som  nu  var  nedgaat,  Putestoler, 
Bord,  en  bred  Bænk  med  Fjærer  og  trukket  med  rød  Plyds. 
Gardinerne  var  nedrullet.  Jeg  la  først  et  Par  Pander  paa 
Taket  som  jeg  hadde  knust  med  Tomflasken,  saa  skruet  jeg 
Laaset  ifra  og  saa  hvad  det  manglet;  allerede  mens  jeg  holdt 
paa  med  dette  kom  Kapteinen.  Han  hadde  nok  alt  drukket 
noget  idag  eller  han  gik  i  stærk  Bakrus. 

Det  er  ikke  Indbrudd,  sa  han.  Enten  har  Døren  staat  oppe 
og  slamret  istykker  eller  saa  har  nogen  av  de  Herrerne  som 
reiste  tumlet  borti  Døren  en  Kvæld  i  Mørke.  Det  skulde  jo 
ikke  stort  til  at  puffe  den  ind. 

Men  Døren  hadde  faat  et  tungt  Tryk,  Laaset  var  sprængt 
og  Listværket  paa  Indsiden  av  Karmen  ramponeret. 

Lat  mig  se!  Sæt  ind  en  ny  Nagle  her  og  tving  Fjæren  sam- 
men igjen,  sa  Kapteinen  om  Laaset.  Han  satte  sig  paa  en  Stol. 

Fru  Falkenberg  kom  ned  de  Par  Stentrin  til  Syrinskogen 
og  ropte: 

Er  Kapteinen  der? 

Ja,  sa  jeg. 

Hun  kom.  Hendes  Ansigt  spillet  bevæget. 

Jeg  vilde  gjærne  snakke  litt  med  dig,  sa  hun.  Bare  nogen 
Ord. 

Kapteinen  svarte  uten  at  reise  sig: 

Vær  saa  god.  Vil  du  staa  eller  sitte?  Nei  du  behøver  ikke 
at  gaa.  Jeg  har  liten  Tid  at  vente  i!  sa  han  skarpt  til  mig. 

Men  dette  sa  han  visst  fordi  han  gjærne  vilde  ha  Døren 
færdig  saa  han  fik  Nøklen  med  paa  sin  Reise. 

Det  kan  gjærne  være  at  jeg  var  —  ja  at  jeg  ikke  skulde 
sagt  det  jeg  sa,  begyndte  Fruen. 

Kapteinen  tidde. 

Men  at  han  tidde  nu  naar  hun  kom  og  vilde  gjøre  det  godt 
igjen  var  mere  end  hun  vilde  taale,  hun  endte  med  at  si: 

Det  kan  forresten  være  det  samme  med  det  hele. 

Saa  vendte  hun  og  vilde  gaa  igjen. 

Vilde  du  snakke  med  mig?  spurte  Kapteinen. 

Nei  det  kan  gjærne  være.  Jeg  bryr  mig  ikke  om  det. 

Jasaa,  sa  Kapteinen. 

Det  sa  han  og  smilte.  Fuld  var  han  vel  og  opirret  var  han 
blit  for  noget. 

Men  da  Fruen  gik  forbi  mig  i  Døren  vendte  hun  sig  og  sa: 

Du  skulde  ikke  kjøre  bort  idag.  Det  er  Snak  nok  før. 

Hør  bare  ikke  efter  det  I  svarte  han. 

Det  gaar  ikke  i  Længden,  sa  hun  tilbake.  Og  det  er  en 
Skam  at  du  ikke  skjønner  det. 

Vi  er  visst  begge  om  Skammen,  gjenmælte  han  kry  og 
saa  sig  omkring  paa  Væggene. 

Jeg  tok  mit  Laas  og  gik  utenfor. 

Du  gaar  ikke!  skrek  Kapteinen  efter  mig.  Jeg  har  liten 
Tid. 

Jada  du  har  liten  Tid,  du  skal  bort  igjen,  sa  Fruen.  Men 
du  skulde  betænke  dig.  Jeg  har  i  det  siste  betænkt  mig  jeg 
ogsaa;  men  du  har  ikke  villet  se  nogen  Ting. 

Hvad  mener  du?  spør  han  hoven  og  umedgjørlig.  Er  det 

din  Lek  om  Kvældene  med  utslaat  Haar  og  slukt  Lampe  jeg 
ikke  skal  ha  set?  Joda. 

Jeg  maa  paa  Ambolten  for  at  klinke,  sa  jeg  og  sprang 
min  Vei. 

Jeg  blev  borte  længer  end  nødvendig,  men  da  jeg  kom 
tilbake  var  Fruen  der  endda.  Det  taltes  meget  høit  i  Lyst- 
huset, Fruen  sa: 

Men  vet  du  hvad  jeg  har  gjort?  Jeg  har  brutt  mig  saa 
smaa  som  at  vise  min  Skinsyke.  Det  har  jeg  gjort.  Ja  bare 
mot  Piken  —  jeg  mener  — 

Ja  hvad  saa?  svarer  Kapteinen. 

Neinei  du  vil  ingenting  forståa.  Værsaagod.  Men  sandelig 
skal  du  da  ogsaa  faa  ta  Følgerne! 

Dette  var  Fruens  siste  Ord.  Det  lydde  som  en  Pil  mot  et 
Skjold.  Hun  traadte  ut  av  Døren  og  gik. 

Faar  du  det  til?  spurte  Kapteinen  mig.  Men  jeg  skjønte  at 
hans  Tanker  var  andre  Steder  henne,  han  vilde  bare  holde 
sig  kjæk.  Litt  efter  lot  han  som  han  gjæspet  og  sa:  Huf  jeg 
har  en  lang  Vei  at  kjøre.  Men  Nils  vil  jo  ikke  avse  nogen 
Mand  til  mig  saa. 

Da  jeg  hadde  stukket  Laaset  ind  og  spikret  Listværket  paa 
Karmen  var  jeg  færdig.  Kapteinen  prøvet  Døren,  stak  Nøklen 
til  sig,  sa  mig  Tak  for  Arbeidet  og  gik. 

Kort  efter  kjørte  han  avsted  med  Elisabet. 

Kommer  snart  igjen!  ropte  han  til  Kaptein  Bror  og  ropte 
han  til  Ingeniør  Lassen  og  hilste  til  dem  begge.  Og  mor 
dere  godt!  ropte  han. 


IV 

Saa  blev  det  Kvæld.  Og  hvad  vilde  nu  ske? 

Det  skete  meget. 

Allerede  mens  vi  Drenger  sat  ved  Kvældsbordet  og  Her- 
skapet samtidig  spiste  til  Middag  i  Stuen  var  det  stor  Lystig- 
het og  Løssluppenhet  derinde.  Ragnhild  bar  forskjellige  Bræt 
med  Mat  og  Flasker  ind  til  dem  og  vartet  dem  op,  og  engang 
hun  kom  ut  fra  Stuen  lo  hun  saa  smaat  og  sa  til  de  andre 
Pikerne:  I  Kvæld  er  visst  Fruen  fuld  ogsaa. 

Jeg  hadde  ikke  sovet  i  Nat  og  heller  ikke  faat  min  Mid- 
dagshvile idag;  de  siste  Begivenheter  hadde  ogsaa  virket  paa 
mig  og  slitt  paa  min  Ro.  Da  jeg  hadde  spist  tilkvælds  drev 

jeg  derfor  bort  i  Skogen  for  at  sætte  mig  en  Stund  og  være 
alene.  Og  jeg  blev  der  længe. 

Jeg  saa  nedover  til  Gaarden.  Nu  var  Kapteinen  borte,  Tje- 
nestefolkene gaat  til  Ro,  Dyrene  i  Fjøs  og  Stald  i  fuld  Søvn. 
Fete  Kaptein  Bror  og  hans  Dame  hadde  vel  ogsaa  forstuk- 
ket  sig  et  Sted  efter  Maten;  han  var  en  ren  Brand  til  at  være 
efter  Fruen  skjønt  han  var  saa  gammel  og  tyk  og  skjønt 
heller  ikke  hun  var  ung  mere.  Saa  var  det  ikke  andre  igjen 
end  Fru  Falkenberg  og  den  unge  Ingeniør,  og  hvor  mon 
de  var? 

De  derom! 

Jeg  drev  hjem  igjen  gjæspende  og  halvfrossen  i  den  svale 
Kvæld  og  gik  op  paa  mit  Rum.  Kort  efter  kom  Ragnhild  og 
bad  mig  holde  mig  vaaken  og  være  litt  til  Hjælp  om  det  be- 
høvdes. Det  var  saa  uhyggelig  alt  i  Kvæld,  Menneskene  gjorde 
som  de  vilde  dernede  i  Hovedbygningen,  de  gik  i  Undertøiet 
fra  Værelse  til  Værelse  og  var  fulde.  Var  Fruen  ogsaa  fuld? 
Ja  det  var  hun.  Gik  Fruen  ogsaa  bare  i  Undertøiet?  Nei,  men 
Kaptein  Bror  gjorde  det  og  Fruen  ropte  at  det  var  Bravo. 
Og  det  gjorde  Ingeniøren  ogsaa.  Saa  de  var  aldeles  gale  alle- 
sammen. Nu  hadde  Ragnhild  været  hos  dem  med  to  Flasker 
Vin  til  skjønt  de  var  fulde. 

Kom  med  mig,  skal  du  høre!  sa  Ragnhild  til  mig.  Nu  er 
de  kommet  op  paa  Fruens  Værelse. 

Nei  jeg  vil  lægge  mig,  svarte  jeg.  Og  det  skulde  du  ogsaa 
gjøre. 

Men  de  ringer  jo  ret  som  det  er  og  vil  noget? 

Lat  dem  ringe! 

Da  aapenbaret  Ragnhild  at  Kapteinen  selv  hadde  bedt 
hende  være  oppe  i  Nat,  om  Fruen  behovet  hende. 

Dette  forandret  med  ett  Slag  hele  Situationen.  Saa  hadde 
vel  Kapteinen  frygtet  for  noget  og  sat  Ragnhild  til  Vagt.  Jeg 
tok  paa  mig  Blusen  igjen  og  blev  med  ned  i  Hovedbygningen. 

Ragnhild  og  jeg  stanset  paa  Gangen  i  anden  Etage  og  hørte 
megen  Lystighet  fra  Fruens  Værelse.  Men  Fruen  selv  talte 
med  blank  Røst  og  var  aldeles  ikke  fuld.  Joda,  hun  er  saa 
rar!  paastod  Ragnhild. 

Jeg  vilde  gjærne  ha  set  Fruen  et  Øieblik. 

Ragnhild  og  jeg  gik  ned  i  Kjøkkenet  og  satte  os.  Men  jeg 
hadde  ingen  Ro  paa  mig,  om  litt  tok  jeg  Lampen  fra  Væg- 
gen  og  bad  Ragnhild  følge  mig.  Vi  gik  op  i  anden  Etage  igjen. 

Be  nu  Fruen  komme  ut  til  mig!  sa  jeg. 

Nei  tivorfor  det? 

Jeg  har  et  Bud  til  hende. 

Og  Ragnhild  banket  paa  og  gik  ind. 

Først  i  dette  siste  Øieblik  tænkte  jeg  paa  hvad  jeg  skulde 
ha  for  Slags  Bud.  Jeg  kunde  bare  se  Fruen  ind  i  Ansigtet  og 
si:  Kapteinen  bad  mig  hilse  Dem!  Vilde  det  være  nok?  Jeg 
kunde  ogsaa  si:  Kapteinen  var  nødt  til  at  skysse  selv  fordi 
Nils  ikke  vilde  avse  nogen  Mand. 

Men  et  Øieblik  kan  undertiden  være  langt  og  man  kan 
tænke  i  Lyn.  Jeg  fik  Tid  til  at  forkaste  disse  to  Planer  og 
utklække  en  tredje  inden  Fruen  kom.  Men  min  siste  Plan 
var  vel  ikke  bedre  end  de  to  første. 

Fruen  spurte  forundret: 

Hvad  vil  du? 

Og  Ragnhild  kom  ogsaa  til  og  saa  spørrende  paa  mig. 

Jeg  rettet  Lampeskjærmen  mot  Fruen  og  sa: 

Undskyld  at  jeg  kommer  saa  sent.  Jeg  skal  til  Posthuset 
imorgen  tidlig,  kanske  Fruen  har  Brever  at  sende  med? 

Brever?  Nei,  sa  hun  og  rystet  paa  Hodet. 

Hun  var  fraværende  i  sit  Blik,  men  syntes  ikke  det  Spor 
drukken.  Men  kanske  holdt  hun  sig  bare  oppe. 

Nei  jeg  har  ingen  Brever,  gjentok  hun  og  vilde  gaa  ind 
igjen. 

Undskyld  da,  sa  jeg  igjen. 

Reiser  du  for  Kapteinen?  spurte  hun. 

Nei  for  mig  selv. 

Saa  gik  hun.  Allerede  i  Døren  sa  hun  ind  til  sit  Selskap  i 
en  støtt  Tone: 

Det  var  ogsaa  et  Paafund! 

Ragnhild  og  jeg  gik  ned  igjen.  Jeg  hadde  set  Fruen. 

Aa  men  i  hvilken  ydmyget  Tilstand  sat  jeg  nu  ikke  heri 
Det  skulde  heller  ikke  berolige  mig  meget  at  Ragnhild  for- 
snakket sig  og  fik  mig  til  at  krype  sammen  ved  det  hun  sa. 
Den  gode  Ragnhild  hadde  visst  bare  faret  med  Fusk,  Kap- 
teinen hadde  ikke  sat  hende  paa  Vagt.  Hun  erklærte  at  jeg 
hadde  misforstaat  hende,  men  min  Anelse  blev  stærk  og  klar: 
Ragnhild  spionerte  bare  for  egen  Regning  i  Kvæld  som  ellers, 
av  Kjærlighet  til  Haandteringen. 

Jeg  drog  mig  tilbage  til  mit  Rum.  Hvad  hadde  nu  min 
uhøvelige  Paatrængenhet  ført  til?  Et  Paafund  hadde  Fruen 

kaldt  det,  saa  hadde  hun  vel  gjennemskuet  mig.  Jeg  lovet 
mig  selv  fuld  av  Græmmelse  at  fra  nu  av  skulde  alt  og  alle 
faa  være  i  Fred  for  mig. 

Saa  kastet  jeg  mig  paa  Sengen  i  fulde  Klær. 

Efter  en  Stund  hører  jeg  gjennem  mit  aapne  Vindu  at  Fru 
Falkenberg  er  ute  paa  Gaarden  og  taler  høit;  Ingeniøren  er 
med  hende  og  svarer  nu  og  da  til.  Fruen  er  henrykt  over  det 
fine  Veir,  over  den  varme  Kvæld,  det  er  deilig  herute,  hvor 
uendelig  meget  bedre  end  inde! 

Men  nu  var  det  som  om  hendes  Røst  lydde  mindre  blank. 

Jeg  løp  til  Vinduet  og  saa  Parret  staa  nede  ved  Stentrin- 
nene  ved  Syrinskogen.  Ingeniøren  syntes  at  ha  noget  paa 
Hjærte  som  han  ikke  hadde  faat  Utløp  for  før:  Hør  nu  litt 
paa  migl  sa  han.  Og  nu  fulgte  en  kort  og  spændt  Henven- 
delse som  fik  sit  Svar,  ja  som  fik  sin  Løn.  Han  talte  som  til 
en  tunghørt  fordi  hun  saa  længe  hadde  været  døv  for  ham, 
de  stod  der  ved  Stentrinnene  og  ingen  av  dem  brydde  sig  om 
andre  i  hele  Verden.  Lat  bare  lytte,  lat  bare  se  —  Natten  var 
deres,  Ordene  deres,  Vaaren  trykket  dem  vel  ogsaa  sammen. 
Han  var  som  en  Kat,  det  hetet  i  ham  ved  hver  av  hendes  Be- 
vægelser,  saa  færdig  var  han  til  at  kaste  sig  over  hende.  Og 
da  det  drev  imot  Handling  var  det  en  grov  Klem  i  hans  Vilje 
til  hende.  Den  unge  Brandl 

Jeg  har  tigget  dig  længe  nok,  sa  han  aandpusten.  Igaar 
vilde  du  næsten,  idag  er  du  døv  igjen.  Det  er  Meningen  at  du 
og  Bror  og  Tante  og  allesammen  skal  ha  det  morsomt  og 
uskyldig  og  jeg  skal  sitte  og  se  paa  og  være  Løitnant  til  Da- 
merne.  Men  ved  Gud  i  Himlen,  nei.  For  du  sitter  som  en 
Have  av  Godt  like  foran  mig  og  det  stakkars  Gjærde  omkring 
Haven,  Grinden  —  vet  du  hvad  jeg  nu  gjør  med  den? 

Hvad  gjør  du  med  den?  Nei  du  har  drukket  formeget 
Hugo,  du  er  saa  ung.  Vi  har  begge  drukket  formeget,  sa  hun. 

Og  saa  driver  du  et  underfundig  Spil  med  mig,  du  sender 
Ekspres  efter  et  Brev  som  du  ikke  kan  vente  paa  længer, 
men  samtidig  har  du  Hjærte  til  at  stille  mig  i  Utsigt  —  love 
mig  — 

Jeg  skal  aldrig  gjøre  det  mere. 

Aldrig  gjøre  det  mere?  fortsatte  han.  Hvad  vil  det  si?  Jeg 
har  set  dig  komme  en  Mand  imøte  —  nuvel,  mig  selv  — 
komme  mig  imøte  med  noget  levende.  Tungen,  du  kysset 
mig,  aa!  Ti  bare  stille  med  at  du  aldrig  skal  gjøre  det  mere, 
det  er  gjort,  jeg  kjender  det  endda,  det  er  frygtelig  godt  til 

mig,  Og  Tak  fordi  du  gjorde  det.  Du  gaar  endda  med  det 
Brevet  paa  Brystet,  lat  mig  faa  se  detl 

Du  er  saa  hæftig,  Hugo.  Nei  nu  er  det  sent,  nu  gaar  vi 
hver  vor  Vei. 

Vil  du  la  mig  faa  se  Brevet? 

Hvorfor  det?  Nei. 

Da  gjorde  han  et  Tilsprang  som  for  at  bruke  Magt,  men 
blev  staaende  og  smatte: 

Hvad?  Ikke  det?  Du  er  sandelig  —  for  ikke  at  bruke  det 
Ord  sjofel,  men  du  er  kanske  noget  værre  — 

Hugo! 

Akkurat. 

Vil  du  endelig  se  Brevet?  Saa  er  det  heri  Hun  stak  Haan- 
den  ind  paa  Blusen  og  tok  Brevet  frem,  foldet  det  ut,  viftet 
med  det;  saa  uskyldig  skulde  han  se  at  hun  var:  Se  her  er 
Brevet.  Det  er  fra  min  Mor,  ser  du  her  Underskriften?  Det 
er  fra  Mama.  Naal 

Han  fik  som  en  Ørefik  og  sa  bare: 

Fra  Mama?  Men  saa  var  det  jo  ikke  vigtig? 

Nei  der  kan  du  se!  Aajo  forresten,  litt  vigtig  var  det,  men. 

Han  lænet  sig  ind  til  Stakittet  og  begyndte  at  tumle  med 
en  Tanke: 

Jasaa,  fra  din  Mor.  Et  Brev  fra  din  Mor  kom  og  forstyrret 
os.  Vet  du  hvad  jeg  tror?  Du  har  fusket.  Du  har  narret  mig 
hele  Veien.  Det  gaar  et  Lys  op  for  mig. 

Hun  vilde  redde  sig: 

Det  var  et  vigtig  Brev,  Mama  vil  komme  hit,  hun  vil  be- 
søke os  om  en  Tid,  om  en  ganske  kort  Tid.  Jeg  ventet  Brevet. 

Ikke  sandt,  du  bare  fusket!  vedblev  han.  Du  lot  Brevet 
komme  i  rette  Øieblik,  da  vi  slukte  Lampen.  Slik  er  det.  Du 
vilde  bare  hidse  mig.  Du  hadde  din  Pike  til  at  vogte  paa  dig. 

Vær  nu  fornuftig.  Aa  det  blir  saa  sent,  lat  os  gaa. 

Nei  jeg  dråk  visst  formeget  tilslut  deroppe,  nu  snakker 
jeg  ikke  klart. 

Han  hadde  bare  Brevet  i  Hodet  og  talte  videre  om  det: 

For  ellers  behovet  du  jo  ikke  at  gjøre  et  Brev  fra  din  Mama 
til  en  slik  Hemmelighet.  Nu  ser  jeg  det  hele.  Du  vil  gaa,  sier 
du.  Ja  gaa  De,  Frue.  Godnat,  Frue.  Min  sønlige  Hilsen. 

Han  bukket  og  blev  staaende  med  Flir  om  Munden. 

Sønlig?  Javel,  jeg  er  gammel,  sa  hun  tilbake  og  kom  i 
stærk  Sindsbevægelse.  Du  er  saa  ung,  Hugo,  det  er  sandt.  Og 
jeg  har  kysset  dig  fordi  du  var  saa  ung.  Men  jeg  kunde  ikk^ 

være  din  Mor,  nei  men  jeg  er  bare  meget,  meget  ældre  end 
du.  Men  aldeles  gammel  er  jeg  ikke,  det  skulde  du  faa  se 
hvis  — .  Men  jeg  er  ældre  end  Elisabet  og  alle  andre.  Hvad  er 
det  jeg  sier?  Aldeles  ikke.  Jeg  vet  ikke  hvad  Aarene  ellers 
kan  ha  gjort  ved  mig,  men  de  har  ikke  gjort  mig  gammel. 
Vel?  Synes  du  det?  Hvad  vet  du  om  den  Ting? 

Neinei,  sa  han  vikende.  Men  er  det  da  nogen  Mening  i  dette. 
Her  gaar  du  unge  Menneske  Tiden  lang  og  har  ikke  andet  at 
bestille  end  vogte  paa  dig  selv  og  faa  andre  til  at  gjøre  det 
samme.  Og  Gud  skal  vite  at  du  har  lovet  mig  noget,  men  det 
betyr  ikke  stort  for  dig,  du  gjør  dig  til  av  at  tøve  mig  bort 
og  baske  mig  ned  med  dine  store  hvite  Vinger. 

Store  hvite  Vinger,  sa  hun  hen  for  sig  selv. 

Ja.  Du  kunde  ha  store  røde  Vinger.  Se  nu  her  hvor  vakker 
du  staar  her  og  ikke  er  til  nogen  Ting. 

Aa  jeg  har  visst  drukket  formeget.  Jo  sandelig  er  jeg  til 
mange  Ting!  Pludselig  tar  hun  hans  Haand  og  trækker  ham 
nedover  Trinnene,  jeg  hører  hende  si:  Hvorfor  skulde  jeg 
bry  mig  om  det?  Indbilder  han  sig  at  Elisabet  er  saa  meget 
bedre? 

De  kommer  op  Stien  til  Lysthuset.  Her  besinder  hun  sig 
og  stanser. 

Nei  hvor  gaar  vi  hen?  spør  hun.  Haha,  vi  er  gale.  Du 
skulde  ikke  tro  at  jeg  var  gal,  vel?  Det  er  jeg  heller  ikke, 
det  vil  si  Jo,  nu  og  da.  Døren  er  laaset,  kom  saa  gaar  vi  her- 
fra. Hvad  er  det  for  en  Strek  at  laase  Døren  naar  vi  skal  ind! 

Fuld  av  Bitterhet  og  Mistanke  svarer  han  hertil: 

Nu  fusker  du  igjen.  Du  visste  godt  at  Døren  var  iaaset. 

Nei  du  skal  ikke  tro  saa  elendig  om  mig  hele  Tiden,  hører 
du!  Men  hvorfor  skal  han  laase  saa  godt  av  og  ha  Huset 
alene?  Jo  jeg  visste  at  Døren  var  laaset,  derfor  gik  jeg  hit 
med  dig.  Jeg  tør  ikke.  Nei  Hugo,  jeg  vil  ikke,  du  skal  tro 
mig.  Er  du  gal!  Kom  tilbake. 

Hun  tok  igjen  hans  Haand  og  vilde  vende  om;  de  stred 
litt  med  hverandre,  han  vilde  ikke  følge.  Saa  slog  han  over- 
mægtig  begge  Armer  om  hende  og  kysset  hende  flere  Gan- 
ger. Hun  gav  sig  mere  og  mere,  mellem  hvert  Kys  talte  hun 
avbrutte  Ord: 

Jeg  har  aldrig  kysset  nogen  fremmed  Mand  før,  aldrig. 
Ved  Gud,  du  skal  tro  mig.  Jeg  har  aldrig  kysset  — 

Nei  nei  nei,  svarer  han  utaalmodig  og  faar  hende  Skridt 
for  Skridt  med. 

Ved  Lysthuset  slipper  han  hende  et  Øieblik,  svinger  Aks- 
len tungt  ind  til  Døren  og  sprænger  den  for  anden  Gang.  I 
næste  Skridt  er  han  ved  hendes  Side  igjen.  Ingen  av  dem 
taler. 

Endnu  i  Døren  gjør  hun  Motstand,  hun  holder  sig  fast  i 
Karmen  og  vil  ikke  slippe: 

Nei  jeg  har  aldrig  været  ham  utro,  jeg  vil  ikke,  jeg  har  al- 
drig, aldrig  — 

Han  rykker  hende  ind  til  sig,  kysser  hende  et  Minut,  to 
Minutter,  tungt  og  uten  Avbrytelse,  hun  bugner  bakover  i 
Ryggen,  hendes  Haand  gir  sig  paa  Karmen.  Saa  slipper  hun 
Taket.  — 

Det  strømmer  en  hvit  Skodde  for  mine  Øine.  Saa  —  nu  er 
de  der.  Nu  folder  han  hende  ut.  Nu  tar  han  og  gjør  det  gode 
med  hende  — 

En  bedrøvelig  Mathet  og  Hvile  lægger  sig  over  mig,  jeg  har 
det  saa  pinsomt  og  alene.  Det  er  sent,  mit  Hjærte  har  kvæl- 
det  sig. 

Midt  i  den  hvite  Skodde  ser  jeg  en  hoppende  Figur:  det  er 
Ragnhild  som  kommer  fra  Buskerne.  Hun  springer  med  Tun- 
gen utstukket. 


Ingeniøren  kom  til  mig,  nikket  Godmorgen  og  bad  mig 
gjøre  istand  Lysthusdøren. 

Er  den  istykker  igjen? 

Ja  den  gik  istykker  i  Nat. 

Det  var  tidlig  om  Morgningen,  Klokken  var  ikke  mere  end 
halv  fem  og  vi  Drenger  var  endnu  ikke  kjørt  ut  paa  Jordet. 
Ingeniørens  Øine  var  smaa  og  tindrende  som  om  de  svidde, 
de  hadde  vel  ingen  Søvn  faat.  Han  gav  ingen  Forklaring  paa 
hvorfor  Døren  var  opbrutt. 

Ikke  for  hans  Skyld,  men  for  Kaptein  Falkenbergs  Skyld 
gik  jeg  straks  ned  i  Lysthuset  og  gjorde  Døren  istand  for 
anden  Gang.  Det  hastet  vel  ikke,  Kapteinen  hadde  en  lang 
Vei  at  kjøre  frem  og  tilbake;  men  nu  var  det  snart  et  Døgn 
siden  han  reiste  hjemmefra. 

Ingeniøren  fulgte  mig.  Uten  at  jeg  i  Øieblikket  gjorde  mig 
nærmere  Rede  for  det  fik  jeg  et  godt  Indtryk  av  ham:  javel, 
han  hadde  rændt  ind  denne  Dør  i  Nat,  men  nu  var  han  hel- 
ler ikke  den  Mand  som  snikte  sig  ifra  det,  han  og  ingen  an- 
den fik  den  lappet!  Aa  det  var  vel  bare  min  Forfængelighet 

som  blev  smigret,  det  virket  paa  mig  at  han  hadde  Tillit  til 
min  Taushet.  Slik  var  det.  Og  derfor  fik  jeg  det  gode  Ind- 
tryk  av  ham. 

Jeg  er  Fløtningsinspektør  ved  Vasdragene,  sa  Ingeniøren. 
Hvor  længe  blir  du  her? 

Ikke  længe.  Til  Onnen  er  gjort. 

Hvis  du  vil  kan  du  faa  Arbeide  hos  mig. 

Det  vilde  bli  en  ukjendt  Virksomhet  for  mig,  det  var  des- 
uten  ikke  Fløtere  og  Proletariat  jeg  likte  mig  iblandt,  men 
Jord-  og  Skogdyrkere.  Men  jeg  takket  Ingeniøren  for  hans 
Tilbud. 

Det  var  rigtig  snilt  av  dig  at  stelle  Døren  istand.  Nei  Saken 
var  at  jeg  skulde  ha  en  Børse  og  jeg  lette  alle  Steder  efter  en, 
jeg  vilde  skyte  noget.  Saa  tænkte  jeg  at  Kapteinen  kunde  ha 
en  Børse  herinde. 

Jeg  svarte  ikke.  Jeg  hadde  heller  set  at  han  intet  hadde 
sagt. 

Derfor  vilde  jeg  be  dig  før  du  gik  paa  Jordet,  endte  han. 

Jeg  fik  Laaset  rettet  og  sat  ind  paany  og  begyndte  at  spikre 
paa  Listværket  som  igjen  var  sprængt  i  Fliser.  Mens  jeg  sys- 
ler med  dette  hører  vi  Kaptein  Falkenberg  paa  Gaarden  og 
skimter  mellem  Buskerne  at  han  holder  paa  at  spænde  fra 
og  sætte  Hestene  ind. 

Det  gav  et  Rykk  i  Ingeniøren,  han  famlet  efter  sit  Ur  og 
tok  det  op,  men  hans  Øine  var  i  det  samme  blit  saa  store  og 
tomme,  de  saa  visst  ingenting.  Pludselig  sa  han: 

Nei  jeg  maa  nok  —  jeg  glemte  — 

Saa  forsvandt  han  langt  ned  gjennem  Haven. 

Hvor  han  allikevel  sniker  sig  ifra  det!  tænkte  jeg. 

Straks  efter  kommer  Kapteinen.  Han  er  blek  og  støvet, 
natvaaken,  men  aldeles  ædru.  Han  spør  lang  Vei  borte: 

Nei  hvorledes  er  du  kommet  derind? 

Jeg  hilser  bare. 

Er  Døren  blit  indrændt  igjen? 

Det  var  bare  —  jeg  kom  til  at  huske  paa  at  jeg  manglet 
et  Par  Spiker  her  igaar.  Nu  er  det  gjort.  Om  nu  Kapteinen 
vil  lukke. 

Aa  jeg  dumme  Djævell  Naar  jeg  ikke  fandt  en  bedre  Ut- 
flugt  maatte  han  jo  forståa  alt. 

Han  stod  nogen  Sekunder  og  saa  paa  Døren  med  sammen- 
knepne  Øine,  han  fik  vel  sin  Mistanke;  saa  stak  han  Nøklen 
i  Hullet,  laaste  av  og  gik.  Han  hadde  ikke  andet  at  gjøre. 

Alle  Gjæster  er  borte,  fete  Kaptein  Bror,  Damen  med  Sja- 
let, Ingeniør  Lassen.  Og  Kaptein  Falkenberg  gjør  sig  endelig 
rede  til  at  drage  paa  Moen.  Jeg  tænkte:  Han  maa  ha  søkt 
om  Utsættelse  paa  rigtig  gode  Grunde  siden  han  ikke  er  dra- 
get paa  Moen  længe  før. 

Vi  Drenger  har  i  de  siste  Dager  gjort  svært  til  Arbeide  paa 
Jordet  og  det  hadde  været  haardt  baade  for  Hest  og  Kar, 
men  Nils  vilde  det  saa  og  hadde  en  Mening  med  det:  han 
vilde  tjene  ind  Tid  til  noget  andet. 

En  Dag  saa  satte  han  mig  til  at  rake  og  gjøre  rent  og  pent 
omkring  Husene.  Det  tok  nok  al  den  indtjente  Tid  og  mere 
til,  men  det  forbedret  likesom  hele  Gaardens  Utseende.  Og 
det  var  dette  Nils  vilde  opnaa,  han  ønsket  at  oplive  Kaptei- 
nen litt  før  han  reiste  hjemmefra.  Senere  gav  jeg  mig  av  mig 
selv  til  at  fæste  en  løsnet  Sprosse  i  Havestakittet  hist  og  her 
eller  rette  op  en  Uthusdør  som  var  blit  vind.  Tilslut  begyndte 
jeg  med  at  fælde  ned  et  Par  nye  Stokker  i  Laavebroen. 

Hvor  reiser  du  hen  herfra?  spurte  Kapteinen  mig. 

Det  vet  jeg  ikke.  Jeg  skal  vandre. 

Jeg  kunde  trænge  dig  her  en  Stund,  det  er  saa  meget  jeg 
skulde  ha  gjort. 

Kapteinen  tænker  kanske  paa  at  male? 

Det  ogsaa  ja.  Nei  det  vet  jeg  ikke.  Det  vil  koste  meget  at 
male  alle  disse  Husene.  Men  det  var  noget  andet  jeg  tænkte 
paa.  Forstaar  du  dig  paa  Skog,  kan  du  blinke? 

Han  lot  altsaa  som  om  han  endnu  ikke  kjendte  mig  igjen 
fra  forrige  Gang  jeg  arbeidet  i  hans  Skog.  Men  hadde  han 
mere  Skog  at  blike?  Jeg  sa: 

Aaja  jeg  er  vant  i  Skogen.  Hvor  vil  Kapteinen  blinke  iaar? 

Allevegne.  Hvorsomhelst.  Det  maa  vel  fmdes  noget. 

Jada. 

Saa  la  jeg  Stokkene  i  Laavebroen  og  da  jeg  var  færdig 
med  det  tok  jeg  Flagstangen  ned  og  satte  Snor  og  Kule  paa 
den.  Det  blev  allerede  ordentligere  paa  Øvrebø  og  Nils  er- 
klærte at  han  begyndte  at  trives  bedre.  Jeg  fik  ham  til  at 
gaa  til  Kapteinen  og  lægge  et  godt  Ord  ind  for  Malingen, 
men  Kapteinen  hadde  set  bekymret  paa  ham  og  svaret:  Ja- 
vell  Men  det  er*ikke  bare  at  male  og  male,  skal  jeg  si  dig. 
Nu  faar  vi  se  til  Høsten  hvad  Avling  det  blir;  vi  har  jo  saad 
meget  iaar. 

Men  da  Flagstangen  stod  der  skrapet  for  den  gamle  Ma- 
ling og  med  ny  Snor  og  Kule  paa  Toppen  var  ogsaa  Kaptei- 
nen blit  opmærksom  og  han  telegraferte  efter  Maling.  Men 
det  hadde  jo  ikke  hastet,  han  kunde  ha  skrevet  et  Brev  i 
Posten  om  den. 

Der  gik  to  Dager,  Malingen  kom,  men  blev  hensat.  Vi 
hadde  endnu  meget  Onnearbeide  igjen. 

I  denne  Tid  hadde  vi  endog  Kapteinens  begge  Kjørehester 
for  Harven  eller  Saamaskinen,  og  naar  Poteterne  skulde  i 
Jorden  maatte  Nils  forlange  alle  Pikerne  paa  Gaarden  til 
Hjælp.  Kapteinen  sa  Ja  hertil  og  til  alt  og  reiste  paa  Moen. 
Saa  var  vi  alene. 

Men  før  han  reiste  hadde  det  været  et  stort  Opgjør  mellem 
Ægtefællerne. 

Alle  vi  Folk  paa  Gaarden  hadde  forstaat  at  det  var  Uro 
mellem  dem  og  Ragnhild  og  Budeien  gik  og  talte  om  det.  Nu 
vokste  Åkrene,  Engene  fik  en  Mon  hver  Dag  og  Vaaren  var 
med  fmt  og  stær  kt  Groveir;  men  det  var  Strid  paa  Kapteins- 
gaarden.  Fruen  gik  omkring  stundom  med  forgraatt  Ansigt, 
stundom  med  en  overdreven  kaut  Mine  som  om  hun  ikke 
længer  vilde  krøsse  nogen.  Fiendes  Mor  kom;  en  mild  Dame 
med  Briller  i  sit  hvite  Museansigt;  men  hun  blev  ikke  længe 
hos  os,  bare  nogen  Dager,  saa  reiste  hun  tilbake  til  Kri- 
stianssand  hvor  hun  bodde.  Hun  foregav  at  hun  ikke  taalte 
vor  Luft. 

Aa  det  store  Opgjør  I  Det  hadde  været  et  siste  bittert  Sam- 
menstøt paa  en  Time.  Ragnhild  fortalte  os  alle  om  det  efter- 
paa,  hverken  Kapteinen  eller  Fruen  hadde  snakket  med  høl 
Røst,  men  Ordene  var  meget  langsomme  og  stærke:  de  to 
var  i  sin  Bitterhet  blit  enige  om  at  gaa  hver  sin  Vei. 

Du  sier  vel  ikke  det!  sa  alle  i  Kjøkkenet  og  slog  Hæn- 
derne  sammen. 

Ragnhild  gjorde  sig  til  og  snakket  efter  sit  Herskap: 

Du  har  været  med  paa  at  bryte  op  Lysthusdøren  igjen? 
sa  Kapteinen.  Ja,  sa  Fruen.  Hvad  mere?  spurte  han.  Alt! 
sa  Fruen.  Da  smilte  Kapteinen  og  sa:  Det  er  noget  klart  og 
greit  ved  dette  Svar  som  gjør  at  man  næsten  øieblikkelig 
skjønner  det!  Det  tidde  Fruen  til.  Hvad  Fortjenester  har  den 
Hvalp  —  naar  jeg  undtar  at  han  engang  har  hjulpet  mig  i 
en  Knipe?  spurte  Kapteinen.  Fruen  saa  paa  ham  og  svarte: 
Har  han  hjulpet  dig?  Ja  han  har  skrevet  paa  for  mig,  sa 
Kapteinen.  Og  Fruen  sa  igjen:  Det  visste  jeg  ikke.  Men  da 


EN    VANDRER    SPILLER    MED    SORDIN  41 

spurte  Kapteinen:  Har  han  virkelig  ikke  fortalt  dig  det? 
Fruen  rystet  paa  Hodet.  Men  hvad  saa?  sa  han  igjen,  vilde 
det  ha  forandret  noget  om  du  hadde  visst  det?  Ja,  svarte 
hun  først.  Nei,  sa  hun  saa.  Er  du  glad  i  ham?  spurte  han. 
Er  du  glad  i  Elisabet?  spurte  hun  tilbake.  Ja,  svarte  Kap- 
teinen. Men  bakefter  sat  han  og  smilte.  Godt!  sa  Fruen  tvært 
da  hun  hadde  faat  det  Svar.  Saa  blev  det  længe  stille.  Kap- 
teinen var  den  som  snakket  først  igjen:  Du  hadde  Ret  i  at 
jeg  burde  betænke  mig,  nu  har  jeg  gjort  det.  Jeg  er  ikke 
nogen  forfalden  Kar  og  det  rare  er  at  det  aldrig  har  moret 
mig  at  suse  og  duse.  x\llikevel  har  jeg  gjort  det.  Men  nu  er 
det  Slut  med  detl  Det  er  godt  for  dig,  svarte  hun  tvært  igjen. 
Javel,  sa  han,  men  det  hadde  været  bedre  om  du  hadde  glæ- 
det  dig  litt  over  det!  Nei  faa  du  Elisabet  til  at  glæde  sig  over 
det,  svarte  hun.  Elisabet!  sa  han  bare  og  vagget  med  Hodet. 
Saa  holdt  de  op  at  snakke  en  god  Stund.  Hvad  vil  du  gjøre 
nu?  spurte  Kapteinen.  Aa  bry  du  dig  bare  ikke  om  mig,  svarte 
Fruen  aldeles  langsomt,  jeg  kan  bli  Sykepleierske  om  du 
vil,  jeg  kan  klippe  av  mig  Haaret  og  bli  Lærerinde  om  du 
vil.  Om  jeg  vil,  svarte  han,  nei  bestem  dig  selv!  Jeg  maa 
først  høre  hvad  du  vil,  sa  hun.  Jeg  vil  være  her  hvor  jeg  er, 
svarte  han,  men  du  har  sat  dig  selv  ut.  Jaja,  svarte  hun  og 
nikket. 

Aal  utbrøt  alle  i  Kjøkkenet.  Men  Herregud,  det  blir  vel 
godt  igjen!  sa  Nils  Dreng  og  saa  paa  os  andre  hvad  vi  mente. 

I  et  Par  Dager  efter  at  Kapteinen  var  reist  sat  nu  Fruen 
og  spilte  hele  Tiden  paa  sit  Flygel.  Den  tredje  Dag  kjørte 
Nils  hende  til  Stationen.  Hun  drog  efter  sin  Mor  til  Kri- 
stianssand.  Saa  var  vi  endda  mere  alene.  Fruen  hadde  ingen 
av  sine  Saker  tat  med.  Kanske  syntes  hun  ikke  hun  eiet 
noget,  kanske  var  det  Kapteinens  alt  fra  Begyndelsen  og  saa 
vilde  hun  intet  ha  av  det.  Aa  hvor  alt  var  sørgelig. 

Ragnhild  hadde  faat  den  Besked  av  Fruen  at  hun  ikke 
maatte  reise.  Forøvrig  var  det  Kokkepiken  som  hadde  over- 
lat al  Myndighet  og  gjæmte  alle  Nøkler.  Og  det  var  til  alles 
Bedste. 

Om  Lørdagen  tok  Kapteinen  Permission  og  kom  hjem 
igjen  og  Nils  sa  at  det  hadde  han  ikke  gjort  før  om  Aarene. 
Han  holdt  sig  rank  og  godt  skjønt  Konen  var  reist  og  han 
var  ædru  som  Vand;  mig  gav  han  en  kort  og  klar  Instruk- 
tion  angaaende  den  Skog  jeg  skulde  blinke  og  gik  med  mig 
i  Marken  og  anviste  hist  og  her:  Battens,  ned  til  minste  Bat- 

tens,  Tusen  Tylvter.  Jeg  blir  borte  i  tre  Uker  denne  Gang, 
sa  han.  Søndag  Eftermiddag  reiste  han  igjen.  Han  var  blit 
bestemtere  i  sin  Holdning  og  liknet  mere  sig  selv. 


Da  vi  endelig  var  færdig  med  Onnen  og  Poteterne  var  sat 
kunde  Nils  Dreng  og  Gutten  gjøre  Gaardens  daglige  Arbeide 
alene.  Saa  gik  jeg  paa  Blinking. 

Jeg  hadde  det  godt  alle  Dager.  Det  kom  en  varm  Regn- 
veirstid  som  gjorde  Skogen  vaat  til  mig,  men  jeg  gik  allikevel 
ut  og  la  mig  ikke  inde  av  den  Grund.  Saa  satte  det  ind  med 
Hete  og  i  de  lyse  Kvælder  naar  jeg  kom  hjem  gjorde  jeg  mig 
en  Fornøielse  av  at  gaa  og  stelle  istand  snart  en  Takrænde, 
snart  et  skjevt  Vindu,  tilslut  reiste  jeg  Brandstigen  og  gav 
mig  til  at  skrape  den  gamle  løsnede  Maling  av  Laavevæggen 
paa  Nordsiden.  Det  skulde  være  et  Puss  om  jeg  allikevel  fik 
malet  Laaven  i  Sommer  utover;  for  Malingen  stod  der! 

Men  en  anden  Ting  begyndte  at  kjede  mig  ved  Arbeidet  og 
hele  Stedet.  Det  var  ikke  det  samme  at  arbeide  her  nu  som 
naar  Herskapet  var  hjemme,  jeg  fik  bestyrket  min  gamle 
Erfaring  om  at  det  er  godt  at  ha  nogen  over  sig  i  et  Arbeide 
naar  man  da  ikke  selv  er  indsat  til  Førstemand.  Nu  gik  Pi- 
kerne  der  og  ingen  aget  dem,  Ragnhild  og  Budeien  sjauet 
lystig  under  Maaltiderne  og  trættet  iblandt  sig  imellem,  og 
Kokkepikens  Myndighet  strak  ikke  altid  til  at  mægle  mellem 
dem.  Dette  gjorde  det  ofte  utrivelig.  Desuten  maatte  nogen 
ha  været  ute  og  talt  til  min  gode  Fælle  Lars  Falkenberg  om 
mig  og  saadd  Mistro  til  mig  i  hans  Hjærte. 

Lars  kom  en  Kvæld  til  Gaarden  og  tok  mig  paa  Tomands- 
haand  og  forbydde  mig  at  komme  til  Rydningen  mere.  Han 
var  komisk  og  truende. 

Jeg  hadde  været  i  hans  Hjem  bare  nogen  Ganger  med 
Vask,  kanske  et  halvt  Dusin  Ganger  ialt,  og  han  selv  hadde 
ikke  været  hjemme,  men  Emma  og  jeg  hadde  talt  om  gam- 
melt og  nyt.  Den  siste  Gang  jeg  var  der  kom  Lars  pludselig 
hjem  og  gav  straks  onde  Ord  fra  sig  fordi  Emma  sat  paa 
en  Krak  i  Underskjørtet.  Det  gjør  jeg  fordi  det  er  saa  varmt, 
svarte  hun.  Ja  og  saa  er  Haaret  dit  reist  langt  nedover  Ryg- 
gen, det  er  vel  ogsaa  for  Varmen?  spurte  han.  I  det  hele  tat 
var  han  opsat  paa  hende.  Da  jeg  gik  sa  jeg  Godnat,  men  han 
svarte  mig  ikke. 

Siden  hadde  jeg  ikke  været  der.  Hvorfor  kom  han  saa  nu 

i  Kvæld?  Det  var  vel  Ragnhild  som  igjen  hadde  været  ute 
med  sin  Spiontunge. 

Da  han  godt  og  vel  hadde  forbydd  mig  at  komme  hjem  til 
sig  mere  nikket  Lars  og  saa  paa  mig.  Han  syntes  at  nu  burde 
jeg  være  død. 

Jeg  hører  at  Emma  har  været  hernede  ogsaa,  sa  han  saa. 
Men  det  skal  hun  ikke  gjøre  mere,  tror  jeg. 

Hun  har  visst  været  her  et  Par  Ganger  efter  Vask. 

Ja  du  skylder  paa  Vasken.  Og  saa  kommer  du  selv  mange 
Ganger  om  Uken  op  til  Rydningen  med  Vask.  Du  kommer 
med  en  Skjorte  en  Gang  og  en  Underbukse  en  anden  Gang. 
Men  nu  kan  Ragnhild  vaske  for  dig. 

Jaja. 

Aanei  Far!  Du  driver  paa  at  komme  til  Folk  og  gjøre  dig 
tilvens  saasnart  du  træfTer  dem  alene  hjemme.  Men  nei  Tak 
skal  du  hal 

Nils  kommer  til,  han  har  vel  skjønt  hvad  det  gjælder  og 
da  han  er  en  god  Kamerat  vil  han  hjælpe  mig.  Han  hører  de 
siste  Ord  og  gir  mig  paa  Stedet  det  Vidnesbyrd  at  han  intet 
galt  har  set  av  mig  hele  Tiden  jeg  har  været  her. 

Men  Lars  Falkenberg  blir  straks  stor  og  høi  i  sine  Klær 
og  maaler  Drengen  med  Ringeagt.  Han  har  i  Grunden  gam- 
melt Nag  til  Drengen.  Saa  flink  som  Lars  hadde  vist  sig 
siden  han  fik  sit  eget  lille  Bruk  opi  Skogen  saa  hadde  dog 
Nils  været  en  langt  bedre  Dreng  her  nede  paa  Kapteinsgaar- 
den.  Og  dette  krænker  Lars  Falkenberg. 

Hvad  er  det  du  kommer  og  jeiper  om?  spør  han. 

Jeg  sier  bare  hvad  som  sandt  er,  svarer  Drengen. 

Gjør  du  det  du,  Gjeita!  Jeg  skal  akkurat  ta  og  snyte  mig 
paa  dig. 

Saa  gik  Nils  og  jeg  vor  Vei,  men  Lars  ropte  endda  nogen 
Ord  efter  os.  Naturligvis  stod  Ragnhild  og  snuset  til  Syri- 
nerne  da  vi  gik  forbi. 

Den  Kvæld  begyndte  jeg  at  tænke  paa  at  vandre  videre 
saasnart  jeg  var  færdig  i  Skogen.  Kapteinen  kom  efter  de 
tre  Ukerne  som  han  hadde  sagt,  han  saa  at  jeg  hadde  skrapet 
Malingen  paa  Nordvæggen  av  Laaven  og  gav  mig  Ros  herfor. 
Det  ender  vel  med  at  du  kommer  til  at  male  den  igjen  ogsaa, 
sa  han.  Jeg  opgav  hvad  jeg  hadde  blinket  og  mældte  at  jeg 
nu  ikke  hadde  stort  igjen.  Blink  viderel  svarte  han.  Saa  reiste 
Kapteinen  tilbake  til  Moen  og  skulde  atter  bli  tre  Uker  borte. 

Men  tre  Uker  til  vilde  jeg  ikke  være  paa  Øvrebø  nu.  Jeg 

blinket  endnu  nogen  Snes  Tylvter  og  tællet  sammen  paa  mit 
Papir,  —  nu  fik  det  bero.  Men  i  Skog  og  Fjæld  kunde  jeg 
endnu  ikke  leve,  der  var  Blomster,  men  ingen  Bær;  Kvitter 
og  Sang  av  Fugler  som  parret  sig,  Fivrel,  Fluer  og  Myg,  ingen 
Multer,  ingen  Kvanne. 


Nu  er  jeg  i  By. 

Jeg  er  kommet  til  Ingeniør  Lassen,  Fløtningsinspektøren, 
som  har  holdt  sit  Løfte  og  git  mig  Arbeide  skjønt  det  er  langt 
ut  i  Fløtningen.  Jeg  skal  til  at  begynde  med  gjøre  en  Van- 
dring over  Elven  og  avmærke  paa  Kartet  hvor  Tømmeret 
som  mest  har  sat  sig  i  „Sopper".  Ingeniøren  er  en  noksaa 
grei  Kar,  han  er  bare  endnu  saa  ung,  han  gir  mig  overflødig 
god  Instruktion  om  Ting  han  tror  jeg  ikke  vet  før.  Det  gjør 
ham  noget  veslevoksen. 

Jasaa  denne  Mand  hadde  hjulpet  Kaptein  Falkenberg  i  en 
Knipe  I  Nu  angret  vel  Kapteinen  paa  det  og  vilde  frigjøre  sig, 
derfor  hugget  han  sin  siste  Battens,  tænkte  jeg.  Og  jeg  undte 
ham  at  komme  fri,  jeg  begyndte  at  bebreide  mig  at  jeg  ikke 
hadde  blinket  i  nogen  Dager  til  saa  han  kunde  være  rundelig 
hjulpen.  Sæt  nu  at  han  fik  bitte  litt  for  lite  I 

Ingeniør  Lassen  var  vist  en  formuende  Mand.  Han  bodde 
i  Hotel  og  hadde  to  Værelser,  jeg  kom  ikke  længer  end  til 
hans  Kontor,  men  endog  i  det  var  det  dyre  Ting,  Bøker  og 
Blader,  Skrivetøi  av  Sølv,  en  forgyldt  Høidemaaler  og  andet; 
hans  Sommerfrakke  med  Silkefor  hang  paa  Væggen.  Han 
var  sikkert  en  rik  og  høi  Mand  her  paa  Stedet,  jeg  saa  et 
stort  Billede  av  ham  i  Uthængskassen  hos  Byens  Foto- 
graf. 

Og  jeg  saa  ham  spaserende  med  Byens  unge  Damer  om 
Eftermiddagene.  Da  han  var  øverste  Chef  for  al  Fløtning 
spaserte  han  helst  bortover  til  den  lange  Bro  paa  to  Hun- 
drede og  tredive  Alen  over  Fossen,  her  stanset  han  og  speidet 
opover  og  nedover  Elven.  Just  ved  Brokarrene  og  paa  de 
flate  Berg  nedenfor  dem  var  Tømmeret  tilbøielig  til  at  samle 
sig  i  Sopper  og  Ingeniøren  hadde  næsten  til  Stadighet  et 
Fløterlag  liggende  i  Byen  for  disse  Soppers  Skyld.  Naar  han 
stod  paa  Broen  og  holdt  Øle  med  Fløterne  paa  Soppen  var 
han  som  en  Admiral  paa  et  Skib,  ung  og  stærk,  med  Kom- 
mandoen i  sin  Magt.  De  Damer  han  hadde  med  stod  villig 
stille  paa  Broen  skjønt  Elvedraget  ofte  var  stærkt.  Og  for  at 

overdøve  Fossen  maatte  de  tit  bøie  Hoderne  sammen  naar 
de  talte. 

Men  netop  naar  Ingeniøren  tok  denne  Post  paa  Broen  og 
stod  der  og  snudde  og  dreiet  sig  blev  han  liten  og  uskjøn  i 
Figuren;  hans  Sportsvæsen,  hans  tætsittende  Jakke  knep 
ham  ind  i  Ryggen  og  gjorde  hans  Bak  saa  urimelig  stor. 

Allerede  den  første  Kvæld  da  jeg  alt  hadde  faat  min  Be- 
sked  av  ham  og  jeg  skulde  opover  Elven  Morgningen  efter 
traf  jeg  ham  paa  hans  Spasertur  med  to  Damer.  Da  han  fik 
Øie  paa  mig  stanset  han  baade  sig  og  sit  Følge  og  gav  mig 
de  samme  Ordrer  en  Gang  til:  Det  var  godt  jeg  traf  dig,  sa 
han.  Du  maa  altsaa  tidlig  op  imorgen,  ta  med  dig  en  Fløter- 
hake  og  stik  det  Tømmer  du  kan.  Er  Sopperne  for  store  saa 
mærk  det  av  paa  Kartet;  du  fik  vel  Kartet?  Og  gaa  til  du 
møter  min  anden  Mand  som  kommer  nedover.  Men  husk 
paa  at  mærke  med  Rødt,  ikke  med  Blaat.  Lat  mig  nu  se  at 
du  utfører  dette  Arbeide  ordentlig.  —  Det  er  en  Mand  jeg  har 
ansat  under  mig,  forklarte  han  Damerne;  jeg  gidder  virkelig 
ikke  gjøre  alle  disse  Turene  selv. 

Hvor  han  var  optat,  han  slog  endog  efter  i  en  Lommebok 
og  skrev  noget.  Han  var  saa  ung  og  han  hadde  saa  pent  Følge 
at  optræde  for. 

Om  Morgningen  gik  jeg  tidlig  ut,  Klokken  fire  da  det  var 
lyst  var  jeg  alt  et  godt  Stykke  opover  Elven.  Jeg  bar  min 
Niste  og  min  Fløterhake  som  er  det  samme  som  en  Baatshake. 

Her  var  ingen  ung  og  væksterlig  Skog  som  inde  i  Mar- 
ken hos  Kaptein  Falkenberg,  Bunden  var  gold  og  stenet. 
Lyng  og  Barnaaler  dækket  Jorden  i  Mile.  Her  var  hugget 
altfor  stærkt,  Træsliperierne  hadde  krævet  formeget,  her 
stod  bare  Scantlinglast  igjen,  og  da  her  næsten  ingen  Ungskog 
var  at  se  var  det  et  trøstesløst  Landskap  jeg  vandret  i. 

Ved  Middagstider  hadde  jeg  løst  nogen  Smaasopper  og 
mærket  av  en  stor,  saa  holdt  jeg  Maaltid  og  dråk  Vand  fra 
Elven.  Efter  en  Hvil  fortsatte  jeg  Turen,  jeg  gik  til  Kvælds 
og  kom  til  en  større  Soppe  hvor  det  arbeidet  en  Mand.  Det 
var  Manden  jeg  skulde  møte.  Jeg  gik  ikke  helt  frem,  men 
kikket  paa  ham  først,  han  var  ytterst  forsigtig  for  sit  Liv  og 
endog  rædd  for  at  bli  vaat  paa  Føtterne.  Han  moret  mig  en 
Stund.  Hvor  det  var  den  minste  Fare  for  at  han  kunde  kom- 
me til  at  følge  med  en  løsnet  Stok  ut  i  Strømmen  flyttet  han 
sig  i  god  Tid.  Saa  gik  jeg  frem  til  ham  og  saa  paa  ham  — 
jo  det  var  min  gode  Kamerat  Grindhusen. 

Grindhusen,  min  Ungdomsfælle  fra  Skreia,  han  sr  ni  jeg 
for  seks  Aar  siden  hadde  været  sammen  med  og  muret  en 
Brønd. 

Nu  var  han  her. 

Vi  hilste  paa  hverandre  og  satte  os  paa  Soppen  og  talte 
sammen,  vi  spurte  og  svarte  i  en  Time.  Saa  blev  det  forsent 
at  gjøre  noget  mere  idag  og  vi  reiste  os  og  gik  et  Stykke  op- 
over  Elven  hvor  Grindhusen  hadde  sin  lille  Tømmerkoie.  Vi 
krøp  ind,  gjorde  Ild,  kokte  Kaffe  og  holdt  Maaltid.  Saa  gik 
vi  ut  igjen,  tændte  vore  Piper  og  la  os  i  Lyngen. 

Grindhusen  var  blit  gammel,  han  var  like  saa  ilde  tilredt 
som  jeg  selv  og  han  kæret  ikke  om  at  huske  nogen  av  de 
morsomme  Nætter  vi  hadde  danset  igjennem  i  vor  Ungdom. 
Det  var  han  som  var  den  rødhaarete  Ulv  efter  Pikerne,  men 
nu  var  han  godt  tuktet  av  Ælde  og  Slit,  han  smilte  ikke 
mere  engang.  Hvis  jeg  hadde  hat  noget  Brændevin  med  vilde 
han  kanske  ha  kviknet  op,  men  jeg  hadde  intet. 

Grindhusen  var  i  yngre  Dager  stiv  og  paastaaelig  nok, 
men  nu  var  han  blit  mild  og  dum.  Det  kan  hænde  detl  sa  han 
til  hver  Ting;  ja  det  har  du  Ret  i  det!  sa  han.  Men  det  sa  han 
ikke  fordi  han  mente  det,  men  fordi  Livet  hadde  gjort  ham 
vikende.  Det  var  uhyggelig  at  træffe  ham  igjen;  saa  vikende 
gjør  Livet  os  alle  med  Aarenel 

Det  gik  en  Dag  i  Senn,  sa  han,  men  det  var  ikke  som  før 
med  ham,  de  siste  Tider  hadde  paaført  ham  baade  Gigt  og 
Brystvé.  Brystvé  det  var  Kardialgi.  Men  saalænge  han  fik 
beholde  denne  Post  hos  Ingeniør  Lassen  gik  det  nok  an,  han 
kjendte  Elven  opover  og  bodde  her  hele  Vaaren  og  For- 
sommeren utover  i  sin  Koie.  Og  hvad  Klær  angik  da  slet  han 
ikke  andet  end  som  Bukser  og  Bluser  Sommer  som  Vinter. 
Nei  her  ifjor  var  han  heldig,  fortalte  Grindhusen  pludselig, 
han  fandt  en  Sau  som  det  ikke  var  Eiermand  til.  Fandt  han 
Sauer  i  Skogen?  Her  oppel  svarte  han  og  pekte.  Han  hadde 
hat  Kjøt  om  Søndagerne  langt  utover  Vinteren  av  den  Sau. 
Nu  hadde  han  Folk  nok  i  Amerika,  det  kom  ikke  an  paa 
det,  Bøm  som  var  gifte  og  sat  godt  i  det.  De  sendte  ham 
litt  til  Hjælp  de  Par  første  Aar,  siden  hadde  de  ikke  sendt 
noget,  nu  var  det  snart  to  Aar  siden  nogen  av  dem  hadde 
skrevet.  Aaja  det  var  slikt  Slag  med  ham  og  Konen  som  var 
gamlel 

Grindhusen  faldt  i  Tanker. 

Det  suser  mat  i  Skogen  og  fra  Elven  som  om  Millioner  av 

Ingenting  strømmer  og  strømmer.  Her  er  ingen  Fugler  og 
ingen  hoppende  Dyr;  men  naar  jeg  vælter  en  Sten  op  kan  jeg 
fmde  et  lite  Kryp  under  den.  Kan  du  begripe  hvad  slike  smaa 
lever  av?  sier  jeg.  Hvad  for  Slags  smaa?  spør  Grindhusen; 
det  der,  det  er  bare  Maur  og  sliktl  det  er  en  Billeart,  sier 
jeg,  lægger  man  den  paa  en  Torve  og  vælter  en  Sten  over 
saa  lever  den.  Grindhusen  svarer:  Det  kan  hænde  det!  men 
han  tænker  ikke  et  Øieblik  paa  hvad  jeg  har  sagt.  Saa  fort- 
sætter  jeg  min  Tankegang  for  mig  selv:  men  slipper  man 
ogsaa  en  Maur  under  Stenen  saa  vil  det  om  en  kort  Stund 
ingen  Bille  være  mere. 

Og  Skogen  og  Elven  suser  videre,  det  er  en  Evighet  som 
enes  med  en  anden  Evighet  om  noget.  Men  i  Stormene  og 
i  Tordenen  da  er  de  kommet  i  Krig. 

Jamen  er  det  saa,  sier  Grindhusen  endelig,  det  blir  to  Aar 
den  14de  August  siden  jeg  fik  siste  Brevet.  Det  var  et  fint 
Fotografi  indi,  det  var  fra  Olea,  hun  bor  i  Dakota  som  de 
kalder.  Det  var  et  gromt  Fotografi,  men  jeg  fik  ikke  solgt 
det.  Aaja  det  blir  vel  en  Raad  med  Guds  Hjælp!  sier  Grind- 
husen og  gjæsper.  Hvad  var  det  jeg  skulde  sagt,  hvad  har  du 
for  Dagen? 

Det  vet  jeg  ikke. 

Men  Grindhusen  ser  mistroisk  paa  mig  og  mener  at  jeg 
bare  ikke  vil  fortælle  ham  det. 

Jaja  det  kan  være  det  samme  ogsaa  for  mig,  sier  han. 
Jeg  spurte  bare  slik. 

Saa  forsøker  jeg  at  gjætte  paa  en  Løn  for  at  tilfredsstille 
ham: 

Jeg  faar  vel  et  Par  Kroner,  to  tre  Kroner? 

Aaja  det  gjør  nok  du,  svarer  han  misundelig.  Jeg  faar  ikke 
mere  end  som  to  Kroner  jeg  som  er  gammel  Fløter. 

Men  nu  blir  han  visst  rædd  for  at  jeg  skal  bringe  hans 
Misfornøielse  videre,  han  begynder  at  skryte  av  Ingeniør 
Lassen,  at  han  er  en  saa  og  saa  bra  Mand  i  alle  Henseender, 
han  vil  nok  ikke  gjøre  mig  Uret.  Var  det  likt  sigl  Han  har 
været  som  en  Far  for  mig,  det  skal  jeg  si  paa  ham. 

Ingeniøren  Far  for  Grindhusen  1  Det  lydde  saa  løierlig  i 
den  gamle  tandfattige  Mund.  Jeg  kunde  visst  ha  faat  et  og 
andet  at  vite  om  Ingeniøren  av  denne  Mand,  men  jeg  spurte 
om  intet. 

Han  talte  ikke  paa  at  jeg  skulde  komme  nedover  til  Byen? 
spurte  Grindhusen. 

Nei. 

Stundom  sender  han  Bud  paa  mig  og  da  er  det  ikke  noget 
videre  han  vil,  men  han  vil  bare  snakke  litt  med  mig.  En 
sers  staut  Kar! 

Det  kvælder.  Grindhusen  gjæsper  igjen,  kryper  ind  i  Koien 

og  lægger  sig. 

* 

Om  Morgningen  rensket  vi  Soppen.  Ta  og  følg  med  et 
Stykke  til  opover!  sier  Grindhusen.  Og  jeg  fulgte.  Efter  en 
Times  Gang  saa  vi  Huser  og  Jorder  av  en  Fjældgaard  opi  Sko- 
gen. Ved  en  Ideforbindelse  kom  jeg  til  at  tænke  paa  Sauen. 

Var  det  her  paa  Lag  du  fandt  Sauen?  spør  jeg. 

Grindhusen  ser  paa  mig. 

Her?  Neida.  Det  var  langt  herfra.  Det  var  paa  Grænsen 
imot  Trovatn. 

Ligger  ikke  Trovatn  i  Nabosoknet? 

Joda.  Saa  det  er  evig  langt  herfra. 

Men  nu  vil  ikke  Grindhusen  ha  mig  med  længer  og  han 
stanser  og  sier  Tak  for  Følget.  Jeg  kunde  gjærne  bli  med  til 
Gaarden,  indvender  jeg;  men  Grindhusen  vil  ikke  engang 
indom  Gaarden,  det  var  et  Sted  han  aldrig  gik  til.  Og  nu 
hadde  jeg  bare  Dag  og  Vei  til  Byen. 

Saa  vendte  jeg  om  og  gik  den  samme  Vei  jeg  var  kommet. 


VI 

Det  var  ikke  noget  til  Arbeide  jeg  hadde  faat  og  det  til- 
fredsstillet  mig  ikke.  Det  var  at  gaa  og  gaa  langs  Elven  op- 
over og  nedover  og  renske  Smaasopper  og  gaa  videre.  Og  efter 
hver  Tur  var  det  at  havne  paa  mit  Logishus  i  Byen  igjen. 
Jeg  hadde  i  denne  Tid  bare  en  Mand  at  snakke  med:  Dra- 
geren eller  Gaardsgutten  i  Ingeniørens  Hotel,  en  svær  Kar 
med  Barneøine  og  med  nogen  Næver  som  kunde  gripe  nøiag- 
tig  elleve  Tommer.  Han  hadde  faldt  og  slaat  sig  i  Hodet  da 
han  var  liten,  fortalte  han,  saa  han  var  ikke  blit  til  nogen 
Ting  i  dette  Liv  uten  til  at  trække  og  bære  tungt.  Med  ham 
snakket  jeg  nu  og  da,  ellers  med  ingen  i  Byen. 

Ja  den  lille  By! 

Naar  Elven  er  stor  gaar  det  et  brølende  Sus  midt  igjennem 
Byen  og  deler  den  i  to.  Menneskene  bor  i  sine  Træhuser  paa 
Sydsiden  og  Nordsiden  av  Suset  og  de  har  visst  sit  spar- 

somme  Utkomme  fra  Dag  til  Dag.  Av  de  mange  Børn  som 
passerer  Broen  og  gaar  Ærender  til  Butikerne  er  ingen 
nakne,  det  er  visst  ikke  mange  av  dem  som  lider  Nød  og  det 
er  alle  pene  Børn.  Og  her  er  store  lange  Smaapiker  som  er 
det  morsomste  av  alt,  muntre  og  skranglete  og  optat  med 
hverandre  og  sin  egen  lille  Alverden.  Stundom  stanser  de  paa 
Broen  og  ser  paa  Fløterne  nede  paa  Soppen,  saa  hjælper  de 
dem  som  haler  i  Tømmeret  med  at  synge:  haa,  aahaal  Og 
saa  fniser  de  og  dytter  hverandre  i  Siden. 

Men  her  er  ingen  Fugler. 

Det  er  besynderlig  at  her  ingen  Fugler  er.  I  stille  Kvæl- 
der  i  Solnedgangen  ligger  hele  den  utbyggede  Dam  med  dyp 
og  urørlig  Flate,  Myg  og  Fivrel  sværmer  paa  den  og  Trærne 
paa  Bredden  speiler  sig  i  den,  men  det  er  ingen  Fugl  i  Trærne. 
Det  kommer  kanske  av  Suset  fra  Fossen  som  overdøver 
alt.  Fuglene  vantrives  her  fordi  de  ikke  kan  høre  hverandres 
Sang.  Og  saaledes  gaar  det  da  til  at  de  eneste  vingete  Væse- 
ner  her  fmdes  er  Myg  og  Fluer.  Men  Gud  maa  vite  hvorfor 
endog  Sjuren  og  Kraaken  skyr  os  saa  i  vor  By. 

Enhver  Smaaby  har  sin  lille  daglige  Begivenhet  som  Folk 
møter  op  til  —  for  den  Saks  Skyld  ogsaa  hver  Storby  som 
har  sin  Promenade.  Paa  Vestlandet  er  det  Postskibet.  Hvor 
det  er  haardt  at  leve  paa  Vestlandet  og  holde  sig  borte  fra 
Bryggen  naar  Postskibet  lægger  til!  Her  i  denne  Indlandsby 
med  tre  lange  Mil  til  Sjøen  og  bare  Berg  og  Hauger  rundt 
omkring,  her  har  vi  Elven.  Er  Elven  vokset  eller  sunket  inat? 
Stikkes  det  Tømmer  fra  Lænserne  idag?  Aa  hvor  vi  er  inter- 
esserte I  Vi  har  rigtignok  ogsaa  en  liten  Jærnbane,  men  ved 
den  er  det  ikke  stor  Stas,  den  ender  her,  den  gaar  saa  langt 
som  den  kan  komme  og  stanser  saa  som  en  Kork  i  en  Flaske. 
Og  dens  bitte  smaa  Vogner  er  saa  hyggelige,  men  Folk  er 
undselige  over  dem,  de  er  saa  latterlig  gamle  og  forkrøplet, 
ja  man  kan  ikke  sitte  opret  med  Hatten  paa  i  dem. 

Men  her  er  sandelig  ogsaa  Torv  og  Kirke  og  Skoler  og 
Posthus.  Og  her  er  Sag  og  Træsliperi  oppe  ved  Elven.  Men 
hvad  Kjøpmandsforretninger  angaar  da  er  her  utrolig  mange. 

Vi  har  saa  meget.  Jeg  er  fremmed  her  —  som  jeg  er  frem- 
med alle  Steder  — ,  men  jeg  kunde  regne  op  en  Mængde  Ting 
som  vi  har  foruten  Elven.  Var  Byen  engang  et  stort  Sted? 
Nei  den  har  været  liten  i  halvtredje  Hundrede  Aar.  Men  her 
var  jo  engang  en  større  over  alle  de  andre  smaa,  en  Herre 
som  ridde  med  Tjener,  en  Jorddrot,  —  nu  er  vi  alle  like.  Det 

skulde  da  være  at  vi  ikke  er  like  med  Ingeniør  Lassen,  denne 
Fløtningsinspektør  paa  et  Par  og  tyve  Aar  som  har  Raad  til 
to  Værelser  i  sit  Hotel. 

Jeg  har  intet  at  gjøre,  jeg  griper  mig  i  at  fundere  over  føl- 
gende: 

Her  staar  et  stort  Hus,  omkring  to  Hundrede  Aar  gam- 
melt, Matadoren  Ole  Olsen  Tures  Hus.  Det  er  umaatelig  i 
sin  Størrelse,  det  er  paa  to  Etager  og  fylder  med  Langsiden 
et  Kvartal;  nu  brukes  det  til  Depot.  Dengang  dette  Hus  blev 
bygget  var  det  Kjæmpetømmer  nok  i  disse  Egne,  tre  Stokker 
danner  Mandshøide,  de  er  fulde  av  Malm,  av  Jærn,  de  er  ikke 
til  at  hugge  i.  Og  indvendig  i  Bygningen  er  det  Saler  og  Cel- 
ler som  i  en  Borg.  Her  regjerte  den  store  Ture  paa  Fyrstevis. 

Det  kom  andre  Tider,  Husene  blev  ikke  bare  store  og  ikke 
bare  til  at  bo  i  for  Kulde  og  Regn,  men  ogsaa  til  at  glæde 
sig  over  naar  man  saa  paa  dem.  Paa  den  andre  Siden  av  El- 
ven staar  en  gammel  arkaistisk  Bygning  med  vel  avveiet 
Empire  Veranda  med  Søiler  og  Fronton.  Den  er  ikke  feil- 
fri, men  den  er  skjøn  allikevel  og  den  er  som  et  hvitt  Tem- 
pel imot  den  grønne  Aas.  Endnu  et  Hus  har  jeg  set  og  stan- 
set ved,  det  staar  ved  Torvet.  Dets  Dobbeltdør  til  Gaten  har 
gamle  Vridere  og  utskaarne  Rococo  Speile,  men  Rammen  om 
disse  Speile  er  kanneleret  i  Louis  XVI  Stil.  Paa  Kartouchen 
ovenover  Døren  staar  Aarstallet  1795  med  Araberzifre,  — 
da  var  Overgangstiden  kommet  hit!  Det  har  da  engang 
været  Folk  i  den  lille  By  som  har  fulgt  godt  med,  uten  Tele- 
graf og  Damp. 

Men  senere  bygget  man  Huser  for  Sne  og  Regns  Skyld  og 
for  intet  andet.  De  var  ikke  store  og  de  var  ikke  skjønne. 
Det  gjaldt  om  paa  sveitsisk  Vis  at  skaffe  Bolet  til  Kone  og 
Børn,  andet  gjaldt  det  ikke  om.  Og  vi  lærte  av  dette  lille 
Skittfolk  opi  Alperne  som  i  hele  sin  Historie  aldrig  har  været 
noget  og  aldrig  frembragt  noget,  vi  lærte  at  blaase  i  hvor- 
ledes en  Menneskebolig  saa  ut  for  Øiet  naar  den  bare  blev 
tat  god  av  omtatrende  Turister.  Hvorfor  skal  det  være  litt 
Tempelskjønhet  og  Ro  over  den  hvite  Bygning  ved  Aasen? 
Og  hvorfor  staar  det  store,  store  Hus  fra  Ole  Olsen  Tures 
Dager  endnu  urevet?  Det  kunde  bli  til  tyve  Menneskebol. 

Nedover  er  det  gaat,  tilbunds  er  det  gaat.  Og  nu  glæder 
Skomakerne  sig  —  ikke  fordi  vi  alle  er  blit  like  store,  men 
fordi  vi  alle  er  like  smaa.  Vi  deroml 

Den  lange  Bro  er  saa  god  at  gaa  paa  fordi  den  har  Planke- 

brolægning  og  er  jævn  som  et  Gulv,  ja  her  kan  alle  unge 
Damer  gaa  pent.  Broen  er  ogsaa  lys  og  fri  til  Siderne  saa 
den  er  det  bedste  Utsigtssted  for  os  Nysgjærrigc. 

Der  nede  paa  Soppen  stiger  det  Rop  op  til  os  fra  Fløterne, 
de  maser  med  at  løse  dette  Tømmer  som  har  sat  sig  fast  paa 
Berg  og  Stener  i  Elven.  Stok  efter  Stok  kommer  drivende 
ovenfra  og  slutter  sig  til  de  Stokker  som  alt  har  stanset,  Sop- 
pen vokser,  vokser,  det  kan  lægge  sig  et  Par  Hundrede  Tøm- 
mertylvter  paa  ett  Sted  i  Elven.  Men  gaar  alt  godt  kan  Flø- 
terne løse  dem  igjen  paa  en  rimelig  Tid.  Gaar  det  galt  kan 
ogsaa  en  ulykkelig  Fløter  følge  med  nedover  Fossen  og  ned 
i  Døden. 

Det  er  ti  Mand  med  Baatshaker  paa  Soppen,  alle  mere 
eller  mindre  vaate  av  at  ha  været  „nedi".  Formanden  utpeker 
den  Tømmerstok  som  staar  for  Tur  til  at  løses;  men  under- 
tiden kan  vi  oppe  fra  Broen  mærke  at  det  er  Dissens  i  Flø- 
terlaget.  Vi  kan  intet  høre  i  denne  Larm,  men  vi  ser  at  det 
divideres  om  at  løse  en  ganske  anden  Stok  først,  en  erfaren 
Fløter  har  git  sig  til  at  mukke.  Jeg  som  kan  hans  Sprog 
synes  at  høre  ham  si  seigt  og  sindig:  det  staar  paa  om  vi 
ikke  maa  ta  d  e  n  først!  Ti  Par  Øine  kastes  da  paa  den  nye 
Stok  og  følger  dens  Løp  ind  i  et  Sjurrede  av  andre  Stokker; 
blir  det  Enighet  slaar  ti  Baatshaker  ned  i  den.  I  dette  Øie- 
blik  staar  Baatshakerne  som  Strænger  paa  en  Harpe  ut  fra 
Stokken,  det  ropes  av  alle  Mand:  haal  det  hales  og  Stokken 
glir  et  Stykke  frem.  Nyt  Tak,  nyt  Rop  og  Stokken  glir  atter 
et  Stykke  frem.  Det  er  som  ti  Maurer  om  en  Kvist.  Tilslut 
seiler  Stokken  nedover  Fossen. 

Men  det  er  Stokker  som  er  næsten  uryggelige  og  dog  kan 
det  mangen  Gang  være  en  slik  Stok  og  ingen  anden  som 
først  maa  løses.  Fløterne  deler  sig  da  rundt  om  den  og  borer 
sine  Baatshaker  ned  i  den  hvorsomhelst  den  kommer  tilsyne 
i  Sjurredet,  nogen  haler,  andre  skyver  paa;  er  den  tør  blir 
den  overskvættet  med  Vand  for  at  gjøre  den  glat.  Og  Baats- 
hakerne staar  ikke  længer  regelmæssig  som  Harpestrænger 
ut  fra  Stokken,  men  ligger  over  den  i  alle  Retninger  paa 
Kryds  og  Tværs  som  en  Spindelvæv. 

iblandt  kan  vi  høre  Fløternes  Timandsrop  Dagen  lang  fra 
Elven,  bare  avbrutt  av  Maaltiderne,  ja  iblandt  kan  vi  høre 
det  i  mange  Dager  i  Træk.  Saa  trænger  pludselig  en  anden 
Lyd  til  vort  Øre,  det  høres  Øksehugg:  en  Djævel  av  en  Stok 
kan  ha  lagt  sig  saa  forkjært  at  den  ikke  kan  hales  ut  og  dog 

binder  den  hele  Soppen;  da  maa  den  kappes.  Det  behøves 
ikke  mange  Hugg,  det  umaateiige  Tryk  som  hviler  paa  den 
knækker  den  snart,  det  mægtige  Sjurrede  gir  sig  og  begynder 
at  svinge.  I  dette  Øieblik  holder  alle  Fløterne  inde  og  staar 
bare  og  vogter  sig:  løsner  den  Del  av  Soppen  de  staar  paa 
maa  de  være  snare  som  Katter  og  komme  sig  over  til  et  sik- 
rere Sted.  Deres  Arbeide  huser  hver  Dag  og  Time  sin  frygte- 
lige  Spænding,  deres  Liv  eller  Død  avhænger  av  dem  selv. 


Men  Byen  den  er  levende  død. 

Det  er  vemodig  med  en  død  By,  den  vil  se  ut  som  om  den 
lever.  Det  er  likeens  i  Brugge,  denne  store  Stad  fra  FoDti- 
den,  likesaa  med  flere  Stæder  i  Holland,  Sydtyskland,  Nord- 
frankrike.  Orienten.  Naar  man  staar  paa  Torvet  i  en  slik  By 
sier  man  til  sig  selv:  se,  engang  har  denne  By  været  levende, 
og  endda  ser  jeg  det  gaar  Mennesker  igjen  i  dens  Gaterl 

Det  er  saa  underlig,  vor  By  er  bortgjæmt,  er  lukket  inde  av 
Fjælde;  men  her  er  visst  en  Byens  kvindelig  Skjønhet  og 
en  Byens  mandlig  Ærgjærrighet  likesom  alle  andre  Steder. 
Det  er  bare  et  saa  sælsomt  Liv  her  leves,  med  smaa  krokete 
Fingrer,  med  Museøine,  med  Ørene  fyldt  Dag  og  Nat  av  det 
evige  Sus  fra  Fossen.  Det  gaar  en  Bille  i  Lyngen,  et  og  andet 
gult  Stråa  staar  i  Veiret,  det  er  vældige  Trær  for  Billen  I  To 
Byens  Kjøpmænd  gaar  over  Broen,  de  skal  visst  til  Posthuset. 
De  har  idag  slaat  sig  sammen  om  at  kjøpe  et  helt  Ark  Fri- 
mærker  paa  en  Gang  for  at  tjene  RabatenI 

Aa  de  Byens  Kjøpmænd! 

Hver  Dag  hænger  de  ut  sine  færdigsydde  Klær  og  utstiller 
sine  Tøier  og  Varer  i  Vinduerne;  men  sjælden  saa  ser  jeg  en 
Kunde  aapne  deres  Dører.  Det  kommer  vel  nu  og  da  en  Bon- 
de oppe  fra  Dalen  som  har  Ærend  derind,  tænkte  jeg  i  Først- 
ningen. Jeg  tænkte  ret:  idag  saa  jeg  Bonden,  og  hvor  det 
var  morsomt  og  forunderlig  at  se  haml 

Han  var  klædt  som  i  vore  Æventyr,  i  Rundtrøie  med  Sølv- 
knapper og  i  graa  Bukser  med  sort  Skindbak.  Han  kjørte  en 
bitte  liten  Høivogn  med  en  bitte  liten  Hest  og  i  Vognen  stod 
en  liten  rødsidet  Ku,  den  skulde  vel  til  Slagteren.  Alle  disse 
tre  Liv,  Manden,  Hesten  og  Kuen,  var  saa  smaa  og  stenalder- 
ske,  de  var  som  Underjordiske  paa  en  liten  Tur  blandt  Men- 
neskene, jeg  ventet  at  se  dem  forsvinde  for  mine  Øine.  Plud- 

selig  sætter  Kuen  i  et  Raut  fra  sin  Lilleputvogn.  Og  selve 
denne  urimelige  Lyd  var  som  fra  en  anden  Verden. 

Et  Par  Timer  efter  ser  jeg  Manden  uten  Hest  og  uten  Ku, 
han  vandrer  om  hos  Kjøpmændene  og  gjør  sine  Ærender. 
Saa  følger  jeg  ham  til  Sadelmaker  og  Glasmester  Vogt  som 
tillike  er  Lærhandler.  Denne  mangesidige  Kjøpmand  vil  eks- 
pedere mig  først,  men  jeg  sier  at  jeg  skulde  nødvendig  se  paa 
en  Sadel  og  noget  Glas  og  litt  Lær  først,  saa  det  haster  ikke 
med  mig.  Saa  vender  Kjøpmanden  sig  til  den  Underjordiske. 

De  to  er  kjendte. 

Er  den  Mand  i  Byen? 

Aaja  det  er  nok  korkje  værre  elder  betre  I 

Hele  Registret:  Veir,  Vind  og  Føre;  Kone  og  Børn  har  det 
som  sædvanlig;  Aarveien;  Elven  har  sunket  et  Kvart  paa  en 
Uke;  Slagtpriser;  de  daarlige  Tider.  De  begynder  at  klemme 
paa  Læret  og  kjende  paa  det  og  snu  paa  det  og  bøie  paa  det 
og  snakke  om  det.  Og  naar  det  endelig  blir  skaaret  av  en 
Remse  og  veiet  synes  den  Underjordiske  at  det  var  da  Troll 
saa  tung  den  varl  det  faar  bli  med  rund  Vægt,  de  Smaalod- 
der  der  er  ikke  noget  at  regne!  Herom  dividerer  de  to  en  god 
Stund  som  Skik  og  Bruk  er.  Naar  Læret  tilslut  skal  betales 
kommer  det  for  Dagen  en  Skindpung  fra  Æventyrene,  Skil- 
ling for  Skilling  blir  tat  op  med  Klypen  forsigtig  og  om- 
stændelig,  det  blir  regnet  over  og  over  igjen  av  begge  Parter, 
saa  lukker  den  Underjordiske  Pungen  med  en  rædd  Bevæ- 
gelse:  nu  har  han  ikke  merel 

Du  har  jo  baade  Smaapenger  og  Papir?  Jeg  saa  en  Seddel? 

Ein  Setel?  Nei.  Han  vil  eg  ikkje  spretta. 

Ny  Dividering,  langvarig  Snak,  de  gir  sig  litt  paa  begge 
Sider,  de  spleiser  —  og  Handelen  er  gjort. 

Det  var  eit  sjølvliderleg  dyrt  Lerstykkje,  sier  Kjøperen. 

Og  Sælgeren  svarer: 

Nei  du  fik  for  godt  Kjøp.  Men  du  faar  huske  paa  mig  en 
anden  Gang  du  kommer  til  Byen. 

Sent  om  Eftermiddagen  ser  jeg  den  Underjordiske  kjøre 
hjem  igjen  efter  sin  Tur  til  Menneskene.  Kuen  er  tilbake  hos 
Slagteren.  Den  lille  Mand  har  Pakker  og  Sækker  i  Vognen, 
men  selv  rusler  han  bakefter  den,  og  Skindbaken  hans  slaar 
et  Triangel  for  hvert  Skridt.  Hvad  enten  det  nu  er  av  Tanke- 
løshet eller  han  har  været  indom  Samlaget  og  faat  formange 
Tanker,  —  han  gaar  og  bærer  en  sammenrullet  Remse  Saale- 
lær  som  en  Ring  omkring  Armen. 


54  EN    VANDRER    SPILLER    MED    SORDIN 

Saa  er  det  atter  strømmet  Penger  til  Byen,  en  Bondemand 
har  været  inde  og  solgt  sin  Ku  og  kjøpt  Skillingerne  bort 
igjen.  Det  mærkes  straks  allevegne,  endog  de  tre  Sakførere 
mærker  det,  endog  de  tre  Byens  Smaablader  mærker  det,  det 
blir  mere  Omgang  med  Penger.  Byen  lever  af  uproduktiv 
Rørelse. 

Hver  Uke  utbydes  det  i  de  Smaablader  Bygaarder  tilsalgs, 
hver  Uke  er  det  ogsaa  en  Liste  fra  Myndigheterne  paa  de 
Matrikulnumre  som  skal  sælges  som  Skattepant.  Hvad  saa? 
Aa  men  det  er  en  Mængde  Bygaarder  som  saaledes  er  tilfals! 
Den  golde  Fjælddal  med  sin  store  Elv  kan  ikke  føde  denne 
By  paa  Sotteseng,  en  Ku  nu  og  da  strækker  ikke  til.  Saa  er 
det  at  Gaardene  maa  leveres.  Sveitserhusene,  Bolene.  Utby- 
des en  sjælden  Gang  en  Gaard  i  en  Smaaby  paa  Vestlandet 
blir  det  en  stor  Begivenhet  paa  Stedet,  de  Indfødte  samles  da 
paa  Makrelbryggen  og  stikker  Næserne  sammen  og  hvisker. 
Her  i  vor  lille  By  som  er  uten  alt  Haap  vækker  det  ingen 
Opmærksomhet  om  en  Gaard  glir  ut  av  en  utmattet  Haand. 
Nu  er  det  min  Tur,  næste  Gang  en  andens  1  Og  alle  Mennesker 
er  like  jævnt  ubedrøvet  herfor. 


Ingeniør  Lassen  kom  til  mit  Logis  og  sa: 

Ta  paa  dig  Luen  og  følg  med  paa  Stationen  efter  en  Kuffert. 

Nei,  svarte  jeg.  Det  gjør  jeg  ikke. 

Gjør  du  det  ikke? 

Nei.  Det  har  De  Drageren  i  Hotellet  til.  Jeg  under  haln 
Fortjenesten. 

Mere  behøvedes  ikke,  Ingeniøren  var  saa  ung,  han  saa  bare 
paa  mig  og  tidde.  Men  da  han  var  en  paagaaelig  Natur  opgav 
han  mig  ikke,  men  han  skiftet  Tone: 

Jeg  vilde  helst  ha  netop  dig  til  dette,  sa  han,  og  du  kunde 
gjærne  gjøre  det. 

Det  er  en  anden  Sak.  Saa  gjør  jeg  det. 

Jeg  sætter  Luen  paa  og  er  rede;  han  gaar  foran  og  jeg  bak- 
efter  til  Stationen.  Vi  venter  i  ti  Minutter,  saa  kommer  To- 
get. Det  bestaar  av  tre  æskesmaa  Vogner,  et  Par  Passagerer 
kryper  paa  Næsen  ut  av  dem,  av  den  siste  Vogn  kryper  en 
Dame  som  Ingeniøren  skridter  til  og  hjælper. 

Jeg  hæftet  mig  ikke  ved  hvad  som  foregik,  Damen  bar 
Slør  og  Handsker,  hun  rakte  Ingeniøren  en  gul  Sommer- 
kaabe.  Damen  syntes  at  være  forlegen,  hun  talte  bare  nogen 

sagte  Ord;  men  da  Ingeniøren  tværtimot  talte  høit  og  frit  og 
han  desiiten  bad  hende  ta  Sløret  bort  blev  hun  dristigere  og 
gjorde  som  han  sa.  Kjender  du  mig  nu  igjen?  sa  hun.  Da 
blev  jeg  med  en  Gang  opmærksom,  det  var  Fru  Falkenbergs 
Røst,  jeg  vendte  mig  og  saa  hende  ind  i  Ansigtet. 

Hvor  det  er  vanskelig  at  bli  gammel  og  avdanket!  I  samme 
Øieblik  jeg  visste  hvem  jeg  stod  foran  blev  jeg  bare  optat  av 
min  egen  ældede  Person,  av  at  staa  pent,  at  hilse  dypt.  Nu 
var  jeg  Eier  av  Bluse  og  Bukser  av  den  brune  riflede  Fløiel 
som  Arbeidere  sydpaa  bruker  og  denne  Habit  var  utmærket 
ny  og  pen,  men  jeg  hadde  den  desværre  ikke  paa  idag.  Hvor 
det  ærgret  mig  og  hvor  det  stemte  mig  nedi  Mens  de  to  staar 
og  prater  kom  jeg  ogsaa  til  at  tænke  paa  hvorfor  Ingeniøren 
netop  vilde  ha  mig  med  til  Stationen.  Kunde  det  være  for  at 
spare  den  lille  Drikkeskilling  til  Drageren?  Var  det  for  at 
briske  sig  med  at  han  hadde  sin  egen  Tjener?  Eller  vilde 
han  glæde  Fruen  med  at  her  traf  hun  kjendt  Folk?  I  siste 
Tilfælde  var  hans  Ide  mislykket:  da  Fruen  saa  mig  gik  det 
et  Rykk  av  Ubehag  gjennem  hende  ved  at  fmde  mig  her  hvor 
hun  kanske  trodde  sig  gjæmt.  Jeg  hørte  Ingeniøren  si:  Ser 
du  ham  der?  han  skal  bære  din  Kuffert,  kom  med  SedlenI 
Men  jeg  hilste  ikke,  jeg  vendte  mig  bort. 

Bakefter  stod  jeg  og  hoverte  over  Ingeniøren  i  min  usle 
Sjæl,  jeg  tænkte:  Ai  hvor  hun  nu  faar  imot  ham  for  hans 
Taktløshetl  Han  har  ført  frem  for  hende  en  Mand  som  har 
været  i  hendes  Brød  da  hun  hadde  et  Hjem;  men  samme 
Mand  var  av  en  fm  Natur,  han  vendte  sig  bort  og  kjendte 
hende  ikke!  Gud  vet  ogsaa  hvorfor  Damerne  rændte  efter 
denne  unge  Svairyg  med  den  digre  Baki 

Det  blir  mindre  Folk  paa  Platformen,  Togpersonalet  kjører 
bort  med  Æskerne  og  begynder  at  rangere  dem  til  et  andet 
Tog,  tilslut  er  der  ingen  Folk  hos  os  mere.  Ingeniøren  og 
Fruen  staar  der  og  prater.  Hvorfor  er  hun  kommet?  Hvad 
vet  jeg!  Den  unge  Brand  har  vel  længtes  efter  hende  og  vil 
nu  igjen  ha  hende.  Eller  hun  er  kommet  av  sig  selv  for  at 
forklare  ham  sin  Stilling  og  raadslaa  med  ham.  Det  ender  vel 
med  at  de  forlover  sig  og  gifter  sig  engang.  Hr.  Hugo  Lassen 
er  naturligvis  en  Riddersmand  og  hun  er  hans  Elskede  paa 
Jorden.  Saa  er  det  da  om  det  blir  Glæde  og  Blomster  for  hen- 
de alle  Dager  herefterl 

Nei  det  gaar  umulig  an!  utbryder  Ingeniøren  leende.  Vil 
du  ikke  være  min  Tante  saa  maa  du  være  min  Kusine. 

Hys  I  svarer  han.  Kan  ikke  den  Mand  gaa? 

Saa  kommer  Ingeniøren  til  mig  med  Sedlen  og  sier  —  og 
han  gjør  sig  svært  til  og  taler  som  Fløtningsinspektøren  til 
et  Mandskap: 

Bring  KufYerten  op  i  Hotellet. 

Ja,  svarer  jeg  og  tar  til  Luen. 

Jeg  bar  KufTerten  og  tænkte  underveis:  Saa,  han  byr  hende 
at  være  hans  Tante  her,  hans  ældre  Tante  I  Han  kunde  atter 
ha  været  taktfuldere,  det  vilde  jeg  ha  været.  Jeg  vilde  ha 
sagt  til  alle  og  enhver:  det  er  kommet  en  lys  Engel  til  Kong 
Hugo,  se  hvor  hun  er  ung  og  deilig,  hun  bruker  sine  graa 
Øine  saa  tungt,  ja  hun  har  et  vægtig  Blik,  men  det  mylrer 
Morild  i  hendes  Haar,  jeg  elsker  hende.  Og  se  ogsaa  paa 
hende  naar  hun  taler,  Munden  er  god  og  fm  og  stundom  er 
den  hjælpeløs  og  smiler.  Jeg  er  Kong  Hugo  idag  og  hun  er 
min  Elskedel 

KufTerten  var  ikke  tyngre  end  mangen  anden  Byrde,  men 
den  var  beslaat  med  bronserte  Jærnbaand  og  disse  Jærn- 
baand  rev  en  Rift  i  min  Bluseryg.  Da  velsignet  jeg  Skjæbnen 
fordi  det  ikke  var  min  Fløielsbluse  som  blev  ødelagt. 

VH 

Det  gik  nogen  Dager.  Jeg  var  blit  kjed  av  min  ørkesløse 
Virksomhet  som  bestod  i  ikke  at  gjøre  nogen  Ting,  men  bare 
drive  Dank,  og  jeg  henvendte  mig  til  Formanden  for  Flø- 
terne om  Plass  i  hans  Lag.  Men  jeg  fik  Avslag. 

Slike  Herrer  av  Proletariatet  de  er  svært  til  Karer,  de  ser 
ned  paa  Jordarbeideren  og  vil  ikke  ha  ham  i  sin  Nærhet.  De 
flakker  om  fra  Vasdrag  til  Vasdrag,  lever  et  frit  Liv,  faar 
Kontanter  mellem  Hænderne  og  kan  drikke  mere  eller  min- 
dre op  av  Ukelønnen.  De  er  ogsaa  mere  velkommen  hos  Pi- 
kerne.  Paa  samme  Maate  har  det  sig  med  Veiarbeideren,  med 
Jærnbanearbeideren,  med  alt  Fabriksfolk:  selv  Haandvær- 
keren  holdes  for  uslere  av  dem  og  Jordarbeideren  han  er  en 
Træl  I 

Nu  visste  jeg  temmelig  sikkert  at  jeg  kunde  komme  ind  i 
Fløterlaget  hvad  Dag  jeg  vilde  hvis  jeg  ytret  Ønske  derom 
til  Fløtningsinspektøren.  Men  dels  hadde  jeg  ikke  Lyst  til  at 
skylde  den  Mand  noget  ekstra,  dels  maatte  jeg  da  være  for- 
beredt paa  at  de  gode  Fløtere  vilde  gjøre  mig  Livet  saa  surt 
som  mulig  —  like  til  det  Tidspunkt  da  jeg  møisommelig 

hadde  optjent  mig  Respekt  i  Banden.  Og  dette  kunde  ta  læn- 
gere  Tid  end  jeg  vilde  koste  paa. 

Desuten  kom  Ingeniøren  til  mig  ens  Ærend  en  Dag  med 
et  Paalæg  som  jeg  vilde  ta  alt  mulig  Hensyn  til. 

Ingeniøren  talte  høflig  og  forstandig: 

Det  har  været  langvarig  Tørke  nu,  Elven  minker  og  Tøm- 
meret sopper  sig.  Jeg  ber  dig  paalægge  Manden  ovenfor  og 
Manden  nedenfor  at  gjøre  sig  al  mulig  Flid  i  denne  Tid;  jeg 
gaar  naturligvis  ut  fra  at  du  selv  gjør  det  samme. 

Det  maa  vel  bli  Regn  nu  med  det  første,  sier  jeg  for  at  si 
noget. 

Imidlertid  maa  jeg  indrette  mig  som  om  det  aldrig  kom- 
mer Regn  mere,  svarte  han  med  en  Ungdoms  store  Alvor. 
Husk  nu  paa  hver  Tøddel  jeg  har  sagt.  Jeg  kan  ikke  selv 
være  alle  Steder,  specielt  ikke  nu  jeg  har  faat  et  Besøk. 

Da  tok  jeg  ham  likesaa  alvorlig  som  han  selv  og  lovet  at 
gjøre  mit  evig  Bedste. 

Men  saa  kunde  jeg  ikke  forlate  mit  Driverliv  endda  og  jeg 
vedblev  derfor  at  vandre  opover  Elven  og  nedover  Elven  igjen 
med  min  Baatshake  og  min  Niste.  For  at  være  mig  selv  tillags 
rensket  jeg  større  og  større  Sopper  alene,  sang  op  for  mig 
som  om  jeg  var  et  helt  Fløterlag  og  slet  for  mange  Mand.  Jeg 
bragte  ogsaa  Ingeniørens  Paalæg  til  Grindhusen  og  satte  god 
Skræk  i  ham. 

Men  saa  kom  det  Regn. 

Og  nu  danset  Tømmeret  nedover  Fosser  og  Stryk,  Stok- 
kerne liknet  svære  lyse  Ormer  som  ilet  og  ilet  og  stundom 
satte  Snuten,  stundom  Halen  i  Luften. 

Saa  hadde  vel  Ingeniøren  bekymringsløse  Dager! 

Hvad  mig  angaar  da  vantrivdes  jeg  i  Byen  og  i  mit  Logis- 
hus;  jeg  hadde  mit  eget  lille  Rum,  men  der  var  for  lydt  til 
alle  Kanter  saa  det  var  mig  til  ingen  Hygge.  Desuten  blev  jeg 
utstukket  i  et  og  alt  av  alle  de  unge  Fløtere  som  logerte  i 
Huset.  I  denne  Tid  vandret  jeg  flittig  langs  Elven  skjønt  jeg 
hadde  lite  eller  intet  der  at  gjøre,  jeg  smykte  mig  væk  og  sat 
i  Skjul  under  en  Berghammer  og  koset  mig  med  at  være 
gammel  og  forlatt  av  Menneskene;  om  Kvældene  skrev  jeg 
mange  Brever  til  mine  Bekjendte  for  at  ha  dem  at  tale  med, 
men  jeg  sendte  ikke  Brevene.  Saa  det  var  uglade  Dager.  Den 
største  Fornøielse  jeg  hadde  var  at  gaa  og  iagtta  alle  Byens 
Smaating  paa  Kryds  og  Tværs  og  tænke  lidt  ved  hver  Ting. 

En  Vandrer  spiller  med  Sordin  5 

Men  var  Ingeniøren  mere  bekymringsløs?  Jeg  begyndte  at 
faa  mine  Tvil. 

Hvorfor  gik  han  ikke  længer  sent  og  tidlig  med  den  frem- 
mede Kusine  i  Gåterne?  Han  kunde  endog  stanse  en  anden 
ung  Dame  paa  Broen  og  spørre  til  hendes  Befmdende,  det 
hadde  han  ikke  gjort  i  to  Uker.  Jeg  hadde  et  Par  Ganger  set 
ham  sammen  med  Fru  Falkenberg,  hun  var  saa  ung  og 
pent  klædt  og  lykkelig,  hun  var  ogsaa  litt  vild,  hun  lo  høit. 
Slik  er  det  at  være  en  nyplettet  Kvinde!  tænkte  jeg,  men  i 
Morgen  eller  i  Overmorgen  er  det  kanske  ikke  længer  slik! 
Da  jeg  saa  hende  igjen  senere  ærgret  jeg  mig  over  hende, 
saa  letsindig  forekom  hun  mig  i  Klær  og  i  Væsen,  nei  hun 
hadde  ikke  det  gamle  Behag  over  sig,  Sødmen.  Hvor  var  nu 
Ømheten  i  hendes  Blik?  Bare  Fripostighet.  Jeg  sa  rasende 
til  mig  selv:  Hendes  Øine  staar  jo  som  to  Lykter  ved  Ind- 
gangen  til  en  Varieté. 

Men  saa  var  de  vel  begyndt  at  faa  det  mindre  morsomt 
med  hverandre  nu  siden  Ingeniøren  oftere  gik  alene  for  sig 
selv  og  Fru  Falkenberg  kunde  sitte  i  sit  Vindu  i  Hotellet  og 
stirre  ut.  Av  samme  Grund  var  det  vel  ogsaa  at  fete  Kaptein 
Bror  atter  optraadte  iblandt  dem,  han  skulde  kanske  bringe 
Humør  og  Glæde  til  flere  end  sig  selv.  Og  den  overmaate  van- 
skapte Lystigfætter  gjorde  visst  ogsaa  sit  Bedste,  den  lille 
By  hørte  hans  Skøierlatter  en  hel  Nat  igjennem,  saa  løp  hans 
Permission  ut  og  han  maatte  tilbake  til  Moen.  Ingeniøren  og 
Fru  Falkenberg  var  alene  igjen. 

•En  Dag  jeg  stod  i  en  Butik  fik  jeg  høre  at  Ingeniør  Lassen 
hadde  hat  en  liten  mild  Uoverensstemmelse  med  sin  Kusine. 
Det  var  en  Handelsreisende  som  fortalte  Kjøpmanden  det, 
Men  saa  stor  Anseelse  har  rike  Ingeniør  Lassen  i  vor  By  at 
Kjøpmanden  knapt  vil  tro  Historien,  han  stiller  tvilende 
Spørsmaal  til  Sladderhanken: 

De  maa  ha  spøkt  sig  imellem.  Hørte  De  det  selv?  Naar 
var  det? 

Den  Handelsreisende  torde  nu  heller  ikke  gjøre  mere 
av  det: 

Jeg  bor  Væg  i  Væg  med  Ingeniøren  saa  jeg  kunde  ikke 
undgaa  at  høre  det  inat,  sa  han.  Jo  det  er  ikke  Tvil  om  at  de 
var  uenige,  jeg  sier  ikke  det  var  stort,  det  var  tværtimot  saa 
haarfint  som  det  kunde  være.  Hun  sa  bare  at  han  var  for- 
skjellig fra  før,  at  han  hadde  forandret  sig,  og  han  svarte  at 
han  torde  ikke  være  som  han  vilde  her  i  Byen.  Saa  bad  hun 

ham  om  at  avskedige  en  Mand  som  hun  hadde  faat  imot, 
det  var  vel  en  av  Fløterne.  Og  det  lovet  han. 

Saa  var  det  jo  ingen  Ting,  sa  Kjøpmanden. 

Men  den  Handelsreisende  hadde  sikkert  hørt  mere  end 
han  nu  skjøttet  om  at  komme  med,  han  saa  slik  ut. 

Og  mærket  jeg  ikke  selv,  at  Ingeniøren  var  forandret?  Han 
som  hadde  talt  høit  og  lykkelig  paa  Stationen  den  første  Dag 
kunde  nu  tie  ganske  haardnakket  naar  han  en  enkelt  Gang 
tok  Fruen  med  paa  Broen,  jeg  saa  godt  at  de  begge  to  bare 
stod  og  stirret  hver  for  sig.  Gud  i  Himlen,  Kjærligheten  er  et 
flygtig  Stof! 

I  Førstningen  var  alt  godt.  Hun  sa  vel  som  saa:  hvor  her 
er  morsomt  at  være.  Elven  og  Fossen  er  saa  store  og  Suset 
saa  underlig  og  her  er  en  liten  By  med  Gater  og  Mennesker 
og  her  er  du  I  Og  hertil  svarte  saa  han:  Ja  og  her  er  du!  Aa 
hvor  de  var  makeløse  for  hverandre!  Men  saa  blev  de  mætte 
av  alt  det  gode,  de  overdrev,  de  gjorde  Kjærligheten  til  en 
Vare  i  Meter,  saa  dumme  var  de.  Mere  og  mere  gik  det  op 
for  ham  at  det  tok  en  gal  Vending;  Byen  var  saa  liten  og 
Kusinen  en  Fremmed,  han  kunde  ikke  vedbli  at  være  hen- 
des stadige  Kavaler,  de  maatte  løsrive  sig  litt  fra  hverandre, 
de  maatte  kanske  iblandt  —  bare  en  sjælden  Gang,  skjønner 
du!  —  spise  til  forskjellige  Tider  ved  Hotellets  Bord.  De  Han- 
delsreisende sat  vel  ellers  og  tænkte  sit  om  denne  Fætter  og 
Kusine.  For  husk  paa,  det  er  en  liten  By!  —  Og  hun  —  nei 
hvor  hun  ikke  kunde  forståa  det!  Byen  var  jo  ikke  mindre 
nu  end  i  Begyndelsen?  Nei,  min  Ven,  det  er  du  som  har 
forandret  digl 


Skjønt  det  nu  var  kommet  godt  med  Regn  og  Fløtningen 
gik  strykende  begyndte  allikevel  Ingeniøren  at  ta  Smaaturer 
opover  og  nedover  Elven.  Det  saa  ut  som  om  han  helst  vilde 
være  hjemmefra,  han  hadde  ogsaa  et  rigtig  forgræmmet  An- 
sigt  i  den  Tid. 

En  Dag  bad  han  mig  gaa  op  til  Grindhusen  og  hente  ham 
ned  til  Byen.  Er  det  ham  som  skal  avskediges?  tænkte  jeg; 
men  Fruen  har  jo  ikke  set  Grindhusen  for  sine  Øine  siden 
hun  kom?  Hvad  har  han  gjort  hende? 

Jeg  hentet  Grindhusen  til  Byen,  han  mældte  sig  straks  og 
Ingeniøren  tok  paa  sig  og  gik  med  ham  ut.  De  forsvandt  op- 
over Elven. 

5* 

Senere  paa  Dagen  kom  Grindhusen  til  mit  Logishus  og 
vilde  gjærne  fortælle,  men  jeg  spurte  ham  om  intet.  Om 
Kvælden  fik  Grindhusen  Brændevin  av  Fløterne  og  han  be- 
gyndte  at  meddele  sig:  Hvad  var  det  for  et  Søskendebarn 
Fløtningsinspektøren  hadde  faat  til  sig?  skulde  hun  ikke 
snart  reise  igjen?  Det  visste  ingen;  hvorfor  skulde  hun  reise 
igjen?  Det  er  bare  idelig  Fanteri  og  Fordærvelse  med  slike 
Søskendebørn,  erklærte  Grindhusen.  Det  var  meget  likere 
at  han  tok  til  sig  den  som  han  skulde  gifte  sig  med,  og  det 
sa  jeg  til  haml  Sa  du  det  til  ham?  spurte  nogen.  Ja  det  gjor- 
de jeg;  jeg  sitter  og  snakker  med  Inspektøren  akkurat  som 
med  en  av  dere,  sa  Grindhusen  og  brisket  sig  i  sin  gode 
Stemning.  Hvad  tror  dere  han  sendte  Bud  paa  mig  for? 
Dere  kunde  ikke  gjætte  det  om  dere  sat  til  imorgen  tidlig. 
Jo  han  sendte  Bud  paa  mig  for  at  snakke  med  mig.  Bare  for 
at  snakke  med  mig.  Ikke  for  det,  han  har  gjort  det  før  ogsaa, 
men  nu  gjorde  han  det  ogsaa.  Hvad  snakket  han  med  dig 
om?  blev  det  spurt.  Grindhusen  gjorde  sig  tung  og  dyr:  Aa 
jeg  er  vel  ikke  saa  dum  at  jeg  ikke  kan  snakke  med  en  Mand. 
Og  heller  ikke  er  jeg  saa  motstridig  i  Munden,  saavidt  jeg 
vet.  Du  har  Raad  for  et  og  andet  du,  Grindhusen,  sa  Inspek- 
tøren til  mig,  og  der  har  du  to  Kroneri  sa  han.  Akkurat  saa 
sa  han.  Og  tror  dere  mig  ikke  saa  ser  dere  her  Tokronen. 
Her  er  denl  Men  hvad  snakket  dere  om?  ropte  flere  paa  en 
Gang.  Det  skal  visst  ikke  Grindhusen  fortælle,  sa  jeg. 

Det  gik  op  for  mig  at  Inspektøren  maatte  ha  været  for- 
tvilet og  utpint  da  han  sendte  mig  efter  Grindhusen.  Han 
var  saa  lite  gammel  i  Verden,  kom  det  noget  iveien  savnet 
han  straks  en  at  meddele  sig  til.  Nu  gik  han  hver  Dag  ned- 
slaat  omkring  og  hadde  Medlidenhet  med  sig  selv,  det  var 
som  om  han  vilde  la  alle  forståa  hvilken  Sorg  Gud  gjorde 
ham  ved  ikke  at  la  ham  faa  drive  paa  med  Lystigheter. 
Denne  Sportsmand  med  den  utstaaende  Bak  var  jo  bare  et 
Vrængbillede  av  en  Ungdom,  en  graatende  Spartaner.  Hvor- 
ledes hadde  hans  Opdragelse  været? 

Aa  hadde  Ingeniøren  hat  Alderen  vilde  jeg  ha  fundet 
mange  Undskyldninger  for  ham;  nu  hatet  jeg  ham  vel  for 
hans  Ungdom.  Hvad  vet  jegl  Men  jeg  syntes  at  han  var  et 
Vrængbillede. 

Grindhusen  saa  paa  mig  da  jeg  hadde  sagt  mine  Par  Ord 
og  alle  de  andre  saa  paa  mig. 

Det  kan  gjærne  være  at  jeg  ikke  skal  fortælle  det,  sa  Grind- 
husen  og  føiet  sig. 

Men  Fløterne  gjorde  Ophævelser: 

Hvorfor  skal  han  ikke  fortælle?  Vi  har  ikke  tænkt  at  brin- 
ge det  videre. 

Nei,  sa  en  anden.  Men  du  er  kanske  selv  av  dem  som 
sladrer  og  poster  til  Inspektøren. 

Nu  fik  ogsaa  Grindhusen  mere  Mot  og  sa: 

Jeg  sier  det  jeg  vil,  umak  dig  bare  ikke  du!  Jeg  fortæller 
akkurat  Mætta  mi.  Ja.  For  jeg  sier  ikke  andet  end  som  sandt 
er.  Og  hvissaafremt  du  vil  vite  det  saa  kommer  nok  Inspek- 
tøren til  at  fortælle  dig  en  liten  Nyhet  ogsaa  med  det  første. 
Det  gjør  han  akkurat,  hørtes  det  ut  for.  Saa  du  skal  bare 
ikke  bry  dig.  Og  angaaende  at  jeg  fortæller  et  eller  andet  saa 
sier  jeg  ikke  mere  end  som  sandt  er.  Det  maa  du  bare  huske 
paa.  Ja.  Og  hvis  du  visste  hvad  jeg  vet  saa  er  hun  ikke  andet 
end  som  Tværhet  og  Forargelse  for  Inspektøren  og  han  kan 
ikke  gaa  i  Byen  for  hende.  Er  det  Søskendebarn  slikt! 

Neida,  neida,  svarte  Fløterne  og  beroliget  ham. 

Hvad  tror  dere  han  sendte  Bud  paa  mig  for?  Ja  der  sitter 
han  Figguren  som  kom  med  Budetl  Men  han  faar  nok  selv 
et  Bud  en  av  Dagene,  det  forstod  jeg  paa  Inspektøren.  Mere 
sier  ikke  jeg.  Og  angaaende  at  jeg  fortæller  da  har  Inspek- 
tøren været  som  en  Far  for  mig  og  jeg  maatte  være  en  Sten 
om  jeg  sa  noget  andet.  Jeg  er  saa  tungsindt  og  bedrøvelig 
om  Dagen,  vet  du  Raad  for  det,  Grindhusen?  sa  han  til  mig. 
Nei,  sa  jeg,  men  det  vet  Inspektøren  selv,  sa  jeg.  Akkurat  de 
Ordene  svarte  jeg  ham.  Nei  jeg  vet  sandelig  ikke  noget,  sa 
han,  men  det  er  disse  elendige  Kvindfolkene,  sa  han.  Ja 
naar  det  er  Kvindfolkene  saa  er  de  ikke  til  at  staa  ut  med, 
sa  jeg.  Nei,  det  har  du  evig  Ret  i,  svarte  han.  Men  Inspek- 
tøren kan  vel  ta  og  gjøre  det  med  dem  som  han  skal  og  saa 
siden  gi  dem  et  Par  gode  Drag  over  Rompetangen,  sa  jeg. 
Jagu  tror  jeg  du  har  Ret  i  det  ogsaa,  Grindhusen,  sa  Inspek- 
tøren og  blev  aldeles  oplivet.  Jeg  har  aldrig  set  nogen  bli  saa 
opiivet  og  ypperlig  igjen  bare  for  nogen  faa  Ord.  Saa  det  var 
et  rent  Syn  at  se  paa.  Og  dere  kan  faa  ta  Hodet  mit  om  det 
ikke  er  sandt  hvert  evige  Gran  jeg  sier.  Jeg  sat  endda  slik 
som  jeg  nu  sitter  og  Inspektøren  han  sat  som  dér  — 

Grindhusen  vedblev  at  væve  videre. 

Morgningen  efter  før  det  var  skikkelig  lyst  blev  jeg  stanset 
av  Ingeniør  Lassen  paa  Gaten.  Klokken  var  bare  halvgaat 
fire. 

Jeg  stod  der  fuldt  rustet  til  en  Mars  opover  Elven,  med 
Baatshake  og  Niste.  Grindhusen  laa  nu  og  ranglet  i  Byen,  jeg 
vilde  gjøre  Turen  ogsaa  opover  hans  Distrikt,  helt  til  Top- 
pen av  Fjældene,  saa  jeg  hadde  dobbelt  Niste  i  Ranselen. 

Ingeniøren  kom  øiensynlig  fra  Selskap,  han  lo  og  talte 
høirøstet  med  to  andre  Herrer  som  var  i  hans  Følge,  de  var 
alle  temmelig  fulde. 

Gaa  i  Forveien!  sa  han  til  de  to.  Og  han  vendte  sig  til  mig 
og  spurte:  Hvor  skal  du  hen? 

Jeg  gav  ham  Forklaring  herpaa. 

Ja  det  vet  jeg  ikke  om,  sa  han.  Nei  det  er  ikke  værdt, 
Grindhusen  greier  nok  det.  Jeg  inspicerer  desuten  selv  her- 
efter.  Hvorledes  kan  du  planlægge  slike  Turer  uten  at  si  et 
Ord  om  det  til  mig? 

Han  hadde  i  Grunden  Ret  og  jeg  bad  om  Undskyldning. 
Naar  jeg  desuten  visste  hvor  gjærne  han  vilde  være  Chefen 
og  gaa  og  kommandere  os  burde  jeg  ha  været  klokere. 

Men  min  Undskyldning  gav  ham  bare  Blod  paa  Tand, 
han  følte  sig  saa  forurettet,  han  blev  hidsig  og  sa: 

Jeg  vil  ikke  vite  av  slikt.  Mine  Arbeidere  har  bare  at 
gjøre  hvad  jeg  befaler  dem.  Jeg  har  tat  dig  ind  her  fordi  jeg 
vilde  hjælpe  dig,  men  jeg  hadde  ikke  Bruk  for  dig,  jeg  har 
i  det  hele  tat  ikke  Bruk  for  dig  længer. 

Jeg  blev  bare  staaende  og  se  paa  ham. 

Du  kan  komme  paa  mit  Kontor  og  faa  Opgjør  idag,  ved- 
blev han.  Og  dermed  vilde  han  gaa. 

Saa  var  det  mig  som  skulde  avskediges!  Nu  forstod  jeg 
ogsaa  Grindhusens  Forblommetheter.  Fru  Falkenberg  hadde 
vel  ikke  kunnet  utstaa  at  se  mig  her  og  bli  mindet  om  sit 
Hjem  og  saa  hadde  hun  faat  utvirket  at  jeg  skulde  sendes 
bort.  Men  var  det  ikke  i  Grunden  mig  som  hadde  været  fm 
til  hende  paa  Stationen  og  vendt  mig  bort  istedetfor  at  kjen- 
de  hende?  Og  hadde  jeg  nogensinde  hilst  til  hende  naar  jeg 
møtte  hende  i  Gåterne?  Skulde  saa  ikke  den  ene  Finhet  være 
den  andre  værd! 

Og  her  stod  nu  ogsaa  denne  unge  Ingeniør  og  gav  mig 
Avsked  med  overdreven  Hidsighet.  Jeg  syntes  at  forståa  ham 
saa  vel:  han  hadde  i  flere  Dager  gaat  og  kviet  sig  for  dette  Ar- 
beide, saa  dråk  han  sig  Mot  til  en  hel  Nat  igjennem  og  greiet 

detl  Gjorde  jeg  ham  Uret?  Kanske,  og  jeg  stred  imot  min 
egen  Tankegang.  Jeg  kom  igjen  til  at  huske  paa  at  han  var 
ung  og  jeg  gammel  og  at  jeg  vistnok  var  fuld  av  Misundelse 
av  den  Grund.  Derfor  svarte  jeg  ham  heller  ikke  med  nogen 
Spydighet,  men  sa  bare: 

Jaja  saa  lægger  jeg  Nisten  ut  av  Ranselen  igjen. 

Men  Ingeniøren  vilde  vel  passe  paa  mens  han  hadde  godt 
Tak,  han  mindet  mig  om  Historien  med  KufTerten: 

Det  er  nu  ogsaa  saa  sin  Sak  at  faa  Nei  naar  jeg  gir  dig  en 
Ordre,  sa  han.  Det  er  jeg  ikke  vant  til.  Og  da  jeg  ikke  kan 
være  tryg  for  at  dette  ikke  gjentar  sig  saa  er  det  bedst  at  du 
reiser. 

Javel,  sa  jeg. 

Jeg  saa  en  hvitklædt  Skikkelse  i  et  Vindu  i  Hotellet  og  jeg 
tænkte  mig  at  det  var  Fru  Falkenberg  som  stod  der  og  iagt- 
tok  os.  Derfor  svarte  jeg  ikke  mere. 

Men  saa  syntes  Ingeniøren  at  komme  paa  at  han  ikke 
kunde  bli  mig  helt  kvit  nu  med  det  samme,  han  hadde  endnu 
Opgiøret  igjen,  vi  maatte  møtes  en  Gang  til.  Han  skiftet  der- 
for Tone  og  sa: 

Naa  —  kom  saa  engang  idag  efter  Pengene  dine.  Har  du 
tænkt  paa  hvad  du  skal  ha? 

Nei.  Det  maa  Ingeniøren  selv  bestemme. 

Jaja,  sa  han  formildet.  I  Grunden  har  du  været  en  god 
Mand  at  ha,  jeg  kan  ikke  si  andet.  Men  forskjellige  Omstæn- 
digheter  —  og  desuten  er  det  ikke  bare  mit  Paafund,  du  vet 
Kvindfolkene  —  jeg  mener  Damerne  — 

Javel  var  han  ung.  Og  intet  nægtet  han  sig. 

Naa  —  Godmorgen!  nikket  han  pludselig  og  gik  sin  Vei. 


Men  Dagen  blev  for  kort  for  mig,  jeg  drev  tilskogs  og  op- 
holdt  mig  der  saa  længe  i  Ensomheten  at  jeg  ikke  kom  til  In- 
geniøren efter  min  Løn.  Det  hastet  heller  ikke,  jeg  hadde  god 
Tid. 

Hvad  skulde  jeg  nu  gjøre? 

Jeg  hadde  ikke  hat  videre  tilovers  for  vor  lille  By,  men 
nu  tok  den  paa  at  bli  interessantere  og  jeg  kunde  ha  villet 
være  her  en  Tid  til.  Det  begyndte  at  komme  Forviklinger 
istand  mellem  et  Par  Mennesker  som  jeg  hadde  fulgt  med 
Opmærksomhet  i  nogen  Uker,  naarsomhelst  kunde  det  nu 
ske  noget  mere,  det  kunde  ingen  vite.  Jeg  spekulerte  paa  at 

gi  mig  i  Smedlære  for  at  slippe  at  forlate  Byen;  men  dels 
vilde  Arbeidet  da  binde  mig  hele  Dagen  og  hindre  alle  mine 
Bevægelser,  dels  vilde  Læretiden  ta  for  mange  Aar  av  mit 
Liv.  Og  det  var  netop  Aar  jeg  nu  begyndte  at  bli  saa  fattig  paal 

Saa  lot  jeg  den  ene  Dag  gaa  efter  den  andre,  det  blev  Sol 
og  Tørveir  igjen,  jeg  bodde  i  Logiset,  bøtte  mit  Tøi  og  fik 
sydd  noget  nyt  i  en  Forretning.  En  av  Pikerne  i  Huset  kom 
en  Kvæld  og  bydde  sig  til  at  bøte  for  mig,  men  jeg  blev  heller 
oplagt  til  at  spøke  og  viste  hende  hvor  flink  jeg  selv  var  til 
det  Arbeide:  se  her  den  Lap  og  se  her  den!  Om  en  Stund 
kom  en  Mand  opover  Trappen  og  tok  et  Tak  i  min  Dør:  Luk 
op  derinde!  sa  han.  Det  er  Henrik,  en  av  Fløterne  sa  Piken. 
Er  det  Kjæresten  din?  spurte  jeg.  Nei  langt  ifra!  svarte  hun, 
og  før  jeg  vil  ha  en  slik  før  skal  jeg  være  foruten.  Luk  op, 
sier  jeg!  ropte  Manden  paa  Gangen.  Men  Piken  var  motig 
og  sa:  Lat  ham  bare  staa  der!  Saa  lot  vi  ham  staa.  Men  min 
Dør  gjorde  undertiden  en  Bue  naar  han  trykket  som  ga- 
lest paa. 

Da  vi  hadde  spøkt  ifra  os  om  mit  Lappeskrædderi  og  hen- 
des Kjærester  maatte  jeg  undersøke  Gangen  derute  før  Piken 
torde  gaa  igjen.  Det  var  ingen  Mand. 

Det  var  nu  blit  sent  paa  Kvæld,  jeg  tok  en  Tur  ned  i  Stuen, 
der  sat  Grindhusen  med  nogen  Fløtere  og  dråk.  Der  er  han! 
sa  den  ene  Mand  om  mig.  Det  var  vel  Henrik  som  talte  og 
han  vilde  hidse  sine  Kamerater  op.  Selv  Grindhusen  gjorde 
som  de  andre  og  prøvet  at  ærgre  mig. 

Arme  Grindhusen!  Han  gik  nu  i  en  evig  Bakrus  og  kunde 
ikke  komme  ut  av  den  mere.  Han  hadde  en  Gang  til  hat  en 
Sammenkomst  med  Ingeniør  Lassen,  de  var  vandret  op- 
over Elven  som  den  første  Gang  og  hadde  sittet  og  pratet  en 
Time;  da  Grindhusen  kom  tilbake  fra  denne  Tur  viste  han 
frem  en  ny  Tokrone  som  han  hadde  faat.  Og  saa  var  han 
blit  fuld  igjen  og  hadde  brautet  med  Ingeniørens  Tillit.  Og- 
saa  i  Kvæld  var  han  stor  og  mægtig,  han  var  som  en  over- 
vintret Ishavsfarer,  han  krøsset  ikke  Kongen. 

Kom  og  sæt  dig,  sa  han  til  mig. 

Jeg  satte  mig. 

Men  et  Par  av  Fløterne  vilde  ikke  ha  mig  i  Selskapet  og 
da  Grindhusen  mærket  det  slog  han  om,  han  vilde  ærte  mig 
og  aapenbare  mere  om  Ingeniøren  og  hans  Kusine: 

Er  du  blit  skeia?  spurte  han  mig  og  blinket  samtidig  til 
de  andre  at  nu  skulde  de  være  opmærksomme. 

Ja,  sa  jeg. 

Naa!  Det  visste  jeg  for  mange  Dager  siden,  men  jeg  sa 
ikke  noget.  Jeg  tor  si  at  jeg  visste  det  før  nogen  anden  i  hele 
Verden  av  os  her,  men  sa  jeg  en  Tøddel?  Inspektøren  han 
spurte  mig  og  sa:  Giv  mig  et  Raad,  Grindhusen,  sa  han,  og 
det  er  om  du  vil  være  her  nede  i  Byen  en  Stund  istedetfor 
den  andre  Manden  som  jeg  vil  skeie,  sa  han.  Ja  det  kommer 
sig  bare  an  paa  hvad  Inspektøren  befaler  mig  i  saa  Maate, 
sa  jeg.  Og  akkurat  de  Ord  svarte  jeg  ham,  hverken  mere 
eller  mindre.  Men  sa  jeg  en  Tøddel? 

Er  du  blit  skeia?  spurte  en  av  Fløterne  ogsaa. 

Ja,  sa  jeg. 

Men  hvad  som  angaar  det  Søskendbarnet  da  spurte  In- 
spektøren mig  om  hende  ogsaa,  vedblev  Grindhusen.  For 
han  tar  mig  med  paa  Raad  om  alt  ihop.  Og  nu  siste  Gang  vi 
var  opmed  Elven  da  slog  han  sig  i  Knæet  over  hende.  Ja. 
Saa  kan  dere  selv  gjætte  paa  til  imorgen  tidlig.  Gromt  skal 
hun  ha  det  med  Mat  og  Drikke  og  alle  Ting,  det  er  store  Pen- 
ger hver  Uke;  men  hun  reiser  ikke.  Tvil  Ja  det  sier  jeg  bent  ut. 

Men  nu  lot  det  til  at  virke  til  det  gode  for  mig  i  Selskapet 
at  jeg  var  blit  avskediget;  nogen  hadde  kanske  Medlidenhet 
med  mig,  andre  glædet  sig  vel  over  at  jeg  nu  blev  borte.  En 
av  Fløterne  vilde  skjænke  mig  av  sit  Brændevin  og  han 
ropte  paa  Piken  efter  et  Glas  —  et  aldeles  rent  Glas,  for- 
staar  du!  Selv  Henrik  bar  ikke  Nag  til  mig  mere,  men  klin- 
ket med  mig.  Og  vi  blev  sittende  der  en  lang  Tid  og  tulle. 

Men  nu  skal  du  gaa  efter  Pengene  dine,  sa  Grindhusen  til 
mig.  Inspektøren  han  vil  visst  ikke  komme  til  dig  med  dem, 
hørtes  det  ut  for.  Han  har  nogen  Penger  hos  mig,  sa  Inspek- 
tøren; men  han  tror  kanske  at  jeg  skal  komme  med  dem  og 
be  ham  værsaagod,  sa  han. 


Vin 

Men  Ingeniøren  kom  allikevel  og  bad  mig  værsaagod,  bedre 
skulde  det  ikke  gaa.  Forresten  var  det  en  Seir  jeg  ikke  hadde 
søkt  og  det  var  ikke  noget  ved  den. 

Ingeniøren  kom  til  mig  i  Logiset  og  sa: 

Jeg  ber  dig  være  med  mig  hjem  og  faa  Pengene  dine.  Og 
saa  kom  det  et  Brev  til  dig  nu  i  Posten. 

Da  vi  steg  ind  paa  Ingeniørens  Kontor  stod  Fru  Falken- 

berg  der.  Jeg  blev  meget  forbauset,  men  bukket  og  blev  staa- 
ende  ved  Døren. 

Værsaagod  sit!  sa  Ingeniøren,  han  gik  til  Bordet  og  fandt 
mit  Brev.  Værsaagod!  Nei  sit  ned  og  læs  Brevet,  jeg  skal  bare 
regne  sammen  din  Løn  imens. 

Ja  selv  Fru  Falkenberg  pekte  til  en  Stol  for  mig. 

Hvorfor  saa  de  begge  saa  spændte  ut?  Og  hvorfor  var  det 
nu  Høflighet  og  værsaagod  for  hvert  andet  Ord?  Jeg  skulde 
straks  forståa  det:  Brevet  var  fra  Kaptein  Falkenberg. 

Vil  du  laane  den?  sa  Fruen  og  rakte  mig  en  Papirkniv. 

Et  kort  og  godt  Brev  og  intet  andet,  Begyndelsen  endog 
litt  spøkefuld: 

Jeg  var  reist  fra  Øvrebø  før  han  hadde  tænkt  og  jeg  var 
ialfald  reist  fra  mine  Penger.  Hvis  jeg  hadde  faat  det  Ind- 
tryk  at  han  var  i  Forlegenhet  og  ikke  kunde  betale  mig  før 
til  Høsten,  saa  det  var  derfor  jeg  hadde  forlatt  ham  saa  plud- 
selig,  da  haapet  han  jeg  indsaa  at  jeg  hadde  tat  feil.  Og  nu 
vilde  han  be  mig  meget  om  at  komme  tilbake  til  ham  med 
det  første  hvis  jeg  ikke  var  bundet  andet  Sted.  Han  skulde 
ha  sine  Huser  og  Bygninger  malet,  senere  kom  Høstonnen  og 
tilsist  vilde  han  sætte  Pris  paa  at  faa  mig  i  Tømmerhugsten. 
Nu  staar  alting  vakkert  her,  Åkrene  høie  og  Engene  tykke! 
Jeg  ber  dig  svare  mig  snarest  mulig  paa  dette  Brev,  Venligst, 
Kaptein  Falkenberg. 

Ingeniøren  var  færdig  med  Opgjøret,  han  vendte  sig  paa 
Stolen  og  saa  bort  paa  Væggen;  saa  lot  han  som  om  ban 
kom  paa  noget  og  vendte  sig  raskt  ind  til  Bordet  igjen.  Det 
var  bare  Nervøsitet.  Fruen  stod  og  saa  paa  sine  Ringer,  men 
jeg  hadde  en  Følelse  av  at  hun  i  Smug  hadde  iagttat  mig 
hele  Tiden.  Hvor  de  var  opskræmte  begge  to! 

Saa  sa  Ingeniøren: 

Hvad  skulde  jeg  sagt,  jeg  ser  Brevet  er  fra  Kaptein  Fal- 
kenberg, hvorledes  staar  det  til  med  ham?  Jeg  kjender  Haand- 
skriften. 

Vil  De  læse  Brevet?  sa  jeg  like  saa  godt  med  en  Gang  og 
rakte  ham  det. 

Nei.  Nei  Tak,  det  ber  jeg  ikke  om.  Det  var  bare  — 

Men  han  mottok  Brevet.  Og  Fruen  steg  over  til  ham  og 
kikket  over  hans  Aksel  mens  han  læste. 

Jaha,  sa  Ingeniøren  og  nikket.  Jo  saa  staar  det  nok  godt 
til.  Tak,  sa  han  og  vilde  levere  mig  Brevet  tilbake. 

Men  Fruen  tok  det  paa  en  anden  Maate,  hun  grep  Brevet 


EN    VANDRER    SPILLER    MED    SORDIN  67 

Og  gav  sig  til  at  studere  det  paa  egen  Haand.  Brevet  dirret 
litt  hos  hende. 

Ja  saa  var  det  Opgjøret,  sa  Ingeniøren  til  mig.  Værsaagod, 
her  er  Pengene  dine.  Jeg  vet  ikke  om  du  er  tilfreds? 

Jo  Tak,  svarte  jeg. 

Ingeniøren  syntes  lettet  fordi  Kaptein  Falkenbergs  Brev 
bare  angik  mig  og  ingen  anden,  han  vilde  paany  gjøre  min 
Avskedigelse  litt  lettere  og  sa: 

Jaja.  Men  skulde  du  nu  komme  hit  en  anden  Gang  saa 
vet  du  hvor  du  kan  fmde  mig.  Flotningen  er  slut  ogsaa  nu 
for  iaar,  det  har  været  saa  meget  Tørveir  igjen  i  det  siste. 

Fruen  stod  og  læste.  Saa  læste  hun  ikke  mere,  for  hendes 
Øine  stod  stille,  men  hun  stirret  i  Brevet  og  tænkte.  Hvad 
tænkte  hun  paa  i  denne  Stund? 

Ingeniøren  saa  bort  paa  hende  utaalmodig,  halvsmilende 
og  sa: 

Kjære,  du  skal  da  vel  ikke  lære  det  Brev  utenadl  Manden 
venter  jo  paa  det. 

Undsk^^dl  sa  Fruen  og  gav  mig  Brevet  hastig  og  forle- 
gent. Jeg  glemte  mig  selv. 

Ja  det  maa  du  ha  gjort,  bemærket  Ingeniøren. 

Jeg  bukket  og  gik. 

Broen  er  fuld  av  Spadserende  om  Sommerkvældene,  av 
Lærere  og  Handelsfolk,  Familjedøtre,  Børn;  jeg  passer  paa 
naar  det  blir  sent  og  Broen  øde  og  driver  dithen  jeg  ogsaa 
og  stiller  mig  midt  i  Suset  en  Time  eller  to.  I  Grunden  har 
jeg  nu  intet  andet  at  gjøre  end  at  lytte,  men  min  Hjærne  er 
saa  uthvilet  av  al  min  Lediggang  og  gode  Søvn  at  den  fmder 
op  utallige  Ting  at  beskjæftige  sig  med.  Igaaraftes  bestemte 
jeg  mig  for  fuldt  Alvor  til  at  gaa  til  Fru  Falkenberg  og  si: 
Reis  herfra  med  første  Tog,  Frue!  Idag  har  jeg  gjort  Nar 
av  mig  selv  for  denne  taapelige  Ide  og  ombyttet  den  med  en 
anden:  Reis  selv  herfra  med  første  Tog,  min  Herrel  Er  du 
hendes  Likemand  og  Raadgiver?  Neivel,  og  det  man  gjør 
maa  ikke  passe  altfor  daarlig  til  det  man  erl 

I  Kvæld  vedblir  jeg  med  at  behandle  mig  selv  efter  For- 
tjeneste. Jeg  begynder  at  nynne,  men  jeg  hører  det  knapt  selv, 
mit  Nyn  suses  tildøde  av  Fossen.  Du  bør  altid  gaa  til  en 
Foss  naar  du  vil  nynne!  sier  jeg  i  en  saarende  Tone  til  mig 
selv,  og  bakefter  ler  jeg  av  mig.  Med  slike  Barnagtigheter 
pusler  jeg  Tiden  bort. 

En  Foss  midt  inde  i  Landet  gjør  samme  Gagn  for  Øret 
som  en  Brænding.  Men  Brændingen  den  vælter  i  stærkere  og 
svakere  Fremstøt,  Suset  fra  en  Foss  derimot  det  er  som  en 
hørlig  Skodde,  det  er  urimelig  i  sin  Enstonighet,  uten  al  For- 
nuft, et  Mirakel  av  Idioti.  Hvormange  er  Klokken?  Nei  in- 
genlunde! Er  det  Dag  eller  Nat?  Ja!  Det  er  som  at  lægge  en 
Sten  paa  tolv  Taster  paa  et  Orgel  og  saa  gaa  sin  Vei. 

Med  slike  Barnagtigheter  pusler  jeg  Tiden  bort. 

Godaften!  sier  Fru  Falkenberg  og  staar  ved  min  Side. 

Jeg  blev  ikke  meget  forundret,  det  var  som  om  jeg  hadde 
ventet  hende.  Efter  hendes  Adfærd  med  Mandens  Brev  kun- 
de hun  nok  gaa  videre. 

Nu  kunde  jeg  tænke  to  Ting  om  Fruens  Komme:  hun  var 
enten  blit  god  og  sentimental  ved  at  bli  mindet  saa  direkte 
om  sit  Hjem  igjen,  eller  hun  vilde  gjøre  Ingeniøren  skinsyk; 
han  stod  kanske  i  dette  Øieblik  i  sit  Vindu  og  saa  paa  os  og 
jeg  var  nu  kaldt  tilbake  til  Øvrebø.  Det  var  mulig  at  hun  og- 
saa  var  utspekuleret  og  vilde  gjøre  Ingeniøren  skinsyk  alle- 
rede igaar  da  hun  studerte  saa  nøie  Kapteinens  Brev. 

Men  det  saa  ikke  ut  for  at  jeg  skulde  faa  Ret  i  nogen  av 
mine  Skarpsindigheter.  Det  var  mig  Fruen  søkte  og  hun  vilde 
bare  gjøre  et  Slags  Undskyldning  for  at  hun  hadde  faat  mig 
avskediget.  Hvor  den  Ubetydelighet  burde  ha  været  hende 
likegyldig!  Hadde  hun  ikke  saa  meget  Alvor  i  sig  at  hun  nu 
skjønte  hvilken  elendig  Stilling  hun  stod  i?  Hvad  Djævelen 
hadde  hun  med  mig  at  gjøre! 

Jeg  tænkte  at  si  et  Par  korte  Ord  og  peke  paa  Toget;  men 
jeg  kom  til  at  være  mild  som  til  en  Uansvarlig  og  et  Barn. 

Du  reiser  vel  til  Øvrebø  nu,  sa  hun,  og  da  vilde  jeg  gjær- 
ne  — .  Hm.  Det  var  ondt  for  dig  at  du  skulde  herfra  kan- 
ske —  saa?  ikke  det?  Neinei.  Men  hvad  du  ikke  vet  det  er  at 
det  var  mig  som  fik  dig  opsagt. 

Det  gjør  ingenting. 

Neinei.  Men  saa  du  vet  det.  Og  nu  skal  du  vel  til  Øvrebø 
igjen  saa  jeg  vilde  gjærne  si  det.  Du  forstaar  nok  at  det  var 
litt  ubehagelig  for  mig  at  — 

Hun  stanset. 

At  jeg  gik  her.  Ja  det  var  ubehagelig. 

At  jeg  saa  dig.  Jeg  mener  bare  litt  ubehagelig.  For  du 
visste  jo  hvor  jeg  var  fra.  Saa  bad  jeg  om  ikke  Ingeniøren 
kunde  si  dig  op.  Ikke  for  det,  han  vilde  det  ikke,  men  saa 
gjorde  han  det.  Jeg  er  glad  fordi  du  reiser  til  Øvrebø. 

Jeg  sa: 

Saa?  Ja,  men  naar  nu  Fruen  kommer  hjem  igjen  saa  blir 
det  vel  like  saa  ubehagelig  at  se  mig  der  ogsaa? 

Hjem?  svarte  hun.  Jeg  kommer  ikke  dit. 

Pause.  Hun  hadde  trukket  Brynene  sammen  da  hun  sa 
det.  Saa  nikket  hun  og  smilte  endog  litt  og  vilde  gaa. 

Jaja  saa  undskylder  du  mig  nok,  hører  jeg!  sa  hun. 

Har  De  det  ringeste  imot  at  jeg  reiser  til  Kapteinen?  spurte 

jeg. 

Hun  stanset  og  saa  med  fuldt  Ansigt  paa  mig.  Hvad  var 

nu  det  rette?  Hun  hadde  tre  Ganger  nævnt  Øvrebø,  mente 

hun  at  jeg  ved  Høve  kunde  la  et  godt  Ord  falde  om  hende 

naar  jeg  kom  dit?  Eller  vilde  hun  ikke  staa  i  Gjæld  til  mig 

for  den  Villighet  at  jeg  undlot  at  reise? 

Nei  nei  det  har  jeg  ikke  imotl  svarte  hun.  Reis  dul 

Saa  gik  hun. 

Hun  hadde  hverken  været  sentimental  eller  beregnende, 
saavidt  jeg  forstod.  Men  hun  kunde  godt  ha  været  begge 
Dele.  Og  hvad  hadde  jeg  nu  igjen  for  mit  Forsøk  paa  For- 
trolighet? Jeg  burde  ha  visst  bedre  og  ikke  gjort  dette  For- 
søk. Enten  hun  blev  her  eller  et  andet  Sted  saa  angik  det 
ikke  mig.  Hun  deroml 

Du  gaar  og  lurer,  tænkte  jeg  om  mig  selv,  du  indbilder 
dig  at  hun  bare  er  Litteratur  for  dig,  men  du  spiret  dog  gan- 
ske godt  op  i  din  visne  Sjæl  da  hun  var  venlig  til  dig  og  be- 
gyndte  at  se  paa  dig  med  sine  to  Øine.  Jeg  er  nedbøiet  og 
skamfuld  over  dig  og  imorgen  reiser  du! 

Men  jeg  reiste  ikke. 

Og  det  var  sandt  at  jeg  luret  og  lyttet  allevegne  for  at  faa 
høre  et  eller  andet  om  Fru  Falkenberg;  det  hændte  ogsaa,  ja 
mangen  Nat,  at  jeg  stod  mig  selv  til  Regnskap  herfor  og  pinte 
mig  med  Selvforagt.  Fra  om  Morgningen  tidlig  tænkte  jeg 
paa  hende:  er  hun  oppe?  har  hun  sovet  godt?  reiser  hun 
hjem  igjen  idag?  Og  samtidig  fik  jeg  saa  mange  Planer:  jeg 
kunde  kanske  faa  Arbeide  en  Tid  i  det  Hotel  hun  bodde  i? 
eller  jeg  kunde  skrive  efter  nogen  Klær  hjemme,  selv  bli 
Herremand  og  ta  ind  i  hendes  Hotel?  Denne  siste  Ide  vilde 
med  en  Gang  ha  borttat  Grundlaget  under  mig  og  fjærnet 
mig  mere  end  nogensinde  fra  Fruen,  men  den  var  jeg  især 
hidsig  paa,  klokere  var  jeg  ikke.  Jeg  hadde  begyndt  at  gjøre 
mig  godt  tilvens  med  Drageren  i  Hotellet  ene  og  alene  fordi 
han  levet  hende  nærmere  end  jeg.  Han  var  en  stærk  stor 

Kar  som  pleiet  at  møte  op  ved  Togenes  Ankomst  og  faa  en 
Handelsreisende  hver  fjortende  Dag.  Han  kunde  ingen  Ny- 
heter fortælle  mig,  jeg  spurte  ham  ikke  ut  og  jeg  ledet  ham 
heller  aldrig  til  at  si  noget  av  sig  selv;  desuten  hadde  han 
saa  daarlig  Hode.  Men  han  bodde  under  Tak  med  Fruen,  aa 
det  gjorde  han.  Og  en  Dag  hadde  dette  mit  Bekjendtskap 
med  Drageren  til  Følge  at  jeg  fik  en  stor  og  god  Oplysning 
om  Fru  Falkenberg  og  det  av  hendes  egen  Mund. 

Saa  de  var  ikke  like  utrivelige  alle  Dagene  i  den  lille  By  I 

En  Morgen  fulgte  jeg  hjem  med  Drageren  fra  Stationen, 
han  hadde  faat  en  stor  Reisende  med  Morgentoget  saa  han 
maatte  bruke  Hest  og  Langkjærre  til  de  svære  graa  Kufferter. 

Jeg  hadde  hjulpet  Drageren  med  nogen  Løft  nede  paa 
Stationen,  nu  saa  han  paa  mig  igjen  da  vi  holdt  ved  Hotellet 
og  sa:  Du  faar  gjøre  vel  og  hjælpe  mig  bent  ind  med  disse 
Kufferterne;  saa  skal  jeg  beståa  en  Flaske  01  paa  dig  i  Kvældl 

Saa  tok  vi  og  bar  Kufferterne  ind.  De  skulde  med  en  Gang 
op  i  det  store  Utpakningsværelse  i  anden  Etage,  den  Rei- 
sende stod  og  ventet  paa  dem.  Det  var  ikke  nogen  Sak  for  os, 
store  og  stærke  var  vi  begge,  baade  Drageren  og  jeg. 

Da  vi  hadde  bare  en  Kuffert  igjen  paa  Kjærren  blev  Dra- 
geren holdt  tilbake  i  Utpakningsværelset  et  Øieblik,  den  Rei- 
sende gav  ham  et  Ærend  at  besørge.  Imidlertid  gik  jeg  ut  og 
blev  staaende  paa  Gangen  og  vente;  jeg  var  en  Fremmed  i 
Huset  og  vilde  ikke  luske  i  Trapperne  alene. 

Da  aapnes  Ingeniør  Lassens  Kontordør  og  baade  han,  og 
Fru  Falkenberg  kommer  ut  av  den.  De  syntes  at  være  netop 
opstaat,  begge  var  barhodet  og  var  vel  paa  Vei  til  Frokost- 
bordet. Hvadenten  de  nu  ikke  saa  mig  staa  der  eller  de  saa 
mig  og  kanske  bare  tok  mig  for  Drageren,  de  fortsætter  en 
Samtale  som  de  hadde  begyndt  derinde  og  han  sier: 

Ja  akkurat.  Og  det  blir  ingen  Forandring.  Jeg  forstaar 
ikke  hvorfor  du  fmder  dig  saa  forlatt. 

Jo  det  forstaar  du  godt,  svarer  hun. 

Nei.  Og  jeg  synes  du  skulde  begynde  at  bli  muntrere. 

Det  synes  du  ikke.  Du  liker  godt  at  jeg  vedblir  slik.  At  jeg 
fremdeles  gaar  og  sørger  over  dig  som  ikke  vil  ha  mig. 

Nei  er  du  gall  sa  han  og  stanset  ved  Trappen. 

Ja  det  er  jeg  visst,  svarte  hun. 

Hvor  det  ikke  var  videre  godt  talt  av  hende,  altid  kom 
hun  tilkort  i  en  Strid!  Hvorfor  gjorde  hun  sig  ikke  Flid  og 
svarte  ham  saarende,  dræpendel 

Han  stod  og  strøk  Rækværket  og  sa: 

Saa  du  tror  jeg  liker  at  det  vedblir  slik?  I  Virkeligheten 
piner  det  mig  ganske  overordentlig,  men.  Og  det  har  pint 
mig  længe. 

Ja  mig  ogsaa,  svarte  hun.  Men  nu  vil  jeg  slutte  med  det. 

Saa.  Det  har  du  sagt  før.  I  forrige  Uke  sa  du  det  ogsaa. 

Ja  men  nu  reiser  jeg  saa. 

Han  saa  op: 

Reiser  du? 

Ja  snart. 

Saa  vilde  han  vel  jævne  ut  igjen  at  han  hadde  grepet  saa 
begjærlig  til,  ja  at  han  hadde  vist  Glæde,  han  sa: 

Nei  du  skal  være  en  munter  og  kjæk  Kusine  og  saa  skal 
du  ikke  reise. 

Jo  nu  skal  jeg  reise,  sa  hun  og  gik  forbi  ham  og  nedover 
Trappen. 

Han  fulgte  efter. 

Saa  kom  Drageren  ut  til  mig  og  vi  gik  ned  sammen.  Den 
siste  Kuffert  var  mindre  end  de  andre,  jeg  bad  ham  bære 
den  op  alene  og  foregav  at  jeg  hadde  forslitt  min  Haand. 
Jeg  hjalp  ham  KutTerten  paa  Ryggen  og  gik  selv  hjem.  Nu 
kunde  jeg  reise  næste  Dag. 

Men  ut  paa  Eftermiddagen  var  ogsaa  Grindhusen  blit  av- 
skediget.  Ingeniøren  hadde  sendt  Bud  paa  ham  og  bebreidet 
ham  at  han  ikke  gjorde  noget,  men  bare  laa  i  Byen  og  dråk; 
nu  hadde  han  ikke  Bruk  for  ham  mere. 

Jeg  tænkte:  allerede  saa  forunderlig  snart  har  Ingeniøren 
faat  nyt  Mot.  Han  var  saa  ung,  han  hadde  trængt  denne 
Mand  til  at  trøste  sig  og  snakke  sig  efter  Munden;  men  nu 
skulde  en  viss  plagsom  Kusine  reise  sin  Vei  og  han  behovet 
ikke  længer  nogen  Trøst.  Gjorde  min  gamle  Sjæl  ham  Uret? 

Grindhusen  var  meget  nedslaat.  Han  hadde  tænkt  at  faa 
gaa  her  i  Byen  Sommeren  utover  og  være  Fløtningsinspek- 
tørens  Mand  til  hvadsomhelst,  men  nu  var  dette  gaat  istyk- 
ker.  Nei  Fløtningsinspektøren  var  ikke  længer  som  en  Far 
for  ham  og  Grindhusen  bar  meget  daarlig  sin  Skuffelse.  Un- 
der Opgjøret  hadde  Inspektøren  villet  trække  ifra  begge  de 
Tokroner  som  han  hadde  git  Grindhusen  idet  han  paastod 
at  de  bare  var  ment  som  Forskud.  Grindhusen  sat  nede  i 
vores  alles  Stue  og  fortalte  dette  og  han  la  til  at  Inspektøren 
lønnet  usselt  nok  allikevel.  Da  var  det  nogen  som  brast  i 
Latter  og  spurte: 

Men  gjorde  han  det?  Det  blev  vel  ikke  til  det? 

Nei,  svarte  Grindhusen,  han  torde  ikke  trække  ifra  mere 
end  den  ene. 

Da  blev  det  endda  mere  Latter  og  man  spurte  Grindhusen: 

Var  det  den  første  eller  den  andre  Tokronen  han  tråk  ifra? 
Hahahaha,  det  er  det  morsomste  jeg  har  hørti 

Men  Grindhusen  lo  ikke,  men  græmmet  sig  mere  og  mere. 
Hvad  skulde  han  nu  gjøre?  Alt  Onnefolk  var  vel  fæstet  og 
her  stod  han  I  Han  spurte  mig  hvor  jeg  skulde  reise  hen  og 
da  jeg  fortalte  ham  det  bad  han  mig  lægge  et  Ord  ind  for 
sig  hos  Kaptein  Falkenberg  om  Arbeide  for  Sommeren.  Imid- 
lertid vilde  han  være  i  Byen  og  vente  paa  Brev  fra  mig. 

Men  hvad  Vei  vilde  det  gaa  med  Grindhusens  Skillinger 
hvis  han  blev  i  Byen  I  Jeg  tok  derfor  Manden  med  mig  med  en 
Gang  og  mente  det  var  det  bedste.  Han  var  jo  blandt  andet 
slik  en  Støver  til  at  male  engang,  min  Kamerat  Grindhusen; 
hadde  jeg  ikke  set  ham  male  gamle  Gunhilds  Stue  paa  Øen! 
Nu  kunde  han  hjælpe  mig.  Og  senere  blev  det  nok  en  Utvei, 
han  kunde  jo  brukes  til  mangt  og  meget  i  Onnerne  paa  Kap- 
teinsgaarden  hele  Sommeren  utover. 


Den  16de  Juli  stod  jeg  atter  paa  Øvrebø!  Jeg  husker  Datoer 
bedre  og  bedre,  dels  fordi  jeg  er  blit  ældre  og  derfor  har  faat 
de  Seniles  Interesse  for  Datoer  skjærpet,  dels  fordi  jeg  er 
Arbeider  og  maa  holde  Rede  paa  mine  Virkedager.  Men 
mens  den  Gamle  gaar  og  husker  sine  Datoer  glemmer  han 
gladelig  vigtigere  Ting.  Indtil  nu  har  jeg  glemt  at  fortælle  at 
mit  Brev  fra  Kaptein  Falkenberg  var  adresseret  til  Ingeniør 
Lassen.  Javel.  Og  dette  forekom  mig  straks  at  være  av  Be- 
tydning. Kapteinen  hadde  altsaa  underrettet  sig  om  hvem  jeg 
arbeidet  for.  Jeg  tænkte  dengang  ved  mig  selv:  kanske  har 
Kapteinen  ogsaa  Rede  paa  hvem  andre  det  er  som  i  Som- 
mer har  været  hos  Ingeniør  Lassen! 

Kapteinen  var  endnu  ikke  kommet  hjem  fra  Moen,  han 
vilde  komme  om  en  Uke;  men  Grindhusen  blev  godt  mottat 
allikevel.  Nils  Dreng  var  meget  tilfreds  med  at  jeg  hadde 
faat  min  Kamerat  med  og  han  vilde  ikke  overlate  mig  ham 
til  Hjælp  med  Malingen,  men  paa  eget  Ansvar  sende  ham  i 
Potetakrene  og  paa  Turnipsfelterne.  Aa  det  var  slik  en  Mæng- 
de  Arbeide  med  Lugging  og  Uttynding!  Desuten  var  Nils  langt 
ut  i  Slaatten. 

Han  var  like  velsignet  ivrig  Gaardbruker  som  før.  Ved 
forste  Hvil  og  mens  Hestene  aat  tok  han  mig  med  ut  paa 
Jordet  og  viste  mig  Aker  og  Eng.  Alt  stod  skjønt,  men  da  det 
hadde  været  sen  Vaar  hadde  Timoteien  bare  godt  skutt  Aks, 
mens  Kløveren  saavidt  hadde  begyndt  at  sætte  Blomster- 
hoder.  Nu  ved  siste  Regn  blev  en  Del  førsteaars  Slaat  lagt 
ned  og  kunde  ikke  reise  sig  igjen,  saa  hadde  Drengen  sat 
Slaamaskinen  paa. 

Vi  gik  hjem  igjen  gjennem  bølgende  Græs  og  Åkrer,  det 
hvislet  i  Vinterrugen  og  i  det  tykke  seksradede  Byg,  og  Niels 
husket  fra  sin  Amtsskoletid  den  deilige  Linje  av  Bjørnson: 

Begynder  som  en  Susen  i  Kornet  Sommerdag  — 

Nei  —  nu  faar  jeg  ta  ut  Hestene  igjen,  sa  Nils  og  gjorde 
lange  Skridt.  Saa  viste  han  for  siste  Gang  utover  Joruet 
med  de  Ord:  Aa  for  en  Avling  her  skal  bli  hvis  vi  faar  den 
godt  i  Hus! 

Saa  gik  Grindhusen  i  Åkeren  og  jeg  begyndte  med  Malin- 
gen. Først  tok  jeg  Laaven  og  alt  som  rødt  skulde  være,  senere 
grundet  jeg  Flagstangen  og  Lysthuset  i  Syrinskogen  med 
bare  Olje.  Hovedbygningen  vilde  jeg  vente  med  til  sist.  Den 
var  i  god  Sorenskrivergaardstil  med  tunge  rike  Rafter  og  en 
skaaret  å  la  Grek  Bord  over  Hoveddøren.  Nu  var  Bygningen 
gul  og  det  var  kommet  ny  gul  Maling  til  den;  men  jeg  tok 
mig  for  paa  egen  Haand  at  skikke  denne  Maling  tilbake  og 
faa  den  byttet  med  en  anden.  Bygningen  skulde  efter  mit 
Skjøn  være  murgraa  med  alle  Rammer  og  Vindskier  og  Dører 
hvite.  Men  Kapteinen  fik  selv  avgjøre  det. 

Skjønt  nu  alle  Mennesker  paa  Stedet  var  saa  bra  som  de 
kunde  være  og  Kokkepigen  var  mild  i  sin  Myndighet  og 
Ragnhild  like  blankøiet,  saa  savnet  vi  alle  Herskapet.  Bare 
Grindhusen,  den  gode  Mand,  han  savnet  intet.  Da  han  fik 
ordentlig  Arbeide  og  god  Mat  blev  han  tyk  og  tilfreds  paa 
nogen  faa  Dager.  Hans  eneste  Bekymring  var  nu  om  Kap- 
teinen vilde  skeie  ham  naar  han  kom. 

Men  aanei  Grindhusen  fik  være. 


IX 

Kapteinen  kom. 

Jeg  holdt  paa  at  gi  Laaven  den  anden  Strykning;  da  jeg 
hørte  hans  Røst  steg  jeg  ned  av  Stigen.  Han  bad  mig  velkom- 
men tilbake. 

En  Vandrer  spiller  med  Sordin  6 

Du  som  reiste  ifra  dine  Pengerl  sa  han.  Og  det  forekom 
mig  at  han  saa  mistænksomt  paa  mig  da  han  spurte:  Hvor- 
for det? 

Jeg  svarte  paa  min  Side  kort  og  koldt  tilbake  at  jeg  ingen- 
lunde hadde  tænkt  paa  at  optræde  med  Velgjærninger  over- 
for Hr.  Kapteinen.  Mine  Penger  kunde  staa. 

Da  klarte  han  op  og  sa: 

Nei  nei  naturligvis.  Ja  det  var  rigtig  godt  du  kom.  Flag- 
stangen  maa  vel  være  hvit? 

Jeg  torde  ikke  med  en  Gang  foreslaa  alt  jeg  vilde  ha  hvitt, 
jeg  svarte  bare: 

Ja.  Og  jeg  har  faat  fat  i  nogen  Hvitmaling. 

Har  du  det?  Det  var  bra.  Du  har  med  dig  en  Kamerat, 
hører  jeg? 

Ja.  Det  kommer  an  paa  hvad  Kapteinen  sier  om  det? 

Han  faar  være.  Nils  har  jo  alt  sat  ham  i  Åkeren.  Dere  gjør 
forresten  akkurat  som  dere  vil  for  mig  allesammen,  la  han 
til  som  en  Spøk.  Du  har  været  i  Fløtningen  siden  sist? 

Ja. 

Det  var  vel  ikke  noget  for  dig?  —  Men  som  om  han  ikke 
vilde  være  den  som  spurte  mig  ut  om  mit  Arbeide  hos  Ingeni- 
øren slog  han  tvært  om  og  sa:  Naar  begynder  du  med  Ho- 
vedbygningen? 

Jeg  har  tænkt  i  Eftermiddag.  Jeg  maa  skrape  den  hist  og 
her  først. 

Javel.  Sæt  ogsaa  i  en  Spiker  hvor  Bordklædningen  kan  ha 
git  sig.  Har  du  været  ute  paa  Jordet? 

Ja. 

Det  staar  pent.  Dere  var  svære  Karer  i  Vaar.  Nu  skadet 
det  ikke  om  det  kom  Regn  for  de  øvre  Jorder. 

Grindhusen  og  jeg  reiste  gjennem  lange  Strækninger  som 
trængte  mere  Regn  end  Kapteinens  Jord.  Her  er  Lerbund 
endog  høit  oppe  i  Rakkerne. 

Ja  det  er  det.  Hvorledes  vet  du  det  forresten? 

Jeg  saa  mig  litt  omkring  her  i  Vaar,  svarte  jeg.  Og  nogen 
Steder  grov  jeg  ogsaa  litt.  Jeg  tænkte  mig  at  Kapteinen  sent 
eller  tidlig  vilde  lægge  Vandledning  ned  til  Gaarden,  saa  jeg 
saa  efter  Vand. 

Vandledning?  Ja  det  har  jeg  nok  tænkt  paa  engang,  men. 
Jo  det  gik  jeg  nok  og  spekulerte  paa  for  nogen  Aar  siden. 
Men  jeg  kunde  ikke  gjøre  alt  paa  en  Gang  og  det  kom  nogen 
Ting  iveien.  Og  nu  i  Høst  har  jeg  andet  Bruk  for  Pengene. 

Det  la  sig  et  Øieblik  en  Rynke  mellem  hans  Øine,  han  stod 
og  saa  ned  og  tænkte. 

Naa,  med  de  Tusen  Tylvter  Battens  skal  jeg  greie  det  og 
mere  til?  sa  han  pludselig.  Vandledning?  Den  maatte  gaa  til 
Hus  og  Uthuser?  Et  helt  Net. 

Men  De  slipper  at  sprænge  Fjæld. 

Saa?  Jaja  vi  faar  se.  Hvad  skulde  jeg  sagt,  du  likte  dig  vel 
godt  i  Byen?  Det  er  ikke  større  Byen,  men  der  er  da  flere 
Mennesker.  Og  en  og  anden  Fremmed  kommer  der  med 
Toget. 

Jo,  tænkte  jeg,  han  vet  nok  hvem  som  er  kommet  til  In- 
geniør Lassen  i  Sommer!  Jeg  svarte  som  sandt  var  at  jeg  ikke 
hadde  likt  mig  videre  i  Byen. 

Ikke  det?  Saa. 

Og  som  om  dette  gav  ham  noget  at  tænke  paa  stirret  han 
ret  ut  for  sig  og  begyndte  at  plystre  sagte  for  sig  selv.  Saa 
gik  han. 

Kapteinen  var  i  godt  Humør  og  hadde  været  mere  meddel- 
som end  nogensinde;  da  han  gik  nikket  han.  Jeg  kjendte 
ham  godt  igjen,  rap  og  bestemt,  paany  interesseret  i  sin  Vel- 
færd,  ædru  som  Vand.  Jeg  blev  personlig  oplivet  ved  ham. 
Han  var  jo  ingen  forkommen  Kar,  han  hadde  i  nogen  Tid 
holdt  Hus  for  nogen  Lystighet  og  Daarskap;  men  et  første 
Forsæt  hos  ham  vilde  gjøre  Ende  paa  dette.  En  Aare  i  Vån- 
det ser  ut  som  brutt,  men  den  er  hel. 


Nu  kom  det  Regn  og  jeg  maatte  indstille  Malingen.  Nils 
Dreng  hadde  været  saa  heldig  at  faa  i  Hus  den  Slaat  han 
hadde  lagt  ned,  nu  gik  alle  vi  Mandfolk  og  Husets  Kvindfolk 
i  Gang  med  Potetlugging. 

Imens  holdt  Kapteinen  sig  hjemme  i  Huset  og  var  alene  og 
slog  i  sin  Kjedsomhet  an  en  og  anden  Tone  paa  Fruens  Fly- 
gel. Nu  og  da  kom  han  ut  i  Åkeren  til  os  og  hadde  ikke 
Paraply  han  heller,  men  lot  sig  regne  dyvaat.  Det  er  makeløs 
deilig  Veir  for  Jorden  nu  I  kunde  han  si,  og:  Det  tegner  til 
Kronaar  iaar!  kunde  han  si.  Men  naar  han  gik  hjem  igjen 
var  det  til  sig  selv  og  til  Ensomheten.  Nils  Dreng  sa:  Vi  an- 
dre har  det  bedre  end  han  I 

Saa  lugget  vi  Poteter  og  da  vi  var  færdige  med  det  tok  vi 
fat  paa  Turnipsen.  Og  da  vi  var  færdige  med  det  ogsaa  be- 

gyndte  Regnet  at  gi  sig.  Ønskeveir,  Kronaar!  Baade  Nils  og 
jeg  var  saa  stolte  og  tilfredse  som  om  vi  eiet  Øvrebø, 

Og  nu  begyndte  Slaatten  for  Alvor,  Pikerne  var  ute  og 
breidde  efter  Maskinen  og  Grindhusen  blev  sat  til  at  slaa  med 
Ljaa  allevegne  hvor  det  var  for  ulændt  for  Maskinen  at  kom- 
me. Og  jeg  strøk  Hovedbygningen  med  murgraa  Maling. 

Kapteinen  kom  og  spurte: 

Hvad  er  det  for  Slags  Maling  du  bruker? 

Hvad  skulde  jeg  svarel  Litt  feig  var  jeg,  men  fremfor  alt 
var  jeg  rædd  for  at  Kapteinen  skulde  nægte  mig  tvært  at 
faa  male  Bygningen  graa.  Jeg  kom  til  at  si: 

Aa  det  er  bare  nogen  Maling  —  jeg  vet  ikke  —  det  er  det 
samme  Slags  Kulør  vi  bruker  til  at  grunde  med  — 

Saa  fik  jeg  ialfald  Utsættelse,  Kapteinen  sa  ikke  mere. 

Da  jeg  hadde  strøket  Hovedbygningen  graa  og  Dører  og 
Vindskier  hvite  gik  jeg  til  Lysthuset  og  malte  det  likeens. 
Men  det  blev  en  hæslig  Farve,  den  gule  Maling  slog  endnu 
igjennem  og  gjorde  Husene  blakke.  Flagstangen  den  tok  jeg 
ned  og  malte  bare  hvit.  Saa  gik  jeg  i  Arbeide  til  Nils  igjen 
og  var  med  i  Høibergingen  i  nogen  Dager.  Vi  var  nu  be- 
gyndt  paa  August. 

Da  jeg  igjen  tok  fat  paa  Hovedbygningen  hadde  jeg  ut- 
tænkt  at  jeg  vilde  begynde  saa  tidlig  en  Morgen  at  jeg  skulde 
være  langt  paa  Vei  med  Malingen  naar  Kapteinen  stod  op 
—  ja  saa  at  si  uigjenkaldelig  langtl  Jeg  begyndte  Klokken 
tre  om  Morgningen,  det  var  Duggfald  og  jeg  maatte  gni  Væg- 
gene  med  en  Sæk.  Jeg  arbeidet  til  fire  da  jeg  fik  Kaffe,  der- 
paa  til  otte  da  jeg  visste  at  Kapteinen  stod  op,  saa  stak  jeg 
mig  væk  og  hjalp  Nils  en  Time.  Jeg  var  kommet  dit  jeg  vil- 
de med  Malingen,  og  det  at  jeg  stak  mig  væk  det  gjorde  jeg 
for  at  gi  Kapteinen  Tid  til  at  komme  sig  over  min  murgraa 
Farve  om  han  skulde  være  litt  morgengrinet. 

Efter  Dugurd  steg  jeg  op  i  Stigen  igjen  og  malte  og  var 
flittig  og  uskyldig.  Saa  kom  Kapteinen. 

Maler  du  med  graat  endda  en  Gang?  spurte  han  op. 

Godmorgen.  Ja?  Men  jeg  vet  ikke  — 

Nei  hvad  Fan  er  dette  for  noget?  Kom  ned  igjen  av  StigenI 

Jeg  steg  ned.  Men  jeg  var  ingenlunde  forknyt  mere,  jeg 
hadde  uttænkt  et  Par  Ord  som  kanske  vilde  virke  naar  Øie- 
blikket  kom.  Eller  skulde  mit  Indtryk  ha  ledet  mig  helt 
vild? 

Jeg  prøvet  først  at  gjøre  gjældende  at  det  var  næsten  det 

samme  hvad  Slags  Kulør  vi  malte  med  denne  anden  Gang 
ogsaa,  men  da  avbrøt  Kapteinen  mig  og  sa: 

Langtifra  I  Gult  paa  det  graa  der  saa  blir  det  skittent  alt- 
sammen, skjønner  du  ikke  det? 

Saa  kunde  vi  male  to  Ganger  med  Gult  tilsist  kanske? 

Fire  coats  —  nei.  Og  al  den  Zinkhvitt  du  sløser  med  nu  I 
Zinkhvitt  er  meget  dyrere  end  Okker. 

Det  hadde  han  Ret  i  og  jeg  hadde  hele  Tiden  frygtet  for 
denne  Indvending.  Jeg  svarte  da  bent  ud: 

De  skulde  la  mig  male  Bygningen  graa,  Hr.  Kaptein. 

Saa?  spurte  han  forbauset. 

For  Bygningens  Skyld.  Og  for  Beliggenhetens  Skyld,  de 
grønne  Skogene  bak.  Nei,  jeg  vet  ikke,  men  Huset  har  en 
Stil  — 

Den  graa  Stil? 

Han  drev  utaalmodig  nogen  Skridt  bort  og  kom  igjen. 

Da  blev  jeg  uskyldigere  end  nogen  Gang  og  jeg  fik  nok 
Hjælp  fra  det  Høie  til  at  komme  paa  noget.  Jeg  sa: 

Nu  husker  jeg  det!  Jeg  har  hele  Tiden  maattet  tænke  mig 
Hovedbygningen  saan  herregaardsgraa  siden  en  Gang  — .  Det 
er  fra  Deres  Frue  jeg  har  det. 

Jeg  iagttok  ham,  det  gik  et  godt  Støt  gjennem  ham  og  han 
saa  et  Sekund  vidaapent  paa  mig;  saa  tok  han  Lommeduken 
op  og  tørket  sig  i  Øiet  som  for  et  Rusk. 

Saa?  sa  han.  Sa  hun  det? 

Ja  jeg  synes  bestemt  huske  det.  Det  er  længe  siden,  men  — 

Det  er  noget  Tøv!  sa  han  og  drev  av.  Jeg  hørte  ham  kremte 
haardt  en  Gang  borte  paa  Gaarden. 

Det  gik  en  Stund,  jeg  stod  der  og  hang  og  var  ikke  til  noget 
videre.  Ikke  torde  jeg  fortsætte  med  Malingen  heller  og  gjøre 
Kapteinen  mere  misfornøiet.  Efter  en  Times  Tid  da  jeg  hadde 
gjort  noget  Vedarbeide  i  Skaalen  og  igjen  var  kommet  til- 
bake til  Stigen  satte  Kapteinen  Hodet  ut  av  et  aapent  Vindu 
i  anden  Etage  og  ropte  ned: 

Du  faar  vel  like  saa  godt  holde  paa  nu  du  er  kommet  saa 
langt.  Jeg  har  aldrig  set  slikt! 

Saa  lukket  han  Vinduet  haardt  igjen  skjønt  det  hadde  staat 
aapent  før. 

Og  jeg  malte. 

Det  gik  en  Ukes  Tid,  jeg  skiftet  med  at  male  og  arbeide 
med  Høiet.  Grindhusen  var  ogsaa  god  til  at  hyppe  Poteter 
og  til  at  rake  paa  Voldene,  men  det  var  ikke  stor  Klem  i  ham 

til  at  fange  Høi.  Men  Nils  Dreng  var  en  Brand  til  at  ar- 
beide. 

Mens  jeg  strøk  Hovedbygningen  for  tredje  Gang  og  den 
fine  graa  Farve  med  Rammer  av  Hvitt  gjorde  Huset  til  en 
Herskapsbolig  kom  Kapteinen  en  Eftermiddag  gaaende  op 
fra  Veien.  Han  saa  paa  mig  en  Stund,  saa  tok  han  Lomme- 
duken op  som  om  han  plagedes  svært  av  Varmen  og  sa: 

Ja  naar  du  er  kommet  saa  langt  saa  faar  det  gaa.  Jeg  maa 
forresten  si  at  hun  hadde  ikke  daarlig  Smak  da  hun  sa  det. 
Men  det  er  noget  Tøv,  Hm. 

Jeg  svarte  ikke. 

Saa  sa  Kapteinen  igjen  og  brukte  Lommeduken: 

Det  har  været  en  varm  Dag  idag,  puh.  Hvad  skulde  jeg 
sagt,  nei  det  blir  forresten  ikke  stygt,  slet  ikke.  Saa  det  hadde 
hun  Ret  i  —  jeg  mener,  du  har  fundet  den  rette  Farven  der. 
Jeg  stod  nede  paa  Jordet  nu  og  syntes  det  var  likefrem  vak- 
kert. Og  nu  er  du  desuten  kommet  for  langt. 

Jeg  synes  som  Kapteinen,  sa  jeg.  Det  klær  Huset. 

Ja  det  likesom  klær  Huset.  Sa  hun  det  om  Skogen  ogsaa? 
Jeg  mener  min  Kone.  At  hun  sa  det  om  Beliggenheten? 

Det  er  saa  længe  siden,  men  jeg  tror  sikkert  — 

Ja  det  er  det  samme.  Jeg  maa  si  jeg  hadde  ikke  tænkt  at 
det  skulde  bli  slik  —  bli  saapas.  Men  saa  har  du  vel  ikke 
nok  Hvitmaling? 

Hm.  Jo.  Jeg  har  byttet  bort  den  gule. 

Da  smilte  Kapteinen,  rystet  paa  Hodet  og  gik. 

Aanei  mit  Indtryk  hadde  ikke  ledet  mig  vild! 

Saa  tok  Høibergingen  al  min  Tid  like  til  den  var  tilende, 
til  Gjengjæld  hjalp  Nils  Dreng  mig  om  Kvældene  og  malte 
paa  Lysthuset  en  Times  Tid.  Selv  Grindhusen  grep  ind  og 
tok  en  Kost.  Han  var  ikke  likere  Maleren,  sa  han,  slettes  ikke 
det;  men  han  kunde  vel  bli  betrodd  at  stryke  en  Væg.  Aa 
Grindhusen  var  ingenlunde  længer  nogen  Stakkar. 

Og  saa  stod  Husene  der  færdige  i  sin  nye  Puss  og  var  ikke 
til  at  kjende  igjen;  da  vi  ogsaa  tok  os  for  at  renske  op  litt  i 
Syrinskogen  og  i  den  lille  Park  blev  Øvrebø  en  anden  Gaard. 
Kapteinen  sa  os  særskilt  Tak. 

Da  vi  begyndte  med  Rugskuren  begyndte  ogsaa  Høstreg- 
net;  men  vi  drev  paa  med  at  meie  og  i  Mellemstunder  var  det 
ogsaa  Sol.  Vi  stauret  alt.  Vi  hadde  store  Åkrer  med  tyk, 
trind  Rug  og  dertil  store  Åkrer  med  Byg  og  Havre  som  endnu 
ikke  var  modne.  Det  var  et  rikt  Landskap  at  arbeide  i.  Saa- 

kløveren  hadde  begyndt  med  Frosætningen,  men  Turnipsen 
var  ikke  stor.  Den  mangler  Rotbløite,  sa  Nils  Dreng. 

Nogen  Ganger  tok  Kapteinen  mig  til  at  bringe  og  hente 
Post,  en  Dag  bragte  jeg  et  Brev  fra  ham  til  Fruen.  Han  le- 
verte mig  flere  Brever  paa  en  Gang  og  Fruens  laa  i  Midten; 
det  var  adresseret  til  hendes  Mor  i  Kristianssand.  Da  jeg  kom 
hjem  igjen  om  Kvælden  med  Post  sa  Kapteinen  som  det  før- 
ste Ord:  Du  leverte  vel  Brevene?  Ja,  svarte  jeg. 

Det  gik  en  Tid.  Saa  vilde  Kapteinen  ha  mig  til  i  vaate  Da- 
ger naar  vi  ikke  kunde  utrette  stort  paa  Jordet  at  male  et  og 
andet  indvendig  i  Hovedbygningen.  Han  viste  mig  Lakfarver 
han  hadde  skaffet  og  sa: 

Se  nu  her  først  og  fremst  Trappen.  Jeg  vil  ha  den  hvit  og 
jeg  har  skrevet  efter  en  mørkerød  Løper  til  den.  Siden  er  det 
nogen  Dører  og  Vinduer.  Men  det  haster  i  Grunden  med  dette 
Arbeide,  jeg  har  glemt  det  altfor  længe. 

Jeg  var  ikke  i  Tvil  om  at  Kapteinen  her  hadde  faat  en  god 
Ide.  Han  hadde  i  mange  Aar  gaat  og  suset  og  duset  uten  at 
bekymre  sig  om  sit  Hjems  Utseende,  nu  hadde  han  faat  Syn 
for  det  igjen,  det  var  et  Slags  Opvaakning.  Han  viste  mig  om 
oppe  og  nede  og  pekte  ut  det  som  skulde  males.  Jeg  saa  Bil- 
leder og  Buster  paa  denne  Vandring,  i  Stuen  en  svær  Løve  av 
Marmor  og  Malerier  av  Askevold  og  den  store  Dahl.  Det  var 
vel  arvede  Saker.  Fruens  Værelse  i  anden  Etage  syntes  endda 
bebodd,  alskens  Smaating  laa  der  endnu  like  pent  paa  sin 
Plass  og  det  hang  Tøi  paa  Knaggene.  Hele  Huset  var  gam- 
melt og  fmt,  med  Stukværk  i  Takene  og  Væggene  tildels  dyrt 
tapetseret;  men  al  Maling  var  gulnet  eller  faldt  av.  Og  Trap- 
pen var  bred  og  makelig  med  Repos  og  Mahogny  Haandtak. 

Mens  jeg  holdt  paa  med  denne  Maling  kom  Kapteinen  en 
Dag  og  sa: 

Ja  nu  er  det  nok  Kornberging;  men  det  haster  med  Ma- 
lingen ogsaa,  min  Kone  kommer  snart.  Jeg  vet  ikke  hvad  vi 
skal  gjøre.  Det  vilde  være  morsomt  om  det  var  oppusset 
ogsaa, 

Saa  har  han  vel  kaldt  Fruen  tilbake  i  det  Brevl  tænkte  jeg. 
Men  jeg  tænkte  videre:  det  er  gaat  adskillige  Dager  siden  han 
skrev  og  jeg  har  været  paa  Posthuset  siden,  men  det  er  intet 
Svar  kommet  fra  Fruen,  hendes  Skrift  kjender  jeg  fra  seks 
Aar  tilbake.  Kapteinen  tror  vel  at  naar  han  sier  Kom  saa 
kommer  hun.  Naa,  kanske  han  har  Ret  heri,  hun  gjør  sig 
vel  bare  istand.  Hvad  vet  jeg! 

Slik  stor  Hast  hadde  det  med  Malingen  at  Kapteinen  gik 
personlig  op  til  Rydningen  og  fik  Lars  til  Hjælp  i  Åkeren  i 
mit  Sted.  Ikke  for  det,  Nils  Dreng  var  ikke  meget  tilfreds 
med  dette  Bytte,  den  gode  Lars  Falkenberg  hadde  saa  ondt 
for  at  lystre  Ordre  paa  dette  Sted  hvor  han  selv  hadde  været 
Dreng. 

Men  det  hadde  ikke  hastet  med  Malingen.  Kapteinen 
sendte  Smaaen  avsted  efter  Post  baade  en  og  to  Ganger,  men 
jeg  passet  Smaaen  op  og  han  hadde  intet  Brev  fra  Fruen. 
Nei  hun  vilde  muligens  slet  ikke  ko-nme,  saa  galt  var  det 
kanske  fat.  Eller  hun  kjendte  sig  ringe  og  var  for  stiv  og  stolt 
til  at  svare  Ja  om  Manden  kaldte.  Slik  var  det  kanske. 

Men  Malingen  den  blev  strøket  og  den  blev  tør,  den  røde 
Løper  kom  og  blev  !agt  paa  med  Mes-ingteiner  og  Trappen 
blev  forunderlig  smak  og  likeens  blev  Vinduer  og  Dører  oppe 
i  Værelserne  forunderlig  smukke;  men  Fruen  kom  ikke.  Nei. 

Vi  høstet  Rug  og  begyndte  i  god  Tid  Skuren  paa  Byg;  men 
Fruen  kom  ikke.  Kapteinen  gik  og  stirret  og  plystret  paa 
Veien,  han  saa  mager  ut.  Tit  og  ofte  naar  han  kom  ut  til  os 
paa  Jordet  gik  han  længe  med  og  saa  paa  os  uten  at  si  et 
Ord.  Men  naar  Nils  spurte  ham  om  noget  kom  han  ingen- 
lunde langveis  fra  tilbake  med  sin  Tanke,  men  svarte  straks 
og  skjønsomt.  Han  var  ikke  nedbøiet  og  det  at  han  saa 
mager  ut  det  kom  kanske  av  at  Nils  hadde  klippet  hans 
Haar. 

Saa  blev  jeg  sendt  efler  Post  igjen  og  nu  var  det  Brev  fra 
Fruen.  Det  hadde  Kristianssands  Stempel.  Jeg  ilet  hjem  nied 
Brevet  og  la  det  midt  i  Postpakken  og  leverte  Kapteinen  den 
ute  paa  Gaarden.  Takl  sa  han  bare  og  saa  ikke  spændt  ut, 
han  hadde  vænnet  sig  til  at  bli  skuffet.  Har  Folk  faat  ind 
Loen  sin?  Hvorledes  er  Veien?  spurte  han  mig  idet  han  kik- 
ket paa  Brev  efter  Brev.  Mens  jeg  svarte  paa  dette  om  Veien 
og  om  Loen  kom  han  til  Fruens  Brev,  saa  klappet  han  alle 
Postsakerne  sammen  og  begyndte  at  spørre  mig  endda  nøiere 
ut  om  Veien  og  om  Folks  Lo.  Han  tuktet  sig  vel  og  vilde  ikke 
være  den  som  viste  Bevægelse.  Da  han  gik  ind  sa  han  Tak  en 
Gang  til  og  nikket. 

Dagen  efter  tok  Kapteinen  selv  og  spulet  og  smurte  Lan- 
daueren.  Men  det  gik  to  Dager  før  han  brukte  den.  En  Kvæld 
vi  sat  og  spiste  kom  Kapteinen  ut  i  Kjøkkenet  og  sa  at  han 
maatte  ha  en  Mand  med  sig  til  Stationen  imorgen.  Han  kun- 
de ha  kjørt  selv,  men  da  han  skulde  hente  Fruen  som  kom 

hjem  igjen  fra  Utlandet  maatte  han  ta  Landaueren  om  det 
skulde  bli  Regn.  Nils  Dreng  bestemte  da  at  han  bedst  kunde 
avse  Grindhusen  til  Kjørekar  for  Kapteinen. 

Vi  tilbakeblevne  arbeidet  i  Åkrene.  Det  var  saa  meget  at 
gjøre,  ja  foruten  Rug  og  Byg  som  endda  ikke  var  i  Hus  stod 
det  uhyppet  Potet  og  ulugget  Turnips  og  ventet.  Men  baade 
Budeien  og  Ragnhild  hjalp  os  godt  iblandt  og  de  var  unge 
og  stormende  begge. 

Det  kunde  ha  været  morsomt  at  arbeide  sammen  med  min 
gamle  Fælle  Lars  Falkenberg  igjen;  men  da  han  og  Nils 
Dreng  forliktes  saa  daarlig  var  det  ikke  noget  lyst  Humør, 
men  heller  tung  Taushet  paa  Jordet.  Lars  syntes  at  ha  over- 
vundet  noget  av  sin  Motvilje  mot  mig  fra  sist,  men  han  var 
kort  og  tvær  til  os  alle  for  Drengens  Skyld. 

Tilsist  bestemte  Nils  Dreng  at  Lars  skulde  ta  de  to  Brune 
og  begynde  Høstpløiningen.  Da  blev  Lars  krænket  og  sa 
tvært  Nei.  Han  hadde  ikke  hørt  før  at  man  pløide  ned  Aker 
som  man  endda  ikke  hadde  høstet!  Nei,  sa  Nils  ogsaa,  men 
saa  skal  vi  fmde  et  halvt  Tusen  Maal  til  dig  som  alt  er  høstet. 

Det  blev  Mundhuggeri  igjen.  Lars  syntes  at  alt  var  blit  saa 
utrøisomt  paa  Øvrebø.  I  gamle  Dager  gjorde  han  sit  Arbeide 
og  sang  Sange  efterpaa  for  Herskapet,  men  nu  var  det  bare 
Urimelighet  og  Svineri.  Var  det  Høstpløining  du  mente?  Nei 
Tak  san!  Du  skjønner  ikke  dette  du,  sa  Nils,  du  vet  ikke  at 
nu  for  Tiden  pløier  Folk  mellem  Høihesjen  og  Kornstauren! 
Neida  det  skjønner  nok  ikke  jeg,  svarte  Lars  og  vrængte  Øi- 
nene;  men  den  som  skjønner  det  det  er  du.  Aa  for  ei  Gjeit! 

Men  det  endte  med  at  Lars  ikke  rigtig  torde  nægte  at  lyde 
Drengen,  han  besluttet  sig  til  at  pløie  til  Kapteinen  kom 
ig.ien. 

Jeg  kom  til  at  huske  paa  at  jeg  var  reist  ifra  litt  Vask  hos 
Emma.  Men  jeg  fik  heller  la  være  at  gaa  op  til  Rydningen 
og  hente  den  saalænge  Lars  var  umedgjørlig. 


Kapteinen  og  Fruen  kom  Dagen  efter.  Nils  Dreng  og  jeg 
hadde  samraadd  os  med  hverandre  om  vi  skulde  heise  Fla- 
get; jeg  torde  ikke  beslutte  det,  men  Drengen  betænkte  sig 
mindre  og  gjorde  det.  Flaget  smældte  stort  og  vakkert  paa 
den  hvite  Stang. 

Jeg  var  i  Nærheten  da  Herskapet  steg  ut  av  Landaueren, 

Fruen  gik  langt  bort  paa  Gaarden,  betragtet  Husene  og  slog 
Hænderne  sammen.  Jeg  hørte  ogsaa  nogen  høie  forundrede 
Ord  av  hende  da  hun  var  kommet  ind  i  Gangen,  det  var  vel 
da  hun  fik  Øie  paa  Trappen  med  den  røde  Løper. 

Grindhusen  hadde  ikke  før  faat  Hestene  ind  før  han  kom 
til  mig  slagen  av  Forbauselse  over  noget,  han  bad  mig  av- 
sides for  at  tale  et  Par  Ord  med  mig: 

Det  kan  aldrig  være  ret  fat,  det  er  ikke  Fru  Falkenberg. 
Er  Kapteinen  gift  med  hende? 

Jada,  Grindhusen,  Kapteinen  er  gift  med  sin  Kone.  Hvor- 
for spør  du  om  det? 

Men  det  er  Søskendbarnet.  Du  skal  faa  plukke  Hodet  av 
mig  om  det  ikke  er  samme  Mennesket.  Det  er  Søskendbarnet 
til  Fløtningsinspektøren. 

Nei  du  GrindhusenI  Men  det  er  kanske  Søsteren. 

Du  skal  faa  plukke  Hodet  av  mig.  Jeg  saa  hende  mange 
Ganger  hos  Inspektøren. 

Jaja  hun  kan  jo  ogsaa  være  hans  Søskendbarn  for  den 
Skyld.  Hvad  skjeller  det  os? 

Jeg  saa  det  straks  hun  steg  av  Toget.  Og  hun  saa  paa  mig 
hun  ogsaa  og  da  kvak  det  i  hende.  Hun  stod  og  smaapustet 
en  lang  Stund.  Kom  ikke  og  fortæl  mig  — .  Men  da  skjønner 
jeg  ikke  — .  Er  hun  herfra? 

Var  Fruen  glad  eller  nedtrykt?  spurte  jeg. 

Nei  det  vet  jeg  ikke.  Ja  det  var  hun  visstl  Grindhusen  ry- 
stet paa  Hodet  og  kunde  ikke  forståa  at  dette  var  Fruen.  ,Du 
saa  hende  vel  hos  Inspektøren  du  ogsaa?  sa  han,  kjender  du 
hende  ikke  igjen? 

Var  hun  glad,  sier  du? 

Glad?  Aaja  det  var  hun  vel.  Det  vet  jeg  ikke.  De  snakket 
saa  meget  rart  i  Vognen,  de  begyndte  at  snakke  rart  paa  Sta- 
tionen  desmere.  Det  var  lange  Skift  jeg  ikke  forstod  dem. 
Nu  kommer  det  an  paa  om  jeg  sier  de  rigtige  Ordene,  sa 
hun,  men  jeg  ber  dig  saa  inderlig  om  Forlatelse  for  alt,  sa 
hun.  Ja  det  gjør  jeg  ogsaa,  svarte  han  til  det.  Har  du  hørt 
slikt!  Og  i  Vognen  graat  de  visst  begge  to.  Jeg  har  faat  malt 
Husene  og  gjort  litt  av  hvert,  sa  Kapteinen.  Har  du  det!  sa 
hun.  Saa  snakket  han  om  alle  Tingene  hendes  og  at  de  laa 
der  urørte;  jeg  vet  ikke  hvad  han  mente  for  Ting,  men  jeg 
tror  jeg  tør  si  at  de  ligger  paa  samme  Plass,  sa  han.  Har  du 
hørt  slikt!  Tingene  dine,  sa  han.  Og  Kapteinen  sa  om  en  som 
han  kaldte  for  Elisabet  at  hun  var  ikke  i  hans  Tanker,  sa 

han,  og  at  hun  aldrig  hadde  været  i  hans  Tanker  heller, 
lyddes  det  ut  for.  Da  graat  Dama  svært  og  blev  lei  og  ut  av 
sig  for  det.  Men  hun  snakket  ikke  paa  at  hun  hadde 
været  i  Utlandet,  som  Kapteinen  sa.  Aanei  hun  kom  nok  fra 
Inspektøren. 

Jeg  begyndte  at  frygte  for  at  jeg  hadde  handlet  ilde  da  jeg 
tok  Grindhusen  med  til  Øvrebø.  Nu  var  det  gjort,  men  jeg 
angret  paa  det.  Og  det  sa  jeg  Grindhusen  meget  kort  og  godt 
op  imot  en  Væg.  Fruen  her  paa  Gaarden  hun  gjorde  alle  det 
bedste  hun  kunde  og  Kapteinen  likesaa,  husk  paa  det.  Men  i 
denne  Dag  skal  du  herfra  Stedet  med  Tamp  hvis  du  gaar 
og  sludrer  og  sladrer.  Jeg  tror  du  skal  betænke  dig,  her  er 
et  godt  Sted  med  god  Løn  og  god  Mat.  Husk  paa  det  og  hold 
Munden  din! 

Ja  du  har  Ret  i  det,  sa  Grindhusen  og  vikte  av.  Jeg  sier 
ikke  noget  andet,  jeg  sier  bare  at  hun  likner  det  Søskend- 
barnet  paa  en  Prik.  Hvad  andet  har  jeg  sagt?  Jeg  har  aldrig 
hørt  slik  som  du  er!  Og  ikke  for  det,  hun  er  kanske  noget 
lysere  i  Haaret  end  Søskendbarnet  var,  saa  jeg  vil  ikke  paa- 
staa  at  det  er  samme  Haaret.  Og  det  har  jeg  aldrig  sagt.  Men 
hvis  du  vil  vite  hvad  jeg  tænkte  paa  med  det  samme  saa  kan 
jeg  gjærne  si  det  ogsaa  bent  frem,  og  jeg  tænkte  paa  at  hun 
var  for  god  til  at  være  det  Søskendbarnet.  Akkurat  det  tænkte 
jeg  paa.  For  det  var  harmelig  at  hun  var  Søskendbarn  til  en 
slik  en  og  jeg  skjønner  ikke  at  nogen  vilde  være  det  i  Verden. 
Ikke  for  de  Pengene,  og  det  vet  du  ogsaa  at  hverken  du  eller 
jeg  er  saa  nøie  paa  at  forlise  en  Tokrone,  men  det  var  sim- 
pelt naar  han  gav  mig  dem  her  i  denne  Haanden  og  saa 
trække  dem  ifra  i  Regnskapet.  Ja.  Mere  sier  jeg  ikke.  Men 
jeg  har  aldrig  hørt  slik  som  du  er  blit  i  det  siste,  straks  jeg 
nævner  det  saa  flyr  du  paa  Folk.  Hvad  har  jeg  sagt?  Han 
var  saa  gjærrig  at  han  gav  mig  bare  to  Kroner  om  Dag  paa 
egen  Kost  og  han  pruttet  paa  hver  Ting.  Ja.  Jeg  vil  ikke  ha 
noget  mere  Snak  med  dig,  men  akkurat  dette  tænkte  jeg  paa, 
om  saa  er  at  du  vil  vite  det  — 

Men  alt  Grindhusens  Prat  kunde  ikke  dække  over  at  han 
hadde  gjenkjendt  Fruen  og  endnu  var  viss  paa  at  hun  var 
den  han  mente. 


Og  nu  var  alting  i  Orden,  Herskapet  hjemme  igjen,  lyse 
Dager  og  rik  Høst.  Hvad  mere  kunde  vi  forlange! 

Fruen  hilser  venlig  til  mig  og  sier: 

Øvrebø  er  jo  ikke  til  at  kjende  igjen  siden  du  har  malet 
saa  pent  allevegne.  Kapteinen  glæder  sig  saa  godt  over  det. 

Hun  sj^ntes  roligere  end  da  jeg  saa  hende  sist  i  den  Hotel- 
trappe  i  Byen.  Hun  stod  slet  ikke  og  smaapustet  til  mig  som 
til  Grindhusen,  og  det  kommer  nok  av  at  hun  ikke  har  imot 
at  se  mig  igjen!  tænkte  jeg  med  Glæde.  Men  hvorfor  hadde 
hun  ikke  endda  lagt  av  den  nye  Vane  at  flakke  med  Øinene? 
Det  vilde  jeg  si  til  hende  hvis  jeg  var  Kapteinen.  Det  var  for- 
resten kommet  nogen  pussige  Smaafmner  i  hendes  Tindin- 
ger, men  det  gjorde  ikke  noget,  hun  var  like  pen  for  det. 

Men  det  er  desværre  ikke  mig  som  har  fundet  paa  denne 
nydelige  graa  Farven  paa  Husene,  sier  hun  videre  til  mig. 
Det  mishusker  du. 

Saa  forstaar  jeg  det  ikke.  Men  det  er  det  samme,  Kaptei- 
nen selv  bestemte  sig  ialfald  for  den. 

Trappen  er  ogsaa  aldeles  deilig  og  likesaa  Værelserne 
ovenpaa.  De  er  blit  dobbelt  lyse  — 

Det  er  Fruen  selv  som  vil  være  dobbelt  lys  og  dobbelt  god, 
det  forstaar  jeg  nok.  Hun  mener  at  skylde  m.ig  disse  Venlig- 
heter  av  en  eller  anden  Grund  og  jeg  tænker:  Godt,  men  nu 
er  det  nok,  lat  det  nu  bero! 

Det  høstner,  Jasminerne  dufter  stærkt  og  uregjerlig  i  Sy- 
rinskogen  og  Løvet  har  længe  været  gult  og  rødt  borti  Aaser- 
ne.  Det  er  ingen  paa  Gaarden  som  ikke  glæder  sig  over  at 
Fruen  er  kommet  igjen.  Flaget  gjør  ogsaa  sit,  det  blir  som 
en  Søndag,  Pikerne  har  tat  nystrøkne  Forklær  paa. 

Da  det  blir  Kvæld  gaar  jeg  det  Par  Stentrin  ned  til  Syrin- 
skogen  og  sætter  mig  der.  Og  Jasminerne  bølger  av  Duft 
imot  mig  efter  den  varme  Dag.  Saa  kommer  Nils  Dreng  og- 
saa derned,  han  leter  efter  mig  og  han  sier: 

Her  er  ikke  nogen  Fremmede  mere  paa  Gaarden.  Og  her 
er  ikke  nogen  Sjau  mere  saavidt  jeg  har  hørt.  Har  du  hørt 
nogen  Sjau  om  Nætterne  siden  Kapteinen  kom  fra  Moen? 

Nei. 

Det  er  stive  ti  Uker  siden.  Hvad  tror  du  om  jeg  sprætter 
av  mig  dette  nu  med  det  samme?  spør  Nils  og  viser  op  til 
sit  Avholdsmærke.  Kapteinen  drikker  ikke  mere;  nu  er  Fruen 
hjemme  igjen  ogsaa  og  jeg  behøver  ikke  at  gaa  og  være  lei 
imot  nogen  av  dem. 

Saa  rækker  han  mig  sin  Kniv  og  jeg  sprætter  Mærket  av. 

Vi  prater  en  Stund,  Jorden  —  Jorden  staar  ham  i  Hodet: 

Ja  imorgen  Kvæld  har  vi  vel  Gudskelov  det  meste  av  Loen 
i  Hus,  sier  han.  Saa  saar  vi  Vinterrugen.  Er  det  ikke  saa  be- 
synderHg,  Lars  han  gik  her  i  aarvis  og  saadde  med  Maski- 
nen og  trodde  det  var  godt  nok.  Aanei  vi  faar  nok  saa  med 
Haanden. 

Hvorfor  det? 

Paa  slikt  Lænde  som  vorti  Nu  ser  du  Naboen  derborte, 
han  saadde  med  Maskine  for  tre  Uker  siden,  men  noget  er 
kommet  op,  noget  ikke.  Maskinen  mulder  for  dypt. 

Nei  kjend  Jasminerne  i  Kvæld  hvor  de  dufter! 

Ja.  Nu  har  det  gjort  en  svær  Mon  paa  Byg  og  Havre  i 
nogen  Dager.  Nei  det  er  vel  bedst  at  komme  tilsengs. 

Nils  reiser  sig,  men  jeg  blir  sittende.  Nils  ser  ut  imot  Vei- 
ret  og  spaar  en  blank  Morgen,  saa  snakker  han  litt  om  at 
faa  slaat  noget  av  den  gode  Haaen  her  i  Haven. 

Blir  du  sittende?  spør  han  pludselig. 

Ja?  Hvorfor  det?  Nei  jeg  faar  vel  gaa  jeg  ogsaa. 

Nils  gjør  nogen  Skridt,  men  han  kommer  igjen  og  sier: 

Du  skulde  ikke  sitte  her  længer.  Du  skulde  bli  med  mig. 

Skulde  jeg  det?  sier  jeg  og  reiser  mig  straks,  jeg  forstaar 
at  Nils  er  kommet  hit  bare  for  at  faa  mig  med  og  at  han  har 
en  Mening  med  det. 

Skulde  han  ha  gjennemskuet  mig?  Men  hvad  var  det  at 
gjennemskue?  Visste  jeg  selv  hvad  jeg  var  gaat  ned  i  Syrin- 
skogen  for?  Jeg  husker  nu  at  jeg  laa  paa  Maven  og  tygget 
paa  et  Stråa.  Det  var  Lys  i  et  visst  Værelse  i  anden  Etage  i 
Hovedbygningen,  det  saa  jeg  paa.  Og  det  var  alt. 

Ikke  for  at  være  nysgjerrig,  men  hvad  staar  paa?  spør  jeg 
Nils. 

Ingenting,  svarer  han.  Pikerne  sa  at  du  laa  her  og  saa 
gik  jeg  ned.  Neida  hvad  skulde  staa  paa! 
i  Saa  har  vel  Pikerne  gjennemskuet  mig,  tænkte  jeg  ilde 
ved.  Det  er  Ragnhild,  den  Pokkers  Tøs,  og  hun  er  saa  skarp, 
hun  har  sagt  meget  mere  end  Drengen  nu  vil  ut  med.  Og 
hvad  om  Fruen  selv  har  set  mig  fra  Vinduerne! 

Jeg  besluttet  mig  til  at  være  likegyldig  og  kold  som  Is 
hver  eneste  Dag  for  Resten  av  mit  Liv. 


Ragnhild  har  faat  det  saa  godt.  Den  tykke  Løper  i  Trap- 
pen dæmper  hendes  Skridt  saa  hun  kan  komme  opover  den 

naar  hun  vil  og  være  lydløst  nede  i  Gangen  igjen  i  et  Øieblik 
om  saa  behøves. 

Jeg  skjønner  mig  ikke  paa  Fruen,  sier  Ragnhild.  Nu  kom 
hun  tilbake  og  skulde  være  snil  og  glad,  men  hun  griner  og 
graater.  Kapteinen  sa  til  hende  idag:  Vær  nu  litt  rimelig, 
Lovisel  sa  han.  Om  Forlatelse,  og  jeg  skal  aldrig  gjøre  det 
mere!  svarte  Fruen  og  graat  fordi  hun  hadde  været  urime- 
lig. Men  det  at  hun  aldrig  skulde  gjøre  det  mere  det  har  hun 
nu  sagt  hver  Dag  siden  hun  kom  hjem,  men  saa  har  hun 
gjort  det  igjen.  Stakkar,  idag  hadde  hun  slik  Tandpine  at 
hun  hylte  — 

Gaa  nu  du  og  ta  op  Poteter  igjen,  Ragnhild!  avbryter  Nils 
Dreng  hende.  Idag  har  vi  ikke  Tid  til  at  prate. 

Saa  bærer  det  ut  paa  Jordet  igjen  med  nogen  hver.  Aa  vi 
har  saa  meget  at  gjøre!  Drengen  er  rædd  for  at  faa  staur- 
grodd  Lo,  han  vil  heller  kjøre  den  ind  i  raaeste  Laget.  Godt! 
Men  derav  følger  at  vi  maa  træske  det  værste  av  Loen  med 
en  Gang  og  spre  Kornet  paa  alle  Gaardens  Uthusgulver;  ja 
endog  paa  det  store  Borgstuegulv  ligger  et  Lag  Korn  til  Tørk. 
Har  vi  saa  ingen  flere  Jærn  i  Ilden?  Jo  mange,  mange  flere, 
og  alle  ligger  og  hvitgløder.  Det  har  sat  ind  med  daarlig  Veir 
og  værre  kan  det  bli,  saa  intet  Arbeide  taaler  Utsættelse. 
Naar  vi  har  træsket  maa  vi  hakke  den  raa  Halm  og  salte  den 
ned  i  Binger,  ellers  fordærves  den.  Færdig?  Ingenlunde, 
mange  Jærn  gløder  fremdeles.  Grindhusen  og  Pikerne  tar 
Poteter  op.  Nils  nytter  den  kostbare  Tid  efter  et  Par  Ti^r- 
veirsdager  til  at  saa  til  nogen  Dusin  Maal  Rugland  og  later 
Smaaen  harve  det  pent  ned,  Lars  Falkenberg  gaar  frem- 
deles og  pløier.  Den  gode  Lars  har  føiet  sig  og  er  blit  en  stor 
Plogmand  siden  Herskapet  kom  hjem;  naar  Åkeren  blir  for 
bløt  pløier  han  Vold,  efter  nogen  Dager  med  Sol  og  Vind 
pløier  han  Aker  igjen. 

Alt  gaar  jævnt  og  sikkert  fra  Haanden.  I  Eftermiddag  er 
ogsaa  Kapteinen  selv  paa  Jordet  og  hjælper  til.  Vi  kjører  den 
siste  Lo. 

Kaptein  Falkenberg  er  ingen  Smaagut  i  Arbeidet,  stor  og 
stærk  er  han  og  har  dertil  godt  Haandelag,  han  læsser  Havre 
fra  Hesjerne.  Nu  er  han  efter  sit  andet  Lass. 

Da  kommer  Fruen  borte  i  Veien  og  skraar  over  til  os  ved 
Hesjerne.  Hun  er  blank  i  Øinene  og  synes  vel  om  at  se  sin 
Mand  berge  Lo. 

Signe  Arbeidetl  sier  hun. 

Tak!  svarer  Kapteinen. 

Det  sa  vi  i  Nordland,  vedblir  hun.  Hvad? 

Det  sa  vi  i  Nordland. 

Ja  vel. 

Kapteinen  arbeider,  og  da  det  knaser  noget  i  Havrehalmen 
hører  han  ikke  altid  hvad  hun  sier,  men  uiaa  spørre  op  igjen. 
Dette  irriterer  dem  begge. 

Er  Havren  moden?  spør  hun. 

Ja  Gudskelov. 

Men  den  er  vel  ikke  tør? 

Jeg  hører  ikke  hvad  du  sier? 

Jeg  sa  ingenting! 

Lang,  stum  Misstemning,  Kapteinen  prøver  at  si  et  mun- 
tert Ord  nu  og  da,  men  han  faar  intet  Svar. 

Jasaa  du  er  ute  og  inspicerer?  sier  han  da  for  Spøk.  Har 
du  været  over  paa  Potetlandet? 

Nei,  svarer  hun.  Men  jeg  skal  gjærne  gaa  dit  hvis  du  ikke 
taaler  at  se  mig. 

Det  blev  saa  uhyggelig,  jeg  maa  vel  ha  gjort  en  Bevægelse 
med  Øienbrynene,  vist  Ubehag.  Pludselig  husket  jeg  ogsaa 
paa  at  jeg  av  en  viss  Aarsak  skulde  være  kold  som  Is  og  jeg 
rynket  derfor  Brynene  endda  mere. 

Fruen  saa  ret  paa  mig  og  spurte: 

Hvad  er  det  du  griner  for? 

Hvad  —  griner  du?  sier  Kapteinen  ogsaa  og  tvinger  sig 
til  at  le. 

Fruen  griper  øieblikkelig  til  og  sier: 

Se  n  u  hørte  du! 

Nei  Lovise  da!  svarer  Kapteinen. 

Da  dæmmes  Fruens  Øine  over,  hun  staar  et  Øieblik,  saa 
løper  hun  foroverlutende  bakom  Hesjen  og  hulker. 

Kapteinen  gaar  efter  hende  og  spør: 

Hvad  er  det,  Lovise,  kan  du  si  mig  det? 

Nei  ingenting!  Gaa  din  Vei!  svarer  hun. 

Jeg  hører  at  hun  har  Opkastninger  bak  Hesjen  og  at  hun 
jamrer  sig  og  sier:  Nei  Gud  hjælpe  mig! 

Min  Kone  er  saa  upasselig  om  Dagen,  vi  forstaar  det  ikke 
nogen  av  os,  sier  Kapteinen  til  mig. 

Det  skal  gaa  en  Syke  i  Bygden,  svarer  jeg  for  at  si  noget. 
Et  Slags  Høstfeber.  Jeg  hørte  det  paa  Posthuset. 

Saa?  Der  hører  du,  Lovise,  ropte  han,  det  gaar  en  Syke  i 
Bygden,  du  skal  se  det  er  den  du  har. 

Fruen  svarte  ikke. 

Vi  vedblev  at  læsse  paa  av  Hesjen  og  Fruen  flyttet  sig  vel 
længer  og  længer  væk  efterhvert  som  vi  nærmet  os,  saa  til- 
slut tok  vi  det  siste  av  hendes  Skjul  og  hun  stod  der  som 
grepet  i  noget.  Hun  var  meget  blek  efter  sit  Ildebefmdende. 

Skal  jeg  følge  dig  hjem?  spurte  Kapteinen. 

Nei  Tak.  Langtifra  1  svarte  hun  og  begyndte  at  gaa. 

Og  Kapteinen  var  med  og  berget  Lo  til  Kvælds. 


Men  saa  var  jo  alt  i  Uorden  igjen.  Aa  hvor  det  var  vanske- 
lig for  Kapteinen  og  Fruen  I 

Og  det  var  naturligvis  ikke  noget  som  kunde  rettes  paa 
med  litt  god  Vilje  fra  begge  Sider,  som  alle  kloke  Folk  vilde 
si,  det  var  noget  uovervindelig,  en  Ugreie  i  Bunden  av  dem. 
Det  var  endt  med  at  Fruen  gjorde  Mytteri  i  sit  Ægteskap  og 
stængte  sin  Dør  om  Kvælden.  Ragnhild  hadde  hørt  Kapteinen 
snakke  fornærmet  gjennem  en  Væg. 

Men  i  Kvæld  hadde  Kapteinen  forlangt  og  faat  en  Samtale 
med  Fruen  paa  hendes  Værelse  før  hun  gik  til  Ro,  og  det 
blev  et  nyt  Opgjør.  De  hadde  visst  begge  den  bedste  Vilje 
til  at  faa  det  godt  igjen  med  hverandre,  men  det  var  ugjør- 
lig, det  var  forsent.  Vi  sitter  tilbake  i  Kjøkkenet  og  hører 
paa  Ragnhild  baade  Nils  Dreng  og  jeg,  og  jeg  har  aldrig 
set  Drengen  saa  forsagt  før. 

Gaar  det  galt  nu  igjen  saa  er  det  forbi,  sier  han.  Jeg  un- 
dret mig  paa  i  Sommer  om  ikke  Fruen  skulde  ha  litt  herlig 
Juling;  men  det  skjønner  jeg  nu  er  bare  Galskap.  Sa  hun  at 
hun  vilde  gaa  sin  Vei  igjen? 

Ja  hun  slog  paa  det,  svarer  Ragnhild  og  fortalte  omtrent 
saa:  Og  det  begyndte  slik  at  Kapteinen  spurte  om  hun  ikke 
trodde  det  var  denne  Omgangssyken  hun  hadde  faat.  Men 
dertil  svarer  Fruen  at  det  var  vel  ikke  nogen  Omgangssyke 
at  hun  hadde  faat  saa  imot  ham.  —  Har  du  faat  saa  imot 
mig?  —  Ja.  Jeg  kunde  gjærne  skrike.  Du  har  den  Feil  at 
du  spiser  saa  forskrækkelig  meget.  —  Gjør  jeg  det?  sa  Kap- 
teinen. Jeg  vet  ikke  om  det  netop  er  en  Feil,  det  er  en  Egen- 
skap, det  er  ikke  visse  Maal  paa  Maaltider.  —  Men  jeg  ser 
paa  dig  saa  længe  at  jeg  maa  gaa  og  kaste  op.  Det  er  derfor 
jeg  kaster  op.  —  Nu  drikker  jeg  ialfald  ikke  formeget,  sa 

han,  det  er  da  litt  bedre  end  før.  —  Nei  tænk,  det  er  meget 
værre  end  før.  —  Saa  sa  Kapteinen:  Jeg  synes  rent  ut  sagt 
at  du  kunde  gjærne  bære  litt  over  med  mig  til  Gjengjæld  for 
at  jeg  —  til  Gjengjæld  for  det  du  gjorde  i  Sommer.  —  Ja  du 
har  Ret!  svarte  Fruen  og  begyndte  at  graate.  —  Det  ligger 
og  gnager  og  kræver  Nat  og  Dag  hos  mig,  men  jeg  har  ial- 
fald  ikke  sagt  et  Ord.  —  Neida,  sa  hun  og  graat  endda  mere. 

—  Og  det  var  da  mig  som  bad  dig  komme  tilbake  igjen,  sa 
han.  Men  da  syntes  hun  vel  at  han  regnet  op  for  meget, 
hun  graat  ikke  mere,  men  kastet  med  Nakken  og  svarte:  Ja 
det  hadde  været  meget  bedre  om  du  ikke  hadde  skrevet  efter 
mig  naar  det  bare  var  for  at  faa  mig  tilbake  til  dette  her! 

—  Hvad  har  jeg  faat  dig  tilbake  til?  spurte  han.  Du  gjør 
som  du  vil  nu  som  før,  men  du  bryr  dig  om  ingen  Ting,  du 
rører  ikke  Flygelet  dit  engang;  du  bare  gaar  og  er  vanskelig 
at  behandle  og  synes  ikke  at  nogetsomhelst  er  godt  nok  til 
dig.  Og  mig  lukker  du  Døren  for  om  Kvældene.  Ja  værsaa- 
god,  luk  den  bare!  —  Det  er  du  som  er  vanskelig  at  be- 
handle, skal  jeg  si  dig,  svarte  hun.  Jeg  lægger  mig  ikke  en 
Kvæld  og  staar  ikke  op  en  Morgen  uten  at  jeg  er  paa  bare 
Livet  for  at  du  ikke  skal  bli  mindet  om  det  i  Sommer.  Du 
nævner  ikke  et  Ord  om  det,  sier  du?  Neida!  Aajo,  min  Ven, 
det  gaar  ikke  lang  Tid  mellem  hver  Gang  du  kaster  mig  det 
i  Næsen.  Jeg  forsnakket  mig  en  Dag  og  sa  Hugo,  hvad  gjorde 
du  da?  Du  kunde  gjærne  ha  klappet  mig  litt  og  hjulpet  mig 
over  det,  men  du  bare  gren  og  svarte:  det  er  ikke  mig  som 
er  Hugo!  Nei  det  visste  jeg  godt  at  det  ikke  var  dig  som  var 
Hugo,  og  jeg  gjorde  mig  selv  nok  ondt  av  det  jeg  hadde  sagt. 

—  Det  er  netop  det,  sa  Kapteinen,  gjør  du  dig  nok  ondt  av 
det  med  den  Hugo?  —  Ja,  svarte  Fruen,  jeg  gjør  mig  nok  ondt 
av  det.  —  Det  synes  jeg  ikke,  du  er  jo  akkurat  lige  kaut?  — 
Ja  men  hvad  er  du?  Har  du  ikke  kanske  noget  at  gjøre  dig 
ondt  av?  —  Du  har  jo  Fotografier  av  Hugo  staaende  paa  dit 
Flygel  den  Dag  idag,  jeg  har  ikke  set  dig  gjøre  Tegn  til  at 
fjærne  dem  skjønt  jeg  ikke  en,  men  halvhundrede  Ganger 
har  vist  dig  hvor  jeg  ønsket  det,  ja  likefrem  har  tigget  dig 
om  det.  —  Du  maser  om  de  Fotografierne!  svarte  hun.  —  Ja 
misforstaa  mig  ikke,  om  du  tar  og  fjærner  dem  nu  saa  har 
det  ingen  Værdi  for  mig,  for  nu  har  jeg  tryglet  dig  halv- 
hundrede Ganger  om  det.  Det  vilde  bare  ha  vist  litt  mindre 
Skamløshet  om  du  av  dig  selv  hadde  brændt  de  Billeder  den 
samme  Dag  du  kom  tilbake.  Istedet  derfor  ligger  her  endda 

paa  dit  Værelse  og  flyter  omkring  Bøker  med  hans  Navn  i. 
Og  det  Lommetørklæ  der  har  hans  Bokstaver,  ser  jeg.  Ja  det 
er  bare  Skinsyke  av  dig,  jeg  forstaar  ikke  hvad  sUkt  gør, 
sa  Fruen.  Jeg  kan  ikke  aldeles  dræpe  ham,  som  du  vil,  og 
det  synes  ikke  Mama  og  Papa  heller.  Jeg  har  da  levet  med 
ham  og  været  gift  med  ham.  —  Gift  med  ham?  —  Ja  det 
sier  jeg.  Det  er  ikke  alle  som  ser  slik  paa  Hugo  og  mig  som 
du  gjør.  —  Da  blev  Kapteinen  sittende  en  lang  Stund  og 
vagge  paa  Hodet.  —  Og  forresten  er  det  din  egen  Skyld  alt- 
sammen, sa  Fruen  igjen,  du  kjørte  væk  med  Elisabet  den 
Gang  skjønt  jeg  kom  og  bad  dig  om  at  bli  hjemme.  Det  var 
da  det  skete.  Og  vi  hadde  drukket  meget  om  Kvælden,  det 
gik  rundt  for  mig.  —  Kapteinen  svarte  endda  ikke  noget  paa 
en  Stund,  saa  sa  han:  Ja  det  var  galt  av  mig  at  jeg  reiste 
den  Gang.  —  Ja  det  var  det,  sa  Fruen  og  begyndte  at  graate 
igjen.  Du  vilde  ikke  høre  paa  nogen  Ting.  Og  altid  saa  skal 
du  kaste  mig  i  Næsen  dette  med  Hugo,  men  du  husker  ikke 
paa  hvad  du  selv  har  gjort.  —  Forskjellen  er  bare,  sa  Kap- 
teinen, at  jeg  aldrig  har  levet  med  den  Dame  du  tænker  paa, 
aldrig  har  været  gift  med  hende,  som  du  kalder  det.  — 
Fruen  bare  jeipet  til  det.  —  Aldrig!  sa  Kapteinen  og  slog 
Haanden  i  Bordet.  Fruen  skvat  høit  op  og  blev  sittende  og 
se  paa  ham.  Men  da  forstaar  jeg  ikke  hvorfor  du  bestandig 
hang  efter  hende  og  var  i  Lysthuset  med  hende  og  bak  alle 
Vægger?  sa  hun.  —  Nei  det  var  du  som  var  i  Lysthuset, 
svarte  han.  —  Ja  altid  er  det  mig  I  sa  hun  saa,  og  aldrig  dul 
Nei  hvorfor  jeg  hang  efter  Elisabet  det  var  kort  og  godt  for 
at  faa  dig  igjen,  sa  Kapteinen.  Du  var  blit  borte  for  mig  og 
jeg  vilde  faa  dig  igjen.  —  Det  sat  Fruen  og  tænkte  paa  et 
Øieblik,  saa  sprang  hun  op  og  slog  Armene  om  ham  og  sa: 
Ja  men  saa  var  du  jo  glad  i  mig  allikevel  I  Jeg  trodde  det 
var  forbi.  Du  var  ogsaa  borte  for  mig,  i  mange  Aar,  husker 
du  det?  Det  gik  saa  rent  galt.  Jeg  trodde  ikke  —  jeg  visste 
ikke  — .  Nei  men  saa  var  det  jo  mig  du  var  glad  i  allikevell 
Men  kjære  saa  er  det  jo  godt  altsammen!  —  Sæt  dig  igjen, 
sa  han.  Det  er  jo  bare  det  at  det  er  kommet  noget  til  nu.  — 
Hvad  er  det?  Noget  til?  —  Ser  du  der,  nu  har  du  glemt  det. 
Maa  jeg  nu  spørre  om  du  gjør  dig  nok  ondt  av  det  som  er 
kommet  til?  —  Da  blev  Fruen  aldeles  stram  igjen  og  sa: 
Aa  du  mener  Hugo.  Det  er  nu  engang  gjort.  —  Det  er  ikke 
Svar  paa  Spørsmaalet.  —  Om  jeg  gjør  mig  nok  ondt  av  det? 
End  du,  er  du  aldeles  skyldfri?  —  Nu  reiste  Kapteinen  sig 

Og  begyiidte  at  drive  paa  Gulvet.  Det  gale  er  at  vi  ikke  har 
nogen  Børn,  sa  Fruen  til  ham.  Jeg  har  ikke  en  Datter  som 
jeg  kan  lære  op  til  at  bli  bedre  end  mig.  —  Jeg  har  tænkt 
paa  det,  svarte  Kapteinen,  det  han  hænde  du  har  Retl  Og 
saa  vendte  han  sig  bent  imot  hende  og  sa:  Det  er  en  lei 
Skred  som  har  gaat  over  os,  Lovise.  Men  skal  ikke  vi  to 
overlevende  ta  og  rydde  væk  Sten  og  Stokker  og  Grus 
og  alt  som  har  ligget  og  begravet  os  i  aarvis  og  komme  til 
Pusten  igjen.  Du  kan  jo  faa  en  Datter!  —  Da  reiste  Fruen 
sig  og  vilde  si  noget,  men  kom  ikke  med  det.  Ja,  sa  hun 
bare.  Ja,  sa  hun  igjen.  —  Du  er  nervøs  og  træt,  men  tænk 
litt  paa  dette  siden.  Godnat,  Lovise!  —  Godnat!  sa  hun. 

XI 

Kapteinen  slog  paa  til  Nils  Dreng  at  han  vilde  sætte  bort 
hele  Tømmerhugsten  sin  eller  sælge  Lasten  paa  Roten.  Nils 
mente  at  forståa  det  slik  at  dette  vilde  Kapteinen  gjøre  for 
at  slippe  at  trække  flere  fremmede  Folk  ind  paa  Gaarden. 
Det  er  visst  like  galt  igjen  med  ham  og  Fruen,  sa  Nils. 

Vi  tar  op  Poteterne  og  da  vi  er  kommet  saa  langt  arbeider 
vi  ikke  længer  paa  Spræng.  Men  vi  har  fremdeles  saa  meget 
at  gjøre,  Høstpløiningen  er  forsinket  og  baade  Lars  Falken- 
berg og  jeg  pløier  nu  begge  paa  Aker  og  Vold. 

Nils  Dreng,  dette  underlige  Menneske,  fandt  det  atter  saa 
utrivelig  paa  Øvrebø  at  han  helst  vilde  si  op  Tjenesten  og 
reise.  Men  saa  var  det  Skammen  ved  at  forlate  Tjenesten 
som  han  ikke  kunde  bære.  Han  hadde  sine  bestemte  Be- 
greper om  Ære,  nedarvet  gjennem  mange  Ledd,  en  Gut  fra 
en  stor  Gaard  bar  sig  anderledes  ad  end  en  Gut  fra  en  Plass. 
Og  desuten  hadde  han  ikke  været  her  længe  nok,  Øvrebø 
var  skambrukt  da  han  kom,  det  tok  mange  Aar  at  faa  det 
paa  Fote  igjen.  Og  først  iaar  da  han  fik  mere  Karhjælp 
hadde  han  kunnet  drive  noget  tilgagns.  Men  fra  nu  av  kunde 
han  ogsaa  begynde  at  se  gode  Frugter  av  sin  Virksomhet, 
slik  Avling  iaar,  slikt  Korn  saa  lubbent!  Kapteinen  hadde 
ogsaa  for  første  Gang  paa  mange  Aar  set  paa  denne  rike  Høst 
med  Forundring  og  Tak.  Han  kunde  sælge  store  Partier. 

Men  saa  var  det  jo  meningsløst  av  Nils  Dreng  at  forlate 
Øvrebø.  Han  maatte  bare  nødvendigvis  en  Snartur  til  sit 
Hjem  nord  i  Bygden  og  han  tok  sig  denne  Fritid  paa  to  Da- 
ger da  al  Potet  var  tat  op  av  Jorden.  Han  hadde  vel  et  gyldig 

Ærend,  kanske  skulde  han  træffe  sin  Pike,  tænkte  vi  andre. 
Da  han  kom  tilbake  var  han  grei  og  driftig  som  før  og  gjen- 
optok  sit  Arbeide. 

Vi  sat  en  Middag  i  Kjøkkenet  og  saa  Fruen  fare  ut  fra 
Hovedindgangen  og  nedover  Veien  i  den  største  Ophidselse. 
Kapteinen  kom  efter  og  kaldte:  Lovise,  nei  Lovise  da,  hvor 
skal  du  hen?  Men  Fruen  bare  svarte  tilbake:  Lat  mig  være! 

Vi  saa  paa  hverandre  allesammen.  Ragnhild  forlot  Bordet 
for  at  gaa  efter  Fruen. 

Ja  det  var  ret,  sa  Nils  Dreng  rolig  som  altid.  Men  gaa  først 
ind  i  Stuen  og  se  om  hun  har  tat  væk  de  Fotografierne. 

De  staar  der  endda,  svarte  Ragnhild  og  gik  ut. 

Paa  Gaarden  hørte  vi  Kapteinen  si  til  hende: 

Gaa  og  se  efter  Fruen,  Ragnhild. 

Ingen  overlot  Fruen  til  hendes  Skjæbne,  men  alle  bar  Om- 
sorg for  hende. 

Vi  gik  ut  paa  Jordet  igjen.  Nils  Dreng  sa  til  mig: 

Hun  skulde  ta  væk  de  Fotografierne.  Det  er  ikke  ret  av 
hende  at  la  dem  staa  der.  Hun  er  rent  forbyttet. 

Hvad  vet  du  om  detl  tænkte  jeg.  Aa  jeg  var  saa  klok  paa 
Mennesker  og  hadde  lært  saa  meget  paa  Vandringer,  jeg 
vilde  prøve  Drengen  litt,  kanske  gjorde  han  sig  bare  til: 

Jeg  synes  det  er  rart  at  ikke  Kapteinen  har  tat  og  brændt 
de  Billederne  for  længe  siden,  sa  jeg. 

Nei,  svarte  Nils.  Det  vilde  heller  ikke  jeg  ha  gjort. 

Saa? 

Det  stod  ikke  til  mig,  det  stod  til  hende  at  gjøre  det. 

Saa  gik  vi  en  Stund.  Da  sa  Nils  Dreng  nogen  Ord  som 
viste  hans  sikre  og  dype  Instinkt: 

Stakkars  den  Fruen!  Hun  har  vel  ikke  greid  dette  Feil- 
trinnet sit  i  Sommer,  hun  har  faat  en  Skade  av  det.  Jeg  ser 
ikke  andet,  det  er  somme  som  overstaar  et  Fald,  de  kan  gaa 
videre  i  Livet  med  blaa  og  gule  Flækker.  Men  andre  kan 
ikke  reise  sig  igjen. 

Hun  har  da  set  ut  til  at  ta  det  nogenlunde  let,  sa  jeg  og 
prøvet  Drengen  videre. 

Det  vet  vi  ikke;  jeg  synes  hun  har  været  forbyttet  hele 
Tiden  siden,  svarte  han.  Hun  maa  jo  leve  naturligvis,  men 
hun  har  kanske  ikke  nogen  Harmoni  igjen.  Jeg  forstaar  mig 
ikke  paa  det,  men  det  er  Harmoni  jeg  mener.  Aanei  hun 
kan  nok  spise  og  le  og  sove,  men.  Jeg  var  netop  og  fulgte 
til  Jorden  en  slik  en,  sa  Nils. 

Saa  var  jeg  ikke  stiv  og  klok  længer,  men  dum  og  be- 
sk jæmmet,  jeg  sa  bare: 

Var  du  det.  Døde  hun? 

Ja.  Hun  vilde  helst  detl  Pludselig  sier  Nils:  Ja  pløi  nu  væk 
du  og  Lars.  Nu  har  vi  ikke  saa  svært  meget  igjen. 

Dermed  gik  han  sin  Vei  og  jeg  min. 

Jeg  tænkte:  saa  var  det  kanske  en  Søster  som  det  hadde 
gaat  galt  med  og  som  han  var  borte  og  fulgte  til  Jorden.  Aa 
Herregud,  ja  det  er  somme  som  ikke  greier  det,  det  skaker 
dem  i  deres  Grundvold,  det  er  en  Revolution.  Det  kommer 
an  paa  hvor  raa  de  er!  Blaa  og  gule  Flækker,  sa  Niels  — .  Da 
slog  en  Tanke  ned  i  mig  og  jeg  stanset  paa  Stedet:  det  var 
kanske  ikke  hans  Søster,  men  hans  Pike! 

Ved  en  Ideforbindelse  kom  jeg  til  at  huske  paa  min  Vask. 
Jeg  bestemte  mig  til  at  faa  Smaaen  til  at  gaa  op  til  Rydnin- 
gen efter  den. 

* 

Det  var  Kvæld. 

Ragnhild  kom  til  mig  og  bad  mig  om  at  holde  mig  vaaken 
igjen,  det  var  saa  galt  fat  nede  hos  Herskapet!  Hun  var  stærkt 
ophidset  og  torde  ikke  sitte  andre  Steder  nu  i  Skumringen 
end  paa  mine  Knær.  Slik  var  det  altid,  under  Sindsbevægelse 
blev  hun  rædd  og  øm,  rædd  og  øm. 

Kan  du  være  ute,  er  det  nogen  i  dit  Sted  i  Kjøkkenet? 
spurte  jeg. 

Ja  Kokka  hører  efter  om  det  ringer.  Du,  jeg  holder  med 
Kapteinen,  erklærte  hun,  jeg  har  holdt  med  ham  hele  Tiden. 

Det  er  bare  fordi  han  er  Mandfolk. 

Neida, 

Og  du  skulde  heller  holde  med  Fruen. 

Det  sier  du  bare  fordi  hun  er  Kvindfolk,  riposterer  Ragn- 
hild. Men  du  kjender  ikke  til  nogen  Ting  som  jeg  gjør.  Fruen 
er  saa  urimelig.  Vi  brydde  os  ikke  om  hende,  sa  hun,  og  vi 
lot  hende  bare  forkomme,  sa  hun.  Har  du  hørt  slikt,  jeg  gik 
jo  efter  hende!  Nei  og  saa  forfærdelig  som  hun  har  baaret 
sig  ad! 

Jeg  vil  ikke  høre  noget,  sa  jeg. 

Men  jeg  har  ikke  lyttet,  jeg  tror  du  er  gal.  Jeg  stod  i  sam- 
me Værelse  og  hørte  paa  begge  to. 

Gjorde  du  det.  Da  er  vi  her  til  du  blir  litt  rolig,  saa  gaar  vi 
ned  til  Nils. 

Og  saa  rædd  og  øm  var  Ragnhild  at  hun  slog  Armene  om 
mig  fordi  jeg  var  venlig.  Hun  var  en  ualmindelig  Pike. 

Saa  gik  vi  ned  til  Nils. 

Jeg  sa: 

Ragnhild  mener  at  nogen  av  os  maa  være  vaaken  en  Stund 
utover. 

Ja  det  er  saa  sørgelig  detnede,  sier  Ragnhild,  det  er  det 
værste  som  har  været.  Gud  vet  hvad  Kapteinen  gjør,  kanske 
lægger  han  sig  ikke  engang.  Aa  hun  er  glad  i  Kapteinen  og 
han  er  glad  i  hende  igjen,  det  er  bare  blit  saa  galt.  Da  hun 
sprang  ut  idag  stod  Kapteinen  paa  Gaarden  og  sa  til  mig: 
Gaa  efter  Fruen,  Ragnhild!  Ja  jeg  gik  efter  Fruen.  Hun  stod 
bak  et  Træ  ved  Siden  av  Veien,  hun  stod  bare  og  graat  og 
smilte  til  mig.  Jeg  vilde  ha  hende  ind  igjen,  men  hUn  svarte 
at  vi  brydde  os  ikke  om  hende,  det  var  det  samme  hvor  hun 
var.  —  Kapteinen  har  sendt  mig  efter  Fruen,  sa  jeg.  —  Har 
han  det?  spurte  hun,  nu?  sendte  han  dig  just  nu?  —  Ja, 
svarte  jeg.  —  Vent  litt  da!  sa  hun.  Saa  stod  hun  en  god  Stund. 
Vil  du  ta  de  avskyelige  Høkerne  som  ligger  paa  Værelset  mit 
og  brænde  dem,  sa  hun;  aanei  jeg  skal  gjøre  det  selv,  sa  hun, 
men  jeg  vil  ringe  paa  dig  efter  Aftens  og  da  maa  du  komme 
op  straks.  —  Ja,  sa  jeg.  Saa  fik  jeg  hende  med  mig. 

Tænk  hun  er  frugtsommelig,  sa  Ragnhild  pludselig. 

Vi  saa  paa  hverandre.  Over  Drengens  Ansigt  la  sig  som  et 
Lag  av  Utydelighet,  han  visnet,  det  var  som  Øinene  sovnet. 
Hvorfor  tok  han  sig  saa  nær  av  det?  For  at  si  noget  spyrte 
jeg  da: 

Skulde  Fruen  ringe,  sa  hun? 

Ja  saa  ringte  hun.  Hun  vilde  si  noget  til  Kapteinen,  men 
hun  var  rædd,  hun  vilde  ha  mig  hos  sig.  —  Ta  og  tænd  et 
Lys  ogsaa  og  pluk  op  igjen  alle  disse  Verdens  Knapperne 
som  faldt  ned  for  mig,  sa  hun  til  mig.  Og  saa  ropte  hun  paa 
Kapteinen  paa  hans  Værelse.  Jeg  tændte  Lyset  og  begyndte  at 
plukke  Knapper,  det  var  mange  Dusin  og  av  alle  Sorter.  Kap- 
teinen kom.  —  Jeg  vil  bare  si  dig,  sa  Fruen  til  ham  med  en 
Gang,  at  du  var  jo  saa  snil  at  sende  Ragnhild  efter  mig  idag. 
Gud  velsigne  dig  for  det!  —  Naa,  sa  han  og  smilte,  ja  du  var 
saa  nervøs,  min  Ven.  —  Ja  jeg  er  nervøs,  svarte  hun,  men  jeg 
maa  vel  bli  bedre.  Nei  Feilen  er  at  jeg  ikke  har  nogen  Dat- 
ter som  jeg  kunde  lære  op  til  at  bli  rigtig  bra.  Det  er  ingen 
Ting  igjen  for  mig!  —  Kapteinen  satte  sig  paa  en  Stol.  Joda, 
sa  han.  —  Joda,  sier  du?  Ja  i  den  Boken  der  staar  det  rig- 

tignok  —  aa  do  elendige  Bokerne,  Ragnhild,  ta  dem  ned  og 
brænd  dem!  sa  lum;  nei  nu  skal  jeg  sandelig  rive  dem  godt 
i  Stykker  og  lægge  dem  i  Ovnen  her!  sa  hun  saa.  Og  saa  rev 
hun  Bokerne  i  Stykker  og  tok  mange  Blader  av  Gangen  og 
kastet  dem  bort  til  Ovnen.  Vær  nu  ikke  saa  nervøs,  Louise! 
sa  Kapteinen.  —  Klostret,  sa  hun,  det  var  det  som  stod.  Men 
jeg  kan  jo  ikke  gaa  i  Kloster.  Saa  det  er  ingen  Ting  igjen  for 
mig.  Du  tror  jeg  ler  naar  jeg  ler,  sa  hun  til  Kapteinen,  men 
jeg  tar  det  tungt  og  ler  ikke.  —  Har  Tandpinen  git  sig?  spurte 
han.  —  Nei  du  vet  godt  at  ikke  Tandpinen  gir  sig  hos  mig 
paa  længe  endda.  —  Nei  det  visste  jeg  ikke.  —  Ikke  det?  — 
Nei.  —  Men  Herregud,  ser  du  da  ikke  hvorledes  jeg  er?  sa 
Fruen.  —  Kapteinen  saa  bare  paa  hende  og  svarte  ikke.  — 
Jeg  er  jo  —  du  sa  idag  at  jeg  kunde  kanske  faa  en  Datter, 
husker  du  ikke  det?  —  Jeg  kom  til  at  se  op  paa  Kapteinen  — 
Ragnhild  smilte  og  rystet  paa  Hodet,  saa  vedblev  hun: 
Gud  forlate  mig  at  jeg  ler,  men  Kapteinen  var  aldeles  mær- 
kelig  i  Ansigtet,  han  var  som  en  Sau.  —  Har  du  ikke  skjønt 
det  før?  spurte  Fruen.  —  Kapteinen  saa  bort  til  mig  og  sa: 
Hvad  er  det  du  bestiller  saa  længe?  —  Jeg  har  bedt  hende 
plukke  op  igjen  alle  Knapperne  mine,  svarte  Fruen.  —  Nu 
er  jeg  færdig,  sa  jeg.  —  Er  du  det?  svarte  Fruen  og  reiste 
sig;  faa  se!  Og  da  hun  fik  Æsken  slåp  hun  alle  Knapperne  i 
Gulvet  igjen.  Aa  de  trillet  alle  Steder,  under  Bordet  og  Sen- 
gen og  Ovnen.  —  Nei  har  du  set  slikt!  sa  Fruen.  Men  hun 
begyndte  straks  at  snakke  paa  sit  igjen  en  Gang  til:  Tænk 
at  du  ikke  har  skjønt  at  jeg  —  hvorledes  det  var  fat  med 
mig!  —  Kan  ikke  de  Knapperne  ligge  til  imorgen?  spurte 
Kapteinen.  —  Jo  kanske  det,  sa  Fruen.  Men  saa  faar  jeg  dem 
i  Benene.  Jeg  er  ikke  flink  til  at  —  jeg  kan  snart  ikke  plukke 

—  men  gjærne  det,  lat  dem  ligge!  sa  hun  og  tok  til  at  stryke 
hans  Haand.  Kjære,  kjære  dig!  sa  hun.  —  Saa  tok  han  Haan- 
den  til  sig.  —  Jasaa  du  er  sint  paa  mig,  sa  hun;  men  hvor- 
for skrev  du  da  efter  mig?  —  Kjære  Lovise,  vi  er  ikke  alene 
her,  svarte  han.  —  Du  maa  da  vite  hvorfor  du  skrev  efter 
mig?  —  Det  var  vel  fordi  jeg  haapet  at  det  skulde  bli  godt. 

—  Men  det  blev  det  ikke?  —  Aanei.  —  Men  hvad  sat  du  da 
og  tænkte  paa  da  du  skrev?  Paa  mig?  At  du  vilde  ha  mig 
igjen?  Jeg  forstaar  ikke  hvad  du  tænkte  paa.  —  Nu  er  Ragn- 
hild færdig,  ser  jeg,  sa  Kapteinen.  Godnat,  Ragnhild! 

Og  saa  gik  du? 

Ja,  men  jeg  torde  ikke  gaa  langt  bort  fra  Fruen.  Dere  skal 

tro  det  blev  ikke  godt  for  hende  da  jeg  gik,  saa  jeg  maatte 
være  for  Haanden.  Og  om  Kapteinen  hadde  kommet  og  sagt 
noget  saa  hadde  jeg  benest  svaret  at  jeg  gik  ikke  længer  bort, 
saan  som  Fruen  var.  Ikke  for  det,  han  kom  heller  ikke;  men 
de  begyndte  bare  at  snakke  mere  derinde.  Jeg  vet  nok  hvad 
du  vil  si,  sa  Fruen,  og  det  er  kanske  ikke  du  som  er  —  ja 
som  kanske  ikke  er  Far,  sa  hun.  Aajo  det  kan  nok  hænde 
forresten;  men  jeg  vet  ved  Gud  i  Himlen  ikke  hvad  Slags 
Ord  jeg  skal  bruke  nu  saa  du  kan  tilgi  mig!  sa  hun  og  graat. 
Aa  kjære  gjør  det,  gjør  det!  sa  Fruen  og  la  sig  paa  Knæ  paa 
Gulvet.  Nu  har  du  set  at  jeg  har  kastet  bort  Bøkerne,  og  det 
Lommetørklædet  med  Bokstaverne  har  jeg  brændt  før,  og  der 
ligger  Bøkerne,  ser  du  — .  Ja  og  der  ligger  et  nyt  Lomme- 
tørklæ  med  de  samme  Bogstaver,  sa  Kapteinen;  aa  du  gode 
Gud  hvor  du  er  flink  mot  mig,  Lovise!  —  Fruen  blev  svært 
ilde  ved:  det  gjør  mig  ondt  at  du  fik  se  det,  sa  hun,  det  maa  ha 
fulgt  med  mig  fra  Byen  i  Sommer,  jeg  har  glemt  at  se  over  mit 
Tøi  siden.  Aa  men  det  kan  da  ikke  gjøre  stort?  Vel?  —  Neida, 
sa  han.  —  Og  hvis  du  bare  vil  høre  litt  paa  mig,  sa  hun  vi- 
dere, saa  er  det  nok  du  som  —  at  det  er  dit  Barn.  Hvorfor 
skulde  det  ikke  være  det?  Jeg  kan  bare  ikke  si  det  rigtig.  — 
Sæt  dig  igjen!  sa  Kapteinen.  —  Men  Fruen  hun  misforstod 
ham  vel,  hun  reiste  sig  og  sa:  Ja  ser  du  der,  du  vil  ikke  høre 
paa  mig.  Men  da  maa  jeg  rigtignok  spørre  hvorfor  du  skrev 
efter  mig  og  ikke  lot  mig  være?  —  Til  det  svarte  Kapteinen 
noget  om  en  Person  som  er  opvokset  i  en  Fængselsga^rd, 
kaldte  han  det:  ta  ham  ut  fra  Fængselsgaarden  saa  vil  han 
længes  dit  igjen,  sa  han.  Det  var  noget  saant.  —  Ja  men  jeg 
var  hos  Papa  og  Mama  og  de  var  ikke  saa  haarde  som  du, 
de  sa  at  jeg  hadde  været  gift  med  ham  og  de  var  slet  ikke 
urimelige  imot  mig.  Det  er  ikke  alle  som  ser  slik  paa  dette 
som  du.  —  Nu  kan  du  visst  blaase  ut  det  Lyset  efter  Ragn- 
hild, sa  Kapteinen  da;  jeg  synes  det  staar  der  ved  Siden  av 
Lampen  og  brænder  saa  skamfuldt.  —  Over  mig?  spurte 
hun.  Jo  det  var  det  du  mente.  Men  du  har  da  ogsaa  megen 
Skyld.  —  Ja  misforstaa  mig  ikke,  jeg  har  megen  Skyld,  sa 
han  straks;  men  det  er  ikke  noget  at  pukke  paa  for  dig.  — 
Nei  det  synes  du  ikke.  Nu  har  jeg  aldrig  — !  Saa  du  har 
ingen  Skyld?  —  Jo,  sier  jeg!  Ikke  den  Skyld  du  har  ment, 
men  anden  Skyld,  gammel  og  ny  Skyld.  Saa!  Men  jeg  bærer 
ikke  hjem  nogen  Løsskyld  under  Hjærtet  til  dig.  —  Nei,  sa 
Fruen,  men  det  var  sandelig  du  som  hele  Tiden  ikke  vilde 

at  jeg  skulde  bli  —  at  vi  skulde  faa  nogen  Børn,  og  det  vilde 
ikke  jeg  heller,  men  det  var  du  som  skulde  visst  bedre.  Og 
det  sa  de  hjemme  ogsaa.  For  hadde  jeg  hat  en  Datter  — .  Du 
kan  spare  dig  den  Foljeton,  sa  Kapteinen,  den  Føljeton  i  et 
Blad,  eller  slikt  noget,  sa  han,  den  kunde  hun  spare  sig.  — 
Ja  men  det  er  sandt,  svarte  Fruen,  jeg  skjønner  ikke  at  du 
kan  nægte  det.  —  Nei  jeg  nægter  ingenting.  Sit  nu  stille  og 
hør  paa  mig  Lovise:  de  Børn  og  den  Datter  du  har  faat  det 
saa  travelt  med  det  er  noget  du  har  hørt  om  nu  nylig.  Og 
straks  du  hørte  det  saa  fandt  du  en  Redning  i  det.  Men  du 
gjorde  ikke  Paastand  paa  Børn  før,  jeg  hørte  aldrig  det.  — 
Ja  men  du  skulde  visst  bedre.  —  Atter  noget  du  har  hørt  om 
nu  nylig.  Men  det  er  det  samme,  det  kan  gjærne  hænde  at  vi 
vilde  ha  faat  det  bedre  med  Børn.  Det  er  gaat  op  for  mig 
ogsaa  nu,  men  desværre  for  sent.  Og  der  sitter  nu  du  saan 
som  du  sitter!  —  Ja  Herregud!  Men  kanske  det  e  r  du  som 

—  jeg  vet  ikke  —  aanei  — .  Mig?  sa  Kapteinen  og  rystet  paa 
Hodet.  Ja  det  skulde  jo  være  Morn  som  visste  slikt;  men  i 
dette  Tilfælde  er  det  altsaa  ikke  Morn  som  vet  det.  I  mit 
Ægteskap  er  det  ikke  Morn  som  vet  det.  Eller  vet  du  det?  — 
Det  tidde  Fruen  til.  —  Vet  du  det,  spør  jeg?  —  Aanei  det  tidde 
ogsaa  Fruen  til,  men  hun  la  sig  paa  Gulvet  igjen  og  graat.  Nei 
sandelig  jeg  vet  ikke,  kanske  jeg  holder  med  Fruen  allike- 
vel, det  var  saa  frygtelig  for  hende.  Og  tilslut  saa  vilde  jeg  ha 
banket  paa  og  gaat  ind,  men  saa  sa  Kapteinen:  Du  tier,  sa 
han.  Men  det  er  ogsaa  et  Sva  r.  Det  er  like  saa  tydelig  som 
et  høit  Rop.  —  Jeg  kan  ikke  si  mere,  svarte  Fruen  og  bare 
graat.  —  Jeg  er  glad  i  dig  for  mange  Ting,  Lovise,  sa  Kap- 
teinen da,  og  deriblandt  for  at  du  er  saa  sandfærdig,  sa  han. 

—  Tak!  sa  hun.  —  De  har  ikke  faat  lært  dig  til  at  lyve  endda. 
Reis  dig  op!  —  Kapteinen  hjalp  hende  selv  op  og  satte  hende 
paa  Stolen  igjen  og  det  var  saa  sørgelig  hvor  Fruen  graat.  — 
Ti  nu  stille,  sa  han,  jeg  vil  spørre  dig  om  noget:  Skal  vi  vente 
og  se  hvorledes  det  ser  ut,  hvad  Slags  Øine  det  faar  og  slikt? 

—  Ja  Gud  velsigne  dig  lat  os  det!  Aa  kjæie,  kjære  dig.  Gud 
velsigne  dig!  —  Og  saa  skal  jo  jeg  prøve  at  bære  det.  Det 
gnager  og  kræver,  gnager  og  kræver,  men.  Og  jeg  har  Skyld 
jeg  ogsaa.  —  Gud  velsigne  dig!  Gud  velsigne  dig!  sa  hun 
igjen.  —  Dig  oirsaa!  svarte  han.  Godnat  til  imorgen.  —  Da 
kastet  Fruen  sig  over  Bordet  og  graat  saa  forfærdelig.  — 
Hvad  graater  du  nu  for?  —  Fordi  du  gaar,  svarte  hun.  Før 
var  jeg  rædd  dig,  nu  graater  jeg  fordi  du  gaar.  Kan  du  ikke 


98  EN    VANDRER    SPILLER    MED    SORDIN 

være  litt?  —  Her?  hos  dig,  nu?  spurte  han.  —  Nei  jeg  mente 
ikke  —  det  var  ikke  det,  sa  hun;  men  jeg  er  saa  alene.  Neida 
jeg  mente  ikke  det  du  tror.  —  Ja  men  nu  gaar  jeg,  sa  Kap- 
teinen. Du  forstaar  visst  at  jeg  ikke  er  videre  oplagt  til  at 
være  her  længer.  Ring  paa  Piken. 

Saa  løp  jeg,  endte  Ragnhild. 

Drengen  spurte  efter  en  Stund: 

Har  de  lagt  sig  nu? 

Det  visste  ikke  Ragnhild.  Jo  det  hadde  de  kanske;  men 
forresten  sat  Kokka  og  passet  paa.  Men  du  store  Verden  hvad 
Fruen  er  kommet  op  i,  hun  kan  vel  ikke  sove. 

Du  faar  se  ned  til  hende. 

Ja,  sa  Ragnhild  og  reiste  sig.  Men  nei  jeg  holder  sandelig 
mere  med  Kapteinen,  hvad  dere  saa  sier.  Jo  det  gjør  jeg. 

Det  er  ikke  saa  godt  at  vite  hvad  man  skal. 

Tænk  bli  frugtsommelig  med  haml  Nei  at  hun  gjorde  det  I 
Og  saa  har  hun  været  i  Byen  hos  ham  efterpaa,  hørte  jeg, 
er  det  Mening  i  slikt?  Hun  har  saa  mange  av  de  Lomme- 
tørklærne  hans,  har  jeg  set,  og  mange  av  hendes  egne  er  borte, 
saa  de  har  vel  brukt  om  hverandre.  Levet  med  ham,  sa  huni 
Naar  hun  hadde  en  Mandl 


xn 

Kapteinen  har  gjort  Alvor  av  at  sætte  bort  Tømmerhugsten 
sin,  nu  smælder  og  braker  det  i  Skogen.  Det  er  ogsaa  mild 
Høst  med  tien  Jord  saa  det  er  godt  at  pløie  endda  og  Nils 
Dreng  nytter  Tiden  som  en  Gnier  for  at  lette  Arbeidet  til 
næste  Vaar. 

Nu  er  Spørsmaalet  om  Grindhusen  og  jeg  skal  gaa  i  Sko- 
gen. Da  tænker  jeg  paa  at  jeg  egentlig  skulde  i  Bærmarken 
og  paa  Multemyrene  og  op  i  Fjældene,  hvad  blir  det  av  den 
Reise?  Og  desuten  var  ikke  Grindhusen  nogen  Skogsmand 
længer  som  Kapteinen  kunde  være  tjent  med,  han  kunde 
bare  være  med  og  holde  litt  i  en  Sag. 

Nei  Grindhusen  han  var  blit  puslet,  hvem  Pokker  kunde 
forståa  det?  Han  hadde  alt  sit  Haar  endnu  og  Haaret  var 
rødt.  Men  han  var  kommet  sig  godt  paa  Øvrebø  og  gik  frem- 
deles med  en  f  røk  Mathelse.  Om  han  trivdes!  Han  hadde 
sendt  ordentlig  med  Penger  hjem  til  Familjen  i  hele  Som- 
mer og  Høst  utover  og  han  var  fuld  av  Lovtaler  over  Kap- 

teinen  og  Fruen  som  betalte  saa  ræsonnabelt  og  var  slikl  et 
Herskap.  Det  var  noget  andet  end  Inspektøren,  han  pruttet 
og  pruttet  paa  hver  fattig  Skilling  og  tilslut  tok  han  Gud 
hjælpe  mig  og  tråk  ifra  to  Kroner  som  han  ærlig  og  redelig 
—  tvi!  Grindhusen  kunde  saa  gladelig  forlise  en  Tokrone  om 
saa  var  at  det  hadde  nogen  bidelig  Nytte  eller  Selbot;  men  fy 
Fan!  Og  gjorde  Kapteinen  slikt? 

Men  Grindhusen  han  var  blit  saa  vikende  nu  og  var  ikke 
engang  ordentlig  sint  paa  noget  Menneske.  Han  vilde  kanske 
endnu  en  Gang  arbeide  hos  Fløtningsinspektøren  for  to  Kro- 
ner om  Dagen  og  snakke  ham  trutt  efter  Munden.  Alderen, 
Tiden  hadde  indhentet  ham. 

Den  indhenter  os  alle.  — 

Kapteinen  sa: 

Du  talte  engang  om  den  Vandledningen,  er  det  forsent  at 
gjøre  noget  ved  den  iaar? 

Ja,  sa  jeg. 

Kapteinen  nikket  og  gik. 

Jeg  pløiet  en  Dag  til,  saa  kom  Kapteinen  igjen  til  mig.  Han 
var  høit  og  lavt  og  vidt  omkring  i  disse  Tider,  arbeidet  meget, 
hadde  Opsyn  med  alt.  Han  spiste  knapt  sin  Mat,  saa  gik  han 
ut  igjen,  var  i  Laave  og  Fjøs,  paa  Jordet,  i  Skogen  hos  Tøm- 
merhuggerne. 

Du  faar  gaa  i  Gang  med  den  Vandledningen,  sa  han.  Mar- 
ken er  tien  og  kan  bli  tien  længe  endda.  Hvem  skal  du  ha 
til  Hjælp? 

Grindhusen  kan  hjælpe  mig,  svarte  jeg.  Men  — 

Ja  og  Lars.  Hvad  var  det  du  vilde  si? 

Det  kan  jo  komme  Frost  naarsomhelst. 

Det  kan  ogsaa  komme  Sne  og  saa  blir  det  ingen  Tæle.  Her 
er  slet  ikke  Tæle  hvert  Aar,  sa  Kapteinen.  Du  faar  ta  flere 
Folk  med  dig  og  sætte  nogen  paa  Gravning,  andre  paa  Mu- 
ring. Du  har  jo  gjort  Arbeidet  før? 

Ja. 

Jeg  har  varskudd  Nils,  saa  du  behøver  ikke  at  frygte  for 
Ubehageligheter,  sa  han  og  smilte.  Sæt  Hestene  ind. 

Han  var  saa  braa,  han  smittet  ogsaa  mig  saa  jeg  fik  Trang 
til  at  ta  fat  straks,  jeg  mere  sprang  end  gik  hjemover  med 
Hestene.  Kapteinen  hadde  vel  faat  Lyst  paa  denne  Vandled- 
ning nu  efter  at  Gaarden  var  blit  saa  malet  og  pen  og  Av- 
lingen blev  saa  rik.  Og  nu  hugget  han  Tusen  Tylvter  Battens 
i  Skogen  og  klarte  sin  Gjæld  og  mere  til! 

Saa  drog  jeg  op  i  Bakkerne  og  fandt  igjen  det  Sted  jeg  for 
længe  siden  hadde  valgt  mig  til  Bassintomt,  siglet  ind  Dybden 
ned  til  Gaarden,  skridtet  op  og  maalte.  Her  var  en  Bæk  helt 
oppe  fra  Aasen,  den  gik  saa  dypt  og  hadde  saa  stort  Fald  at 
den  aldrig  frøs  igjen  om  Vinteren,  her  maatte  en  liten  Dam 
mures  og  Luker  lægges  i  Muren  for  Overvandet  Vaar  og 
Høst.  Aa  det  skulde  nok  bli  Vandledning  til  Øvrebø;  Mur- 
sten  kunde  vi  kile  ut  paa  selve  Tomten,  det  var  Granit  i  Lag 
paa  Lag. 

Høgstdags  den  næste  Dag  var  vi  i  fuldt  Arbeide,  Lars  Fal- 
kenberg med  at  grave  Grøften  for  Ledningen.  Grindhusen  og 
jeg  med  Stensprængningen.  Og  den  var  vi  begge  gammel  vant 
med  fra  Veiarbeidet  i  Skreia. 

Godt. 

Vi  arbeidet  i  fire  Dager,  saa  blev  det  Søndag.  Jeg  husker 
denne  Søndag,  høi  og  klar  saa  laa  Himlen,  alt  Løv  var  faldt 
av  i  Skogen  saa  Aaserne  stod  rolige  og  grønne  allevegne  og 
opi  Rydningen  steg  Røk  tilveirs  fra  Pipen.  Om  Eftermidda- 
gen  hadde  Lars  Falkenberg  faat  laane  Hest  og  Kjærre  av 
Kapteinen  for  at  kjøre  sin  store  Gris  til  Stationen,  den  var 
slagtet  og  skulde  til  Byen;  paa  Hjemveien  skulde  Lars  hente 
Kapteinens  Post. 

Jeg  kom  til  at  tænke  paa  at  det  var  en  høvelig  Kvæld  for 
Smaaen  til  at  hente  min  Vask  opi  Rydningen;  nu  var  Lars 
borte  og  ingen  vilde  bli  forarget  ved  den  Vask  mere. 

Ja  se  du  har  nu  den  bedste  Hensigt,  sa  jeg  til  mig  selv,  du 
later  Smaaen  hente  Vasken.  Men  det  er  ikke  god  Hensigt  og 
ikke  nogen  Ting,  skal  du  se,  det  er  bare  Alderdom! 

Dette  lot  jeg  sitte  paa  mig  en  Times  Tid.  Ja  det  var  for- 
modentlig noget  Tøv  det  hele  og  det  var  en  forunderlig  mild 
Kvæld  og  Søndag  atpaa,  ingenting  at  gjøre,  tom  Borgstue. 
Alderdomssvækket?  Greier  jeg  ikke  Bakkerne? 

Saa  gjorde  jeg  Turen. 

Tidlig  Mandag  Morgen  var  Lars  Falkenberg  paa  Gaarden 
igjen.  Han  kaldte  mig  paa  Tomandshaand  som  engang  før 
og  han  vilde  mig  det  samme  som  da:  jeg  hadde  været  paa 
Rydningen  igaar,  det  var  for  siste  Gang,  husk  paa  det! 

Det  var  ogsaa  den  siste  Vask,  sa  jeg. 

Ja  Vask  og  Vask!  Kunde  jeg  ikke  ha  tat  med  den  stakkars 
Skjorten  din  Hundrede  Ganger  i  Høst? 

Jeg  vilde  ikke  minde  dig  om  den  Vasken  mere. 

Hvad  var  det  ogsaa  for  et  Hekseri  at  han  allerede  hadde 

faat  Nys  om  min  lille  Tur  igaaraftesl  Den  umulige  Ragnhild 
hadde  vel  atter  været  ute  med  sin  Sladder,  det  kunde  ingen 
anden  være. 

Men  nu  vilde  Tilfældet  at  Nils  Dreng  var  i  Synskredsen 
ogsaa  denne  Gang.  Han  kom  uskyldig  over  Gaarden  fra  Kjøk- 
kenet og  Lars  fik  øieblikkelig  mere  imot  ham  end  imot  mig. 

Der  kommer  den  andre  Figguren  ogsaa,  sa  han.  Og  han 
er  endda  bespotteligere  at  se  paa,  sa  han. 

Hvad  er  det  du  sier?  spurte  Nils  Dreng. 

Hvad  er  det  du  sier?  svarte  Lars.  Ta  og  skyl  Munden  din 
med  nogen  Effekter  eller  slikt  og  snak  forstaaelig,  sa  han. 

Da  stanset  Drengen  for  at  faa  høre  hvad  det  gjaldt  og  sa: 

Jeg  forstaar  ingenting  av  dette? 

Nei  du?  Forstaar?  Men  Høstpløining  paa  uskaaret  Aker 
det  forstaar  du,  svarte  Lars.  For  det  er  det  ikke  din  Make 
til  at  forståa,  sa  han. 

Men  da  blev  Drengen  ærgerlig  for  en  Gangs  Skyld  og  fik 
bleke  Kinder.  Han  svarte: 

Du  er  da  en  gruehg  Tosk,  Larsl  Kan  du  ikke  en  Gang  holde 
Munden  din  med  det  Sludret? 

Tosk?  Nei  hør  paa  den  Gjeita,  sa  Lars  til  mig,  hvor  han 
snakker  fmt!  Gruelig,  sa  han!  og  da  blev  han  blek  av  det!  —  Jeg 
har  gaat  i  flere  Aar  end  du  paa  Øvrebø  og  sunget  mere  end 
en  Kvæld  for  Herskapet,  skal  jeg  si  dig.  Men  siden  er  det  blit 
bare  Væv  og  Storblomstrethet  av  altsammen.  Ja  du  husker 
vel  hvorledes  det  var  her  i  gamle  Dager?  sa  han  til  mig.  Det 
var  Lars  først  og  Lars  sist  og  jeg  saa  ikke  andet  end  at  Ar- 
beidet blev  gjort.  Og  han  som  kom  efter  mig  det  var  Albert 
Dreng,  han  var  i  halvandet  Aar.  Men  saa  kom  du,  Nils.  Og 
nu  er  det  bare  at  husere  og  pløie  og  dra  Gjødsel  Nat  og  Dag, 
kan  jeg  si,  saa  en  blir  mager  som  en  Nagelsprætt  av  det. 

Her  maatte  baade  Drengen  og  jeg  le.  Og  Lars  blev  ingen- 
lunde støtt  over  vor  Latter,  han  følte  sig  gild  av  at  ha  været 
morsom,  han  blev  formildet  med  det  samme  og  lo  med. 

Ja  det  sier  jeg  bent  ut,  sa  han.  Og  var  det  ikke  for  det  at 
du  var  en  hyggelig  Kar  i  Mellemstunder  —  nei  hyggelig  det 
vil  jeg  ikke  si,  men  du  er  beinsom  og  temmelig  koselig  paa 
ett  Vis.  Og  var  det  ikke  for  det  saa  — 

Ja  hvad  skulde  ske  da? 

Lars  var  blit  mere  og  mere  godslig,  han  lo  og  svarte: 

Aa  jeg  kunde  nu  vel  altid  ta  og  stappe  dig  ned  i  dine  egne 
Støvler. 

Vil  du  kjende  paa  den  Armen  mini  sa  Drengen. 

Hvad  staar  paa?  spør  Kapteinen  og  kommer  gaaende.  Han 
var  alt  oppe,  men  Klokken  var  bare  seks. 

Ingenting,  svarer  Lars  og  svarer  Nils. 

Hvorledes  gar  det  med  Dammen?  spør  Kapteinen  mig.  Men 
før  han  har  faat  Svar  vender  han  sig  til  Nils  og  sier:  Gutten 
faar  kjøre  mig  til  Stationen  nu.  Jeg  skal  til  Kristiania. 

Saa  gik  Grindhusen  og  jeg  paa  Damarbeide  igjen  og  Lars 
Falkenberg  gik  til  sin  Grøft.  Men  det  var  faldt  en  liten  Ustem- 
ning  over  os. 

Det  er  leit  at  Kapteinen  reiser,  sa  endog  Grindhusen. 

Det  samme  syntes  jeg.  Men  Kapteinen  skulde  vel  bort  i 
Forretninger,  han  hadde  baade  Tømmer  og  Avling  at  sælge. 
Men  hvorfor  reiste  han  saa  tidlig  paa  Dagen,  for  Morgentoget 
kunde  han  allikevel  ikke  naa?  Hadde  han  nu  været  i  Strid 
igjen  og  vilde  han  være  borte  naar  Fruen  stod  op? 


Ja  det  var  ofte  Strid. 

Nu  var  det  kommet  saa  vidt  igjen  at  Kapteinen  og  Fruen 
ikke  talte  synlig  med  Munden  til  hverandre,  men  bare  var 
likegyldige  og  saa  langt  bort  naar  de  maatte  veksle  et  lite 
Ord.  Til  sine  Tider  kunde  Kapteinen  igjen  se  sin  Kone  i  An- 
sigtet  og  raade  hende  til  at  gaa  ut  i  det  gode  Veir  og  engang 
bad  han  hende  ind  fra  Gaarden  for  at  spille  litt  paa  Flyglet; 
men  det  gjorde  han  kanske  for  Folkenes  Skyld  og  for  intet 
andet. 

Det  var  saa  sørgelig. 

Fruen  var  stille  og  vakker  og  stundom  stod  hun  ute  paa 
Trappen  og  saa  op  mot  Aaserne,  hun  hadde  saa  bløte  Træk 
og  Haaret  var  rødgult.  Hun  saa  allerede  ut  som  en  ung  og 
god  Mor.  Men  hvor  det  var  ødslig  for  hende,  ingen  Frem- 
mede mere,  ikke  Spil  og  Musik,  ingen  Glæder,  men  bare  Sorg 
og  Skam. 

Kapteinen  hadde  jo  lovet  at  bære  sin  Byrde  indtil  videre 
og  han  bar  visst  alt  han  kunde.  Men  han  kunde  ikke  mere. 
Det  var  kommet  en  Ulykke  ind  paa  Gaarden  og  en  Ulykke 
er  tyngre  at  bære  end  syv  Byrder.  Naar  Fruen  en  enkelt  Gang 
blev  hastig  og  glemte  at  være  taknemmelig  gik  Kapteinens 
Øine  mot  Gulvet  og  han  ventet  ikke  længe  før  han  tok  sin 
Hat  og  drev  ut.  Alle  Pikerne  kunde  fortælle  om  dette  og  jeg 

saa  det  selv  nogen  Ganger.  Naturligvis  kunde  han  aldrig 
glemme  hendes  Feiltrin,  aldrig,  men  han  kunde  tie  med  det. 
Men  kunde  han  ogsaa  tie  med  det  naar  hun  forglemte  sig  og 
sa:  du  vet  jo  jeg  er  upasselig,  du  vet  jo  jeg  ikke  kan  gaa  saa 
meget  som  før?  —  Hys,  Lovise  I  kunde  han  svare  og  rynke 
Brynene.  Og  Striden  var  i  fuld  Gang:  Nu  skal  du  vel  minde 
mig  om  det  igjen?  —  Nei  det  er  du  selv  som  minder  om  det, 
du  har  mistet  din  Blyghet,  dit  Fald  har  gjort  dig  fræk.  — 
Aa  at  jeg  kom  hit  tilbake  igjen  I  Jeg  hadde  det  meget  bedre 
hjemme.  —  Ja  eller  hos  Hvalpen.  —  Du  sa  jo  han  har  hjul- 
pet dig  engang?  Ja  ved  Gud,  jeg  længes  mangen  Gang  tilbake 
til  ham.  Hugo  er  meget  bedre  end  du. 

Hun  var  saa  uansvarlig  i  sine  Ord,  de  overskred  muligens 
hendes  Mening.  Men  hun  var  blit  ukjendelig  for  os  alle  og 
var  blit  fordærvet.  Fru  Falkenberg  fordærvet?  Nei  kanske 
ikke.  Gud  vet  detl  Hun  undsaa  sig  ialfald  ikke  for  at  komme 
ut  i  Kjøkkenet  om  Kvælden  og  henvende  gode  Ord  til  Nils 
Dreng  om  hans  Ungdom  og  Styrke.  Jeg  var  vel  noget  skin- 
syk  igjen  og  misundelig  paa  Drengen  fordi  han  var  ung  og 
jeg  tænkte:  er  alle  Mennesker  blit  gale,  er  det  ikke  vi  Ældre 
som  er  at  foretrækkel  Var  det  nu  Drengens  Uskyld  som  stak 
hende  i  Øinene?  Eller  vilde  Fruen  bare  holde  sig  selv  litt 
oppe  og  prøve  at  være  yngre  end  hun  var?  Men  en  Dag  kom 
hun  ogsaa  op  til  Dammen  til  Grindhusen  og  mig  og  sat  en 
Stund  og  saa  paa  os.  Det  gik  saa  let  at  arbeide  da  en  halv 
Time,  Graniten  blev  medgjørlig  og  føiet  sig  efter  vor  Vilje, 
vi  bygget  Mur  som  Kraftkarer.  Aa  men  Fruen  sat  og  var 
uansvarlig  nu  ogsaa  og  spilte  med  Øinene.  Hvorfor  la  hun 
ikke  av  denne  nye  Vane?  Hendes  Øine  var  for  vægtige  til 
dette  Spil,  det  klædte  hende  ikke.  Jeg  tænkte:  enten  vil  hun 
nu  jævne  ut  igjen  hos  Grindhusen  og  mig  sine  Dumheter 
med  Drengen  eller  hun  spiller  videre  for  ny  Regning,  hvad 
var  det  rette?  Jeg  kunde  ikke  avgjøre  det  og  Grindhusen 
forstod  sig  paa  ingenting,  han  sa  bare  da  Fruen  var  gaat: 
Det  er  da  et  sers  gromt  og  godt  Menneske  den  Fruen;  hun 
er  mest  som  en  Mor.  Var  hun  ikke  uti  og  kjendte  om  Våndet 
var  koldt  for  os  I 

En  Dag  sa  hun  til  mig  da  jeg  stod  ved  Kjøkkentrappen: 

Husker  du  i  gamle  Dager  her  paa  Gaarden?  da  du  var  her 
første  Gang? 

Hun  hadde  aldrig  hentydet  til  den  Tid  før  og  jeg  kom  mig 
nu  bare  til  at  svare  at  Ja  —  jo  jeg  husket  det. 

Du  kjørte  mig  engang  til  Præstegaarden,  sa  hun. 

Da  begyndte  jeg  halvt  at  tænke  at  hun  kanske  ikke  hadde 
imot  at  tale  litt  med  mig  og  adsprede  sig  og  jeg  vilde  hjælpe 
hende,  lette  hende  med  at  komme  i  Vei;  litt  bevæget  blev 
jeg  vel  ogsaa.  Jeg  svarte: 

Ja  jeg  husker  det.  Det  var  en  herlig  Tur.  Men  det  blev  saa 
koldt  for  Fruen  tilslut. 

Nei  det  var  dig  det  blev  koldt  for,  svarte  hun,  du  hadde 
laant  mig  dit  eget  Tæppe  fra  Bukken.  Stakkars  digl 

Da  blev  jeg  endda  mere  bevæget  og  jeg  skulde  desværre 
begynde  at  skape  mig  til:  Ai  hun  hadde  ikke  helt  glemt  mig 
og  de  nogen  faa  Aar  siden  dengang  hadde  vel  ikke  tat  saa 
paa  migl 

Fruen  husker  visst  feil  om  Tæppet,  sa  jeg;  men  vi  spiste 
i  en  Stue,  en  Kone  kokte  Kaffe  til  os  og  jeg  fik  Mat  av  Dem. 

Jeg  tok  med  Armene  omkring  en  Stolpe  og  lænet  mig  til 
Rækværket. 

Dette  støtte  hende  vel,  hun  fik  det  Indtryk  at  jeg  belaget 
mig  paa  en  længere  Passiar  med  hende;  jeg  hadde  ogsaa 
sagt:  v  i  spiste  i  en  Stue.  Naturligvis  hadde  jeg  gaat  forvidt; 
men  jeg  var  uvant  med  at  ta  mig  iagt  efter  alle  disse  Van- 
dremaaneder. 

Da  jeg  saa  hendes  Mishag  rettet  jeg  mig  straks  op,  men 
det  var  forsent.  Ikke  for  det,  hun  var  like  venlig,  men  hun 
var  vel  blit  saar  og  mistænksom  av  sine  onde  Dager  og  saa 
en  Uhøflighet  endog  i  Klodsetheten. 

Jaja,  sa  hun,  jeg  haaper  du  trives  like  saa  godt  paa  Øvre- 
bø nu  som  dengang. 

Saa  nikket  hun  og  gik. 


Det  gik  nogen  Dager.  Kapteinen  var  ikke  vendt  tilbake, 
men  det  var  kommet  et  venlig  Brevkort  fra  ham  til  Fruen: 
han  haapet  at  være  hjemme  igjen  i  næste  Uke.  Samtidig 
skikket  han  hjem  Rør,  Kraner  og  Gement  til  Vandledningen. 

Her  skal  du  se,  sa  Fruen  til  mig  og  kom  med  Kortet.  Kap- 
teinen sender  disse  Saker  til  dig  og  ber  dig  om  at  la  dem 
hente  paa  Stationen. 

Vi  stod  der  begge  og  læste  i  Kortet;  det  var  midt  ute  paa 
Gaarden  og  Høgstdags.  Jeg  vet  ikke  at  forklare  det,  jeg  stod 
like  ved  hende,  med  Hodet  bøiet  ind  til  hendes,  og  det  gjorde 

godt  til  mig  ind  i  mit  Inderste.  Da  hun  hadde  læst  ifra  sig 
saa  hmi  op  paa  mig.  Hun  spilte  intet  Spil,  men  blev  vel  var 
et  andet  Uttryk  i  mit  Ansigt,  hun  vedblev  at  se  paa  mig. 
Følte  ogsaa  hun  min  Nærhet  som  jeg  hendes?  Disse  to  tunge 
Øine  som  løftedes  og  blev  staaende  imot  mig  var  lastet  til 
Randen  av  Kjærlighet.  Hun  kunde  ikke  være  tilregnelig, 
hendes  Blik  var  patologisk  dypt,  opblandet  bakover  i  hende 
at  det  Liv  hun  bar  under  sit  Hjærte.  Hun  begyndte  at  puste 
og  hendes  Ansigt  mørknet  over  det  hele  av  Rødme,  saa 
svinget  hun  om  og  gik  sagte  bort. 

Jeg  stod  med  Kortet  i  Haanden.  Hadde  hun  git  mig  det? 
Hadde  jeg  tat  det? 

Deres  Kort,  sa  jeg,  her,  jeg  skal  komme  — 

Hun  rakte  Haanden  bakover  uten  at  vende  sig  og  skred 
videre. 

Denne  Hændelse  sysselsatte  mig  meget  i  nogen  Dager. 
Skulde  jeg  ha  fulgt  efter  da  hun  gik?  Aa  jeg  kunde  ha  prø- 
vet, kunde  ha  gjort  et  Forsøk,  hendes  Dør  var  ikke  langt 
borte.  Patologisk?  Men  hvorfor  var  hun  i  det  hele  tat  kom- 
met m.ed  sit  Kort?  Hun  kunde  ha  git  mig  mundtlig  Besked. 
Jeg  erindret  nu  ogsaa  at  for  seks  Aar  siden  stod  vi  paa  selv- 
samme Maate  og  læste  sammen  et  Telegram  fra  Kapteinen 
til  hende.  Søkte  hun  disse  Situationer  og  gjorde  de  godt  til 
hende? 

Da  jeg  saa  hende  igjen  sporet  jeg  ingen  Forlegenhet  hos 
hende,  hun  var  venlig  og  kold.  Saa  maatte  jeg  la  det  hele 
falde.  Hvad  vilde  jeg  hende  ogsaa?  Neivel! 

Nogen  Fremmede  kom  til  hende  idag,  en  Nabokone  og 
hendes  Datter.  De  hadde  vel  hørt  at  Kapteinen  var  bortreist 
og  vilde  nu  adsprede  Fruen  litt;  kanske  var  de  ogsaa  kom- 
met av  Nysgjærrighet.  De  blev  godt  beværtet,  Fru  Falken- 
berg var  elskværdig  mot  dem  som  altid  før  og  spilte  tilslut 
paa  Flygelet  for  dem.  Da  de  gik  fulgte  Fruen  dem  ned  til 
Veien  og  pratet  fornuftig  med  dem  skjønt  hun  vel  kunde 
ha  andre  Ting  i  Hodet  end  Gaardsstel  og  Slagtning.  Aa  hun 
var  saa  interesseret  og  flink.  Kom  snart  igjen,  kom  ialfald 
du,  Sofie.  —  Ja  Tak.  Men  kommer  De  aldrig  mere  til  Nedre- 
bø?  —  Jo  jeg?  Hadde  det  ikke  lidd  saa  langt  paa  Dag 
skulde  jeg  fulgt  med  nu.  —  Men  imorgen  er  ogsaa  en  Dag. 
—  Ja  det  kan  gjærne  være  at  jeg  kommer  imorgen.  Er  det 
du?  sa  hun  til  Ragnhild  som  var  gaat  efter  hende  med  et 
Sjal.  Nei  nu  maa  jeg  le,  du  tror  jeg  fryser! 

En  Vandrer  spiller  med  Sordin  S 

Det  var  i  det  hele  tat  blit  bedre  med  Stemningen  hos  os 
alle  paa  Gaarden  og  nogen  Uhygge  trykket  os  ikke  længer. 
Grindhusen  og  jeg  vi  muret  paa  vort  stolte  Bassin  og  Lars 
Falkenberg  han  kom  længer  og  længer  opover  med  Grøften. 
Da  Kapteinen  blev  saa  længe  vilde  jeg  drive  paa  og  kanske 
faa  det  meste  av  Vandledningen  færdig  til  han  kom;  det 
skulde  være  et  Puss  om  vi  blev  helt  færdigel  Han  kunde 
trænge  en  liten  god  Overraskelse,  for  jo  —  det  hadde  ganske 
rigtig  været  en  Strid  Kvælden  før  han  reiste.  Han  var  vel 
igjen  blit  mindet  om  sit  Hjems  Ulykke,  kanske  laa  det  end- 
nu  en  ubrændt  Bok  og  drev  paa  Fruens  Værelse.  Kapteinen 
hadde  endt  med  at  si:  Men  nu  hugger  jeg  Tømmer  til  den 
Gjæld.  Og  jeg  har  Avling  liggende  for  mange  Penger.  Saa 
faar  Gud  gi  mig  sin  Tilgivelse  —  som  han  har  min.  Godnat, 
Lovisel 

Da  vi  hadde  lagt  den  siste  Sten  paa  Dammen  og  cemente- 
ret  overalt  gik  Grindhusen  og  jeg  nedover  til  Lars  og  overtok 
hver  vor  Stubb  av  Gravningen.  Det  gik  villig  og  vel,  en  og 
anden  Sten  maatte  skytes,  et  og  andet  Træ  faldt  opi  Skogen; 
men  opover  kom  vi,  det  var  tilslut  en  lang  sort  Linje  fra 
Dammen  til  Gaarden.  Saa  gik  vi  tilbake  igjen  og  grov  os 
ned  i  den  rette  Dybde.  Grøften  skulde  jo  intet  Stasværk  være, 
men  et  underjordisk  Leie  for  nogen  Vandrør  som  skulde  be- 
graves med  det  samme.  Det  gjaldt  bare  at  komme  under 
Tæledybde  og  intet  andet,  og  det  gjaldt  at  komme  dit  før 
Frosten  satte  ind.  Nu  kravet  den  allerede  Marken  om  Næt- 
terne.  Nils  Dreng  forlot  alt  andet  og  kom  os  til  Hjælp. 

Men  enten  jeg  muret  eller  jeg  grov  saa  var  dette  bare  Ar- 
beide med  Hænderne  og  min  Hjærne  puslet  da  i  sin  Ørkes- 
løshet med  Alverdens  Paafund.  Hver  Gang  jeg  husket  Epi- 
soden med  Kapteinens  Kort  gik  det  som  en  Glans  gjennem 
mit  Indre.  Hvorfor  skulde  jeg  mere  bry  mig  om  det?  Neivel. 
Og  jeg  hadde  heller  ikke  fulgt  efter  til  Døren. 

Men  der  stod  hun  og  der  stod  du.  Hun  pustet  imot  dig, 
det  smakte  av  Kjøt.  Hun  var  fra  et  Mørke,  nei  hun  var  ikke 
fra  Jorden.  Husker  du  Øinene? 

Og  hver  Gang  vendte  det  sig  i  mig  og  jeg  fik  Kvalme.  Det 
strømmet  ind  paa  mig  i  en  meningsløs  Rækkefølge  vilde 
og  ømme  Navne  paa  Steder  hvor  hun  kanske  var  fra:  Ugan- 
da, Tananarivo,  Honolulu,  Venezuela,  Atacama.  Var  det  Vers? 
Var  det  Farver?  Jeg  hadde  ingen  Raad  med  dem. 

XIII 

Fruen  vil  ha  spændt  for,  hun  skal  til  Stationen. 

Det  er  intet  Jag  over  hende,  hun  gir  Kokkepiken  Ordre 
til  at  lage  Niste  til  og  da  Drengen  spør  hende  om  hun  øn- 
sker Kaleschevognen  eller  Landaueren  tænker  hun  et  Øie- 
blik  paa  det  og  vælger  Landaueren  med  de  to  Hester. 

Saa  reiste  hun.  Drengen  selv  kjørte  hende. 

De  kom  igjen  om  Kvælden.  De  var  snudd  om  paa  Halv- 
veien. 

Hadde  Fruen  glemt  noget?  Nu  forlangte  hun  andre  Hester 
og  ny  Niste,  hun  vilde  avsted  igjen  straks.  Nils  Dreng  gjorde 
Indvendinger,  det  var  imot  Nat,  det  blev  mørkt  for  dem; 
men  Fruen  gjentok  sin  Ordre.  Mens  hun  biet  sat  hun  i  Stuen 
med  Tøiet  paa,  hun  hadde  intet  glemt  og  hun  foretok  sig 
ingenting,  men  hun  bare  sat  og  stirret.  Ragnhild  gik  ind 
til  hende  og  spurte  om  hun  kunde  hjælpe  hende  med  noget? 
Nei  Tak.  Fruen  sat  fremlutende  og  som  tynget  ned  av  en 
Bedrøvelse  til  Døden. 

Det  var  forspændt  og  Fruen  gik  ut. 

Da  hun  saa  at  det  var  Drengen  som  vilde  ivei  igjen  fik 
hun  Medlidenhet  med  ham  og  sa  at  Grindhusen  skulde  kjøre 
hende.  Mens  hun  ventet  paa  Grindhusen  sat  hun  paa  Trappen. 

Saa  kjørte  de.  Det  var  fm  Kvæld  med  passe  Kjølighet  for 
Hestene. 

Nei  hun  er  blit  saa  forbyttet,  sa  Nils  Dreng,  jeg  forstaar 
det  ikke.  Jeg  visste  ikke  av  noget  før  hun  banket  paa  Ru- 
ten og  bad  mig  snu.  Da  var  vi  omtrent  midtveis.  Men  jeg  hørte 
ikke  et  Ord  om  at  hun  vilde  nedover  igjen  med  det  samme. 

Hun  maa  ha  glemt  noget  allikevel? 

Neida,  sa  Ragnhild.  Hun  var  i  Stuen  og  jeg  tænkte  da  paa 
de  Fotografierne,  at  om  hun  skulde  ta  og  brænde  dem; 
men  de  staar  der  endda.  Nei  hun  gjorde  ikke  en  eneste 
Ting  hjemme. 

Jeg  fulgte  med  Drengen  bortover  Gaarden  og  han  sa: 

Nei  det  er  gaat  galt  med  Fruen,  hun  har  ikke  Harmoni  i 
sig  mere  til  nogen  Ting.  Hvor  reiser  hun  av  nu,  tror  du?  Gud 
vet  det;  men  hun  hørtes  ikke  ut  for  at  være  aldeles  bestemt 
paa  det  selv.  Hun  sa  paa  Veien  da  vi  hvilte:  Jeg  har  det  saa 
travelt,  Nils,  jeg  skulde  været  mange  Steder  paa  en  Gang, 
men  jeg  skulde  ikke  været  hjemmefra  heller!  Fruen  skulde 
ikke  ha  det  saa  travelt,  svarte  jeg.  Fruen  skulde  bare  kom- 

me  til  Rolighet!  Men  saa  vet  du  hvorledes  hun  er  blit,  hun 
taaler  ikke  at  en  sier  noget.  Hun  saa  bare  paa  Klokken  og 
vilde  ivei  igjen. 

Var  dette  paa  Turen  til  Stationen? 

Nei  det  var  nu  paa  Hjemturen.  Hun  var  næsten  hidsigst  da. 

Kapteinen   har  kanske  skrevet  efter  hende? 

Drengen  rystet  paa  Hodet: 

Nei.  Jo  Gud  vet  det.  Hvad  skulde  jeg  sagt,  ja  det  er  Søn- 
dag imorgen? 

Ja? 

Nei  det  var  ikke  for  noget.  Jeg  vil  bare  bruke  Søndagen 
til  at  fmde  mig  ut  en  Vedvei  til  Vinters.  Jeg  har  tænkt  paa 
det  længe.  Det  er  lettere  nu  end  naar  Sneen  kommer. 

Bestandig  hadde  han  sin  Gaardsdrift  i  Hodet.  Han  satte 
sin  Ære  i  det  og  vilde  desuten  nu  vise  sig  erkjendtlig  fordi 
Kapteinen  hadde  lagt  godt  paa  hans  Løn  efter  Onnen. 

Det  er  Søndag. 

Jeg  er  en  Tur  opover  og  inspicerer  Dammen  og  Grøften: 
nogen  gode  Dager  til  nu  saa  skulde  vi  ha  Ledningen  lagt. 
Jeg  var  i  stærk  Spænding  og  kunde  knapt  bie  til  Helgen 
var  over  før  jeg  tok  fat  igjen.  Kapteinen  hadde  jo  ikke  blan- 
det sig  i  hele  mit  Foretakende  med  et  Ord,  men  overlatt  alt 
til  mig,  saa  det  var  mig  slet  ikke  likegyldig  om  Frosten  kom 
og  ødela  noget  for  os. 

Da  jeg  kom  hjem  igjen  fra  denne  Tur  ser  jeg  Landaueren 
staa  paa  Gaarden;  men  Hestene  er  fraspændt.  Det  passet 
nogenlunde  med  Tiden  at  Fruens  Skyss  skulde  være  tilbake; 
men  hvorfor  har  Grindhusen  holdt  ved  Hovedtrappen  igjen? 
tænker  jeg  og  gaar  ind  i  Kjøkkenet. 

Pikerne  kom  imot  mig:  Fruen  sat  i  Landaueren,hun  var 
fulgt  med  hjem  endda  en  Gang.  Hun  hadde  været  like  paa 
Stationen,  men  nu  vilde  hun  dit  igjen.  Kunde  jeg  forståa 
mig  paa  Fruenl 

Hun  er  vel  nervøs,  sier  jeg.  Hvor  er  Nils  Dreng? 

Han  er  i  Skogen.  Han  skulde  bli  borte  længe,  sa  han.  Det 
er  bare  os  her  og  vi  kan  ikke  snakke  mere  med  hende  end 
vi  har  gjort. 

Og  hvor  er  Grindhusen? 

Han  er  gaat  og  skifte  Hester  igjen.  Og  Fruen  sitter  bare 
i  Landaueren  og  vil  ikke  ut.  Gaa  nu  du  og  snak  med  hende. 

Naa,  det  er  nu  ikke  saa  farlig  om  hun  kjører  nogen  Turer 
heller.  Ta  det  med  Ro. 

Jeg  gik  ut  til  Fruen.  Mit  Hjærte  slog  stærkt.  Hvor  hun  var 
opreven,  hvor  alt  maatte  være  fortvilet  for  hende!  Jeg  aap- 
net  Vogndøren,  hilste  og  sa: 

Tillater  Fruen  at  jeg  kjører  denne  Gangen? 

Hun  saa  rolig  mot  mig  og  svarte: 

Nei  hvorfor  det? 

Grindhusen  er  kanske  litt  slitt,  jeg  vet  ikke  — 

Han  lovet  at  kjøre  mig,  sa  hun.  Nei  han  er  ikke  slitt. 
Kommer  han  ikke  snart? 

Jeg  ser  ham  ikke,  svarte  jeg. 

Luk  igjen  Døren  her  og  gaa  og  be  ham  komme  I  befalte 
hun;  samtidig  pakket  hun  bedre  om  sig  sit  Overtøi. 

Jeg  gik  til  Stalden  til  Grindhusen,  han  sælet  paa  de  nye 
Hester. 

Hvad  staar  paa,  spurte  jeg,  skal  du  avsted  igjen? 

Ja?  Skal  jeg  ikke  det?  svarte  Grindhusen  og  holdt  inde  et 
Øieblik. 

Det  ser  saa  rart  ut  altsammen.  Hvor  skal  Fruen  reise  hen, 
vet  du  det? 

Nei.  Hun  vilde  ha  snudd  med  en  Gang  paa  Stationen  i  Nat, 
men  det  sa  jeg  at  ingen  av  os  stod  ut  med.  Saa  sov  hun  paa 
Hotellet.  Men  imorges  vilde  hun  hjem  igjen,  sa  hun.  Og  nu 
vil  hun  til  Stationen  igjen,  sier  hun.  Jeg  vet  ikke. 

Grindhusen  sæler  paa  igjen. 

Fruen  bad  mig  skynde  paa  dig,  sier  jeg. 

Ja  nu  kommer  jeg.  Men  det  er  noget  Fansmagt  med  disse 
Bukgjordene. 

Er  du  ikke  for  træt  til  at  gjøre  denne  Turen  en  Gang  til? 

Nei  du  vet  jeg  greier  det.  Og  hun  har  git  mig  gode  Drikke- 
penger. 

Har  hun  det? 

Jada.  Aa  det  er  et  sers  Menneske! 

Saa  sier  jeg  til  Grindhusen: 

Jeg  tror  ikke  du  skal  kjøre  avsted  igjen  nu. 

Han  holder  tvært  inde: 

Sier  du  det?  Nei  du  kan  ha  Ret  i  det. 

Da  ropte  Fruen  utenfor  —  og  hun  var  kommet  like  op  til 
Stalddøren: 

Nei  er  du  ikke  færdig  nu?  Skal  jeg  bli  sittender  der  læn- 
ger  og  vente? 

Nu  kommer  jeg  paa  Flækken!  svarte  Grindhusen  og  fik 
det  travlere  end  nogensinde.  Det  var  bare  disse  Bukgjordene. 

Fruen  vendte  tilbake  til  Landaueren.  Hun  sprang;  den 
tykke  Pels  hun  hadde  paa  var  for  tung  til  hende,  hun  kavet 
med  Armene  for  at  holde  sig  oppe.  Det  hele  var  saa  sør- 
gelig at  se  paa,  det  var  som  en  Høne  som  skal  flygte  over  en 
Gaardsplass  og  maa  hjælpe  til  med  Vingerne. 

Jeg  gik  ned  til  Fruen  igjen,  jeg  var  høflig,  ja  ydmyg,  jeg 
tok  Luen  av  og  bad  hende  avstaa  fra  denne  nye  Tur. 

Du  skal  ikke  kjøre  mig,  svarte  hun. 

Nei.  Men  om  Fruen  vilde  beslutte  sig  til  at  bli  hjemme. 

Saa  blev  hun  forarget,  hun  maalte  mig,  besaa  mig  og  sa: 

Undskyld,  dette  skal  du  ikke  blande  dig  i.  Fordi  om  jeg 
engang  har  faat  dig  avskediget  — 

Nei  nei,  det  er  ikke  derfor!  sa  jeg  fortvilet  og  kom  ikke 
længer.  Naar  hun  tok  det  paa  den  Maate  gjorde  hun  mig  til 
intet. 

Et  eneste  Øieblik  skjøt  det  en  Straale  av  Raseri  gjennem 
mig:  jeg  kunde  jo  gripe  ind  i  Vognen  og  løfte  ut  denne  Unge, 
denne  ynkværdige  Høne!  Det  maa  ha  gaat  en  Rykk  gjennem 
mine  Armer,  hun  gjorde  en  rædd  Bevægelse  og  flyttet  sig. 
Saa  kom  med  ett  Tilbakeslaget  hos  mig,  jeg  blev  dum  og  bløt 
og  gjorde  endda  et  Forsøk: 

Det  blir  saa  uhyggelig  naar  De  reiser,  vi  synes  det  alle- 
sammen. Vi  skal  heller  fmde  paa  noget  her  at  adsprede  Dem 
med,  jeg  kan  læse  litt,  læse  litt  høit,  og  Lars  er  jo  flink  til  at 
synge.  Jeg  kan  kanske  ogsaa  fortælle  noget,  et  eller  andet. 
Nu  kommer  Grindhusen,  ser  jeg,  kan  jeg  be  ham  gaa  bort 
igjen? 

Hun  saa  formildet  ut  og  tænkte  sig  litt  om.  Saa  svarte  hun: 

Du  misforstaar  visst  det  hele.  Jeg  skal  møte  Kapteinen. 
Han  kom  ikke  iforgaars  og  han  kom  ikke  igaar,  men  en- 
gang kommer  han  vel.  Jeg  vil  kjøre  ham  imøte. 

Aal 

Gaa  saa  din  Vei.  Er  Grindhusen  der? 

Jeg  blev  i  samme  Stund  som  slaat  paa  Munden.  Hun 
hadde  Ret,  det  lydde  saa  trolig,  aa  jeg  hadde  gjort  mig  til 
Nar  igjen! 

Ja  Grindhusen  er  her,  fik  jeg  svaret. 

Og  jeg  satte  Luen  paa  igjen  og  hjalp  selv  Grindhusen 
med  at  spænde  for.  Jeg  var  saa  forvildet  og  skamfuld  at  jeg 
ikke  kom  til  at  gjøre  en  Undskyldning,  men  bare  vimset  hit 
og  dit  og  kjendte  efter  alle  Steder  paa  Sæletøiet  om  det  var 
i  Orden. 

Det  er  altsaa  du  som  kjører  mig,  Grindhusen?  spurte 
Fruen  ut. 

Ja  jeg?  Jaha  da!  svarte  han. 

Saa  drog  hun  Døren  igjen  med  et  Smæld  og  Landaueren 
rullet  ut  av  Gaarden. 

* 

Reiste  hun?  spurte  Pikerne  og  slog  Hænderne  sammen. 

Javisst  reiste  hun.  Hun  skal  møte  sin  Mand. 

Jeg  drev  atter  opover  til  Dammen.  Naar  Grindhusen  for- 
lot os  var  vi  en  Mand  mindre  i  Laget;  saa  kom  det  an  paa 
om  vi  andre  kunde  udrette  saa  meget  mere! 

Men  det  var  alt  gaat  op  for  mig  at  Fru  Falkenberg  hadde 
overrumplet  mig  med  et  løgnagtig  Paafund  da  hun  erklærte 
at  skulle  møte  Manden.  Det  gjorde  ikke  noget,  Hestene  de 
var  uthvilte,  det  hadde  ingen  Kjøring  været  i  de  Dager 
Drengen  hadde  staat  med  os  i  Grøften;  men  jeg  hadde  ial- 
fald  været  dum.  Skulde  jeg  ikke  selv  ha  sat  mig  op  paa  Buk- 
ken og  ikke  bedt  om  Tillatelse?  Ja,  men  hvad  saa?  Jo  saa 
vilde  de  mulige  senere  Galskaper  for  en  Del  ha  maattet  gaa 
gjennem  mig,  og  jeg  kunde  ha  stoppet  dem.  Hehe,  du  for- 
elskede Gammelmand!  Fruen  hadde  vel  sin  Mening,  hun 
vilde  gjøre  Gjengjæld  mot  Kapteinen  og  være  borte  naar  han 
kom.  Hun  vaklet  stadig,  vilde  og  vilde  ikke,  vilde  og  vilde 
atter  ikke  hele  Tiden;  men  Meningen  var  der.  Og  jeg  min 
gode  Sjæl  var  jo  ikke  gaat  ut  paa  Vandring  specielt  for  at  til- 
godese Ægtefolks  borgerlige  Interesser  i  Kjærlighetsaffærer. 
De  derom!  Fru  Falkenberg  var  blit  saa  fordærvet.  Hun 
hadde  ganske  rigtig  faat  en  Skade  og  var  blit  godt  ødelagt, 
det  var  saa  likegyldig  hvad  hun  gjorde  med  sig  nu.  Aa  hun 
hadde  ogsaa  begyndt  at  lyve.  Fra  Varietéøinene  drev  det 
videre  til  Løgnen.  Idag  var  det  Nødløgn,  imorgen  blev  det 
Lystløgn;  det  ene  drog  det  andre  efter  sig.  Men  hvad  saa? 
Livet  har  Raad  til  at  sløse  hende  bort. 

Vi  arbeidet  i  tre  Dager  med  Grøften  og  hadde  nogen  Fav- 
ner igjen.  Det  kunde  nu  være  tre  Graders  Kulde  om  Næt- 
terne,  men  det  hindret  os  ikke,  vi  trængte  stadig  frem.  Grind- 
husen var  kommet  tilbake  og  blev  sat  til  at  grave  Tunnel 
for  Røret  under  Kjøkkenet,  selv  grov  jeg  under  Fjøs  og  Stald 
som  var  det  vigtigste;  Drengen  og  Lars  Falkenberg  fortsatte 
Grøften  op  til  Dammen. 

Idag  spør  jeg  endelig  Grindhusen  om  Fruen: 

Saa  hun  blev  ikke  med  dig  hjem  igjen  den  siste  Gang, 
Fruen? 

Nei  hun  tok  Toget. 

Ja  det  var  vel  Manden  sin  hun  reiste  til? 

Grindhusen  er  blit  saa  forsigtig  til  mig,  i  to  Dager  har  han 
ikke  sagt  et  Ord  og  nu  svarer  han  bare: 

Det  blev  vel  til  det  ja.  Jo  det  gjorde  hun  nok,  du  kan 
skjønne  det,  sin  egen  Mand  — 

Jeg  tænkte  at  hun  kanske  reiste  til  Forældrene  i  Kri- 
stianssand. 

Ja  det  kan  hænde  det,  sier  Grindhusen  og  fmder  dette 
bedre.  Jøss,  det  er  klart  som  Dagen  at  hun  reiste  dit  en  Tur. 
Jaja  hun  kommer  vel  snart  hjem  igjen. 

Sa  hun  det? 

Det  lyddest  ut  for  det  ja.  Han  er  jo  ikke  kommet  Kaptei- 
nen heller  endda.  Ja  det  er  et  sers  gromt  Kvindfolk:  der  har 
du  litt  til  Mat  og  Drikke  for  dig  og  Hestene,  sa  hun,  og  der 
har  du  litt  atpaa,  sa  hun.  Aa  det  fmdes  ikke  slik  Frue! 

Men  til  Pikerne  som  han  trøstet  sig  mere  til  hadde  Grind- 
husen sagt  at  det  var  paa  Vonen  om  Fruen  kom  hjem 
igjen  mere.  Hun  hadde  hele  Veien  spurt  Grindhusen  ut  om 
Ingeniør  Lassen  og  var  visst  reist  til  ham.  Aaja  hos  den 
Mand  vilde  hun  ikke  komme  bort,  slik  Rikdom  og  Herlig- 
het som  det  var! 

Saa  kom  det  Brevkort  fra  Kapteinen  til  Fruen  igjen  og 
det  var  bare  om  at  hun  værsaasnil  vilde  la  Nils  hente  ham 
paa  Stationen  Fredag  og  endelig  medta  Pelsen.  Kortet  var 
forsinket:  Fredag  det  var  alt  imorgen.  Det  var  forresten  den- 
negang  et  Held  at  Ragnhild  hadde  kommet  til  at  kikke  paa 
Baksiden  av  Fruens  Kort. 

Vi  blev  sittende  i  Drengens  Rum  og  snakke  videre  om 
Kapteinen,  hvorledes  han  nu  vilde  ta  det  naar  han  kom, 
hvad  vi  skulde  si,  om  vi  kortsagt  skulde  si  noget.  Alle  tre 
Pikerne  var  tilstede  under  denne  Overlægning.  Fruen  kunde 
makelig  ha  været  kommet  til  Kristiania  da  Kapteinen  skrev 
sit  Kort  til  hende;  men  det  var  hun  altsaa  ikke,  det  var  ikke 
dit  hun  var  reist.  Det  var  mere  end  sørgelig  altsammen. 
Drengen  spurte: 
La  hun  ikke  et  Brev  igjen? 

Men  nei  det  laa  intet  Brev.  Derimot  hadde  Ragnhild  gjort 
noget  paa  egen  Haand  som  hun  kanske  ikke  skulde  gjort: 

hun  hadde  kastet  i  Komfuren  de  Fotografierne  paa  Fly- 
gelet. Var  det  galt? 

Neida,  Ragnhild,  neida. 

Hun  fortalte  videre  at  hun  ogsaa  hadde  set  igjennem 
Fruens  Tøi  og  sorteret  ut  alle  Lommeduker  som  ikke  var 
hendes.  Aa  hun  hadde  fundet  flere  Ting  paa  hendes  Væ- 
relse, en  broderet  Væske  med  Ingeniør  Lassens  Bokstaver, 
en  Bok  med  hans  fulde  Navn,  noget  Sukkertøi  som  var 
pakket  i  en  Konvolut  med  hans  Utskrift  paa,  og  alt  hadde 
hun  brændt. 

Ja  Ragnhild  var  en  ualmindelig  Pike.  Make  til  Instinkt! 
Var  hun  Fan  som  var  gaat  i  Kloster?  Hun  som  hadde  hat 
saa  meget  Bruk  for  den  røde  Løper  i  Trappen  og  de  mange 
Nøkkelhul. 

For  mig  og  mit  Arbeide  passet  det  ganske  godt  at  Kaptei- 
nen ikke  hadde  kaldt  paa  Skyss  før  nu,  Grøften  var  nu  fær- 
dig  i  hele  sin  Længde  og  til  at  lægge  ned  Rørene  trængte 
jeg  ikke  Nils.  Derimot  maatte  jeg  ha  alle  Mand  naar  jeg 
skulde  begrave  dem.  Det  var  forøvrig  igjen  blit  Regn  og 
Mildveir  med  mange  Varmegrader. 

Det  var  mig  vel  et  stort  Gode  i  disse  Tider  at  jeg  hadde 
Vandledningen  at  gaa  i  Spænding  for,  det  tok  bort  fra  mig 
mangen  Grille  som  jeg  nok  ellers  vilde  faat.  Iblandt  knyttet 
jeg  Næverne  og  hadde  det  pinsomt,  og  var  jeg  alene  ved 
Dammen  kunde  jeg  staa  og  skrike  imot  Skogen;  men  det  var 
ingen  Mulighet  for  mig  at  reise  væk.  Hvor  vilde  jeg  des- 
uten  hen? 

* 

Kapteinen  kom. 

Han  gjorde  straks  en  Runde  gjennem  Hovedbygningen, 
var  i  Stuen,  i  Kjøkkenet,  gik  til  Værelserne  ovenpaa  og  kom 
ned  igjen,  alt  i  Pels  og  Botforer. 

Hvor  er  Fruen?  spurte  han. 

Fruen  reiste  for  at  møte  Kapteinen,  svarte  Ragnhild.  Vi 
trodde  hun  hadde  kommet  nu. 

Kapteinens  Hode  begyndte  at  lute  fremover.  Saa  sa  han  for 
at  prøve  sig  frem: 

Hun  kjørte  altsaa  med  Nils  nedover?  Det  var  da  ærgerlig 
at  jeg  ikke  undersøkte  bedre  paa  Stationen. 

Da  sa  Ragnhild: 

Nei  Fruen  reiste  Søndag. 


114  EN    VANDRER    SPILLER    MED    SORDIN 

Saa  blev  Kapteinen  Herre  over  sig  igjen  og  sa  til  dette: 

Søndag.  Saa  har  hun  villet  møte  mig  i  Kristiania.  Hm. 
Vi  har  omreist  hverandre,  jeg  kom  til  at  gjøre  en  Avstikker 
igaar,  jeg  var  i  Drammen  —  jeg  mener  i  Fredriksstad.  Har 
du  noget  Mat,  Ragnhild? 

Ja  værsaagod,  det  er  dækket. 

Det  var  forresten  iforgaars  jeg  gjorde  den  Avstikker.  Jaja 
saa  faar  hun  sig  ialfald  en  liten  Tur  I  Alt  staar  vel  til  paa 
Gaarden?  Graver  Karene  Grøft? 

De  er  visst  færdige  med  den. 

Saa  gik  Kapteinen  ind. 

Og  Ragnhild  kom  løpende  med  en  Gang  og  gjengav  os 
hans  Ord  for  at  vi  skulde  ha  noget  at  rette  os  efter  og  ikke 
gjøre  galt  værre. 

Senere  kom  Kapteinen  ut  til  os  paa  Marken,  han  hilste: 
Goddag,  Gutter!  paa  Officers  Vis  og  var  overrasket  ved  at 
fmde  Rørene  nedlagt;  ja  vi  var  nu  alt  begyndt  at  begrave 
dem  igjen. 

Brillante  Karerl  sa  han.  Dere  er  ikke  saa  længe  om  at  ut- 
rette et  Arbeide  som  jeg! 

Og  han  gik  fra  os  og  op  til  Dammen.  Da  han  kom  til- 
bake derfra  var  han  ikke  saa  gløgg  i  Øinene,  men  mere  for- 
sakt; kanske  hadde  han  sittet  der  i  Ensomheten  og  tænkt 
paa  forskjellig.  Nu  stod  han  og  saa  paa  os  med  Haanden  om 
Haken.  Det  varte  et  Øieblik,  saa  sa  han  til  Nils  Dreng: 

Ja  nu  har  jeg  solgt  Tømmeret. 

Og  Kapteinen  har  kanske  faat  god  Pris  ogsaa? 

Ja  det  har  jeg.  God  Pris.  Men  jeg  brukte  al  denne  Tid  til 
det.  Dere  har  været  raskere  her. 

Vi  har  ogsaa  været  mange  her,  sa  jeg,  like  til  fire. 

Da  prøvet  han  at  spøke,  han  sa: 

Ja  jeg  vet  at  du  er  mig  en  dyr  Mandl 

Men  han  saa  ikke  spøkefuld  ut  og  hans  Smil  var  næsten 
ikke  til.  Nu  hadde  Slappelsen  grepet  ham  for  Alvor.  Om  en 
Stund  satte  han  sig  paa  en  Sten  som  vi  hadde  tat  op  av  Grøf- 
ten og  som  var  fuld  av  raa  Lere,  derfra  fulgte  han  os  med 
Øinene. 

Da  gik  jeg  til  ham  med  Spaden  og  sa  fordi  jeg  syntes  Synd 
i  hans  Klær: 

Skal  jeg  ikke  skrape  litt  Lere  av  Stenen? 

Nei  det  gjør  ikke  noget,  svarte  han. 

Men  han  reiste  sig  og  lot  mig  renske  Stenen  litt. 

Da  kom  Raijnhild  springende  langs  Grøften  og  bortimot 
os,  hmi  hadde  noget  hvitt  i  Haanden,  et  Papir.  Og  hun 
sprang  og  sprang.  Kapteinen  sat  og  saa  paa  hende. 

Det  er  bare  et  Telegram,  sa  hun  aandpustet.  Her  er  Eks- 
pres  med  det. 

Kapteinen  reiste  sig  og  hastet  et  Par  Skridt  imot  dette  Te- 
legram som  kom.  Saa  rev  han  det  op  og  læste  det. 

Vi  saa  straks  at  det  maatte  være  vigtig,  Kapteinen  tok  en 
stor  Gang  efter  Pusten.  Saa  begyndte  han  at  gaa,  at  løpe 
hjemover,  da  han  var  kommet  et  Stykke  vendte  han  sig  om 
og  ropte  til  Nils: 

Spænd  for  straks.  Jeg  skal  til  Stationen. 

Saa  løp  han  igjen. 

* 

Og  Kapteinen  reiste.  Han  hadde  været  hjemme  bare  i  no- 
gen  faa  Timer. 

Ragnhild  fortalte  om  den  stakkars  Mands  Opjagethet:  han 
hadde  villet  gaa  i  Vognen  uten  Pels,  han  glemte  Nisten  som 
blev  gjort  istand  til  ham,  og  Telegrammet  som  kom  laa  vidt- 
aapent  igjen  paa  Trappen. 

Ulykke,  stod  det  —  Deres  Hustru  —  Politimesteren.  Hvad 
var  dette  altsammen? 

Jeg  skjønte  det  naar  det  var  Ekspres!  svarte  Ragnhild 
med  fremmed  Tonefald  og  vendte  sig  bort.  Ja  det  kan  gjærne 
være  en  stor  Ulykkel  sa  hun. 

Aanei  da,  svarer  jeg  og  læser  og  læser.  Se  her,  det  er  ikke 
saa  farlig,  hør  nu  efter:  Anmoder  Dem  komme  straks.  Ulyk- 
ke med  Deres  Hustru.  Politimesteren. 

Det  var  Iltelegram  og  var  fra  den  lille  By,  den  døde  By. 
Ja  saa  var  det.  Det  gik  et  Sus  gjennem  Byen,  det  var  en  lang 
Bro,  en  Foss.  Alle  Skrik  døde  hvor  man  skrek  hen,  ingen 
hørte  dem.  Og  det  var  ingen  Fugler.  — 

Men  alle  Pikerne  kommer  og  taler  til  mig  med  fremmed 
Tonefald,  det  blir  bare  Elendighet  iblandt  os,  saa  jeg  maa 
være  tung  og  sikker  til  dem:  Fruen  hun  har  vel  faldt  og 
slaat  sig,  hun  var  ikke  flink  tilbens  nu.  Men  hun  reiste  sig 
kanske  igjen  selv  og  gik  næsten  like  godt,  hun  blødde  bare 
litt.  Aa  de  er  saa  snare  til  at  telegrafere  slike  Politimestere! 

Neida,  neida!  sier  Ragnhild.  Du  vet  godt  at  naar  Politi- 
mesteren telegraferer  saa  er  nok  Fruen  fundet  død  et  Sted. 
Det  er  ikke  —  nei  ikke  til  at  —  holde  ut  — 

Det  blev  onde  Dager.  Jeg  arbeidet  haardere  end  nogen- 
sinde  før,  men  som  en  Søvngjænger,  uten  Spænding  og  uten 
Lyst.  Kom  ikke  Kapteinen  snart? 

Tre  Dager  efter  kom  han,  stille  og  alene  —  Liket  var 
sendt  til  Kristianssand;  Kapteinen  skulde  bare  hjem  efter 
andre  Klær  og  selv  følge  efter  det  og  bli  med  i  Begravelsen. 

Dennegang  var  han  hjemme  i  Høiden  en  Time,  saa  maatte 
han  avsted  igjen  for  at  række  Morgentoget.  Jeg  for  min  Part 
saa  ham  ikke  engang  fordi  jeg  var  paa  Jordet. 

Ragnhild  spurte  om  han  hadde  truffet  Fruen  ilive? 

Han  saa  paa  hende  og  rynket  Brynene. 

Men  Piken  hadde  ikke  git  sig  med  det,  men  bedt  ham 
Herregud  være  saa  snil  at  si  det  I  Og  begge  de  andre  Pikerne 
hadde  ogsaa  staat  bak  hende  og  været  like  saa  fortvilet. 

Saa  hadde  Kapteinen  svaret  —  men  med  saa  lav  Røst  at 
han  talte  likesom  bare  til  sig  selv: 

Hun  hadde  været  død  i  flere  Dager  da  jeg  kom.  Det  var  et 
Ulykkestilfælde,  hun  vilde  over  Elven  og  det  var  for  tynd 
Is.  Nei  det  var  ikke  nogen  Is,  men  det  var  nogrn  glatte  Ste- 
ner. Det  var  forresten  Is  ogsaa. 

Pikerne  begyndte  nu  at  ynke  sig,  men  det  taalte  ikke  Kap- 
teinen. Han  reiste  sig  fra  Stolen  han  sat  paa,  kræmtet 
haardt  og  sa: 

Ja  det  er  godt.  Piker,  gaa  ut  igjeni  Hør,  Ragnhild!  Og  det 
var  dette  han  vilde  hende  under  fire  Øine:  Hvad  skulde  jeg 
ha  sagt,  er  det  du  som  har  tat  væk  nogen  Fotografier  her 
paa  Flygelet?  Jeg  forstaar  ikke  hvor  de  er  blit  av. 

Da  blev  Ragnhild  flink  og  tindrende  igjen  og  svarte  —  og 
Gud  velsigne  hende  for  hendes  Løgn: 

Jeg?  Nei  det  gjorde  Fruen  en  Dag. 

Saa.  Jaja.  Jeg  forstod  bare  ikke  at  de  blev  borte. 

Det  lettet  —  lettet  Kapteinen  at  faa  denne  Oplysning! 

Idet  han  reiste  gav  han  Ragnhild  Besked  om  at  jeg  ikke 
maatte  forlate  Øvrebø  før  han  kom  tilbake. 


XIV 

Neivel  jeg  reiste  ikke. 

Jeg  arbeidet,  trampet  mit  Livs  sløveste  Dager  tilende  og 
fik  Vandledningen  fuldført.  Det  blev  en  liten  Avveksling  paa 
Gaarden  den  første  Gang  vi  kunde  tappe  Vand  og  vi  hadde 
alle  godt  av  at  faa  en  ny  Ting  at  snakke  om  saalænge. 

Nu  hadde  Lars  Falkenberg  forlatt  os.  Mellem  ham  og  mig 
blev  det  tilsist  ingen  Uoverensstemmelse,  vi  hadde  det  igjen 
som  i  gamle  Dager  da  vi  vandret  efter  Bygderne  og  var 
Fæller. 

Han  hadde  det  bedre  end  mangen  anden,  hans  Sind  var 
let  og  hans  Hode  tomt;  desuten  var  hans  Helse  blit  urygge- 
lig. Nu  blev  det  rigtignok  for  evig  forbi  med  hans  Sang  nede 
paa  Gaarden;  men  han  hadde  visst  selv  faat  en  liten  Mis- 
tanke til  sin  Røst  i  de  senere  Aar  og  han  slog  nu  mest  om 
sig  med  det  han  engang  —  i  sin  Tid  —  hadde  sunget  i  Dan- 
selag og  blandt  Herskaper.  Nei  med  Lars  Falkenberg  var 
det  ikke  saa  daarlig,  han  hadde  sit  lille  Jordbruk  paa  to 
Kuer  og  Gris,  desuten  sin  Kone  og  sine  Børn. 

Men  hvad  skulde  Grindhusen  og  jeg  ta  os  til?  Jeg  kunde 
vandre  hvorsomhelst,  men  den  gode  Grindhusen  han  kunde 
ikke  vandre.  Han  kunde  bare  bo  paa  hvert  Sted  og  arbeide 
til  han  blev  opsagt.  Og  naar  den  haarde  Mælding  kom  var 
han  blit  saa  rent  tufset  at  han  ikke  tok  det  let,  men  syntes 
det  blev  sers  slemt  for  ham.  Saa  en  Stund  efter  fik  han  Til- 
lit og  Barnetro  igjen  —  ikke  til  sig  selv,  men  til  Skjæbnen, 
Styrelsen,  han  blev  lat  og  sa:  Aaja  det  blir  vel  en  Raad  med 
Guds  Hjælp! 

Men  ogsaa  han  hadde  det  godt.  Han  fandt  sig  makeløst 
vel  tilrette  paa  hvert  Sted  han  kom  til  og  kunde  være  der  til 
sin  Død  om  det  stod  til  ham.  Hjem  behovet  han  ikke  at  gaa, 
Børnene  var  voksne  og  Konen  trængte  han  ikke.  Neida,  den- 
ne gamle  rødhaarete  Brand  fra  fordum  trængte  nu  bare  et 
Sted  med  Arbeide. 

Hvor  skal  du  hen  herfra?  spurte  han  mig. 

Jeg  skal  langt,  jeg  skal  tilfjælds,  til  Trovatn,  til  en  Skog. 

Og  skjønt  han  ingenlunde  trodde  mig  sa  han  stille  og 
vikende: 

Det  kan  hænde  det. 

Efter  at  Vandledningen  var  færdig  hadde  Drengen  latt 
baade  Grindhusen  og  mig  gaa  i  Vedskogen  til  Kapteinen  kom. 
Vi  ryddet  og  kvistet  Skat  efter  Tømmerhuggerne  og  det  var 
et  jævnt  og  pent  Arbeide. 

Vi  blir  vel  skeia  begge  to  naar  Kapteinen  kommer,  sa 
Grindhusen. 

Du  kunde  ta  dig  Vinterarbeide  her,  foreslog  jeg.  Av  disse 
Tusen  Tylvter  Battenskat  blir  det  en  Mængde  Favnved  som 
du  kunde  sage  op  for  en  rimelig  Betaling. 

Ja  snak  med  Kapteinen  om  det,  svarte  han. 

Og  Haapet  om  et  langt  Vinterarbeide  gjorde  nu  denne 
Mand  til  en  tilfreds  Sjæl.  Han  kunde  godt  utstaa  sig.  Saa 
Grindhusen  var  det  heller  ikke  saa  ilde  med. 

Men  saa  var  det  mig.  Og  jeg  syntes  ikke  jeg  var  meget  at 
utstaa  nu  mere,  Gud  bedre  det! 


Om  Søndagen  drev  og  drev  jeg.  Jeg  ventet  paa  Kapteinen, 
han  skulde  komme  idag.  For  en  Sikkerhets  Skyld  tok  jeg  en 
lang  Tur  opover  efter  Bækken  som  fyldte  vort  Vandbassin, 
jeg  vilde  endnu  engang  se  de  to  Smaavand  inde  i  Aasen,  „Ni- 
lens  Kilder". 

Da  jeg  kom  nedover  Skogen  paa  Tilbakeveien  møtte  jeg 
Lars  Falkenberg  som  kom  nedenfra  og  skulde  hjem.  Fuld- 
maanen  gik  just  op  rød  og  vældig  og  det  blev  lyst  alle  Ste- 
der; det  var  ogsaa  kommet  litt  Sne  og  Frost  saa  det  var  let 
at  aande.  Lars  var  meget  venlig,  han  hadde  faat  noget  Bræn- 
devin  i  sig  nede  i  Bygden  og  talte  meget  og  gjærne.  Men  jeg 
vilde  helst  ikke  ha  truffet  ham. 

Jeg  hadde  staat  en  lang  Stund  inde  i  Aasen  og  lyttet  til 
Suset  fra  Himlen  og  Jorden,  og  det  var  intet  andet  at  høre. 
Saa  kunde  det  risle  noget  og  da  var  det  en  sammenskrumpet 
Krøl  av  et  Løvblad  som  rislet  og  reiste  nedover  de  frosne 
Grener.  Det  var  som  at  høre  en  liten  Kilde.  Saa  suset  Himlen 
og  Jorden  igjen.  Det  la  sig  en  Mildhet  over  mig,  en  Sordin 
paa  alle  mine  Strænger. 

Lars  Falkenberg  vilde  vite  hvor  jeg  kom  fra  og  hvor  jeg 
skulde  hen.  Bækken?  Vandbassinet?  Det  var  noget  Fanteri 
altsammen.  Menneskene  kunde  bære  Våndet  selv.  Kapteinen 
han  indførte  saa  mange  nymotens  Opfmdelser  og  Høstpløi- 
ninger  og  Greier  at  han  gladelig  røk  op  en  Dag.  Rik  Avling, 
sa  de.  Jada.  Men  de  betænkte  ikke  alle  Utgifterne  med  en 
Maskine  til  hver  Ting  og  flere  Mand  til  hver  Maskine.  Hvad 
hadde  ikke  Grindhusen  og  jeg  kostet  i  Sommerl  Og  hvad 
hadde  han  ikke  selv  kostet  i  Høstl  I  gamle  Dager  var  det 
Rikdom  og  Musik  paa  Øvrebø,  den  som  har  været  indi  Stuen 
der  og  sunget  —  jeg  vil  ikke  snakke  om  det!  sa  Lars.  Og  nu 
er  det  snart  ikke  mere  en  stor  Stok  i  Skogen. 

Men  om  nogen  Aar  er  det  like  fuldt  igjen. 

Nogen  Aar?  Mange  Aar,  husk  paa  det.  Aanei  Far,  det  er 
ikke  bare  at  være  Kaptein  og  kommandere  rr —  saa  staar 

det  der!  Og  ikke  er  han  Ordfører  længer  og  jeg  ser  aldrig 
et  Menneske  som  kommer  og  spør  ham  om  et  lite  Raad  i 
alskens  Henseender  — 

Saa  du  Kapteinen  nedenfor?  Var  han  kommet  nu?  av- 
bryter jeg. 

Nu  kom  han.  Han  saa  ut  som  et  Benrangel.  Hvad  var  det 
jeg  tænkte  paa  —  naar  reiser  du? 

Imorgen,  sa  jeg. 

Alt  imorgen!  Lars  blev  fuld  av  Velvilje  og  Lev  vel  til  mig 
og  hadde  ikke  trodd  jeg  skulde  avsted  saa  snart. 

Det  er  paa  Vonen  om  jeg  ser  dig  mere  denne  Gangen  da, 
sa  han.  Men  nu  vil  jeg  si  dig  ett  at  du  skulde  ikke  fante  bort 
mere  av  Livet  dit  og  aldrig  være  et  Sted  forgodt.  Det  vil  jeg 
si  for  siste  Gang  her  paa  Veien,  husk  paa  det.  Det  er  nok 
ikke  saa  rart  jeg  har  det;  men  jeg  vet  ikke  saa  mange  av 
vore  Gelikere  som  det  er  likere  med  heller,  og  slettes  ikke 
med  dig.  Jeg  har  da  Tak  over  Hodet,  det  har  jeg.  Kone  og 
Børn,  to  Kuer  —  en  høstbær  og  en  vaarbær  —  og  saa  en 
Gris,  det  er  hele  min  Eiendom.  Saa  jeg  vil  ikke  skryte  av 
det.  Men  tæller  vi  nøie  saa  har  jeg  da  et  Bruk  ogsaa,  slikt 
det  er. 

Det  staar  ikke  paa  med  dig  som  er  kommet  saa  godt  oven- 
paa,  sier  jeg. 

Lars  blir  endda  mere  venlig  ved  denne  Anerkjendelse, 
han  vil  mig  vel  til  det  ytterste  og  sier: 

Det  er  ikke  nogen  som  kunde  være  mere  ovenpaa  end  du 
selv,  hvad  det  angaar.  For  baade  har  du  godt  for  allslags 
Arbeide  og  skrive  og  regne  kan  du  ogsaa.  Men  det  er  din 
egen  Skyld.  Du  kunde  gjort  som  jeg  sa  til  dig  for  seks  syv 
Aar  siden  og  tat  en  av  de  andre  Pikerne  paa  Gaarden  som 
jeg  tok  Emma  og  slaat  dig  til  forgodt.  Saa  gik  du  ikke  nu 
fra  Bygd  til  Bygd.  Men  det  samme  raar  jeg  dig  til  endda. 

Det  er  forsent,  svarer  jeg. 

Ja  du  er  blit  stygt  graa,  saa  jeg  vet  ikke  hvem  du  skulde 
faa  nu  her  omkring  da.  Hvor  gammel  er  du? 

Aa  fy,  spør  mig  ikke  om  det. 

Det  fik  ikke  bli  nogen  Ungdom  netop,  men.  Det  var  noget 
jeg  skulde  ha  sagt,  bli  med  opover  litt  saa  kommer  jeg  kan- 
ske  paa  det. 

Jeg  blev  med  og  Lars  prater  hele  Veien.  Han  tilbyr  at 
hjælpe  mig  til  hos  Kapteinen  saa  jeg  kunde  faa  mig  en  Ryd- 
ning jeg  ogsaa. 

Det  var  da  besynderlig  at  jeg  skulde  glemme  saa  rent  det 
jeg  gik  og  tænkte  paa,  sa  han.  Ta  og  gaa  med  mig  hjem  saa 
kommer  jeg  vel  paa  det. 

Han  var  bare  Velvilje.  Men  jeg  skulde  gjøre  mig  færdig 
med  et  og  andet  og  vilde  ikke  følge  længer. 

Du  træfTer  ikke  Kapteinen  i  Kvæld  korsom  er. 

Nei  men  det  var  forsent,  Emma  hadde  lagt  sig,  jeg  bare 
urodde. 

Aldrig  det  Slag  I  sa  Lars.  Og  har  hun  lagt  sig  saa  har  hun 
detl  Jeg  undres  paa  om  du  ikke  har  en  Skjorte  liggende 
igjen  hos  os  ogsaa.  Kom  og  ta  med  den,  saa  slipper  Emma 
at  gaa  den  lange  Veien  med  den. 

Nei,  men  hils  Emma  fra  migl  torde  jeg  nu  si. 

Ja  det  skal  jeg.  Og  er  det  saa  at  du  slet  ikke  har  Tid  til 
at  følge  med  til  Hytten  min,  slik  den  er  —  gaar  du  tidlig 
imorgen? 

Jeg  husket  slet  ikke  paa  at  jeg  ikke  kunde  træffe  Kap- 
teinen i  Kvæld,  saa  jeg  svarte  at  Ja  jeg  skulde  gaa  rigtig 
tidlig  ut. 

Saa  skal  jeg  kjøre  Emma  nedover  med  Skjorten  din  nu 
med  det  samme,  sa  Lars.  Og  Farvel  for  denne  Gangen  I 
Husk  nu  paa  det  jeg  har  sagt  digl 

Slik  skiltes  vi. 

Da  jeg  var  kommet  et  Stykke  nedover  sagtnet  jeg  min 
Fart,  i  Grunden  hastet  det  ikke  med  det  jeg  skulde  pakke 
og  gjøre  færdig.  Jeg  vendte  om  og  gik  opover  igjen  og  ply- 
stret i  Maaneskinnet.  Det  var  en  skjøn  Kvæld,  ingen  Kulde, 
men  bare  en  bløt  og  lydig  Ro  over  alle  Skoger.  Det  gik  en 
halv  Times  Tid,  saa  blev  jeg  overrasket  ved  at  Emma  kom 
med  Skjorten. 


Om  Morgningen  gik  hverken  Grindhusen  eller  jeg  i  Sko- 
gen. Grindhusen  var  urolig  og  spurte  mig: 

Har  du  snakket  med  Kapteinen  for  mig? 

Jeg  har  ikke  snakket  med  ham. 

Aanei  du  skal  nok  se  han  kommer  til  at  skeie  mig.  Var 
det  noget  til  Drift  i  ham  saa  lot  han  mig  gjøre  op  denne  Favn- 
veden;  men  han  da!  Han  times  vel  knapt  at  holde  Dreng. 

Sier  du  det,  Grindhusen?  Du  likte  da  Kaptein  Falkenberg 
ganske  godt  før? 

Ja  du  vet  det.  Jo  det  forstaar  sig,  Manden  kan  være  bra 

nok.  Hm.  Jeg  undres  rigtig  paa  om  ikke  Fløtningsinspek- 
tøren  skulde  ha  noget  verdelig  Ting  for  mig  at  gjøre  nu.  For 
han  er  jo  et  svært  formaaende  Menneske  den  Inspektøren  — 

Jeg  fik  fat  i  Kapteinen  Klokken  otte  og  talte  en  Stund  med 
ham;  saa  kom  et  Par  av  Naboerne  til  Gaarden,  de  skulde 
vel  kondolere.  Kapteinen  saa  anstrængt  ut,  men  var  ingen- 
lunde knækket,  hans  Væsen  var  fast  og  greit.  Han  spurte 
mig  litt  om  en  Plan  han  hadde  til  et  stort  Tørkehus  for 
Høi  og  Lo. 

Og  nu  saa  var  det  vel  ingen  Uorden  mere  paa  Øvrebø, 
ingen  Sindsbevægelse,  ingen  avsporet  Sjæll  Jeg  tænkte  næ- 
sten  med  Vemod  paa  det.  Ingen  sætter  frække  Fotografier 
op  paa  Flyglet  i  Stuen,  men  ingen  spiller  mere  paa  Flygelet 
heller,  det  staar  der  og  tier  efter  den  siste  Klang.  Nei  for 
Fru  Falkenberg  er  ikke  her  mere  og  gjør  hverken  sig  selv 
eller  andre  ondt  mere.  Ingenting  av  det  gamle  er  mere.  Saa 
er  det  da  om  det  blir  Glæde  og  Blomster  alle  Dager  herefter 
paa  Øvrebø. 

Bare  han  nu  ikke  begynder  at  drikke  igjen,  sier  jeg  til 
Nils  Dreng. 

Neida,  svarer  han.  Jeg  tror  heller  aldrig  han  har  drukket. 
Det  var  visst  bare  Tøv  av  Kapteinen  at  gaa  og  suse  slik  som 
han  gjorde  en  Tid.  Fra  det  ene  til  det  andre,  kommer  du 
igjen  til  Vaaren? 

Nei,  svarer  jeg,  nu  kommer  jeg  ikke  igjen. 

Saa  sier  Drengen  og  jeg  Farvel  med  hverandre.  Jeg  vil 
huske  denne  Mands  Likevægt  og  hans  retsindige  Tænke- 
maate  og  jeg  staar  og  ser  efter  ham  da  han  gaar  bortover 
Gaarden.  Da  vender  han  sig  og  spør: 

Var  du  i  Skogen  igaar?  Er  det  saapas  Sne  at  jeg  kan 
bruke  Slæde  efter  Ved  idag? 

Ja,  svarer  jeg. 

Da  gaar  han  lettet  til  Stalden  for  at  sæle  paa. 

Og  Grindhusen  kommer  likeledes  og  skal  til  Stalden.  Han 
stanser  et  Øieblik  hos  mig  og  beretter  at  Kapteinen  av  sig 
selv  har  bydd  ham  Arbeide  i  Vedskogen:  Sag  op  al  den 
Favnved  du  orker,  sa  han,  hold  paa  en  Tid  utover,  vi  blir 
vel  forlikte  om  Lønnen!  Tak  og  Ære  Hr.  Kaptein!  sa  jeg. 
Gaa  og  mæld  dig  til  Nils,  sa  han.  Aa  for  en  grom  Kar!  Det 
findes  ikke  mange  slike! 

En  Stund  efter  blir  jeg  budsendt  av  Kapteinen  og  jeg  gaar 
op  paa  hans  Værelse.  Han  takker  mig  for  mit  Arbeide  ute 

som  inde  paa  Gaarden  og  gir  mig  Opgjør.  Saa  var  vi  i  Grun- 
den  færdige,  men  han  spør  mig  atter  om  et  Par  Ting  an- 
gaaende  Tørkehuset  og  vi  blir  snakkende  en  Stund  om  dette. 
Det  fik  ialfald  bero  til  efter  Jul  med  altsammen,  sa  han; 
men  naar  Tiden  kom  saa  han  mig  gjærne  tilbake  igjen.  I 
det  samme  rettet  han  Øinene  paa  mig  og  sa: 

Men  du  kommer  vel  aldrig  hit  nu  mere? 

Jeg  studset.  Men  jeg  saa  paa  ham  tilbake  og  svarte: 

Nei. 

Da  jeg  gik  ned  tænkte  jeg  mere  over  hans  Ord:  hadde  han 
gjennemskuet  mig?  Isaafald  hadde  han  vist  mig  en  Tillit 
som  jeg  satte  Pris  paa.  Han  var  dog  en  dannet  Mand. 

Tillit?  Men  hvad  koster  den  ham?  Jeg  var  en  avdanket 
Person.  Han  lot  mig  gaa  der  og  gjøre  og  late  som  jeg  vilde 
i  Kraft  av  min  eminente  Uskadelighet.  Slik  var  det  vel.  For- 
resten var  det  heller  ingenting  at  gjennemskue. 

Og  jeg  gik  omkring  høit  og  lavt  og  tok  Avsked  med  alle, 
med  Ragnhild  og  med  Pikerne.  Da  jeg  saa  gik  over  Gaar- 
den med  Ranselen  paa  sa  Kaptein  Falkenberg  fra  Trappen: 

Jeg  kom  til  at  tænke  paa  —  skal  du  til  Stationen  saa  kan 
jo  Smaaen  kjøre  dig. 

Den  dannede  Mandl  Men  jeg  takket  tilbake  og  avslog  Til- 
budet. Jeg  følte  mig  ikke  mere  avdanket  end  at  jeg  maatte 
kunne  gaa  det  Veistykke  tilfots. 


Nu  er  jeg  igjen  i  min  lille  By.  Og  jeg  er  kommet  hit  fordi 
Byen  ligger  paa  min  Vei  til  Trovatn  og  Fjældene. 

Her  er  som  det  før  var,  bare  at  det  nu  ligger  tynd  Is 
paa  Elven  ovenfor  og  nedenfor  Fossen  og  paa  Isen  ligger 
det  Sne. 

Jeg  passer  paa  at  kjøpe  Klær  og  Utrustning  her  i  Byen 
og  da  jeg  har  faat  gode  nye  Sko  gaar  jeg  til  Skomakeren 
med  de  gamle  for  at  faa  dem  halvsaalet.  Skomakeren  prater 
med  mig  og  ber  mig  se  til  at  faa  sitte.  Hvor  er  den  Mand 
ifra  da?  spør  han.  Og  da  hensættes  jeg  med  en  Gang  ind  i 
Byens  Aand. 

Jeg  driver  op  paa  Kirkegaarden.  Ogsaa  her  har  man  pas- 
set paa  og  rustet  sig  til  Vinteren.  Det  er  surret  Halmvisker 
omkring  Planter  og  Busker  og  over  mange  ømtaalige  Grav- 
støtter er  det  hvælvet  høie  Hætter  av  Træ.  Hvorpaa  Hæt- 

terne  er  beskyttet  med  Maling  igjen.  Det  er  som  om  man 
har  tænkt:  se  jeg  har  nu  denne  Gravstøtte,  ved  Forsigtighet 
kan  den  være  Gravstøtte  for  mig  og  mine  i  mange  Slægt- 
leddl 

Her  er  ogsaa  Julemarked  og  jeg  driver  dit.  Her  er  Kjælker 
og  Ski,  her  er  Smørøsjer  og  Kubbestoler  fra  Underverde- 
nen, rosefarvede  Votter,  Mangletrær,  Rævbælger.  Og  her  er 
ogsaa  Hestebyttere  og  Driftekarer  som  blander  sig  med 
fulde  Folk  oppe  fra  Dalen,  ja  her  er  Jøder  som  er  kommet 
for  at  svindle  bort  en  utkrotet  Lommeklokke  eller  to  skjønt 
Byen  ingen  Penger  har.  Og  Klokkerne  er  fra  det  Land  opi 
Alperne  hvor  Bocklin  —  ikke  var  fra,  hvor  ingen  og  intet 
er  fra. 

Aa  vori  Julemarked! 

Men  om  Kvældene  er  her  gjæve  Forlystelser  for  alle.  Det 
danses  paa  to  Saler,  det  spilles  av  Mestere  paa  Hardingfele 
og  det  er  makalaust,  korkje  værre  eller  betre.  Det  er  Jærn- 
strænger  paa  Felen,  det  lyder  ikke  Fraser,  det  er  enMusik  med 
Brodd.  Den  virker  forskjellig  paa  de  forskjellige,  nogen  av 
os  gjennemlæsker  den  med  national  Sødme,  andre  av  os  flæk- 
ker  Tænder  og  begynder  at  huje  av  Vemod.  Aldrig  var  det 
en  stærkere  Virkning  av  Musik  med  Brodd. 

Dansen  gaar. 

I  en  Pause  synger  Skolelæreren  følgende  Poesi: 

Du  gamle  Mori  du  sliter  arm 
so  Sveitten  er  som  Blod  — 

Men  nogen  av  de  gale  Gutter  vil  ha  Dans  og  intet  andet. 
Hvad  er  dette  for  noget,  her  staar  de  med  Jænten  om  Livet 
og  Sang,  det  høver  sig  ikke!  Sangeren  holder  inde:  Kva 
Slag,  høvar  ikkje  sjølve  Vinje!  Det  blir  Oprør  for  og  imot, 
Debat,  Skraal.  Aldrig  var  det  en  stærkere  Virkning  av  Sang 
med  Poesi. 

Dansen  gaar. 

Jænterne  fra  Dalen  de  er  fem  Rosestakker  tætte;  men  det 
er  som  intet  for  dem,  de  er  vante  til  at  bære.  Og  Dansen 
gaar,  ja  Tordenen  gaar,  Brændevinet  skyver  godt  paa,  det 
staar  en  Damp  fra  Heksegryten.  Klokken  tre  om  Morgnin- 
gen  kommer  Politiet  og  banker  i  Gulvet  med  sin  Stok.  Punk- 
tum. Danserne  gaar  ut  i  Maaneskinnet  og  sprer  sig  i  By  og 
Omegn.  Saa  ni  Maaneder  efter  leverer  Jænterne  fra  Dalen 


1^4  EN    VANDilER    SPILLER    MED    SORDIN 

Beviset  for  at  de  allikevel  var  en  Rosestak  for  utæt.  Aldrig 
var  det  en  stærkere  Virkning  av  utætte  Rosestakker. 

Nu  er  Elven  stille  av  sig,  Elven  den  er  ikke  længer  noget 
for  Øiet,  Vinteren  er  kommet  over  den.  Den  driver  de  Træ- 
sliperier,  Sager  og  Møller  som  staar  ved  Bredderne  fordi 
den  er  og  blir  en  stor  Elv;  men  den  er  uten  Liv,  den  har 
slaat  Laak  over  sig  selv. 

Og  Fossen  den  har  faret  saa  ilde.  Jeg  som  engang  saa  ned 
i  den  og  hørte  paa  den  og  tænkte:  om  jeg  levet  dernede  i  den 
Susets  Verden  for  bestandig,  hvad  Følge  vilde  det  tilslut 
faa  paa  min  Hjærne?  Nu  er  Fossen  liten  og  mumler  spakt, 
det  er  en  Skam  at  kalde  det  Sus.  Men  Herregud  det  er  jo 
likefrem  en  Ruin  av  en  Foss!  Den  er  sunket  ned  til  Armod, 
store  Stener  stikker  op  overalt  i  Rænden,  en  og  anden  Tøm- 
merstok  har  bundet  sig  paatværs  og  paaskraa,  man  kunde 
hoppe  tørskodd  over  paa  Stener  og  Stokker. 

Saa  er  jeg  færdig  i  Byen  og  staar  med  Ranselen  paa.  Det 
er  Søndag  og  klart  Veir. 

Jeg  gaar  indom  Drageren  i  Hotellet  og  mælder  mig,  han 
vil  følge  mig  et  Stykke  opover  Elven.  Det  store  godslige  Men- 
neske vil  ogsaa  bære  min  Ransel  —  som  om  jeg  ikke  kunde 
bære  den  selv. 

Vi  følger  høire  Bredd  opover,  men  selve  Veien  gaar  paa 
venstre,  det  er  bare  en  Sommersti  vi  gaar  paa,  optrampet  av 
Fløtere  og  med  nogen  faa  nye  Spor  i  Sneen.  Min  Ledsaker 
skjønner  ikke  rigtig  hvorfor  vi  ikke  gaar  Veien,  han  har  saa 
daarlig  Hode;  men  jeg  har  været  her  opover  to  Ganger  før  i 
disse  Dager  og  vil  gaa  her  en  Gang  til.  Det  er  mine  egne  Spor 
vi  ser  hele  Veien. 

Jeg  spør: 

Den  Damen  du  nævnte  engang  —  hun  som  druknet  — 
var  det  her  et  Sted? 

Naa  hun  som  gik  sig  nedi  —  ja  nu  er  vi  der.  Det  var  for- 
skrækkelig,  vi  var  vel  tyve  Mand  Folk  og  Politi  og  lette  til- 
slut. 

Soknet? 

Ja  soknet.  Vi  la  Bord  og  Stiger  utover,  de  brøt  ned  med 
os,  saa  slog  vi  like  saa  godt  hele  Isen  op.  Se  her  ser  du  Veien 
vor,  sier  Drageren  og  stanser. 

Jeg  ser  den  mørke  Vidde  i  Isen  hvor  Baatene  hadde  rodd 
rundt  og  hrutt  ned  Is  og  soknet;  nu  var  det  iset  igjen. 

Drageren  fortæller  videre: 

Vi  fandt  hende  tilskit.  Det  var  en  Guds  Lykke,  faar  jeg 
vel  si,  at  Elven  var  blit  saa  lav.  Hun  var  gaat  tilbunds  mel- 
lem  to  Stener  med  en  Gang  og  der  var  hun  blit  staaende 
fast.  Det  var  ikke  noget  til  Strøm  at  kalde  for;  hadde  det 
været  om  Vaaren  saa  vilde  hun  reist  langt. 

Saa  hadde  hun  tænkt  sig  over  Elven? 

Ja  alle  Folk  skal  jo  ut  paa  Isen  saasnart  den  lægger  sig, 
det  er  en  styg  Art.  Det  var  gaat  et  Menneske  over  før,  men 
det  var  to  Dager  tidligere.  Hun  kom  akkurat  gaaende  her 
paa  denne  Siden  som  vi  nu  er  og  Ingeniøren  han  kom  ned- 
over Veien  paa  andre  Siden,  han  hadde  været  ute  en  Tur  paa 
Cyklen  sin.  Saa  ser  de  hverandre  og  gjør  Tegn  at  de  hilser 
eller  slikt,  for  de  var  Slægtninger  med  hverandre  begge  to. 
Saa  har  Damen  misforstaat  et  av  Tegnene  og  trodd  at  han 
vinket  paa  hende,  sier  Ingeniøren,  for  hun  begyndte  at  kom- 
me over.  Og  Ingeniøren  han  skrek,  men  det  hørte  hun  ikke, 
og  han  hadde  Cyklen  saa  han  kunde  ikke  komme  ifra;  men 
forresten  saa  var  det  jo  gaat  et  Menneske  over  før.  Ingeniø- 
ren fortalte  det  altsammen  til  Politiet  hvorledes  det  var  gaat 
til  og  det  blev  skrevet  op  hvert  Ord.  Nei  saa  da  hun  var 
kommet  midt  utpaa  saa  gik  hun  ned.  Hun  hadde  vel  kom- 
met til  at  tråa  paa  et  rigtig  rottent  Sted  paa  Isen.  Og  Inge- 
niøren han  kommer  som  et  Lyn  paa  Cyklen  igjennem  Byen 
og  hjem  til  Hotellet  og  begynder  at  ringe.  Jeg  har  aldrig 
hørt  slik  Ringing.  Et  Menneske  er  gaat  ned  i  Elven!  ropte 
han.  Min  Kusine!  ropte  han.  Vi  ut  og  Ingeniøren  med  igjen. 
Vi  hadde  Rep  og  Baatshaker  med,  men  det  var  ikke  til 
noget;  Politiet  kom  om  en  Stund,  Brandfolkene  kom,  de 
tok  en  Baat  der  oppe  og  bar  den  imellem  sig  til  de  kom  til 
os,  saa  slog  de  sig  utpaa  og  begyndte  at  sokne.  Men  vi  fandt 
hende  ikke  den  første  Dagen,  men  saa  Dagen  efter  saa  fandt 
vi  hende.  Ja  det  var  rigtig  en  styg  Ulykke. 

Sa  du  at  Manden  hendes  kom.  Kapteinen? 

Ja  Kapteinen  kom.  Og  du  kan  vite  hvad  Slags  Nød  han 
var  i.  Og  det  var  vi  sandelig  allesammen  og  hele  Byen  for 
den  Saks  Skyld.  Ingeniøren  han  var  rent  utav  det  i  lang  Tid, 
sa  de  hos  os  i  Hotellet,  og  da  Kapteinen  kom  saa  reiste  Inge- 
niøren paa  Inspektion  opover  Elven  bare  fordi  han  ikke  taalte 
at  snakke  mere  om  Ulykken, 

Saa  traf  ikke  Kapteinen  ham? 

Nei.  Hm.  Jo  det  vet  jeg  ikke,  svarte  Drageren  og  saa  sig 
omkring.  Nei  det  vet  ikke  jeg,  slettes  ikke  det. 

Han  svarte  saa  vinglet  og  jeg  forstod  at  han  visste  det.  Men 
det  hadde  ingen  Betydning  og  jeg  spurte  ham  ikke  mere. 

Jaja  nu  skal  du  ha  Tak  for  Følget!  sier  jeg  og  deler  litt 
Penger  med  ham  til  et  Vinterplagg  eller  saa.  Og  jeg  tok  Far- 
vel med  ham  og  vilde  ha  ham  til  at  vende  om. 

Men  han  vilde  følge  mig  et  Stykke  til.  Og  for  at  faa  mig 
til  at  gaa  ind  herpaa  sier  han  pludselig  at  Jo  Kapteinen  had- 
de da  fat  i  Ingeniøren  mens  han  var  heri  Denne  gode  og 
dumme  Sjæl  hadde  forstaat  saa  meget  av  Pikernes  Sladder  i 
Kjøkkenet  at  det  næppe  hang  ret  sammen  med  Ingeniøren  og 
denne  Kusine  som  kom  til  ham;  men  han  forstod  heller  ikke 
mere.  Derimot  hadde  han  selv  været  med  paa  at  føre  Kaptei- 
nen opover  Elven  efter  Ingeniøren. 

Kapteinen  maatte  nødvendigvis  træfTe  Ingeniøren,  fortalte 
han,  og  jeg  blev  med  ham  opover.  Hvad  skal  Ingeniøren  in- 
spicere  paa  en  islagt  Elv?  spurte  Kapteinen  underveis.  Det 
skjønner  ikke  jeg  heller,  svarte  jeg.  Saa  gik  vi  hele  Dagen 
til  Nonsbil.  Det  staar  paa  om  han  ikke  er  i  denne  Tømmer- 
koien, sa  jeg,  for  her  har  jeg  hørt  at  Fløterne  hans  holder  til 
ogsaa,  sa  jeg.  Kapteinen  vilde  ikke  ha  mig  med  længer  da, 
men  sa  at  jeg  skulde  bie.  Saa  gik  han  selv  til  Koien  og  ind. 
Han  var  ikke  borte  mere  end  som  et  Par  snaue  Minutter,  saa 
kom  baade  han  og  Ingeniøren  ut  av  Koien.  De  sa  et  Par  Ord 
til  hverandre,  det  hørte  jeg  ikke,  men  jeg  saa  aldeles  med  en 
Gang  at  Kapteinen  kastet  Armen  i  Veiret  —  slik  —  og  drev 
til  Ingeniøren  saa  han  dat  i  Bakken.  Aa  Gud  bevare  dig,  det 
gik  visst  et  godt  Skred  gjennem  Hodet  paa  ham!  Men  ikke 
nok  med  det,  nu  reiste  han  Ingeniøren  op  igjen  selv  og  drev 
til  ham  en  svær  Gang  til.  Saa  kom  han  til  mig  og  sa:  Lat  os 
gaa  hjem. 

Jeg  faldt  i  Tanker.  Det  undret  mig  at  Drageren,  dette  Men- 
neske som  ikke  hadde  en  Uven  eller  bar  Nag  til  nogen,  lot 
Ingeniøren  bli  uten  Hjælp  ved  Koien.  Og  det  var  intet  Mis- 
hag i  hans  Fortælling  om  Avstraffelsen.  Saa  har  vel  Ingeniø- 
ren været  gjærrig  mot  ham  ogsaa  og  aldrig  betalt  ham  for 
hans  Tjenester,  tænkte  jeg,  men  han  har  bare  været  Kom- 
mandøren og  ledd  av  ham  og  været  som  en  Hvalp.  Slik  var 
det  vel!  Og  det  var  kanske  ikke  længer  min  Skinsyke  som 
ledet  mig  vild, 

Men  Kapteinen  det  var  Gut  som  gav  Drikkepenger!  sa  Dra- 
geren tilslut.  Jeg  betalte  hele  Gjælden  min  med  det,  jammen 
gjorde  jeg  det. 

Da  jeg  endelig  hadde  faat  Drageren  ifra  mig  gik  jeg  over 
Elven  og  Isen  var  stærk  nok.  Nu  var  jeg  paa  den  store  Vei. 
Og  jeg  vandret  videre  og  tænkte  paa  Dragerens  Fortælling. 
Det  Overfald  ved  Tømmerkoien,  hvad  var  det  til?  Det  av- 
gjorde bare  at  den  ene  Part  var  stor  og  stærk,  men  den  andre 
var  en  liten  Sportsmand  med  en  stor  Bak.  Men  Kapteinen 
var  Officer,  det  var  vel  noget  slikt  som  hadde  foresvævet 
ham.  Det  burde  kanske  ha  foresvævet  ham  noget  andet  mens 
det  endnu  var  Tid,  hvad  vet  jeg!  Det  var  hans  Hustru  som 
gik  i  Elven,  Kapteinen  kunde  gjøre  hvad  han  vilde  nu,  men 
aldrig  saa  kom  hun  igjen. 

Men  om  hun  ogsaa  kom,  hvad  saa?  Hun  var  vel  født  til 
sin  Skjæbne.  Begge  Ægtefæller  hadde  prøvet  at  lappe  Ska- 
den sammen,  men  det  mislyktes.  Jeg  husker  Fruen  for  seks 
syv  Aar  siden,  hun  kjedet  sig  og  var  visst  smaaforelsket  hist 
og  her  ogsaa  da;  men  hun  var  tro  og  fm.  Saa  vedblev  Tiden 
at  gaa.  Hun  hadde  ingen  Gjærning,  men  hun  hadde  tre  Piker 
paa  sin  Gaard;  hun  hadde  ingen  Børn,  men  hun  hadde  et 
Flygel.  Men  hun  hadde  ingen  Børn. 

Og  Livet  det  har  Raad  til  at  sløse. 

Det  var  Mor  og  Barn  som  gik  tilbunds. 


EFTERSKRIFT 

En  Vandrer  spiller  med  Sordin  naar  han  blir  halvhundrede 
Aar.  Da  spiller  han  med  Sordin. 

Jeg  kunde  ogsaa  uttrykke  det  slik: 

Kommer  han  forsent  til  Bærskogen  om  Høsten  saa  er  han 
kommet  forsent  til  den,  og  om  han  en  vakker  Dag  ikke  læn- 
ger  ser  sig  istand  til  at  være  lystig  og  gapskratte  av  Fryd  over 
Livet  saa  er  det  vel  fordi  han  er  gammel,  last  ham  ikke  der- 
for! Det  er  forøvrig  ikke  Tvil  om  at  det  skal  en  viss  Grad  av 
Hjærnetomhet  til  for  at  kunne  gaa  og  være  varig  tilfreds  med 
sig  selv  og  alt.  Men  blide  Stunder  det  har  alle.  En  Fange  sit- 
ter paa  sin  Kjærre  og  kjører  til  Skafottet,  en  Spiker  gnager 
ham  i  Sætet,  han  flytter  sig  og  føler  det  mere  behagelig. 

Det  er  galt  av  en  Kaptein  at  be  Gud  tilgi  sig  —  som  han 
har  tilgit  Gud.  Det  er  bare  Teater.  En  Vandrer  som  ikke  hver 
Dag  faar  Mat  og  Drikke,  Klær  og  Sko,  Hus  og  Hjem  lagt  til- 
rette for  sine  Behov,  han  kjender  akkurat  et  passe  Savn  om 
alle  disse  Herligheter  uteblir.  Gaar  ikke  det  ene  saa  gaar  det 
andre.  Men  gaar  heller  ikke  det  andre  saa  tilgir  man  ikke 
Gud,  man  tar  selv  Ansvaret.  Man  sætter  sin  Aksel  imot  Til- 
skikkelsen, det  vil  si  man  luter  sin  Ryg  for  den.  Det  gjør  litt 
ondt  for  Kjøt  og  Blod,  det  graaner  Haaret  ilde;  men  en  Van- 
drer han  takker  Gud  for  Livet,  det  var  morsomt  at  leve! 

Slik  kunde  jeg  uttrykke  det. 

Hvorfor  nemlig  alle  disse  store  Fordringer?  Hvad  har  man 
optjent?  Alle  de  Æsker  med  Sukkertøi  som  en  Slikmund  kan 
begjære?  Godt!  Men  saa  man  da  ikke  Verden  hver  Dag  og 
hørte  Suset  i  Skogen?  Det  er  ingen  Herlighet  til  som  Suset  i 
Skogen. 

Det  duftet  av  Jasminer  i  en  Syrinskog  og  det  bævet  en 
Glæde  gjennem  en  jeg  vet,  ikke  for  Jasminernes  Skyld,  men 
for  alt,  et  Vindu  med  Lys  i,  en  Erindring,  hele  Livet.  Men 
da  han  blev  kaldt  bort  fra  Syrinskogen  hadde  han  jo  alle- 
rede faat  Betalingen  paa  Forhaand  for  denne  Ubehagelighet. 

Og  slik  er  det:  den  blotte  Naade  at  man  faar  Livet  er  den 
rike  Forhaandsbetaling  for  Livets  alle  Elendigheter,  hver 
eneste  en. 

Nei  man  skal  ikke  tro  at  man  har  Ret  til  mere  Sukkertøi 
end  man  faar.  En  Vandrer  fraraader  al  Overtro.  Hvad  er  Li- 
vets? Alt.  Men  hvad  er  dit?  Er  Berømmelsen  din?  Aa  si  os 
hvorfor!  Man  skal  ikke  tværholde  paa  „sit",  det  er  saa  ko- 
misk, og  en  Vandrer  ler  av  den  som  er  saa  komisk.  Jeg  hu- 
sker en  slik  Mand  som  ikke  hadde  Raad  til  at  slippe  „sit"; 
han  la  i  sin  Ovn  Høgstdags  og  fik  det  endelig  til  at  brænde 
om  Kvælden.  Saa  timedes  han  ikke  at  gaa  ifra  Varmen  for 
at  lægge  sig,  men  sat  til  andre  stod  op  igjen  for  at  utnytte 
den.  Det  var  en  norsk  Forfatter  av  Teaterstykker. 

Jeg  har  nu  vandret  ganske  godt  omkring  i  mine  Dager  og 
jeg  er  blit  dum  og  avblomstret.  Men  jeg  har  ikke  den  perverse 
Gammelmandstro  at  jeg  er  blit  visere  end  jeg  var.  Og  jeg 
haaper  at  jeg  heller  aldrig  blir  vis.  Det  er  Tegnet  paa  Avfæl- 
dighet.  Naar  jeg  takker  Gud  for  Livet  saa  sker  det  ikke  i 
Kraft  av  en  større  Modenhet  som  er  kommet  med  Alderen, 
men  fordi  jeg  altid  har  hat  Glæde  av  at  leve.  Alder  skjænker 
ingen  Modenhet,  Alder  den  skjænker  intet  andet  end  Alder- 
dom. 


Jeg  kom  forsent  til  Bærskogen  iaar,  men  jeg  gjør  Turen 
allikevel.  Jeg  koster  paa  mig  denne  lille  Morsomhet  til  Løn 
for  at  jeg  har  været  dugelig  i  Sommer.  Og  jeg  kom  frem  til 
mit  Maal  den  12te  December. 

Det  er  nok  saa  at  jeg  ogsaa  kunde  ha  stanset  nede  i  Byg- 
derne;  det  vilde  vel  ha  blit  en  Raad  for  mig  som  for  alle 
andre  som  har  fundet  Tiden  inde  til  at  nedsætte  sig.  Og  Lars 
Falkenberg,  min  Kollega  og  Kamerat,  han  raadet  mig  jo  til 
at  ta  en  Rydning  paa  Kone,  to  Kuer  og  Gris.  Det  var  et  Ven- 
skaps  Raad,  Folkets  Røst.  Og  se,  saa  kunde  min  ene  Ku  være 
en  gjeld  Rideokse  saa  jeg  hadde  et  Transportmiddel  i  mine 
mimrende  Dager.  Men  det  strandet,  det  strandet!  Min  Vis- 
dom er  ikke  kommet  med  Alderen,  men  jeg  gaar  til  Trovatn 
og  Almænningerne  og  lever  i  en  Tømmerkoie. 

Hvad  Fornøielse  det  kan  være  heri?  Ai  Lars  Falkenberg 
og  ai  alle  andre,  frygter  ikke,  jeg  har  en  Mand  hver  Ukedag 
til  at  komme  med  Stompen. 

Saa  driver  jeg  da  rundt  og  rundt  om  mig  selv  og  koser 
mig  og  er  alene.  Jeg  savner  Biskop  Pavels'  Signet.  Jeg  har 
faat  dette  Signet  av  en  Etterkommer  av  ham  og  jeg  hadde 
det  i  Vestelommen  i  Sommer;  men  naar  jeg  nu  kjender  efter 
saa  har  jeg  mistet  det.  Jaja.  Men  jeg  har  faat  Forhaandsbeta- 
lingen  for  denne  Ubehagelighet  ved  en  Gang  at  eie  Signetet. 

Men  jeg  savner  ikke  Litteratur. 

Aa  hvor  jeg  husker  12te  December  og  alle  Datoer,  men 
glemmer  gladelig  vigtigere  Ting!  Først  nu  kommer  jeg  paa 
Litteraturen,  at  Kaptein  Falkenberg  og  Frue  hadde  mange 
Bøker  i  sit  Hus,  Romaner  og  Skuespil,  et  Skap  fuldt.  Jeg  saa 
det  da  jeg  malte  Vinduer  og  Dører  paa  Øvrebø.  De  hadde 
hele  Rækker  av  Forfattere  og  de  hadde  Forfatternes  hele  Ræk- 
ker  av  Bøker,  tredive  Bøker.  Hvorfor  hele  Rækken?  Det  vet 
jeg  ikke.  Bøker,  en  to  tre  ti  tredive.  De  var  kommet  en  hver 
Jul,  Romaner,  tredive  Bind  —  den  samme  Roman.  De  læste 
dem  vel  Kapteinen  og  Fruen,  de  visste  hver  Gang  hvad  de 
skulde  fmde  hos  Hjemmenes  Diktere,  det  stod  saa  meget  om 
hvorledes  alt  blev  godt  igjen.  Saa  læste  de  dem  vel,  hvad  vet 
jeg  I  Min  Gud  hvor  det  var  megen  Litteratur,  to  Mand  kunde 
ikke  flytte  Skapet  litt  da  jeg  skulde  male,  tre  Mand  og  en 
Kokke  maatte  flytte  det.  Den  ene  Mand  var  Grindhusen,  han 
blev  rød  under  Vægten  av  Hjemmenes  Diktere  og  han  sa: 
Jeg  skjønner  ikke  hvad  Folk  gjør  med  saa  Verdens  mange 
Bøkerl 

Som  om  Grindhusen  skjønte  nogen  Tingl  Kapteinen  og 
Fruen  hadde  vel  alle  disse  Bøker  for  at  ingen  skulde  mangle, 
de  stod  der  komplet.  Det  vilde  bli  et  Gap  om  en  av  dem  fjær- 
nedes,  de  var  saa  like,  de  var  Par  alle  ihop,  homogen  Poesi, 
den  samme  Roman. 

* 

Her  har  været  en  Elgskytter  hos  mig  i  Koien.  Det  var  ikke 
noget  videre  og  hans  Hund  var  bare  Sinne.  Jeg  var  glad  da 
han  gik  igjen.  Han  tok  min  Kobberpande  ned  fra  Væggen  og 
kokte  i  den  og  gjorde  den  sotet  for  mig. 

Det  er  ikke  min  Kobberpande,  men  den  har  ligget  igjen 
her  i  Koien  efter  nogen  som  har  været  her  før.  Jeg  tok  bare 
og  skuret  den  i  Aske  og  hængte  den  op  paa  Væggen  til  en 
Veirvarsler  for  mig.  Nu  sitter  jeg  og  pusser  den  igjen,  for 
den  er  god  at  ha,  den  dunkles  saa  sikkert  over  mot  Nedbør. 

Hadde  nu  Ragnhild  været  her  saa  vilde  hun  ha  grepet  ind 
og  pusset  den  Kobberpande,  tænker  jeg.  Men  jeg  tænker  vi- 
dere at  jeg  helst  vilde  stelle  med  min  Veirvarsler  selv,  Ragn- 
hild hun  kunde  fmde  paa  noget  andet.  Og  hvis  dette  Sted  i 
Skogen  var  vor  Rydning  saa  hadde  hun  jo  Børnene,  Kuerne 
og  Grisen.  Men  mine  Kobberpander  de  vil  jeg  selv  passe, 
Ragnhild! 

Jeg  husker  en  Frue,  hun  passet  intet,  allerminst  sig  selv. 
Det  gik  saa  galt  med  hende.  Men  for  seks  syv  Aar  siden  had- 
de jeg  aldrig  trodd  at  nogen  kunde  være  saa  fm  og  deilig  til 
en  anden  som  hun.  Jeg  kjørte  hende  paa  en  Reise  og  hun  var 
undselig  for  mig  skjønt  hun  var  min  Herskerinde,  hun  rød- 
met og  saa  ned.  Og  det  mærkelige  var  at  hun  ogsaa  fik  mig 
til  at  undse  mig  skjønt  jeg  var  hendes  Tjener.  Bare  ved  at 
se  paa  mig  med  sine  to  Øine  naar  hun  gav  mig  en  Besked 
viste  hun  mig  Skjønheter  og  Værdier  bakenfor  dem  jeg  alt 
kjendte,  jeg  husker  det  endnu.  Ja  jeg  sitter  her  og  husker  det 
endnu  og  jeg  vagger  paa  Hodet  og  sier  til  mig  selv:  Hvor  det 
var  forunderlig,  nei  nei  nei!  Saa  døde  hun.  Hvad  mere?  Saa 
er  det  ikke  mere.  Jeg  er  igjen.  Men  det  at  hun  døde  bør  ingen 
Sorg  gjøre  mig,  det  hadde  jeg  vel  faat  Betalingen  for  paa 
Forhaand  ved  at  hun  ufortjent  saa  paa  mig  med  sine  to  Øine. 
Slik  er  det  vel! 

Kvinden  —  hvad  vet  de  Vise  om  Kvinden? 

Jeg  husker  en  Vismand  og  han  skrev  om  Kvinden.  Han 
skrev  i  tredive  Bind  homogen  Teaterpoesi  om  Kvinden,  jeg 
talte  Bindene  engang  i  et  stort  Skap.  Tilslut  skrev  han  om 
Kvinden  som  gik  bort  fra  sine  egne  Børn  for  at  fmde  —  det 
vidunderlige!  Men  hvad  var  da  Børnene?  Aa  det  var  saa  ko- 
misk, og  en  Vandrer  ler  av  det  som  er  saa  komisk. 

Den  Vise  hvad  vet  han  om  Kvinden? 

For  det  første  er  han  ikke  blit  vis  før  han  blev  gammel  og 
da  kjender  han  Kvinden  bare  efter  Hukommelsen.  Men  for 
det  andre  har  han  heller  ikke  Hukommelsen  om  hende  efter- 
som  han  aldrig  har  kjendt  hende.  Den  Mand  som  har  Anlæg 
for  Visdom  han  sysler  gjærrig  med  disse  x\nlæg  og  intet  an- 
det, pleier  dem  og  nærer  dem,  holder  dem  frem  og  lever  for 
dem.  Man  gaar  ikke  til  Kvinden  for  at  bli  vis.  De  fire  viseste 
Hoder  i  Verden  som  har  avgit  Betænkninger  om  Kvinden 
sat  bare  og  fandt  hende  op  inde  i  sig  selv,  de  var  unge  eller 
gamle  Oldinger  som  ridde  paa  Gjeldokser.  De  kjendte  ikke 
Kvinden  i  Hellighet,  Kvinden  i  Sødme,  Kvinden  som  Uund- 

værlighet,  men  de  skrev  og  skrev  om  Kvinden.  Tænk,  uten 
at  træfTe  hende! 

Gud  bevare  mig  for  at  bli  visl  Og  jeg  skal  mimre  det  til 
mine  siste  Omstaaende:  Gud  bevare  mig  for  at  bli  visl 


Det  er  en  passe  kjølig  Dag  til  den  Utflugt  fra  Koien  som 
jeg  har  tænkt  paa,  Snetopperne  ligger  rosenrøde  av  Sol  og 
min  Kobberpande  varksler  blankt  Veir.  Klokken  er  otte  om 
Morgningen. 

Ransel  og  stor  Niste,  en  ekstra  Hyssing  i  Lommen  om 
noget  skulde  gaa  istykker  og  en  Seddel  tilbake  paa  Bordet  til 
Manden  som  kanske  kommer  med  Stomp  til  mig  mens  jeg 
er  borte  . 

Aa  jeg  har  skapt  mig  godt  til  for  mig  selv:  at  jeg  skulde 
langt  bort,  at  jeg  maatte  ruste  mig  omhyggelig,  at  jeg  vilde 
faa  al  min  Snarraadighet  og  Utholdenhet  behov.  Ja  slik  kan 
den  skape  sig  til  som  skal  langt  bort,  men  det  skal  ikke  jeg. 
Jeg  har  intet  Ærend  og  jeg  skal  ingen  Steder  hen,  jeg  er  bare 
en  Vandrer  som  gaar  ut  fra  en  Tømmerkoie  og  skal  tilbake 
til  den  igjen,  det  er  det  samme  hvor  jeg  er. 

Det  er  stille  og  forlatt  i  Skogen,  alt  staar  der  i  Sne  og  hol- 
der Pusten  imot  mig.  Høgstdags  ser  jeg  fra  en  Aas  Trovatn 
langt  bak  mig,  hvitt  og  flatt  ligger  det,  en  Mil  med  Kridt, 
Sneørkenon.  Da  jeg  har  holdt  Maaltid  gaar  jeg  videre  igjen, 
jeg  stiger  høiere  og  høiere,  jeg  nærmer  mig  Fjældene,  men 
langsomt  og  eftertænksomt,  med  Hænderne  i  Lom^men.  Det 
haster  ikke,  jeg  skal  jo  bare  til  et  Sted  for  at  fmde  Ly  for 
Natten.  Ved  Non  sætter  jeg  mig  og  spiser  igjen  som  om  jeg 
trænger  Mat  og  har  fortjent  den.  Men  jeg  gjør  det  bare  for 
at  pusle  med  noget,  mine  Hænder  er  ledige  og  min  Hjærne 
oplagt  til  Paafund.  Det  mørkner  tidlig,  det  er  godt  at  jeg  kan 
fmde  mig  en  lun  Bergkløft  her  paa  Aasen;  vindfældt  Furu 
til  Nyingen  er  her  nok  av. 

Om  slikt  fortæller  jeg  nu  og  spiller  med  Sordin. 

Jeg  var  tidlig  ute  den  næste  Morgen,  saasnart  det  gryet 
litt  av  Dag.  Det  begyndte  at  sne  stille  og  varmt  og  det  lød 
ogsaa  Sus  i  Luften.  Uveir,  tænkte  jeg;  men  hvem  kunde  ane 
det?  Hverken  jeg  eller  mine  Veirvarsler  anet  det  for  et  Døgn 
siden.  Jeg  forlot  mit  Herberge  og  gik  videre  over  Moer  og 
Myrer,  det  blev  Høgstdags  igjen  og  det  snedde.  Det  hadde 

ikke  været  saa  rart  et  Herberge  i  Nat,  det  var  nok  av  Bar  til 
Leie  og  jeg  frøs  ikke,  men  det  slog  Røk  over  mig  fra  Nyin- 
gen og  blandet  sig  i  min  Aande. 

Men  nu  i  Eftermiddag  saa  fandt  jeg  et  bedre  Sted,  en  vid 
og  elegant  Hule  med  Vægger  og  Tak.  Det  var  Plass  baade  til 
mig  og  til  Nyingen  og  Røken  gik  op.  Her  nikket  jeg  og  slog 
mig  til  skjønt  det  var  tidlig  og  endnu  lys  Dag,  jeg  saa  tydelig 
Bakker  og  Dale  og  Klipper  opover  et  nakent  Fjæld  som  stod 
ret  foran  mig  i  nogen  Gangtimers  Frastand.  Men  her  nikket 
jeg  som  om  jeg  var  fremme  og  begyndte  at  berge  ind  Ved  og 
Bar  for  Natten. 

Hvor  jeg  følte  mig  hjemme  her!  Det  var  ikke  for  ingen- 
ting at  jeg  nikket  og  løftet  Ranselen  av.  Var  det  hit  du  vilde? 
sier  jeg  for  Spøk  til  mig  selv  og  prater.  Ja,  svarer  jeg. 

Nu  suset  det  stærkere  i  Luften,  det  snedde  ikke  mere,  men 
det  regnet.  Det  var  underlig,  det  faldt  stort  vaatt  Regn  ned- 
over Hulen  og  alle  Trærne  utenfor  og  det  var  dog  den  kolde 
Kristmaaned,  December.  En  Varmebølge  hadde  fundet  paa 
at  gjæste  os. 

Om  Natten  regnet  og  regnet  det  og  det  suset  i  al  Skogen 
utenfor.  Det  var  som  om  Vaaren,  dit  fyldte  tilslut  min  Søvn 
med  et  Behag  saa  dypt  at  jeg  sov  godt  og  fast  til  langt  paa 
Dag. 

Klokken  er  ti. 

Regnet  har  hørt  op,  men  det  er  fremdeles  varmt.  Jeg  sitter 
og  ser  ut  av  Hulen  og  hører  paa  Skogen  som  bøier  sig  o*^ 
suser.  Da  løsner  det  en  Sten  i  Fjældet  ret  overfor  mig,  den 
stanger  mot  en  Klippe  og  løsner  ogsaa  den,  det  lyder  nogen 
fjærne  Dunk.  Saa  begynder  de  at  dure,  jeg  ser  hvad  det  er 
som  foregaar  og  Duren  gir  Gjenklang  i  mig,  Klippen  har 
igjen  løsnet  andre  Klipper,  det  kommer  et  Skred,  det  tordner 
nedover  Fjældet  med  Sten  og  Sne  og  Jord,  det  ryker  efter  det 
vældige  Tog.  Graastenstrømmen  synes  lodden,  den  skyver 
sig  selv  og  flaar  med  sig,  mylrer,  strømmer,  strømmer,  fyl- 
der  en  Avgrund  i  Dalen  —  og  stanser.  De  siste  Stener  siger 
langsomt  til  Ro,  saa  er  det  ikke  mere,  Tordenen  tier  derute  og 
i  mit  Indre  aander  det  bare  som  en  langsomt  dalende  Bas. 

Saa  sitter  jeg  igjen  og  hører  paa  Suset  i  Skogen.  Er  det 
Ægæerhavet  som  ligger  og  lyder,  er  det  Havstrømmen  Glim- 
ma?  Jeg  blir  svak  av  at  sitte  og  lytte,  Erindringer  vælder  op 
i  mig  fra  mit  Liv,  Tusen  Glæder,  Musik  og  Øine  og  Blomster. 
Det  er  ingen  Herlighet  til  som  Suset  i  Skogen,  det  er  som  at 

gynge,  det  er  som  Galskap:  Uganda,  Tananarivo,  Honolulu, 
Atacama,  Venezuela  — 

Men  det  er  vel  alle  Aarene  som  gjør  mig  saa  svak  og  det 
er  mine  Nerver  som  ligger  i  mig  og  lyder  med.  Jeg  reiser  mig 
og  stiller  mig  ved  Nyingen  for  at  komme  over  det,  jeg  kunde 
forresten  tale  litt  til  Ilden,  holde  en  Tale  mens  Nyingen  dør. 
Jeg  staar  i  et  ildfast  Hus  og  her  er  god  Akustik.  Hm. 

Da  mørkner  det  hos  mig  i  Hulen  og  Elgskytteren  kom- 
der  igjen  med  sin  Hund  — 

Det  begynder  at  fryse  paa  mens  jeg  vandrer  hjemover 
igjen  til  min  Tømmerkoie,  Frosten  kraver  snart  alle  Moer  og 
Myrer  og  gjør  det  let  at  gaa.  Jeg  driver  sagte  og  likegyldig 
frem  med  Hænderne  i  Lommen.  Det  haster  ikke  med  mig, 
det  er  det  samme  hvor  jeg  er. 

